
Nota traducătorilor 


Autorul acestei cărţi nu are nevoie de prezentare pentru specialiştii în istorie bizantină, 
pentru medievişti în general. Profesor de istorie, limbă şi literatură bizantină la 
prestigiosul King's College din Londra (din 1988, Emeritus Professor), director al 
bibliotecii „Gennadius” din Atena (în perioada 1988-1992), întemeietor al revistei 
Byzantine and Modern Greek Studies, membru al Academiei Irlandeze, Donald M. 
Nicol s-a afirmat, de la începuturile activităţii sale, ca un cercetător de mare 
profunzime şi cuprindere al lumii bizantine. Studiile sale au fost găzduite de cele mai 
cunoscute reviste consacrate domeniului. Unele au fost publicate şi în România, în 
Revue des Etudes Sud-Est Européennes sau în Actele Congresului de Studii Bizantine 
de la Bucureşti (1971). Profesorul Nicol a fost unul dintre cei mai entuziaşti construc- 
tori ai marelui proiect (sugerat de Vitalien Laurent încă din 1934) menit să cerceteze 
prosopografia Imperiului Bizantin; cartea sa despre Cantacuzinii bizantini - The 
Byzantine Family of Kantakouzenos (1968) - rămîne un model de cercetare şi 
reconstituire prosopografică şi genealogică. Contribuțiile sale eminente in acest 
domeniu vast şi delicat au determinat alegerea profesorului Donald M. Nicol ca 
membru de onoare al Institutului Român de Genealogie şi Heraldică „Sever Zotta” 
(2001). Dintre cărţile sale, amintim: The Last Centuries of Byzantium, 1261-1453 
(1972, ediţia a II-a, 1993); Byzantium : Its Ecclesiastical History and Relations with 
the Western World (1972); Meteora: The Rock Monasteries of Thessaly (1975) ; 
Church and Society in the Last Centuries of Byzantium (1979); The End of the 
Byzantine Empire (1979) ; The Despotate of Epiros, 1267-1479 (1984) ; Studies in 
Late Byzantine History and Prosopography (1986) ; Byzantium and Venice : A Study 
in Diplomatic and Cultural Relations (1988) ; A Biographical Dictionary of the 
Byzantine Empire (1991); The Byzantine Lady : Ten Portraits, 1250-1500 (1994) ; 
The Reluctant Emperor (1996). Deşi cărţile profesorului Nicol sînt indispensabile 
cercetătorilor şi profesorilor de istorie bizantină, făcînd parte, de multă vreme, din 
bibliografia de specialitate, nici una dintre ele nu a fost tradusă, pînă acum, în limba 
română. Situaţia este cu atît mai paradoxală cu cît, în aceste lucrări, autorul face 
adeseori referiri directe la istoria românească. 

Împăratul fără de moarte (Cambridge University Press, 1992) a cunoscut, încă de 
la început, un succes binemeritat. În 1994, volumul a reapărut, într-o ediţie mai acce- 
sibilă. Cartea, închinată ultimului împărat bizantin, Constantin al XI-lea Paleologul, 

mort în timpul asedierii Constantinopolului de către turci, la 29 mai 1453, este prima 
lucrare ştiinţifică ce tratează acest subiect. Pentru istoria românească, Împăratul fără 
de moarte este o lucrare fundamentală, pentru că aici se regăsesc explicaţii ale unor 
realităţi politice şi culturale din veacurile XV-XVIII, integrate în ceea ce Nicolae 
Iorga a numit, cu o formulă consacrată, „Bizanțul de după Bizanţ”. 


Traducerea în limba română a cărţii lui Donald M. Nicol s-a dovedit o probă 
dificilă. Spre deosebire de alti confrati, profesorul Nicol - „criticat” amical uneori 
pentru stilul său mult prea literar - scrie frumos, fapt care ne-a obligat să ne stráduim 
mereu a ţine cumpăna dreaptă între datoria de a respecta fondul şi plăcerea de a 
respecta forma. În munca noastră, ne-am călăuzit după un enunţ al lui Lucian Blaga : 
„Există două feluri de traducători. Unii sînt simpli agenţi ai autorilor, adeverind 
notarial produsele lor, alţii rămîn ei înşişi în textele traduse”. Poate că un filolog ar 
fi şlefuit mai cu meşteşug unele cuvinte, poate că, uneori, ar fi găsit echivalente mai 
potrivite, dar, după credinţa noastră, o carte de istorie rămîne, în primul rînd, o carte 
ştiinţifică şi ea trebuie tradusă de un istoric. Experienţa în cercetarea istoriei, 
cunoaşterea nemijlocită a subiectului, a surselor, a bibliografiei îngăduie realizarea 
nu a unei simple traduceri, ci a unei ediţii a cărţii respective în limba traducătorului. 

În acest spirit, pentru a evita o traducere a traducerii, citatele din cronicarii 
bizantini au fost preluate, fără excepţie, direct din ediţiile româneşti ale acelor 
izvoare, îngrijite de Vasile Grecu. 

Prenumele greceşti traduse în limba engleză au fost redate în forma lor curentă din 
limba română (de pildă, Constantine a devenit Constantin, George - Gheorghe, Gregory — 
Grigorie, John - Ioan, Leo - Leon, Michael - Mihail, Theodore - Teodor etc.). 
Numele de familie au îmbrăcat, şi ele, forma consacrată în istoriografia românească 
(de exemplu, Angelos a devenit Anghelos, Branković - Brancovici, Cantacuzene - 
Cantacuzino, Laskaris - Lascaris etc.). O situaţie specială a prezentat numele familiei 
căreia îi aparţinea Constantin al XI-lea. Cum numele acesteia a intrat în patrimoniul 
ştiinţific românesc sub forma Paleolog/Paleologul, am adoptat-o şi noi pe aceasta, 
pentru vechii purtători ai numelui. În schimb, în cazul pretinşilor urmaşi ai împăraţilor 
bizantini, ráspinditi prin toată Europa, pînă în zilele noastre, am rămas fideli formei 
numelui cu care aceştia au fost înregistraţi în actele de stare civilă, în diverse surse 
şi în articole din presă (Palaeologos, Palaeologus, Paleologus etc.). 

Am folosit, în text, pentru unele nume, mai cu seamă de autori medievali, forma 
în care acestea sînt cunoscute în istoriografia românească (de exemplu, Asik Paşa- 
-Zade, Chalcocondil, Critobul, Ducas, Evlia Celebi, Tursun bei etc.). Aceleaşi forme 
se regăsesc, fireşte, şi în indicele de la sfîrşitul volumului. În schimb, în note şi în 
bibliografie am păstrat forma din versiunea originală, dat fiind că ea o reproduce pe 
aceea din ediţiile sau din studiile tipărite în afara spaţiului românesc (Ashik Pasha- 
-Zade, Chalkokondyles, Kritoboulos, Doukas, Evliya Chelebi, Tursun Beg). 

Numele geografice au fost redate aşa cum apar în atlasele, hărţile şi dicționarele 
româneşti. 

Au fost traduse în limba română titlurile unor categorii de izvoare citate în note şi 
în bibliografie, pe care autorul le transpusese din greacă în engleză (aşa, bunăoară, 
Address a devenit Memoriu, Lament - Cíntec de jale, Letter - Scrisoare, Works - 
Opere etc.). 

Micile modificări operate în aparatul critic şi în bibliografie au îngăduit ca în citări 
să fie urmat sistemul general folosit de istoricii români. 


Împăratul fără de moarte nu se adresează exclusiv specialiştilor, ci şi publicului 
larg, iubitor de istorie. Povestea vieţii ultimului împărat al Bizanțului este nu numai 
frumos redată, într-un stil accesibil, ci şi remarcabil construită. Autorul nu face 
paradă de erudiție : subsolul paginilor nu este încărcat, cum se obişnuieşte, cu note 
multe, stufoase şi inutile. Date fiind aceste condiţii, am socotit că aglomerarea 
textului cu propriile noastre note ar fi necuviincioasă ; le-am redus aşadar la strictul 
necesar. Am indicat, unde a fost cazul, cîte o lucrare apărută ulterior cărţii lui Donald 
M. Nicol sau cîte un studiu tipărit în limba română, fundamental pentru problemele 
discutate, care n-a ajuns la cunoştinţa autorului. Pentru alte chestiuni (istorie politică 
a Imperiului Bizantin şi a Imperiului Otoman, gîndire religioasă şi politică, dregătorii 
şi structuri sociale, literatură bizantină ş.a.m.d.), cei interesaţi au la îndemînă 
lucrările unor autori români sau ale unor istorici străini, traduse în limba română: 
Steven Runciman, Căderea Constantinopolului. 1453, ediţia a II-a, traducere, note, 
postfață şi îngrijire ştiinţifică de Alexandru Elian, Bucuresti, 1991 ; Nicolae Iorga, 
Istoria vieţii bizantine. Imperiul şi civilizaţia după izvoare, traducere de Maria Holban, 
Editura Enciclopedică, Bucureşti, 1974; Stelian Brezeanu, O istorie a Imperiului 
Bizantin, Bucureşti, 1981 ; Omul bizantin, volum coordonat de Guglielmo Cavallo, 
traducere de Ion Mircea, postfață de Claudia Tita-Mircea, Polirom, Iasi, 2000 ; Hélène 
Ahrweiler, Ideologia politică a Imperiului Bizantin, cu o postfață de Nicolae Serban 
Tanasoca, traducere de Cristina Jinga, Corint, Bucureşti, 2002 ; André Clot, Mahomed 
al II-lea, cuceritorul Bizanțului, traducere de Serban Grancea, Artemis, Bucuresti, 
1993 ; Halil Inalcik, Imperiul Otoman. Epoca clasică. 1300-1600, ediţie şi studiu 
introductiv de Mihai Maxim, traducere, note, completarea glosarului şi indicelui de 
Dan Prodan, Editura Enciclopedică, Bucuresti, 1996; Istoria Imperiului Otoman, 
coordonator Robert Mantran, traducere de Cristina Bîrsan, ALL, Bucureşti, 2001. 


lagi, 14 martie 2003 


Împăratul fără de moarte 


Aceasta este o reconstituire a vieţii şi a morţii lui Constantin al XI-lea Paleologul, 
ultimul împărat creştin al Constantinopolului şi al Imperiului Bizantin, care şi-a pier- 
dut cetatea, imperiul şi viaţa cînd turcii otomani au cucerit Constantinopolul, în 1453. 

Constantin şi-a început cariera ca guvernator în Morea (Pelopones). A devenit 
împărat la Constantinopol cînd fratele său mai mare, loan al VIII-lea, a murit fără 
moştenitori, in 1448, scurta şi tragica sa domnie sfirgindu-se o dată cu asediul şi 
cucerirea cetăţii de către sultanul otoman Mehmed al II-lea, la 29 mai 1453. 
Constantin a fost văzut pentru ultima oară luptînd la zidurile cetăţii. A doua parte a 
cărţii consemnează împrejurările morţii lui Constantin şi mitul posibilei sale învieri. 
S-a spus că împăratul nu era mort, ci adormit, că era „împăratul fără de moarte” 
prefăcut în marmură, care avea să fie trezit, într-o bună zi, de un înger şi avea să-i 
alunge pe turci din cetatea şi din imperiul său. Cartea se încheie cu o prezentare a 
pretențiilor presupuşilor urmaşi ai familiei lui Constantin de a fi moştenitori ai 
tronului bizantin, o istorie care se întinde pînă în vremea din urmă. 

Aceasta este prima carte despre Constantin publicată din 1892 încoace, textul 
bazîndu-se pe o multitudine de izvoare originare, greceşti, apusene şi slave. Profesorul 
Nicol este un povestitor experimentat şi cu autoritate, aşa încît această naraţiune a 
faptelor şi a mitului îi va captiva, în egală măsură, pe istoric şi pe cititorul obişnuit. 


Prefata 


Constantin Paleologul a fost cel din urmă împărat al Constantinopolului - Noua 
Romă. A fost ucis in 1453, în timp ce-şi apăra cetatea de turcii otomani. Cucerirea 
turcească a desăvîrşit transformarea Imperiului Bizantin creştin în Imperiul Otoman 
islamic. Moartea lui Constantin a marcat dispariţia unei instituţii care-şi avea obirsia 
în domnia lui Constantin cel Mare, în secolul al IV-lea, ba chiar mai în urmă, în 
vremea lui Augustus, primul împărat roman. Căci cîrmuitorul şi poporul îşi spuneau 
ei înşişi romei sau romani, nu eleni sau greci. Domnia ca împărat a ultimului 
Constantin n-a depăşit cu mult patru ani. Posesiunile lui fuseseră restrînse la cetate 
şi la cartierele mărginaşe ale Constantinopolului, precum şi la o parte din Grecia. 
Le-a cirmuit cu ingáduinta turcilor. Dar a fost conştient cu mindrie de faptul că, atîta 
vreme cit stăpînea Împărăteasa Cetăţilor, el era singurul împărat legitim al romanilor. 
Era al optulea membru al familiei care moştenea titlul, de cînd strămoşul său, 
Mihail Paleologul, uzurpase tronul imperial, în 1261. Este considerat, în general, al 
unsprezecelea împărat cu numele Constantin, Chiar dacă Edward Gibbon şi alţii au 
găsit temeiuri pentru a-l numi Constantin al XII-lea. Faptele sale au fost consemnate 
de cronicarii bizantini care l-au cunoscut şi de istoricii greci de mai tîrziu. Împreju- 
rările morţii sale, în timpul asaltului turcesc asupra Constantinopolului, unul dintre 
cele mai dramatice evenimente ale Evului Mediu creştin, au fost descrise de numeroşi 
martori şi autori de relatări, greci, italieni, turci şi slavi; iar drama asediului şi a 
capturării cetăţii a fost elocvent expusă, în anii din urmă, mai cu seamă de Sir Steven 
Runciman. Cartea aceasta urmăreşte să reia povestirea căderii Constantinopolului, în 
1453. Subiectul ei este Constantin Paleologul, moartea sa eroică, miturile şi legendele 
despre el, care s-au acumulat printre creştinii vorbitori de greacă din generaţiile de 
mai tîrziu. Mulţi dintre aceştia au aşteptat învierea împăratului şi restaurarea impe- 
riului lor pierdut, pe care au ajuns să-l asimileze cu națiunea greacă, un concept ce 
va fi fost străin celor mai mulţi bizantini sau romei din veacul al XV-lea. Ultimul 
Constantin a devenit un simbol al sperantelor şi aspirațiilor naţiunii náscinde a 
elenilor, care avea să triumfe, într-o bună zi, pe ruinele Imperiului Otoman. 
Singura monografie în limba engleză închinată pînă astăzi lui Constantin a fost 
publicată în 1892 de Chedomil Mijatovich, pe atunci ambasador sîrb la Curtea 
Sfîntului Iacob. Este semnificativ cá a intitulat-o Constantin, the Last Emperor of the 
Greeks (Constantin, ultimul împărat al grecilor) şi a dedicat-o Altetei Sale Regale, 

prinţul Constantin, pe atunci moştenitor al Regatului Greciei”. Nu era singurul care 
gîndea că națiunea elenă, întărită în războiul grec pentru independenţă din secolul 
al XIX-lea, era destinată să reînvie Imperiul Bizantin, a cărui făclie fusese stinsă prin 
capturarea Constantinopolului de către turci şi moartea ultimului său cîrmuitor creştin. 

Întru alcătuirea acestei lucrări, m-am bizuit temeinic (şi sînt recunoscător pentru 
aceasta) pe resursele fără egal ale Bibliotecii Gennadius din Atena, în timpul cît 
i-am fost director. În mod special sînt îndatorat profesorului A.D. Paliouras de la 
Universitatea din Ianina ; domnului Simon Bendall, pentru împărtăşirea generoasă a 
cunoştinţelor sale de expert în monedele paleologe; doamnei dr. Ruth Macrides, 
pentru ajutorul dat la identificarea unei părţi a materialului poetic despre împăratul 
de marmură ; şi profesorului A.A.M. Bryer, care mi-a încurajat propriul entuziasm 
pentru hotarele fără de margini ale genealogiei bizantine. 


Dinald M. Nicol 


* Viitorul rege Constantin I al Greciei (1913-1917, 1920-1922) (n.tr.). 

Prosopographisches Lexikon der Palaiologenzeit, 
ed. E. Trapp et al., Viena, 1976- 


Chronica byzantina breviora : Die byzantinischen 
Kleinchroniken, ed. P. Schreiner (CFHB XII/2), Viena, 1977. 

Familia Paleologilor - cca 1350-1500 


ANDRONIC al III-lea Paleologul 
împărat (1328-1341) 


IOAN al V-lea Paleologul 
împărat (1341-1391) 


CONSTANTIN Dimitrie Toma 

Capitolul 1 


Imperiul care se micşorează 


În noaptea de 2 martie 1354, coasta Traciei, la apus de Constantinopol, a fost 
devastată de un cutremur. Unele locuri au pierit în adîncurile pămîntului. 
Cîteva au fost complet distruse şi depopulate. Altele au rămas fără apărare, 
din pricina prăbuşirii zidurilor. Supraviețuitorii au scăpat cu fuga din căminele 
lor năruite, căutînd refugiu în oraşele care fuseseră crutate. Cutremurul a fost 
urmat de vijelii şi de ploi torențiale. Multi dintre refugiații fără adăpost, cu 
deosebire femeile şi copiii, au murit. Încă pe atitia au fost luaţi prizonieri de 
ostaşii turci otomani, coboriti printre ruine la ivirea zorilor. Gallipoli, cel mai 
mare oraş din regiune, a fost făcut una cu pămîntul. Cu toate acestea, populaţia 
a izbutit să plece pe mare!. Turcii erau obişnuiţi cu zona. Fuseseră angajaţi, 
de cîţiva ani, ca mercenari în conflictele care măcinau fie tronul, fie pe rivalii 
Imperiului Bizantin. Puteau fi lesne chemaţi peste Hellespont, din Asia Mică, 
pe care o controlau deja, şi, îndeobşte, se putea conta pe plecarea lor acasă, cu 
plata şi prada, la sfîrşitul fiecărei campanii. Împăratul bizantin Ioan al VI-lea 
Cantacuzino a crezut că se bucură de o relaţie specială cu şeful lor, Orhan, 
fiul lui Osman, întemeietorul poporului osmanliu sau otoman. În 1348, şi-a 
dat fata de soţie lui Orhan, de parcă ar fi vrut să arate că simbioza dintre turci 
şi greci era posibilă şi că lumea putea fi împărţită între o Asie musulmană şi 
o Europă creştină. 

A fost, probabil, o concepţie naivă, întemeiată pe o prietenie personală. 
Orhan a fost un om de cuvînt. Dar fiul său, Suleiman, nu a subscris la aceste 
gentlemen’s agreements privind împărţirea lumii. În 1352, o parte din trupele 
lui Suleiman, presupuse a fi în solda împăratului bizantin, au ocupat o 


1. Ioan Kantakouzenos (Cantacuzenus), Historiae, ed. L. Schopen, III, Bonn, 1832, 
pp. 298-299; Nikephoros Gregoras, Byzantina Historia, ed. L. Schopen, III, 
Bonn, 1855, pp. 220-222. Schreiner, Chron. brev., II, pp. 283-284. 

fortăreață în apropiere de Gallipoli. Cînd lupta s-a terminat, au refuzat să mai 
plece, reclamînd stăpînirea cetăţii prin dreptul de cucerire. A fost prima 
aşezare permanentă a turcilor otomani pe pămînt european. Cutremurul care 
a urmat după doi ani le-a dat prilejul s-o extindă şi s-o consolideze. Suleiman 
a trecut strîmtorile, dinspre ţărmul Asiei Mici, şi a ocupat ruinele cetăţii 
Gallipoli. A adus cu el o mare mulţime de oşteni şi imigranţi turci, ca să 
repare şi să locuiască oraşele şi satele părăsite. O garnizoană turcească a fost 
instalată în Gallipoli şi oraşul a fost repopulat de musulmani. Gallipoli controla 
trecerea pe mare, peste Hellespont, din Asia în Europa. Legenda spune că 
Suleiman văzuse drumul spre ţărmul opus luminat, pentru el, de o rază de 
lună, pe apă. O dată deveniți stápini asupra cetăţii Gallipoli, turcii otomani nu 
aveau să mai plece. Drumul spre Europa le era deschis. Anul 1354 marchează 
punctul de răscruce pentru Imperiul Roman creştin sau Bizantin. Pînă in 1405, 
în doar 50 de ani, urmaşii lui Suleiman erau stápini ai Bulgariei, Serbiei, 
Macedoniei, Tesaliei şi ai celei mai mari părţi a Greciei centrale. Imperiul 
Bizantin a fost redus la cetate şi la cartierele mărginaşe ale Constantinopolului, 
la părţi din Pelopones, la cîteva dintre insulele greceşti şi la ceea ce aveau să 
mai îngăduie turcii, căci împărații lui erau obligati să plătească tribut sultanilor 
otomani şi să le fie vasali!. 

Constantin Paleologul s-a născut în 1405, la 8 februarie. Era al patrulea 
dintre cei şapte fii ai împăratului Manuel al II-lea, care urcase pe tron în 13917. 
Manuel Paleologul a domnit peste un imperiu care se micşora şi se farimita. 
Marele trunchi al copacului din Constantinopol, unde sămînţa sa cea dintii 
fusese sădită, părea a fi scorburos şi încovoiat sub vîntul rece care sufla 
dinspre răsărit. Totuşi, una dintre ramurile sale mai tinere era încă viguroasă. 
În 1349, împăratul loan Cantacuzino, prietenul şi socrul lui Orhan, îl învestise 
pe fiul său, Manuel, cu titlul imperial de despot şi îl trimisese să ia în primire 
provincia bizantină a Peloponesului sau Morea, cum ajunsese a fi numită. 
Grecia centrală şi de miazăzi era în miini străine încă din timpul Cruciadei a 
patra, din 1204. În goana lor după cucerire, cruciații intemeiaserá un ducat 
franc al Atenei şi un principat franc al Ahaiei, in Morea. Nationalitatea condu- 
cătorilor acestora s-a schimbat de mai multe ori de-a lungul anilor. Dar, pentru 
grecii autohtoni, ei toţi erau străini. Cea mai mare parte a profiturilor mate- 
riale din Grecia ocupată era culeasă de negustorii venețieni, prin intermediul 


1. D.M. Nicol, The Last Centuries of Byzantium, 1261-1453, Londra, 1972, 
pp. 249-250. 

2. J.W. Barker, Manuel IT Palaeologus (1391-1425), New Brunswick, N.J., 1969, 
pp. 494-495; PLP, IX, nr. 21500. 

coloniilor lor comerciale din insule şi al porturilor lor din partea continentală. 
Cu toate acestea, încetul cu încetul, bizantinii au reuşit să recucerească teri- 
toriul pierdut de mult, întrucît, din pricina lipsei recrutilor şi a proastei admi- 
nistratii, Principatul de Ahaia slăbise. Manuel Cantacuzino a slujit ca despot 
în Morea peste 30 de ani. A fost un militar, un guvernator şi un om de stat 
înzestrat ; sub conducerea sa, provincia a prosperat şi s-a dezvoltat pe chel- 
tuiala vecinilor străini. Capitala ei era la Mistra, ale cărei ruine romantice şi 
bîntuite privesc încă, de pe un pinten al muntelui Taiget, către cîmpia Spartei. 
Cînd Manuel a murit, în 1380, provincia a trecut de la familia Cantacuzinilor 
la Paleologi - pe atunci, casa domnitoare -, întîi la Teodor, fiul împăratului 
Ioan al V-lea, apoi, în 1407, la Teodor al II-lea, fiul împăratului Manuel 
al II-lea şi fratele mai mare al lui Constantin Paleologul. Fiecare dintre ei a 
purtat marele titlu de despot, pe care doar un împărat putea să-l confere, iar 
provincia lor a ajuns să fie cunoscută drept Despotatul de Morea!. 

Către sfîrşitul veacului al XIII-lea, împărăteasa Iolanda de Montferrat îi 
propusese soţului ei, Andronic al II-lea, să adopte practica apuseană a împăr- 
tirii stípinirilor cu fiii de sînge şi cei vitregi. Împăratul a fost şocat. A 
obiectat că monarhia unică a Imperiului Roman nu ar putea fi niciodată 
divizată şi transformată într-o poliarhie?. O asemenea respectare conştiincioasă 
a tradiţiei bizantine a avut o viaţă lungă, pînă dincolo de începutul secolului 
al XV-lea. Dar împărații care au urmat au ajuns să-şi dea seama că singura 
cale de a-şi ţine laolaltă cioburile risipite ale imperiului era de a le păstra în 
familie, incredintind oraşe şi provincii fiilor, ca să le guverneze şi să le apere, 
şi acordind fiecăruia titlul de despot. Manuel al II-lea a fost binecuvintat cu 
numeroşi fii. Unul dintre ei, Mihail, a murit în 1406, aşa încît numărul lor s-a 
redus la şase. Fiul mai mare, Ioan, a fost desemnat să-i succeadă lui Manuel 
ca împărat. Al doilea fiu, Teodor, a fost numit despot în Morea. Cel de-al 
treilea fiu, Andronic, a fost rînduit despot al Tesalonicului, în 1408, pe cînd 


1. Despre istoria Despotatului de Morea, în general, vezi: D.A. Zakythinos, Le 
Despotat grec de Morée, I, Histoire politique ; Il, Vie et Institutions, ed. Chryssa 
Maltézou, Londra, 1975; S. Runciman, Mistra. Byzantine Capital of the 
Peloponnese, Londra, 1980; I.P. Medvedev, Mistra. Ocerki istorii i kultury 
pozdnevizantiskogo goroda, Leningrad, 1970. Despre Manuel Cantacuzino: 
D.M. Nicol, The Byzantine Family of Kantakouzenos (Cantacuzenus), ca. 
1100-1460, Washington, D.C., 1968, nr. 25. 

2. Pseudo-Phrantzes, Chronicon maius, ed. V. Grecu: Georgios Sphrantzes, 
Memorii, 1401-1477, în anexă Pseudo-Phrantzes : Macarie Melissenos, Cronica, 
1258-1481, Bucureşti, 1966, p. 172 (citat ca Sphrantzes, Chron.. minus, şi Phrantzes, 
Chron. maius). 

avea doar opt ani. Alt teritoriu care să fie împărţit nu mai exista. Din acest 
motiv, în 1405, cînd i s-a născut cel de-al patrulea fiu, Constantin, Manuel l-a 
tinut la Constantinopol, pînă ce un apanaj potrivit avea să devină disponibil!. 

Se ştiu puţine lucruri despre copilăria şi primii ani ai lui Constantin. I-a 
fost devotat mamei sale, Elena, fiica unui principe sîrb, Constantin Dragaş. 
I s-a spus adesea Porfirogenetul, ceea ce înseamnă că se născuse în camera de 
purpură a palatului. Era o distincţie pe care o împărțea cu fratele său mai 
mare, Teodor, şi cu fraţii mai mici, Dimitrie şi Toma, dar, se pare, nu şi cu 
cel mai mare din familie, viitorul împărat loan al VIII-lea. Pe cînd era încă 
tînăr, Constantin a cîştigat devotamentul fără margini şi admiraţia viitorului 
istoric Gheorghe Sphrantzes, ale cărui amintiri sînt o unică şi amănunţită 
sursă pentru cariera sa. Sphrantzes, care venea din Morea, slujise la curtea lui 
Manuel al II-lea. Unchiul său fusese tutorele lui Constantin. Verii săi fuseseră 
tovarăşii, prietenii şi însoțitorii lui Constantin. Ajuns pe tron, Ioan al VIII-lea 
a ezitat, la început, să cedeze în faţa dorinţei lui Constantin ca Sphrantzes să 
intre în serviciul său, pentru că acesta era prea valoros ca sol imperial, ca 
diplomat şi sfetnic la Constantinopol?. Dar Constantin se înţelegea bine cu 
fratele mai mare şi, în cele din urmă, s-a făcut după cum a vrut. Relaţiile cu 
fraţii mai mici - Dimitrie, născut în 1406, si Toma, născut în 1409 - au fost 
mai puţin prieteneşti. Unul dintre panegiriştii de mai tîrziu ai lui Constantin 
va face referire, în treacăt, la probele de vînătoare, echitație şi artă a războiului 
la care acesta participa asemenea unui om tînăr ; sînt mărturii suficiente pentru 
spiritul său aventuros, pentru vitalitatea şi curajul său. Poate că moştenise 
ceva din înfăţişarea impunătoare şi din caracterul tatălui său, Manuel, care-i 
impresionase atît de mult pe cei care l-au întîlnit, în timpul călătoriilor din 
Europa apuseană. Însă nici un portret contemporan al lui Constantin nu s-a 
păstrat, cu excepţia celor de pe puţinele sale monede şi sigilii, iar aceste 
efigii, mizgălite şi stilizate, nu-i redau trăsăturile fine ca ale fratelui său, 
Ioan, pictat de artiştii italieni care l-au vázut^. 

Constantin s-a născut într-o lume a cărei clasă conducătoare era neaşteptat 
de multietnică. Era o societate aflată mereu sub ameninţarea dispariţiei. 
Căsătoria reciprocă între conducătorii ei era un mijloc de supravieţuire. 


1. Manuel a mai avut un fiu numit Constantin, care a murit în copilărie, înainte de 
1405. Sphrantzes, Chron. minus, p. 4; PLP, IX, nr. 20491. 

2. Sphrantzes, Chron. minus, pp. 22-24. 

3. Ioan Dokeianos, Elogiu împăratului Constantin Paleologul, ed. Lambros, PP, I, 
pp. 221-231, în special p. 227. 

4. Despre monedele şi sigiliile lui Constantin, vezi infra, pp. 85-86. 


IMPERIUL CARE SE MICŞOREAZĂ 23 


Bunicul lui Constantin, împăratul loan al V-lea Paleologul (1354-1391), era 
fiul unei prințese italiene, Anna de Savoia”. Unchiul său, împăratul Andronic 
al IV-lea, îşi luase soţie din familia țarilor bulgari. Unchiul său, Teodor I, 
despot al Mistrei, se căsătorise cu o fiică a ducelui florentin al Atenei, Nerio 
Acciaiuoli. Mătuşa sa, Irina, se căsătorise cu Halil, fiul emirului turc Orhan. 
Vărul său, care a domnit pentru scurt timp ca loan al VII-lea, se căsătorise cu 
o doamnă din familia genoveză Gattilusio. Fratele său, Ioan al VIII-lea, avea 
să se căsătorească mai întîi cu Anna, fiica lui Vasile al Moscovei, apoi cu 
Sofia de Montferrat şi a treia oară cu Maria, fiica lui Alexie al IV-lea 
Comnenul, împăratul Trapezuntului. Fratele său mai mic, Teodor al II-lea, 
despot al Mistrei, s-a căsătorit cu Cleope Malatesta, fiica lui Carlo Malatesta, 
conte de Rimini. Constantin însuşi s-a căsătorit de două ori şi ambele lui soţii 
au fost italience. Avînd mamă sîrboaică şi tată pe jumătate italian, e greu să-l 
socoteşti pe Constantin grec. Precum cei mai mulţi dintre contemporanii săi 
vorbitori de greacă, el s-a considerat pe sine însuşi roman, romeu sau bizantin. 

Avea 17 ani cînd, în iunie 1422, sultanul otoman Murad al II-lea a asediat 
Constantinopolul. Bizantinii se bucuraseră de o lungă aminare a agresiunii 
turceşti. Împăratul Manuel al II-lea se intelesese bine cu sultanul de mai 
înainte, Mehmed I. Dar acesta a murit in 1421 şi, foarte curînd după aceea, 
a devenit clar că răgazul se isprăvise. Asediul turcesc a fost lung şi chinuitor. 
Apărarea cetăţii a condus-o mai ales Ioan al VIII-lea, de curînd încoronat 
împărat asociat al tatălui său şi moştenitor legiuit. Mulțumită vigilentei sale, 
turcii s-au retras înainte de sfîrşitul anului. Totuşi, pentru bătrînul împărat 
Manuel fusese prea mult. În septembrie 1422, a suferit un atac ce i-a paralizat 
o jumătate a trupului. Deşi avea să mai rămînă în viaţă încă aproape trei ani, 
cirmuirea Constantinopolului se va afla, de fapt, în mîinile fiului mai mare, 
Ioan. Perspectivele erau întunecate. Oraşul Tesalonic era şi el asediat de turci. 
Fiul lui Manuel, Andronic, căruia îi fusese încredinţat Tesalonicul în calitatea 
lui de despot, era tînăr şi cu sănătatea şubredă. În vara anului 1423, cu 
consimtámintul tatălui său, el a oferit Tesalonicul venețienilor ; în septembrie, 
oraşul şi-a schimbat stăpînul şi a devenit cea mai mare şi, s-a sperat, cea mai 
profitabilă dintre toate coloniile venețiene din Grecia!. 

Împăratul Ioan al VIII-lea a simţit că venise vremea să caute ajutor in 
lumea creştină din Apus, aşa cum făcuse şi tatăl său, cu vreo 20 de ani în 


* Pentru împăratul Ioan al V-lea Paleologul, vezi monografia lui Radivoj Radic, 
Bpeme Joeana V Ilaneonoea (1332-1391), Belgrad, 1993 (n.tr.). 
1. Barker, Manuel II, pp. 361-371 ; Nicol, Last Centuries of Byzantium, pp. 346-351. 

urmă, fără mare succes. În noiembrie 1423, a pornit spre Veneţia şi Ungaria. 
L-a numit pe fratele său, Constantin, regent la Constantinopol, pînă la întoar- 
cerea sa. Constantin era încă tînăr. Aceasta era prima lui fárimá de autoritate 
şi, pentru a o susţine, i s-a dat titlul de despot!. fl avea la îndemînă, ca să-l 
povátuiascá, pe tatăl său țintuit la pat, pe bătrînul împărat Manuel. După cîteva 
încercări neizbutite, ei au pregătit un nou tratat de pace cu sultanul Murad. 
Era o înţelegere umilitoare, dar ea însemna că cetatea Constantinopolului 
avea să fie cruţată, pentru un timp, de alte atacuri violente din partea turcilor. 
A fost semnată la 22 februarie 14247. După toate relatările, Constantin şi-a 
îndeplinit îndatoririle de regent cu demnitate şi succes. Fratele său, Ioan, s-a 
întors din călătoriile în Italia şi Ungaria la începutul lui noiembrie 1424. 
Obtinuse putin. Regele catolic al Ungariei îl incunostintase, cu evlavie, că 
şansele de a-şi asigura un ajutor din partea creştinătăţii apusene ar fi mult 
sporite dacă el şi poporul său ar jura supunere papei şi s-ar uni cu Biserica 
Romei. Sugestia era departe de a fi nouă. O auzise, mai înainte, şi tatăl lui 
Ioan, Manuel. Dar o respinsese întotdeauna, ca pe o mişcare numai bună să-i 
alerteze pe turci şi să-i transforme în duşmani, dacă nu chiar ca pe o formă de 
şantaj moral?. 

Manuel a murit la 21 iulie 1425, în vîrstă de 75 de ani, după ce, pentru 
ultimele cîteva luni, imbrácase vegmintul monahal. Ioan al VIII-lea a devenit 
împărat şi în realitate, nu numai cu numele”. Fratelui său, despotul Constantin, 
trebuia să i se dea acum un apanaj propriu. În recentul lor tratat, turcii bine- 
voiseră a îngădui bizantinilor să păstreze ca fief o fîşie de pămînt la nord de 
Constantinopol. Ea mergea de-a lungul țărmului Mării Negre, de la oraşul 
Mesembria, în nord, la Derkos, în sud. Se pare că includea şi portul Selymbria, 
la vest de Constantinopol. Aceasta a fost regiunea acordată despotului Constantin, 
în 1425. Întrucît apăra căile nordice de acces spre Constantinopol, ea era 
importantă din puncg de vedere strategic. Dar Constantin n-ar fi putut face 
mare lucru dacă turcii ar fi ales să încalce termenii tratatului şi să-l lipsească 
de fieful său‘. 


. Sphrantzes, Chron. minus, pp. 14-16. 
. DR, V, nr. 3402-3404. 
. Barker, Manuel II, pp. 376-379. 
Pentru împăratul Ioan al VIII-lea Paleologul, vezi monografia lui Ivan Djuric, 
Le crépuscule de Byzance, Edition Maisonneuve et Larose, 1996 (n.tr.). 
4. Sphrantzes, Chron. minus, p. 18; Doukas (Ducas), Istoria turco-bizantind (1341- 
-1462), ed. V. Grecu, Bucuresti, 1958, pp. 237, 245. Schreiner, Chron. brev., II, 
pp. 429-430. DR, V. nr. 3414. 

Aflat în drum spre Veneţia, în 1423, Ioan al VIII-lea şi-a întrerupt călătoria 
în Morea. Acolo a avut un schimb de cuvinte cu fratele său, despotul Teodor 
de la Mistra. Teodor prefera liniştea vieţii de cărturar constringerilor adminis- 
tratiei şi războiului. Cu doi ani în urmă, acceptase o căsătorie aranjată cu 
Cleope Malatesta din Rimini. A fost, la început, o unire nefericită. El şi-a 
exprimat profunda dorinţă de a deveni călugăr şi a folosit prilejul vizitei 
fratelui său pentru a i se destăinui. Cînd s-a întors la Constantinopol, Ioan a 
crezut că Teodor gîndeşte încă la fel. Din acest motiv, l-a rechemat pe Constantin 
de la Mesembria şi l-a desemnat să-i urmeze fratelui său, ca despot în Morea. 
Constantin îşi dovedise devotamentul şi înzestrarea în felurite chipuri. Ar fi 
putut fi un excelent guvernator la Mistra. Însă, între timp, Teodor se razgin- 
dise. Citiva dintre admiratorii săi, mai cu seamă eruditul său prieten Ioan 
Eugenikos, îi întîmpinaseră cu bucurie intenţia de a renunţa la deşertăciunea 
acestei lumi în schimbul bucuriilor vieţii religioase. Pe de altă parte însă, 
prieteni mai mult cu numele îl convinseseră că lumea avea nevoie de el. Cînd 
a sosit momentul, Teodor a refuzat să se retragă în favoarea lui Constantin şi 
a aplanat neînțelegerile cu soţia sa. Teodor avea să rămînă despot la Mistra 
încă douăzeci de ani. Au fost ani de prosperitate, cel puţin pentru viaţa 
culturală şi intelectuală a provinciei. Sub patronajul lui Teodor, la curtea din 
Mistra s-au adunat cărturari şi filosofi. Cleope Malatesta a ajuns să împărtă- 
şească şi să încurajeze gustul cărturăresc al soţului său. Teodor a suportat cu 
greu moartea ei în 1433, pentru că ajunsese s-o iubească foarte mult!. 

Constantin a fost împiedicat astfel să-şi fructifice şansa de a deveni despot 
la Mistra. Totuşi, după moartea tatălui său, împăratul Ioan al VIII-lea a 
născocit un plan pentru a folosi însuşirile lui Constantin în scopuri mai bune. 
Acesta ar fi putut avea apanajul lui separat în Morea. Era limpede că Teodor, 
fericit totuşi pe domeniul său de la Mistra, nu era cel mai practic dintre 
oameni, iar ceva ajutor şi sprijin i-ar fi fost de folos. În 1423, turcii spărseseră 
zidul de apărare ce traversa istmul Corint, construit de Manuel al II-lea pentru 
a le stăvili înaintarea. Invadaseră şi devastaseră Morea. Putin mai înainte, 
conducătorul italian al Epirului şi al insulei Cefalonia din largul mării, Carlo 
Tocco, ocupase Clarentza şi cîmpia Elisului, în partea de nord-vest a peninsulei. 
Teodor avea să încheie cu el un armistițiu, încălcat însă în 1426, cînd Tocco 
şi-a reluat campania. Împăratul Ioan a hotărît să scape Morea de această 
pacoste. În 1427, a plecat din Constantinopol ca să rezolve el însuşi problema. 
L-a luat cu sine pe fratele lui, Constantin, şi, de asemenea, pe Gheorghe 


1. Ioan Eugenikos, Învățături către despotul Teodor, ed. Lambros, PP, I, pp. 67-111. 

Sphrantzes. Atunci a intrat Sphrantzes oficial în slujba lui Constantin. Au 
ajuns la Mistra pe 26 decembrie şi s-au îndreptat direct spre Clarentza, ca s-o 
împresoare de pe uscat şi dinspre mare. Într-o ambuscadă navală, aproape de 
insulele Echinade, corăbiile lui Carlo Tocco au fost scufundate, iar el s-a recu- 
noscut înfrînt. A acceptat să renunţe la recentele cuceriri, dar i-a venit în minte 
un plan pentru a salva ceea ce mai rămăsese din demnitatea sa. A propus ca 
tinára lui nepoată, Maddalena, să fie luată în căsătorie de fratele împăratului, 
Constantin, aducîndu-i acestuia ca zestre Clarentza şi Elis. A fost o învoială 
amicală, convenabilă pentru ambele părţi. La 1 mai 1428, Clarentza a fost 
predată, iar la 1 iulie, Constantin s-a căsătorit cu Maddalena Tocco, în cadrul 
unei ceremonii lîngă Patras. Ea şi-a luat numele grecesc, mai familiar, Teodora, 
iar unchiul său, Carlo Tocco, a plecat pe mare, spre domeniile lui din Epir!. 

O neobişnuită scrisoare în versuri a fost adresată despotului Constantin 
înaintea nunţii sale. Autorul ei anonim, pretinzînd că a fost inspirat de puterea 
divină, îl felicita pe împărat pentru victoria sa, dar îl avertiza pe Constantin 
în privinţa căsătoriei cu nepoata lui Carlo Tocco. Familia Tocco nu era de 
încredere?. Se poate ca povata să fi fost întemeiată, chiar dacă ea nu izvora din 
rațiune. Căci, cu sau fără soţia italiancă, numirea lui Constantin ca al doilea 
despot in Morea afecta sistemul de guvernământ şi avea să aducă necazuri in 
viitor. Pînă în 1428, despotatul fusese guvernat de un vlăstar al familiei 
imperiale, numit de împăratul din Constantinopol. Acum urmau să fie doi şi, 
în curînd, trei. Al treilea avea să fie fratele mai mic al lui Constantin, Toma, 
care crescuse la Mistra. Teoretic, despotatul rămînea unul şi indivizibil. 
Practic însă, după cum avea curînd să se dovedească, autoritatea centrală, 
care functionase bine în secolul al XIV-lea, se va prabusi şi provincia bizantină 
Morea se va farimita în principate separate şi deseori războinice”. Teodor refu- 
zase să-i facă loc fratelui său la Mistra. Dar a fost convins să cedeze o parte 
însemnată din teritoriul acordat lui, inclusiv oraşul port Vostitza (Aigion), de 
pe coasta nordică a Moreii, cîteva oraşe şi fortărețe in Laconia, precum şi 
Kalamata şi Messenia, din partea vestică a peninsulei. Tînărul său frate, Toma, 


1. Sphrantzes, Chron. minus, pp. 20-24; Chalkokondyles, ed. E. Darko, Laonici 
Chalcocondylae Historiarum Demonstrationes, 1, Budapesta, 1922, pp. 17-19; 

I, pp. 196-201, 204-205; D.M. Nicol, The Despotate of Epiros, 1267-1479, 
Cambridge, 1984, pp. 190-192. 

2. Scrisoare anonimă în versuri adresată despotului Constantin în Ahaia, ed. Lambros, 
PP, IV, pp. 88-89. 

3. Zakythinos, Despotat, II, p. 81. 

a primit castelul de la Kalavryta, la nord de Mistra. La început, Constantin s-a 
aşezat la Clarentza, la care avea dreptul atît prin cucerire, cît şi prin căsătorie. 
Ca să presupună că fraţii săi aveau să colaboreze, împăratul ar fi trebuit să-i 
cunoască mai bine. Fiindcă ei erau un soi de oameni gilcevitori!. 

În orice caz, cîtă vreme a mai fost alături de ei, Constantin l-a convins pe 
împărat că Clarentza era bine plasată pentru a ataca şi captura înfloritorul port 
comercial şi strategic Patras, aflat nu departe. Patrasul îşi schimbase stápinii 
de cîteva ori. În 1428, era guvernat de Pandolfo Malatesta, arhiepiscopul său 
latin, pe care papa îl numise cu patru ani înainte, în ciuda faptului că turcii 
revendicau Patrasul ca fief, iar venețienii manifestau acolo un interes particular 
pentru comerţ. Ei au fost cei care l-au alertat pe papă cu privire la pericolul 
care ameninţa oraşul, în 1428. În iulie, cei trei fraţi, loan, Constantin şi 
Toma, şi-au unit forţele într-un asalt asupra Patrasului. A fost prima experienţă 
de război a tînărului Toma. N-au izbutit să ia oraşul şi s-au retras în momentul 
în care apărătorii au acceptat să-i plătească lui Constantin un tribut anual de 
500 de monede de aur. Potrivit lui Gheorghe Sphrantzes, care era cu ei, 
principala cauză a nereusitei a fost ezitarea fratelui lor, despotul Teodor, de 
a-i ajuta. El şovăia încă în privinţa vocației sale monastice. Pe de altă parte, 
va fi ţinut seama şi de faptul că guvernatorul Patrasului, arhiepiscopul Malatesta, 
era cumnatul său. Ar fi fost imprudent să contribuie la prăbuşirea lui. În orice 
caz, papa nu era deloc mulţumit de Cleope Malatesta, întrucît auzise că ea 
trecuse la Biserica Ortodoxă, poate pentru a cuceri inima soţului său. În con- 
secinti, Teodor a rămas la Mistra?. 

Era vremea ca împăratul loan să se întoarcă la Constantinopol. Înainte de 
a pleca, el l-a chemat pe Constantin la Mistra, pentru o discuţie. Acolo, 
Constantin şi Sphrantzes s-au întîlnit în secret şi au hotărît să facă o a doua 
tentativă de capturare a Patrasului. Dacă reuşeau, Constantin ar fi rămas în 
Morea. Dacă nu, s-ar fi întors la apanajul său de la Marea Neagră, păstrînd 
posesiunea asupra Clarentzei şi a celorlalte locuri din Morea care îi reveniseră 
ca zestre a soţiei. Sphrantzes descrie în detaliu ceea ce a urmat. El şi 
Constantin au mărşăluit de la Vostitza, de-a lungul coastei, ocolind Patrasul, 
pentru a ajunge la Clarentza şi Chloumoutsi, unde stătea soţia lui Constantin. 
Erau siguri că locuitorii greci din Patras îi vor sprijini. De la Clarentza, 
Constantin a trimis soli la conducătorii lor ca să-i pregătească terenul pentru 
intrarea în oraş. La 1 martie 1429 şi-a îndreptat oastea către Patras. Consilierii 
oraşului au trimis un curier care s-a întors să-i informeze despre intenţia lui 


1. Sphrantzes, Chron. minus, p. 26. Zakythinos, Despotat, I, p. 206. 

Constantin de a ataca şi captura oraşul şi citadela sa. Atacul a fost lansat la 
20 martie, în Duminica Floriilor. S-a transformat într-un lung asediu, presărat 
de confruntări neînsemnate ; în una dintre ele, calul lui Constantin a fost 
împuşcat, iar el era cît pe ce să fie ucis sau prins. Prietenul său, Sphrantzes, 
i-a salvat viaţa, deşi, făcînd aceasta, a fost el însuşi rănit şi luat prizonier. A 
fost eliberat, mai mult mort decît viu, la 23 aprilie. Înainte de începutul lunii 
mai, apărătorii n-au acceptat să discute. Arhiepiscopul lor plecase în Italia, 
după întăriri. Ei au promis că, dacă acesta nu se va întoarce pînă la sfîrșitul 
lunii, vor capitula. Constantin şi trupele lui s-au retras, preluînd fortăreaţa de 
la Saravalle, aşa cum fusese învoiala. 

Pînă la sfîrşitul lui mai, arhiepiscopul nu se întorsese. La 1 iunie, Constantin 
a revenit şi i-a poftit pe diriguitorii Patrasului să respecte înţelegerea dintre ei 
şi să se predea. Patru zile mai tîrziu, ei s-au întîlnit în catedrala Sfîntul 
Andrei, sfîntul patron al oraşului, şi au hotărît să-l accepte pe Constantin ca 
suveran. Oraşul Patras s-a adăugat, astfel, despotatului său ; nici vorbă n-a 
mai fost despre plecarea lui Constantin din Morea. Totuşi, citadela de pe 
dealul care domina oraşul a fost păstrată de oamenii arhiepiscopului şi nu avea 
să fie predată în următoarele 12 luni. Capitularea Patrasului l-a amárit pe 
papă, i-a deranjat pe venețieni şi, cel mai rău, i-a înfuriat pe turci. Sultanul 
Murad a transmis un ultimatum. Sphrantzes, prietenul de nădejde şi credincios 
al lui Constantin, care petrecuse, de dragul stăpînului, 40 de zile într-o 
temniţă la Patras, a fost trimis să-l împace pe sultan şi, după lungi discuţii cu 
el şi cu Turahan, comandantul otoman al Tesaliei, a înlăturat ameninţarea 
represaliilor turceşti. Constantin a trimis alţi soli să-i liniştească pe papă şi pe 
venețieni. Negocierile au durat cîteva luni. 

Pe de altă parte, Sphrantzes ajunsese abia în portul venetian Naupaktes, pe 
ţărmul opus Patrasului, cînd arhiepiscopul deposedat Malatesta a sosit acolo 
din Italia, cu ceva corăbii şi soldaţi catalani. El îl îndemnase pe sultan să 
protesteze împotriva ocupării arhidiecezei sale de către greci. Dar era prea 
tîrziu. Catalanii neascultători, pe care îi adusese ca ajutoare, au manifestat un 
interes scăzut in redobindirea Patrasului ; în schimb, au prădat coasta şi 
au forţat intrarea în Clarentza. Constantin a reuşit să răscumpere de la ei 
oraşul, pentru 6.000 de ducati venețieni. Totuşi, mai tîrziu, a poruncit 
distrugerea Clarentzei, de teamă să nu cadă în mîinile piraţilor. Arhiepiscopul 
a murit la Pesaro, în Italia, în 1441, sustinind neîncetat că Patrasul era al lui 
şi că era datoria tuturor creştinilor din Apus să-l ajute a recîştiga scaunul 
apostolic al Sfîntului Andrei. Între timp, în iulie 1430, citadela care veghea 
Patrasul s-a predat lui Constantin. Credinciosul Sphrantzes şi-a primit răsplata. 

În noiembrie, a devenit cel dintîi guvernator bizantin al oraşului reintegrat 
acum, triumfal, imperiului, după 225 de ani de ocupaţie străină!. 

Au urmat alte victorii. Fratele lui Constantin, Toma, a cărui reşedinţă era 
la Kalavryta, a condus către un sfîrşit ruşinos principatul străin al Ahaiei, care 
dăinuise sub conducători de etnii diferite, încă din vremea celei de-a patra 
Cruciade, din 1204. Ultimul lui principe a fost genovezul Centurione Zaccaria, 
care a murit deposedat de aproape tot teritoriul său, în 1432. Fiica sa, Caterina, 
s-a căsătorit cu Toma şi i-a adus ca zestre ceea ce mai rămăsese din principat?. 
Deja de cîţiva ani, cauza posesiunilor apusene din Morea era pe moarte. 
Iniţiativa lui Constantin şi a fraţilor săi, susţinută de împăratul Ioan al VIII-lea, 
o va alunga în cărţile de istorie. Pînă în 1430, aproape tot sudul Greciei fusese 
curăţat de cirmuitori străini şi restituit stăpînirii bizantine, mai putin porturile 
şi coloniile venețiene de la Argos, Nauplia, Modon şi Coron. Succesele lui 
Constantin au reprezentat o compensație pentru ştirile teribile ajunse la 
împărat din alte parti. În martie 1430, sultanul Murad a pus capăt, în chip sin- 
geros, regimului venetian din Tesalonic. Durase doar şapte ani. Tesalonicul a 
devenit turcesc. În luna octombrie a aceluiaşi an, oraşul Ianina, din nord-vestul 
Greciei, s-a supus turcilor. Morea era din nou bizantină, dar întreaga Grecie 
continentală de la nordul istmului Corint era acum sub control turcesc?. 

Venețienii nu erau entuziasmați de reaparitia averilor greceşti in Morea. Ei 
îşi pierduseră reputaţia şi mult din averea proprie investind nechibzuit în 
Tesalonic. Trebuiau deci să-şi păstreze mai bine proprietăţile din sudul Greciei. 
Între greci şi venețieni neîncrederea era reciprocă. Într-o încercare de 

a contrabalansa influenţa venețienilor asupra economiei despotatului său, 
Constantin s-a apropiat de populaţia din Ragusa (Dubrovnik), ai cărei negustori 
erau oaspeţi obişnuiţi ai ţărmurilor sale. Conducerea Ragusei era interesată 
în protejarea concesiunilor comerciale şi a întocmit proiectul unei înţelegeri, 
precizîndu-şi condiţiile într-o scrisoare către Constantin, din februarie 1431). 
O asemenea înţelegere nu pare să fi fost încheiată. Dar însuşi faptul că a 
fost propusă este încă un semn al iniţiativei de reînviere a despotatului de 
Morea sub cîrmuirea lui Constantin. Turcii erau şi ei nelinistiti din cauza 
renaşterii bizantine in Morea. În primăvara anului 1431, Turahan, comandant 
al sultanului în Tesalia, şi-a luat o măsură de prevedere, trimitind trupe spre 
miazăzi, pentru a dărîma, încă o dată, zidul ce traversa istmul Corint. Nu 
trebuia să li se îngăduie grecilor să-şi folosească refugiile pentru acoperirea 
îndeletnicirilor lor rebele. Trebuia să li se reamintească faptul că erau vasalii 
sultanului?. 

Ráminea de văzut dacă fiii, adesea puşi pe hartá, din familia Paleologilor 
îşi puteau exploata victoria şi puteau păstra Morea ca o insulă a creştinătăţii 
în faţa forţelor Islamului. Soarta a fost nedreaptă cu despotul Constantin. 
În noiembrie 1429, nu mult după victoria de la Patras, soţia sa italiancă, 
Maddalena-Teodora, a murit la Stameron, în Elis. Fuseseră căsătoriţi mai 
putin de 18 luni; Constantin a fost zdrobit de durere. A fost înmormântată la 
Clarentza, dar rămăşiţele ei vor fi mutate, mai tîrziu, în biserica lui Hristos 
Dătătorul de Viaţă (Zoodotos) de la Mistra. Doi dintre eruditii oameni de 
litere de la Mistra, loan Eugenikos şi Bessarion, mitropolitul de Niceea, au 
deplins tristul eveniment în epitafuri stilizate?. Cîteva luni mai tîrziu, probabil 
pentru că voia să fie mai aproape de Mistra, Constantin a ajuns să facă o nouă 
învoială cu fratele său mai mic, Toma. Capitala apanajului lui Toma se afla la 
Kalavryta. În martie 1432, acesta a fost de acord să facă schimb de teritorii. 
Constantin şi-a transferat curtea la Kalavryta. Toma s-a mutat la Elis. A fost 
un schimb amical care, după cum s-ar putea presupune, a avut consimţămâîntul 

fratelui lor, împăratul Ioan, şi, de asemenea, al celui mai în vîrstă dintre cei 
trei despoti din Morea, Teodor, stăpîn încă la Mistral. 

Dar înţelegerea dintre ei nu a durat mult. A fost sfărîmată cînd s-a pus 
problema întîietăţii unuia dintre ei. Împăratul Ioan fusese căsătorit de trei ori, 
dar căsătoriile n-au produs nici un moştenitor la tron care să poată fi desemnat 
împărat asociat. S-a bănuit că, atunci cînd va veni timpul, unul dintre fraţi îi 
va succeda. Preferinta lui loan mergea către Constantin, lucru pe care despotul 
Teodor îl cunoştea, nemultumindu-l. Constantin se putea înţelege cu fratele 
său mai mic, Toma. Dar relaţiile personale cu Teodor erau otrăvite de invidie 
şi gelozie. În august 1435, împăratul l-a chemat pe Constantin la Constantinopol. 
Gheorghe Sphrantzes l-a însoţit. Se prea poate ca Teodor să-şi fi închipuit că 
se aranja problema succesiunii la tron. În martie 1436, a sosit şi el la 
Constantinopol. Împăratul n-a fost în stare să-şi determine fraţii să poarte o 
discuţie, cu atît mai puţin să se înţeleagă. Ei s-au întors separat în Morea. 
Erau dispuşi să lupte pînă la capăt. Către sfîrşitul anului 1436, au venit din 
capitală doi mijlocitori, ca să-i liniştească şi să prevină un război civil. Dar 
abia a treia misiune, condusă de viitorul patriarh Grigorie Mammas, i-a trezit 
la realitate. S-a căzut de acord cu mutarea lui Constantin la Constantinopol, 
în timp ce fraţii săi, Teodor şi Toma, urmau să rămînă, ca despoti, in Morea. 
Împăratul avea nevoie de el încă o dată ca regent, pentru că pleca, pentru scurt 
timp, în Italia. Constantin a ajuns în Constantinopol la 24 septembrie 1437. 
Nu se spusese nimic despre numirea sa ca împărat asociat. Dar desemnarea ca 
regent pentru a doua oară arăta cu claritate faptul că era considerat mosteni- 
torul tronului?. 

Ioan al VIII-lea a plecat pe mare, spre Italia, la sfîrşitul lui noiembrie. 
Scopul călătoriei sale era prezenţa la conciliul pe care papa Eugeniu al IV-lea îl 
convocase la Ferrara ca să realizeze unirea Bisericilor Greacă şi Latină. Papa- 
litatea socotise întotdeauna că creştinii din Occident nu puteau merge să sal- 
veze Bizanțul de turci pînă cînd Biserica bizantină nu-şi recunostea greşelile şi 
nu accepta supunerea faţă de Roma. De-abia după aceea putea fi propovăduită 
şi organizată o cruciadă pentru ajutorarea Constantinopolului şi contracararea 

planurilor turceşti. După lungi tratative, papa Eugeniu îi convinsese pe loan 
al VIII-lea şi pe ierarhii Bisericii sale să discute chestiunea în cadrul unui 
conciliu la Ferrara. Pentru a fi sigur că vor veni, papa a trimis corăbii să-i 
aducă. Corăbiile au dus o companie de arcaşi din Creta pentru apărarea 
Constantinopolului. Pe una din aceste nave a călătorit Constantin din Morea, 
imbarcindu-se la Karystos, în Eubeea, la 1 septembrie. Printre tovarăşii săi de 
călătorie se afla un cleric venetian, Marco Condulmer, cu care se întîlnise 
ultima oară la capitularea Patrasului, în 1429!. Împăratul a condus în Italia o 
delegaţie impresionantă. Erau cu el patriarhul Constantinopolului, Iosif 
al II-lea, imputerniciti ai patriarhilor de Alexandria şi Ierusalim, mitro- 
politi, călugări şi cler secular - între ei, învățatul Bessarion de Niceea, Marcu 
Eugenikos de Efes şi călugărul Isidor, mitropolit de Kiev. Între laici, cel mai 
vestit era filosoful Gheorghe Gemistos Plethon din Mistra, care îi cunoştea pe 
împărat şi pe fraţii săi de cîţiva ani. În compania împăratului se afla şi fratele 
său mai tînăr, Dimitrie, căruia îi fusese acordat titlul de despot în 1429. 
Dimitrie manifestase deja tendinţe de răzvrătire şi era cunoscut ca adversar al 
oricărui plan de unire a Bisericilor. Dar nu putea fi lăsat fără grijă în urmă, 
la Constantinopol, deoarece exista bănuiala că încercase să-i atragă pe turci 
întru sprijinirea propriei sale tentative de a prelua succesiunea la tron?. 
Constantin era cel mai cuminte şi mai cinstit dintre fraţii împăratului. Îşi 
dovedise competenţa ca regent la Constantinopol în timpul absenței lui Ioan 
al VIII-lea, plecat în Apus în 1423-1424, şi avea întregul sprijin al mamei 
sale, împărăteasa văduvă Elena Dragaş. Ea era cam bătrînă, dar activă încă în 
treburile statului, iar Constantin era fiul ei favorit. Ca dregători şi sfetnici îi 
avea pe Luca Notaras, mai tîrziu megaduce, un om cu multă experienţă, şi pe 
Dimitrie Paleologul Cantacuzino, vărul sáu; alături de el se afla şi cre- 
dinciosul Gheorghe Sphrantzes, la a cărui nuntă, în 1438, Constantin jucase 
rolul de nas?. Faptul că turcii au respectat armistițiul şi nu au acţionat impo- 
triva Constantinopolului cîtă vreme împăratul a fost departe se poate datora 
prudentei cu care Constantin trata o situaţie periculoasă. A existat totuşi un 
moment, în 1439, cînd a simţit nevoia să-i scrie fratelui său, în Italia, reco- 
mandindu-i insistent să-i reamintească papei promisiunea acestuia de a trimite 
cel puţin două nave de război pentru apărarea Constantinopolului, pînă spre 
sfîrşitul primăverii. Constantin spera că navele ar putea fi pe drum într-un 


1. Sphrantzes, Chron. minus, p. 56; Syropoulos, ed. Laurent, pp. 172-173. 

2. J. Gill, The Council of Florence, Cambridge, 1959. 

3. Sphrantzes, Chron. minus, p. 62. Despre Dimitrie Paleologul Cantacuzino, vezi 
Nicol, Byzantine Family of Kantakouzenos, nr. 75. 

răstimp de 15 zile de la chemarea sa, întrucît erau semne amenințătoare cá 
sultanul pregăteşte o mare ofensivă. Cererea a rămas fără răspuns, iar alarma s-a 
dovedit totuşi falsă, pentru că ofensiva sultanului a fost îndreptată nu împotriva 
Constantinopolului, ci împotriva cetăţii sîrbeşti de la Smederevo, pe Dunăre!. 

Conciliul la care Ioan al VIII-lea se dusese să asiste a fost o adunare pre- 
lungită şi adesea pusă pe ceartă. Şi-a încheiat lucrările la Florenţa, în iunie 1439, 
cu o proclamaţie în sensul că unirea Bisericilor Greacă şi Latină se înfăptuise. 
Decretul de unire a fost semnat de toţi ierarhii bizantini, cu excepţia unuia 
singur?. Împăratul s-a întors la Constantinopol abia la 1 februarie, în anul 
următor. Într-o mare demonstraţie de fast şi protocol, a fost însoţit la palat de 
către fraţii săi, Constantin şi Dimitrie - plecat din Italia înaintea lui”. Pînă 
atunci, ştirea că delegaţia grecească la conciliu ar fi fost intimidată să semneze 
documentul de unire cu papa stîrnise un val de amărăciune şi indignare printre 
bizantini. Ei i-au făcut împăratului o primire rece. Mulţi au crezut că-i trădase. 
Tristeţea împăratului a fost adîncită de tragica veste că iubita sa soţie, pe care 
n-o văzuse de mai bine de doi ani, murise pe cînd el se afla in drum spre casă. 

Atitudinea lui Constantin în legătură cu unirea Bisericilor corespundea cu 
aceea a fratelui său. El nu se manifesta cu fanatism pentru sau împotriva 
unirii. Dacă sacrificiul amorului-propriu al creştinilor ortodocşi ar fi avut 
drept consecinţă o cruciadă dinspre Apus, pentru salvarea Constantinopolului, 
atunci el nu era zadarnic. Biserica Ortodoxă crezuse întotdeauna în principiul 
„iconomiei” sau al compromisului. Cu toate acestea, mulţi au protestat că 
unirea de la Florenţa depăşise limitele acelui principiu, devenind un punct de 
disensiuni puternice şi uneori violente în ultimii ani ai societăţii bizantine. 
Unii au spus, ca şi tatăl lui Constantin, cînd s-a conturat perspectiva unirii, cá 
aceasta fusese o gafă diplomatică. Unirea creştinilor din Apus şi din Răsărit 
avea să deştepte, în mod sigur, suspiciunea turcilor*. Pe de altă parte, au fost 
unii - precum Marcu Eugenikos, mitropolitul de Efes, care refuzase să 
semneze decretul de la Florenţa” - pentru care unirea reprezenta ultima trădare 


1. Scrisoarea lui Constantin, întărită de mesaje similare de la împărăteasa văduvă şi 
de la cei doi dregători ai săi, a fost transmisă de Phakrases Cantacuzino. Nicol, 
Byzantine Family of Kantakouzenos, nr. 74. Syropoulos, ed. Laurent, pp. 396-398. 
F. Babinger, Mehmed the Conqueror and his Time, Princeton, N.J., 1978, 
pp. 16-18. 

. Textul latin al decretului este publicat in Gill, Council of Florence, pp. 414-415. 

. Syropoulos, ed. Laurent, pp. 544-545. 

. Phrantzes, Chron. maius, p. 320. 

Constantine N. Tsirpanlis, Mark Eugenicus and the Council of Florence, Tesalonic, 
1974 (n.tr.). 

a ortodoxiei lor strămoşeşti. Ea avea să atragă asupra lor minia lui Dumnezeu. 
Prietenul lui Constantin, Gheorghe Sphrantzes, va consemna, privind în urmă, 
că cea mai însemnată cauză a căderii Constantinopolului sub turci a fost 
Conciliul de la Florenţa şi unirea Bisericilor. Era o părere pe care n-o va fi 
expus la timpul potrivit, din pricina credinţei faţă de împărat şi de stăpînul 
său, Constantin. Şi-a exprimat dilema sub forma unei parabole: „Eu merg, 
spunea el, de mulţi ani, împreună cu alţii, pe calea din mijlocul capitalei, 
netedă şi largă, pe care ajungem cu toţii la Sfinta Sofia. Pe urmă, după citva 
timp, s-a descoperit de către unii şi altă cale, ducînd, cum spun ei, tot acolo; 
şi mă îndeamnă: «Vino şi pe calea aceasta, pe care am descoperit-o. Căci, 
deşi calea pe care mergi este bună şi veche şi ne este bine cunoscută din 
vechime şi umblată împreună cu voi, şi aceasta pe care am descoperit-o acum 
este bună». Iar eu de la unii să aud că este bună, de la alţii însă cá nu e bună, 
de ce să nu spun: «Mergeţi cu bine, în pace şi în dragoste, la Sfinta Sofia, ori 
pe unde voiti! Eu însă voiesc să merg tot pe drumul pe care, mult timp 
împreună şi cu voi am mers, bun şi acela şi recunoscut şi. umblat şi de voi şi 
de strábunii mei»”!. O asemenea atitudine tolerantă era neobişnuită. Toleranta 
era rară în atmosfera emoţională a Constantinopolului din veacul al X V-lea 
şi tot rară la Florenţa şi la Roma, manifestîndu-se probabil şi la despotul 
Constantin Paleologul, într-o anumită măsură. Dar se simţea ataşat de politica 
fratelui său, împăratul Ioan. 

Constantin şi-a încheiat îndatoririle de regent în februarie 1440, cînd împă- 
ratul a revenit din Italia. Dar a mai rămas la Constantinopol pînă la sfîrşitul 
anului. Un motiv pentru care a intirziat să se întoarcă in Morea a fost acela 
că-şi pusese în gînd să se recăsătorească. Trecuseră zece ani de la moartea 
primei soţii, Maddalena Tocco. Doamna aleasă în cele din urmă a fost Caterina 
Gattilusio, fiica stăpînului genovez al insulei Lesbos. Familia Gattilusio era 
întru cîtva mai onorabilă decît familia Tocco din Epir. Membri ai ei se mai 
căsătoriseră cu Paleologi şi înainte. Erau şi bogaţi pe deasupra. În decembrie 
1440, Gheorghe Sphrantzes a fost trimis în Lesbos să propună şi să aranjeze 
logodna şi căsătoria. Către sfîrşitul anului următor, Constantin a pornit pe 
mare, de la Constantinopol, în tovărăşia lui Sphrantzes şi a megaducelui Luca 
Notaras. Au luat-o mai întîi spre Lesbos, şi acolo, la Mytilene, în august, 
Constantin s-a căsătorit cu Caterina Gattilusio. În septembrie şi-a continuat 
călătoria spre Morea, lăsîndu-şi noua soţie în grija tatălui ei, în Lesbos?. 


1. Sphrantzes, Chron. minus, pp. 56-58. 

2. Sphrantzes, Chron. minus, pp. 62-64; Schreiner, Chron. brev., II, p. 460. 
W. Miller, „The Gattilusj of Lesbos”, in Miller, Essays on the Latin Orient, 
Cambridge, 1921, pp. 329-330. 

Lipsise din Morea mai bine de trei ani. A descoperit că fraţii săi, Teodor 
şi Toma, conduseseră destul de bine fără el. Dar îşi dădea seama că, dacă s-ar 
afla mai aproape de Constantinopol, interesele sale puteau fi mai bine slujite. 
Celuilalt frate, Dimitrie, la întoarcerea lui din Italia, îi fusese acordat apanajul 
de pe litoralul Mării Negre, unde împăratul putea sta cu ochii pe el, întrucât 
era cunoscut ca adversar înverşunat al unirii Bisericilor, probabil mai mult din 
motive politice decît din convingeri religioase. Constantin s-a gîndit că 
Dimitrie ar dori, poate, să schimbe locul cu el. L-a trimis pe Sphrantzes să 
facă această propunere împăratului, lui Dimitrie şi sultanului Murad. Sultanul, 
ca suzeran al lor, al tuturor, trebuia consultat în asemenea probleme. Nu era 
momentul potrivit să i se ofere lui Dimitrie noi tentaţii. El făcuse deja o 
înţelegere pe cont propriu cu sultanul şi declarase război împăratului, prefă- 
cîndu-se apărător al facțiunii antiunioniste, din ce în ce mai numeroasă, un 
rol care se potrivea cu ambiția sa personală pentru tron şi cu scopurile politice 
ale turcilor. Cînd Sphrantzes a ajuns la el, Dimitrie se pregătea să pornească 
spre Constantinopol cu trupe puse la dispoziţie, cu amabilitate, de prietenul 
său sultanul. N-a avut chef să dea ascultare propunerii făcute de fratele său 
Constantin şi Sphrantzes s-a întors cu mîinile goale. Pericolul era aşa de 
ameninţător, încît împăratul i-a cerut lui Constantin să se întoarcă degrabă din 
Morea, pentru a ajuta la apărarea cetăţii. 

Atacul turcesc a început în aprilie 1442. În iulie, Constantin părăsea încă 
o dată Morea. Pe drum s-a oprit în Lesbos, ca să-şi ia soţia, pe Caterina. Dar 
turcii aflaseră de venirea sa şi, cînd a atins insula Lemnos, el şi soţia lui au 
fost prinşi în capcană de o flotă turcească. Timp de cîteva luni, Constantin n-a 
mai putut face nimic, cu toate că venețienii trimiseseră opt galere de la 
Constantinopol să-l ajute în ceea ce ei au numit rezistenţa lui demnă de laudă. 
În mijlocul acestui dezastru, Caterina s-a îmbolnăvit. Boala i-a fost agravată 
de situaţie si, în august, avea să moară. A fost înmormîntată la Palaiokastro, 
în Lemnos. Curînd, turcii au plecat pe mare. Dar cînd Constantin, văduv 
pentru a doua oară, a ajuns la Constantinopol, era deja luna noiembrie. Între 
timp, lovitura lui Dimitrie eşuase. Împăratul se hotărîse să-i transfere lui 
Constantin fortăreaţa de la Selymbria, la Marea Marmara, de unde putea 
spiona mişcările fratelui său Dimitrie. În martie 1443, Gheorghe Sphrantzes 
a fost făcut guvernator al Selymbriei, în numele stăpînului său. Dar joaca de-a 
schimbul de teritorii dintre Constantin şi fraţii săi nu se terminase încă. În 
luna iunie a aceluiaşi an, un sol trimis de Teodor de la Mistra sosea în 
Constantinopol cu o altă propunere pentru împărat. Teodor sugera acum ca 
împăratul să transfere despotatul de Mistra lui Constantin, în schimbul 
Selymbriei. Toţi au fost de acord cu această învoială, deşi nu este sigur că 

Dimitrie fusese consultat. Teodor urma să fie adus, poate, mai aproape de 
tron. Dar Constantin, văditul moştenitor legal, devenea despot al principa- 
lului oraş din Morea. În octombrie 1443, Constantin s-a mutat la Mistra, în 
noua sa dregătorie. Teodor a luat aceeaşi corabie, în voiajul de întoarcere 
către Constantinopol! . 

Adeziunea declarată a lui Constantin la unirea de la Florenţa i-a adus, 
fireşte, bunávointa papei. Fără îndoială, împăratul Ioan ii expusese pe scurt 
starea de lucruri din Morea, ultima provincie bizantină aflată in miini creştine. 
Era o provincie cu multi locuitori romano-catolici, mai cu seamă venețieni, in 
ale căror porturi fortificate de la Modon şi Coron, în Messenia, se făceau încă 
afaceri prospere. Familia florentină Acciaiuoli păstra, în plus, controlul - chiar 
dacă firav - asupra Atenei. Papa deplînsese înlăturarea, de către Constantin, 
a arhiepiscopului latin de Patras. Venețienii îi socoteau pe diversii despoti ai 
Moreii o primejdie pentru siguranţa proprietăţilor şi negotului lor in Grecia 
de Sud. Dar papa Eugeniu al IV-lea nutrea speranţa pioasă că, de vreme ce 
grecii şi italienii erau uniţi în credinţa romană, ei aveau să trăiască fericiţi 
împreună, sub stindardul Sfîntului Petru. În aprilie 1441, el îi scrisese despo- 
tului Constantin în aceşti termeni, lăudîndu-l pentru făgăduiala lui de a face 
din unirea de la Florenţa o realitate, nu numai în prezent, ci şi în viitor, cînd, 
după cum se părea, avea să-l urmeze la tron pe fratele său?. 


1. Sphrantzes, Chron. minus, pp. 64-66; Chalkokondyles, II, p. 80; Schreiner, 
Chron. brev., II, pp. 461, 463-464; F. Thiriet, Regestes des délibérations du 
Senat de Venise concernant la Romanie, III, Paris-Haga, 1961, nr. 2590, 2597. 

2. G. Hofmann (ed.), Epistolae Pontificiae ad Concilium Florentinum spectantes, III 
(Concilium Florentinum : Documenta et Scriptores), seria A, I, Roma, 1946, 
nr. 249, pp. 35-36. 


Capitolul 2 


Constantin : despot la Mistra 


Cînd, în octombrie 1443, Constantin a devenit despot la Mistra, urmindu-i 
fratelui său Teodor, conducerea, administrarea şi apărarea Moreii le-au revenit 
în mod efectiv lui şi fratelui său mai mic, Toma. Toma a cîrmuit fostul 
principat de Ahaia, pe care-l primise în urma căsătoriei. Constantin a locuit 
în palatul despotilor de la Mistra - recunoscută întotdeauna drept capitală şi 
centru al Peloponesului bizantin -, stípinirile lui acoperind cea mai mare 
parte a peninsulei. Nu-l socotise niciodată supărător pe Toma. O dată înlăturați 
din cale ceilalţi fraţi, Teodor şi Dimitrie, Constantin a întrevăzut posibilitatea 
reunificării despotatului şi a transformării lui într-un principat ferit de pri- 
mejdii şi aproape independent. Avea planuri pentru realizarea acestui scop şi 
avea sfetnici bine intenţionaţi, dornici să-i ofere proiecte, realiste sau utopice, 
pentru revirimentul agriculturii, economiei şi apărării Moreii. 

Mistra devenise o capitală culturală a lumii bizantine. Despotii de mai 
înainte, mai cu seamă Teodor al II-lea şi talentata lui soţie, Cleope Malatesta, 
patronaseră ştiinţele umaniste şi artele. Oameni cu gust şi cărturari îşi aflaseră 
adăpost acolo. Mistra veacului al XV-lea oferea o atmosferă mai stimulatoare 
şi mai creatoare faţă de tristeţea şi deznădejdea adunate în Constantinopol. 
Biserici, mănăstiri şi palate se înălţau in continuare, se reconstruiau şi se 
decorau cu fresce. Se adunau biblioteci şi se copiau manuscrise pentru 
posteritate. Printre aştrii spiritualităţii din Mistra zilelor lui Constantin se 
aflau Bessarion din Trapezunt, mitropolit titular de Niceea, şi eruditul său 
dascăl, Gheorghe Gemistos Plethon. Bessarion fusese un apărător atît de 
convingător şi de elocvent al unirii Bisericilor la Conciliul de la Florenţa, 
încît papa îl făcuse cardinal. S-a mutat de la Mistra la Roma, curînd după 
întoarcerea de la conciliul. Dar a fost tot timpul îngrijorat pentru bunăstarea 


1. Despre Bessarion, in general: L. Mohler, Kardinal Bessarion als Theologe, 
Humanist und Staatsmann, 3 vol., Paderborn, 1923-1927, 1942. PLP, II, nr. 2707. 

şi viitorul Mistrei. Plethon mersese şi el la Florenţa. În Italia fusese mult 
admirat ca savant, deşi el găsea conciliul plicticos şi neînsemnat. L-a părăsit 
repede pentru a se întoarce la Mistra, unde trăise, studiase şi predase vreme 
de 30 de ani. 

Mai demult, Plethon înfăţişase împăratului Manuel al II-lea şi despotului 
Teodor al II-lea o serie de memorii în care schiţa propriile planuri de renaştere 
a Moreii ca un nou centru pentru ceea ce el numea „elenism”. De asemenea, 
i-a cunoscut pe împăratul Ioan al VIII-lea şi pe Constantin, cu care a cores- 
pondat!. Reformele pe care le propunea se întemeiau pe premisa că Morea sau 
Peloponesul era, după cum sugera vechiul său nume, o insulă protejată de 
invazii dinspre mare şi care putea fi apărată pe uscat datorită construirii 
zidului ce traversa istmul Corint, socotit una dintre cele mai mari realizări ale 
lui Manuel al II-lea. Caracterul insular şi siguranţa sa făceau din Morea un 
cîmp ideal de încercare pentru teoria - susţinută de toti oamenii culti - 
potrivit căreia cea mai stabilă şi mai folositoare formă de guvernămînt era 
monarhia. Acesta era un lucru banal pentru teoreticienii politici din Bizanţ. 
Dar Plethon părea să sugereze că despotii Moreii ar trebui să exercite asupra 
micii lor impárátii o autoritate la fel de mare ca aceea a unui împărat la 
Constantinopol. Constantinopolul a putut fi cîndva Noua Romă. Mistra ar 
trebui să devină Noua Spartă. În interiorul insulei Pelops, o monarhie puternic 
centralizată ar putea institui o reformă profundă a administraţiei, a economiei, 
a structurii sociale, a agriculturii şi, mai presus de toate, a apărării Moreii. Ea 
ar deveni un regat al elenilor, nedezmintindu-si astfel trecutul. Pentru că 
Plethon pretindea că aceasta era singura parte a lumii greceşti care fusese 
întotdeauna locuită de oameni din stirpea elenică, fără nici un amestec de 
sînge străin. Era pledoaria specială a cuiva care refuza să ţină cont de invaziile 
fără număr din trecut, ale slavilor, bulgarilor şi ale altor neamuri ne-elenice, 
nemaivorbind de albanezii pe care despotul Teodor I îi încurajase să vină şi să 
se aşeze in Morea, chiar în timpul lui Plethon. El nu lua în seamă nici faptul 
că atît Constantin Paleologul, cit şi fraţii săi erau fiii unei mame sirboaice, 
Elena Dragaş, şi că cel putin Constantin era mindru să-i poarte numele. 

Proiectele utopice ale lui Plethon aveau meritul de a fi cuprinzătoare, 
acoperind fiecare aspect al vieţii publice şi private. Societatea trebuia împărţită 
în două clase, militarii şi contribuabilii, primii apărînd insula Morea şi pe 
locuitori, ceilalţi intretinindu-i prin dările lor, plătibile nu în bani, ci în 


1. Despre Plethon: C.M. Woodhouse, Gemistos Plethon. The Last of the Hellenes, 
Oxford, 1986, în special pp. 87-88. 

natură. Monarhul sau despotul tuturor ar fi fost sfătuit de un consiliu, format 
nu din aristocrați, ci din oameni de condiţie mijlocie, care aveau să stabilească 
norme de conducere pe care să le urmeze cu toţii. Pămîntul urma să fie, in 
totalitate, proprietate comună. Cultivarea terenurilor pustii sau intelenite 
trebuia încurajată. Dar a treia parte din întreaga producţie avea să fie vărsată 
la rezervele comune. O asemenea reformă, după cum Plethon ştia prea bine, 
avea să fie contestată violent de marii proprietari de pămînt ai despotatului, 
care înfruntaseră încercări mult mai puţin draconice de a-i supune pentru mai 
mulţi ani. El a mai prezentat proiecte şi pentru reformarea circulaţiei monetare 
şi pentru protejarea şi stimularea producţiei interne prin limitarea importurilor. 
Însă prioritatea sa era crearea şi întreţinerea unei armate permanente, alcătuită 
nu din mercenari sau străini, ci din greci autohtoni, credincioşi ţării lor şi 
suveranului ei. Dacă planurile lui s-ar fi pus în practică, ele ar fi dus, fără 
îndoială, la o supărătoare dictatură militară, în care totul ar fi fost subordonat 
intereselor statului, iar statul ar fi fost personificat de ceea ce se spera că avea 
să fie un suveran cu o filosofie platonică. Împăratul Manuel şi fiul său Teodor 
luaseră cunoştinţă cu răbdare şi amabilitate de sfaturile lui Plethon şi-l răsplă- 
tiseră cu onoruri şi privilegii. Dar nu există nici o dovadă că le-ar fi pus vreo- 
dată in practică!. 

Pe de altă parte, despotul Constantin nu avea nevoie să i se spună că 
apărarea Moreii trebuia consolidată în punctele sale foarte slabe. De îndată ce 
s-a stabilit la Mistra, el a început lucrul pentru refacerea zidului ce traversa 
istmul Corint. Turcii îl spărseseră cu uşurinţă în 1423 şi-l dărîmaseră în 1431. 
Constantin şi fratele său, Toma, cu colaborarea adesea ezitantă a cîrmuitorilor 
din regiune, l-au restaurat complet. A fost numit Hexamilion sau zidul de şase 
mile. Lucrările s-au terminat în martie 1444”. Nu erau primele de acest fel. 
Istmul fusese fortificat în Antichitate, înaintea invaziei lui Xerxes, din anul 
480 î.Hr. Iustinian construise un zid mult mai solid, în secolul al VI-lea. 
Manuel al II-lea folosise ruinele construcţiei lui Iustinian, în 1415. Zidul 
mergea din Golful Corint spre Golful Saronic, pe o distanţă cuprinsă între 
7.028 şi 7.760 metri. Era puternic întărit, pe întreaga sa lungime, cu 153 de 


1. Reformele propuse de Plethon sînt prezentate de Woodhouse, Gemistos Plethon, 
pp. 92-109; Nicol, Last Centuries of Byzantium, pp. 361-362. 

2. Despre zidul Hexamilion, vezi Sp.P. Lambros, Tà reixn tod "Io0pou, NE, 2, 
1905, pp. 435-489; 4, 1907, pp. 20-26, 240-243; 5, 1908, pp. 115-116; 
Zakythinos, Despotat, I, pp. 236-237 ; II, pp. 141-142; J.W. Barker, Manuel II, 
pp. 311-316 ; K.M. Setton, The Papacy and the Levant, II, pp. 4-5. Data terminării 
sale este consemnatá in Cronicile scurte, ed. Schreiner, Chron. brev., II, p. 465. 

turnuri. O altă sursă vorbeşte de 130 de turnuri mici şi de altele nouă mari, 
în afară de forturi la fiecare capăt şi de o fortificaţie aflată pe locul fortăreței 
lui Iustinian, de la Istmia. Se spune cá Manuel isprávise Hexamilionul în 
25 de zile, în aprilie şi mai 1415. În momentul acela, mulţi au fost impresionați 
de realizare, mai cu seamă venețienii, care, pe de altă parte, refuzaseră 
politicos să contribuie la cheltuieli; iar prețul în mînă de lucru şi în bani 
fusese aşa de mare, încît mulţi dintre grecii autohtoni şi dintre stăpînii de 
pămînt au ales mai degrabă să fugă în posesiunile venețiene decît să fie secá- 
tuiti de muncă sau sáráciti din cauza dărilor. Alţii au pornit să se răscoale şi 
a trebuit să fie supuşi cu forţa. 

O serie ciudată de profeţii aveau să fie asociate cu Hexamilionul. S-a spus 
că ar fi fost rostite de Pythia, la Delfi, în timpul invadării Greciei de către 
Xerxes. Călătorul italian Ciriaco d'Ancona pare să fi fost primul care le-a 
consemnat. Ele prevesteau că vor fi patru asemenea ziduri peste istmul Corint. 
Trei aveau să cedeze în faţa atacurilor străine. Numai al patrulea va sta neclintit 
împotriva duşmanilor. A treia dintre profeţii a fost tălmăcită, după evenimente, 
ca referindu-se la refacerea de către Manuel a zidului lui Iustinian, care nu 
izbutise, în două rînduri, să-i oprească pe turci. Ultima profeție lăsa să se 
înţeleagă că a patra reconstrucţie a zidului se va dovedi cel din urmă mijloc de 
intimidare pentru duşmanii străini ai grecilor. Ei aveau să fie respinşi şi 
infrinti „cînd pinul se va prăbuşi la pămînt şi sîngele va curge pe pin”. Aşadar 
constructorul celui de-al patrulea zid avea să fie norocosul. Nu se menţiona 
nici un nume, dar este clar că cel vizat era despotul Constantin. Profetia era 
o declaraţie de credinţă în viitor, criptică şi înduioşător de optimistă, care, ca 
atîtea enunturi profetice, s-a dovedit a fi jalnic de greşită!. 

Nu mult după terminarea zidului, în 1444, cardinalul Bessarion, scriind 
din tihna Romei, adresa o lungă epistolă lui Constantin. ÎI felicita îndeosebi 
pentru reconstruirea Hexamilionului. Dar acesta, spunea el, era doar un 
început?. Ca şi fostul său dascăl, Plethon, şi pe un ton foarte asemănător, 
Bessarion stăruia să propună o listă de reforme pentru îmbunătăţirea apărării, 
a economiei, stabilităţii şi vieţii intelectuale din Morea. El sugera ca reşedinţa 
despotatului să fie mutată de la Mistra într-un loc din apropierea punctului 


1. D.A. Zakythinos, Mavour B’ 6 IlaAatoAóyoc kai ó Kapdtvaatog '1oi5wpog 
év TleAotovvrjow, in Mélanges offerts à Octave et Melpo Merlier, III, Atena, 
1957, pp. 45-69, în special pp. 60-63 ; E.W. Bodnar, „The Isthmian Fortifications 
in Oracular Prophecy" , American Journal of Archaeology, 64, 1960, pp. 165-171. 

2. Scrisoarea lui Bessarion către Constantin, ed. Lambros, PP, IV, pp. 32-45. Vezi 
Zakythinos, Despotat, I, pp. 226-228 ; II, p. 143. 

aflat în cea mai mare primejdie. Ar fi trebuit întemeiat, pe istm, un nou oraş, 
care să aprovizioneze baza unei armate permanente, necesară la apărarea 
zidului, căci altminteri, numai prin recrutarea parţială de trupe, în cazuri de 
urgenţă, zidul n-ar fi putut fi niciodată dotat cum trebuie şi întărit cu o 
garnizoană. Bessarion scotea în evidenţă importanţa instrucției şi a disciplinei 
militare pentru soldaţii care aveau să constituie armata reformată. Viziunea 
lui era mai largă şi mai internaţională decît aceea a lui Plethon. El vedea 
despotatul de Morea, aflat sub conducerea lui Constantin, jucîndu-şi rolul pe 
uscat şi pe mare în efortul combinat al creştinilor din Răsărit şi din Apus 
împotriva necredincioşilor, efort care, cu ajutorul lui Dumnezeu, avea să 
decurgă din unirea Bisericilor. Se gîndea la cruciada pe atunci proiectată de 
papa Eugeniu al IV-lea, purtat de valul optimismului occidental care a urmat 
Conciliului de la Florenta!. 

Papa si-a prezentat propunerile in octombrie 1439. Momentul párea priel- 
nic. Constantin, aflat in legătură cu Roma, stia ce se pune la cale. Mai ştia şi 
cá, deşi turcii invadaserá şi cuceriseră cea mai mare parte a Serbiei, despotul 
sîrb Gheorghe Brancovici, cu care era înrudit, se refugiase în Ungaria ; şi din 
Ungaria trebuia lansată contraofensiva împotriva turcilor. Urma să fie condusă 
de Ladislau, regele polon al Ungariei, şi de strălucitorul său comandant 
suprem, lancu de Hunedoara. Fiind o cruciadă împotriva páginilor spurcati, 
ea trebuia organizată de legatul papal, cardinalul Giuliano Cesarini. Papa, 
venețienii şi ducele Burgundiei trebuiau să întreţină o flotă care să întîlnească 
oastea, cînd aceasta ar fi ajuns la Marea Neagră. Pînă în iunie 1443, totul era 
pus la punct. Cruciada a pornit din Ungaria în iulie. Constantin era la curent 
cu pregătirile şi era dornic să profite de şansa oferită pentru o acţiune ofensivă 
împotriva inamicului comun. La propunerile teoretice ale cardinalului Bessarion 
putea să mediteze mai tîrziu. 

Bessarion îi expunea o viziune pe termen lung asupra viitorului Moreii. 
Protejată în spatele zidului bine apărat, ea putea deveni un liman sigur pentru 
imigranţi din alte părţi şi pentru refugiaţi, a căror forţă disponibilă avea să fie 
folosită în armată, în agricultură şi în meşteşuguri. El punea accentul pe 
necesitatea creării şi întreţinerii unei armate profesioniste. Ca şi Plethon, 
susţinea că populaţia ar trebui împărţită în două clase, soldaţii şi lucrătorii. 
Este adevărat că cele mai multe dintre ideile lui Bessarion proveneau de la 
Plethon. Amindoi au observat corect că resursele minerale ale Moreii fuseseră 
numai scotocite, că producţia cîmpurilor putea fi sporită printr-o cultivare 
mai organizată, că exportul de bunuri vitale de către populaţia locală trebuia 

controlat şi că importul de obiecte de lux nefolositoare trebuia oprit. În multe 
privinţe, Morea era o provincie înapoiată. În împrejurările date, cu o creştină- 
tate unită, locuitorii săi puteau învăţa multe de la lumea apuseană. Bessarion 
propunea ca tineri din Grecia să fie trimişi la studii în Italia, pentru a-şi însuşi 
cultura, ceea ce ar fi făcut din ei nucleul unei elite educate, rafinată de 
umanism, dar şi pricepută în ştiinţele tehnice, în minerit, în metalurgie, în 
producerea de arme şi construcţia de nave. Iscusinta dobîndită de asemenea 
învăţăcei avea să-i pregătească pentru exploatarea resurselor naturale din 
Morea, a cherestelei din pădurile aproape virgine, a metalului din mine, pînă 
în punctul în care regiunea putea deveni aproape independentă. El îşi oferea 
propriile servicii în Italia, ca un factor de educaţie. Nu vedea nici o ruşine 
pentru greci să înveţe în Apus: aveau doar de recuperat ceva din patrimoniul 
lor. Căci latinii dobindiserá cunoştinţele şi măiestria tehnică în primul rînd 
de la greci. 

Bessarion nu prevedea un regim atît de autoritar şi intolerant, precum 
Plethon. Dar amindoi trăiseră mult in Morea. Ştiau că o dificultate particulară, 
cu care se confrunta orice aşa-zis reformator, era firea locuitorilor. Tatăl lui 
Constantin, împăratul Manuel al II-lea, deplînsese evidenta pasiune incurabilá 
a stăpînilor de pămînt şi arhontilor locali de a purta arme şi de a se lupta între 
eil. Bessarion credea că aceştia erau cufundati în desfătare şi amortealá. Dar 
un monarh foarte tiranic, ridicat din colbul Spartei antice, şi-ar fi putut asuma 
unirea factiunilor războinice ale stăpînilor feudali, care avuseseră, aşa de 
multă vreme, mînă liberă. În ciuda tuturor recomandărilor lui Bessarion, 
Mistra a rămas capitala administrativă şi culturală a despotatului. Dar n-a 
devenit niciodată focarul unei guvernări unificate sau centralizate. Constantin 
a adoptat o măsură prin care să se asigure de fidelitatea celor din jur, numind 
ca guvernatori ai marilor oraşe oameni de încredere. Gheorghe Sphrantzes, 
care fusese mai înainte primul guvernator grec al Patrasului, a devenit răspun- 
zător pentru Mistra şi împrejurimile sale. Patrasul era guvernat de Alexie 
Lascaris, Corintul de Ioan Cantacuzino, Vitylo (Oitylon), pe promontoriul de 
la Tainaron, de Ioan Paleologul ; ca administrator general al întregului despo- 
tat, Constantin l-a numit pe Sophianos Eudaimonoioannes, care provenea 
dintr-o familie peloponesiacă bine cunoscută şi influentă?. Aristocratia feudală 
locală era de mult iritată din pricina îngrădirii libertăţii ei de către guvernatori 
impuşi de la Constantinopol. Constantin a încercat să-i atragă loialitatea, 


1. Letters of Manuel II Palaeologus, ed. G.T. Dennis, CFHB, VIII, Washington, 
D.C., 1977, nr. 51, pp. 144-147; Nicol, Last Centuries of Byzantium, p. 357. 
2. Zakythinos, Despotat, I, pp. 228-229. 


CONSTANTIN: DESPOT LA MISTRA 43 


acordindu-i privilegii şi bucăţi de pămînt ca fiefuri. S-au păstrat trei documente 
consemnind asemenea concesiuni de proprietăţi funciare sau confirmindu-le 
pe cele făcute de despotii de mai înainte. Ele se prezintă sub formă de argyro- 
boulla sau bule de argint, spre deosebire de chrysoboulla sau bule de aur, 
pe care nuinai un împărat le putea emite!. Două dintre ele sînt semnate de 
Constantin, despot şi porfirogenet. El pare să fi încercat, de asemenea, să 
inspire un pic de patriotism local şi spirit competitiv în generaţiile mai tinere, 
organizînd jocuri sportive în care participarea la curse era răsplătită cu premii. 
Poate că ar fi făcut mai bine să urmeze sfatul lui Bessarion, trimitind cîţiva 
tineri în Italia pentru a descoperi că, dincolo de hotarele Moreii, era o lume 
mai mare şi pentru a învăţa cîteva arte şi meşteşuguri folositoare. 

Ambitia lui Constantin pentru viitorul despotatului de Morea nu se potri- 
vea cu viziunea lui Bessarion asupra rolului pe care acesta îl putea juca în 
contraofensiva împotriva turcilor. Constantin era mai mult un om de acţiune 
decît un administrator - şi, în vara anului 1444, imediat după terminarea 
lucrărilor la zidul Hexamilion, a intrat în acţiune nu împotriva turcilor, 
ci împotriva vecinilor săi latini, de la nord de istm. A fost, fără îndoială, 
încurajat de veştile din lumea creştină a Apusului. Cruciada papei pornise 
din Ungaria, de-a lungul Dunării, către Marea Neagră, în 1443. Înaintarea sa 
îl alarmase pe sultanul Murad, care avea alte treburi în Răsărit. Aşa încît a 
cerut un armistițiu. A fost pregătit la Seghedin, în iunie 1444. Constantin a 
fost bine informat cu privire la situaţie, pentru că în iulie îl trimisese pe 
Gheorghe Sphrantzes să stea de vorbă cu conducătorii cruciadei, Ladislau al 
Ungariei şi cardinalul Cesarini. Mai era în legătură şi cu amiralul venetian 
Alvise Loredano, a cărui flotă stationa la Modon, în 1444. Armistițiul de la 
Seghedin nu a durat mai mult de cîteva luni. Cardinalul Cesarini, aflat sub 
autoritatea papei, i-a dezlegat pe cruciați de jurămîntul pe care il depuseseră 
sultanului şi Ladislau cu oastea sa au mers mai departe, către ţinta lor. Cesarini 
cunoştea intenţiile lui Constantin, care era pregătit să-i lovească pe turci 
dinspre Morea?. 

Bessarion îl îndemnase pe Constantin să închidă porţile elenismului în faţa 
barbarilor la zidul Hexamilion. Dar nu recomandase lărgirea frontierelor 
despotatului de Morea la nord de acel zid, prin traversarea istmului şi cotro- 
pirea páminturilor vecinilor, mai cu seamă că vecinii erau tot creştini, uniti cu 

ei prin unirea de la Florenţa. Justificarea lui Constantin a putut fi aceea că şi 
vecinii erau, ca şi el însuşi, vasali ài turcilor şi cá, lipsindu-i de stápinirile lor, 
îl stînjenea pe. inamicul comun, pe cînd acesta se afla în defensivă, în alte 
părţi ale Europei Răsăritene. La cîteva luni după ce-a auzit că papa şi-a pus 
cruciada în mişcare, Constantin a invadat Atica. Ducatul Atenei şi Tebei, înte- 
meiat de franci după cea de-a patra cruciadă, avusese tot soiul de conducători 
străini. La începutul secolului al XV-lea, era stăpînit de familia negutátorilor 
florentini Acciaiuoli, dar sub suzeranitatea sultanului otoman. Constantin se 
gindise mai demult să le anexeze teritoriul. În 1435, când ducele Antonio 
Acciaiuoli a murit fără moştenitori, văduva sa a cerut ajutor de la Constantin, 
care l-a trimis pe Sphrantzes să preia ducatul. Pe de altă parte însă, turcii 
interveniseră prompt, ocupaseră Teba şi opriseră aventura cuceritoare a lui 
Constantin. În 1444, el a crezut că sosise momentul să încerce din nou. 
Ducatul era condus acum de Nerio al II-lea Acciaiuoli, şi el vasal al sultanului. 
Turcii erau ocupați altundeva. Nerio nu era pregătit pentru o invazie. Constantin, 
împreună cu oastea sa, a mărşăluit in Atica şi l-a silit pe Nerio să predea 
Atena şi Teba şi să-i plătească lui tributul pe care-l plătise sultanului. Ocuparea 
Atenei a părut deosebit de glorioasă, ceea ce l-a determinat pe unul dintre 
sfetnicii şi linguşitorii lui Constantin să-l compare pe acesta cu Temistocle!. 
Cruciada papei n-a ajuns mai departe de Varna, pe ţărmul Mării Negre. Acolo 
a fost nimicită de turcii comandati de însuşi sultanul Murad. Regele Ladislau 
a fost ucis, iar cardinalul Cesarini s-a aflat şi el printre nenumáratii morti. 
Dar Varna era departe de Morea şi veştile acestea nu l-au stînjenit pe 
Constantin. Incursiunea sa peste istm fusese un succes remarcabil. L-a savu- 
rat şi el. Găsise şi un nou aliat în lumea apuseană. Filip al V-lea, duce al 
Burgundiei, era un sprijinitor înfocat al: războiului împotriva páginilor. Se 
oferise să aprovizioneze corăbii pentru cruciada de la Varna. Era domic să 
ajute cauza în Grecia şi fusese în legături prietenesti cu fratele lui Constantin, 
Teodor. În 1445, o companie de 300 de oşteni din Burgundia a sosit în Morea. 
Constantin i-a intimpinat cu bucurie şi i-a luat, fără întîrziere, alături de 
oamenii lui, să prade Grecia Centrală, Beotia şi Focida, de la un capăt la 
celălalt şi, spre nord, pînă la Munţii Pind din Tesalia, unde valahii şi albanezii 
l-au primit fericiţi ca stăpîn al lor. Guvernatorul venetian al Vitrinitzei, aflată 
pe țărm, a trebuit să-şi părăsească postul?. În acelaşi timp, guvernatorul lui 

Constantin la Vostitza (Aigion), Constantin Cantacuzino, a trecut Golful 
Corint cu un detaşament de infanterie şi cavalerie şi i-a gonit pe turci din 
cîteva locuri din vestul Focidei. Cel mai mare trofeu al său a fost oraşul 
Loidoriki, ai cărui locuitori au fost atît de impresionați, încît i-au schimbat 
numele în Cantacuzinopolis. Cînd papa Eugeniu a auzit de faptele de vitejie 
ale lui Cantacuzino, le-a socotit drept o manifestare de zel faţă de unirea 
Bisericilor şi l-a făcut conte palatin de Lateran!. 

Dar creştinii Bisericii reunite erau departe de a fi uniţi între ei, chiar şi în 
cauza comună împotriva turcilor. Victoriile lui Constantin în Grecia Centrală 
nu au fost admirate peste tot. Venețienii erau furiosi de îndepărtarea guverna- 
torului lor din Vitrinitza. În aprilie 1445, l-au însărcinat pe căpitanul lor de la 
Naupaktos să protesteze mai viguros pe lîngă Constantin şi să ceară restituirea 
coloniei lor, precum şi a celor cîţiva prizonieri de război pe care îi luase?. 
Regele Aragonului şi Neapolelui, Alfons al V-lea (1415-1458), care visa la 
restabilirea domeniilor sale strămoşeşti din Italia şi Grecia, şi-a amintit că 
avea un drept ereditar asupra ducatului Atenei şi Tebei, deţinut cîndva de 
catalani. I-a scris o epistolă bátoasá lui Constantin, punind problema direct, 
şi a trimis un sol ca să intre în stăpînirea zisului ducat”. Ce a urmat, nu se 
spune. Oricum, cîteva luni mai tîrziu, un trimis din Morea se găsea la curtea 
lui Alfons, interesîndu-se despre o posibilă căsătorie între Constantin şi o 
fiică a regelui Portugaliei*. Pe de altă parte, ducele florentin al Atenei, care 
fusese obligat să-i aducă omagiu lui Constantin, se plingea fostului său senior 
şi stăpîn, sultanul Murad, rugîndu-l să-l ajute să restabilească statu-quo-ul. 
Sultanul, refăcut după victoria sa împotriva forţelor unite ale creştinătăţii 
apusene, la care mulţi dintre vasalii săi creştini luaseră parte, îl considera pe 
despotul Constantin o pacoste răzvrătită, un ghimpe mărunt în partea euro- 
peană a imperiului său. Aşa încît ar fi fost fericit să-i curme acestuia visurile 
de cucerire. 

În iarna anului 1446, Murad a preluat comanda unei armate despre care 
se spune cá ar fi numărat 50.000 sau 60.000 de oameni. I-a condus prin 
Grecia Centrală către Morea. Cu el mergea şi nedreptátitul duce al Atenei şi 

Tebei, Nerio Acciaiuoli. Unul dintre comandanții sultanului s-a îndreptat, cu 
un detaşament, spre Loidoriki şi Galaxidi şi a nimicit gloria efemeră a 
Cantacuzinopolisului, reducînd Focida la o provincie vasală turcilor. Constantin 
s-a întors degrabă în despotatul său. El şi fratele lui Toma au luat poziţie la 
zidul Hexamilion, pe care îl reconstruiseră cu atîta optimism. Oastea turcească 
a ajuns în faţa zidului la 27 noiembrie. După o luptă aprigă, Constantin a 
trimis un sol la sultan să-i propună condiţiile păcii. Acesta era Gheorghe 
Chalcocondil, tatăl cronicarului de mai tîrziu Laonic. Murad n-a vrut să 
trateze : l-a aruncat pe mesager în temniţă şi a cerut ca zidul să fie demantelat 
fără întîrziere. Constantin a refuzat. Sultanul i-a dat cîteva zile ca să se 
răzgîndească şi apoi a poruncit oamenilor săi să-şi instaleze posturile pe toată 
lungimea zidului. 

În desfăşurarea normală a războiului medieval, zidul Hexamilion ar fi 
putut fi, probabil, cruțat. Dar vremurile nu erau normale. Sultanul avea cu el 
cîteva dintre noile arme ale artileriei grele, sub forma unor tunuri lungi. Le-a 
aşezat şi pe acestea de-a lungul zidului, ca să-l distrugă. Mai avea şi maşini de 
asediu şi scări de asalt. Tunurile turceşti ofereau garanţia că apărătorii nu 
aveau să indrázneascá a se arăta pe creasta zidului. O descriere insufletita a 
asaltului şi apărării este făcută de Chalcocondil, care a auzit-o probabil de la 
tatăl său. După cinci zile de luptă, Murad a dat semnalul atacului final, cu 
sunet mare de trimbite. Trupele sale de elită, ienicerii, au fost primele care au 
escaladat zidul deja dărîmat ; la 10 decembrie, Hexamilionul nu mai era decît 
un morman de ruine, iar apărătorii săi - ucişi sau luaţi prizonieri. Despotii 
Constantin şi Toma au izbutit cu greu să scape din măcel. Trei sute de oameni 
care fugiseră şi-şi găsiseră refugiu pe culmea unui deal numit Oxy, lîngă 
Kenchreai, au fost pácáliti să se predea şi au fost tăiaţi pînă ultimul. Pinii erau 
scáldati în singe. Profetia se dovedise greşită!. 

Apoi sultanul şi-a împărţit oastea. Turahan bei comanda o divizie avînd 
porunca de a mărşălui spre sud, către Mistra şi teritoriile despotului Constantin. 
Murad însuşi conducea restul oştirii, de-a lungul coastei nordice a Moreii. 
Oraşul Sikyon a fost silit să se predea şi a fost ars pînă la temelii. Populaţia 
a fost dusă în robie la Vostitza. Sultanul a mers înainte spre Patras. Cei mai 
mulţi dintre locuitorii oraşului fugiseră pe ţărmul opus, să se adăpostească, 


1. Sphrantzes, Chron. minus, p. 70; Doukas, p. 279; Chalkokondyles, II, 
pp. 112-118. Cronologia a fost stabilită de Schreiner, Chron. brev., II, pp. 476-479. 
Un cîntec de jale despre dezastru şi urmările sale a fost compus de Ioan Eugenikos, 
ed. G. Mercati, Opere Minori, IV (Studi e Testi, 79), Cetatea Vaticanului, 1937, 
pp. 25-28. 

împreună cu venețienii, la Naupaktos. Aproape 4.000 de oameni au rămas 
în fortăreaţa de pe deal şi au rezistat asalturilor repetate ale turcilor. Dar n-a 
avut mare importanţă. Sultanul venise doar ca să-i pedepsească pe greci şi să 
vire spaima în ei - şi reuşise din plin. Vremea pentru încheierea cuceririi si 
ocuparea ţării urma să vină cînd sultanul avea să fie pregătit. Deocamdată a 
părăsit Patrasul şi a înaintat spre Clarentza, unde a fost ajuns din urmă de 
Turahan şi trupele sale, care nu reuşiseră să atingă Mistra. Era o perioadă a 
anului nepotrivită pentru a încerca trecerea unei armate peste munţi. Sultanul 
şi oamenii lui s-au retras pe drumul pe care veniseră, lăsînd Morea devastată 
şi depopulată. Sursele contemporane greceşti şi venețiene sînt de acord cá 
numărul creştinilor luaţi prizonieri a fost de 60.000!. După eveniment, unii au 
pus vina pentru distrugerea zidului Hexamilion pe seama trădării albanezilor 
din oastea lui Constantin. Alţii au împărţit acuzaţia de trădare mai vag, între 
toate neamurile din Morea, pentru a căror apărare fusese construit zidul. Se 
poate să fi fost trădare. Albanezii erau rareori demni de încredere. Iar grecii 
din Morea fuseseră adesea condamnaţi pentru nepăsarea şi lipsa lor de 
insufletire. Dar, cu toată retorica lui Plethon şi Bessarion, Hexamilionul era, 
probabil, imposibil de apărat în fata unei armate hotárite şi disciplinate, fiind 
menit să cadă, mai devreme sau mai tîrziu, sub loviturile artileriei. 

Rolul lui Constantin în marea şi tragica dramă a alianţei puterilor creştine 
împotriva necredincioşilor se încheiase în umilinţă. Constantin se aruncase în 
luptă după dezastrul încă mai mare de la Varna. Dar puterile creştine fuseseră 
prea farimitate ca să-l sprijine. Numai Filip de Burgundia îi sărise în ajutor. 
Venețienii, care aveau corăbii de luptă ancorate la Modon, ar fi putut pleca in 
sprijinul său. Dar nu puteau uita cum le atacase Constantin posesiunile din 
Grecia. În februarie 1446, flota lor din Mediterana a primit ordin să revină 
acasă. Punind afacerile înaintea gloriei, venețienii şi-au reînnoit armistițiul cu 
sultanul otoman. Mai tîrziu, avea să fie răspîndită o poveste potrivit căreia 
Constantin fusese de acord să ia în căsătorie o fiică a dogelui Veneţiei, 
Francesco Foscari (1429-1457), simțind că putea căpăta astfel oarece auto- 
ritate asupra aşezămintelor venețiene din Morea”. Cu siguranţă, în această 
poveste nu există nici o fárimá de adevăr. Sursele venețiene ale epocii sînt 


1. Chalkokondyles, II, pp. 118-119. Un izvor mai tîrziu indică numărul de 22.000 de 
morţi ; Lambros, NE, 4, 1907, pp. 25-26. Zakythinos, Despotat, I, pp. 232-235. 

2. D.M. Nicol, Byzantium and Venice. A Study in Diplomatic and Cultural Relations, 
Cambridge, 1988, pp. 385-387. Lambros, NE, 4, 1907, pp. 431-433, considera 
povestea adevărată. 

bogate. Nici una nu menţionează însă o asemenea propunere, iar Francesco 
Foscari era destul de abil pentru a-şi da seama de orice şiretlic grecesc menit 
să submineze controlul venetian în Grecia. El se îndoia de greci. A fost mai 
interesat de păstrarea bunelor raporturi cu sultanul, ca să se asigure că pieţele 
venețiene din Constantinopol nu aveau să fie închise în cazul - de acum 
aşteptat aproape zi de zi - în care turcii ar fi cucerit cetatea. Constantin şi 
fratele său, Toma, nu erau în situaţia de a-i cere sultanului încheierea unui 
armistițiu. Au fost obligati să-l accepte ca stăpîn al lor şi să-i plătească un 
tribut anual pentru privilegiul de a le fi salvat rămăşiţele pămînturilor si 
posesiunilor ; şi au trebuit să jure că nu vor reface niciodată ruinele zidului 
Hexamilion. 

Ajutorul care nu a venit niciodată sau care a venit prea tîrziu a fost un 
laitmotiv trist al vieţii lui Constantin. Poate că i-a adus oarece mingiiere, in 
ceas de răscruce, primirea unei scrisori pline de laudă şi măgulire din Comuna 
Florenţa, unde fratele său, împăratul Ioan, devenise o figură bine cunoscută şi 
respectată la vremea Conciliului din 1439. Conducerea, cetăţenii şi negustorii 
Florenței se declarau a fi întotdeauna la dispoziţia lui Constantin. Era o 
acţiune neobişnuită, de vreme ce ei trebuie să fi ştiut că despotul îl înlăturase 
de curînd pe ultimul duce florentin al Atenei. Scrisoarea este datată 3 mai 
1446. A fost o promisiune deşartă şi, oricum, a venit prea tîrziu. Turcii şi-au 
făcut apariţia în Morea în luna decembrie a aceluiaşi an!. 

În ultimul său an de cîrmuire ca despot la Mistra, Constantin a fost vizitat 
de umanistul şi colectionarul de antichităţi italian Ciriaco d'Ancona?. Ciriaco 
era un neobosit călător şi autor de însemnări despre expedițiile sale. Aceste 
expediţii îi mai îndreptaseră o dată paşii spre Morea, în 1437, cînd fusese 
primit de fratele lui Constantin, despotul Teodor al II-lea. S-a întors zece ani 
mai tîrziu, venind dinspre nord, pe uscat, prin Corint şi Leondari, unde s-a 
întâlnit cu despotul Toma. La sfîrşitul lui iulie 1447 a ajuns la poalele Muntelui 
Taiget şi a sosit la Mistra, unde a fost intimpinat cu bucurie de Constantin, pe 
care-l numeşte „Constantin pe nume Dragaş, din casa imperială a Paleologilor, 
actualul despot”. La curtea din Mistra l-a întîlnit pe bátrinul - pe atunci - 
Gheorghe Gemistos Plethon, „cel mai învăţat savant dintre greci”, pe care îl 
cunoscuse în precedenta sa vizită. L-a întîlnit şi pe Nicolae (zis şi Laonic) 


1. Scrisoare din Florenţa: Lambros, NE, 4, 1907, p. 31. 

2. Despre Ciriaco (Cyriacus) d'Ancona: R. Sabbadini, „Ciriaco d'Ancona e la sua 
descrizione autografa del Peloponneso trasmessa da Leonardo Botta”, Miscellanea 
Ceriani, Milano, 1910, pp. 180-247; E.W. Bodnar, Cyriacus of Ancona and 
Athens (Collection Latomus, XLIII), Bruxelles, 1960. 

Chalcocondil, viitorul istoric, pe al cărui tată, Gheorghe Chalcocondil, 
întemnițat de sultan cu un an în urmă, îl cunoscuse la Atena. Tînărul Laonic 
l-a condus cu plăcere pe Ciriaco să viziteze din nou ruinele şi monumentele 
anticei Sparta, din cîmpia de la poalele Mistrei. Pentru că venise să vadă şi să 
înregistreze vestigiile Greciei antice, nu clădirile a ceea ce era, pentru el, 
oraşul modern Mistra. La începutul lui octombrie şi-a continuat călătoria spre 
Messenia, în căutarea palatului lui Nestor din Pylos. A trecut pe mare de la 
Coron pînă la fortăreaţa de la Vitylo, pe promontoriul de la Tainaron, unde s-a 
întîlnit cu Ioan Paleologul, guvernatorul lui Constantin în acea regiune. Din 
portul Gythion s-a întors, străbătînd dealurile, la Mistra, unde şi-a petrecut 
iarna anilor 1447-1448. Acolo, în februarie 1448, a întocmit o prezentare a 
calendarului roman antic pentru despotul Constantin, pe care-l caracteriza 
drept „Constantin Paleologul Porfirogenet şi cel mai grozav împărat (basilea) 
din Lacedemonia”!. În martie, Ciriaco era la Nauplia şi pînă în aprilie la 
Corint, unde a fost primit de Ioan Cantacuzino, prietenul lui Constantin şi 
guvernator al oraşului, pe care-l cunoscuse mai înainte, la Patras. 

Lumea îi rămîne îndatorată lui Ciriaco d'Ancona pentru atenta stringere a 
informaţiilor despre ruinele şi vestigiile antichităţii greceşti, a inscriptiilor şi 
reperelor pentru identificarea siturilor antice. A fost numit fondatorul arheo- 
logiei moderne. Într-adevăr, el trăia în trecut şi rareori îşi îndrepta atenţia 
spre situaţia din Grecia sau din Morea secolului al XV-lea. Şederea sa la 
Mistra i-a dat satisfacția de a scruta, de sus, aşezarea anticei Sparta şi de a 
cugeta la schimbarea sorții acesteia. A scris o epigramă despre strălucirea 
eroică de odinioară a Spartei, redusă acum la proporţiile mici ale Mistrei sub 
Constantin („Misythra sub Constantino”)?. 

Turcii veniseră în Morea, înainte de vizita lui Ciriaco, precum lupii iarna. 
Distruseseră zidul Hexamilion pentru totdeauna. Prădaseră şi jefuiseră oraşele 
aflate în drumul lor. Dar vremea de iarnă salvase Mistra de ravagiile turcilor ; 
şi tot iarna salvase semănăturile şi îngăduise oamenilor să supravieţuiască. În 
vara anului 1447, Ciriaco a fost impresionat de recolta îmbelşugată. Părea că 
mai putea fi o speranţă pentru viitor. Constantin şi-a păstrat mereu această spe- 
ranta. În orice caz, el ştia că viitorul despotatului, ca şi al Constantinopolului, 
depindea de perpetuarea casei domnitoare a Paleologilor. Fratele său, împăratul 


1. Ed. Lambros, PP, IV, pp. 98-99; Bodnar, Cyriacus, pp. 57-59, 61; A. Diller, 
„The Autographs of Georgius Gemistus Plethon”, Scriptorium, 10, 1956, 
pp. 27-41; Woodhouse, Gemistos Plethon, pp. 227-228. 

2. Epigrama a fost tradusă în greacă, probabil de Plethon. Lambros, PP, IV, 
pp. 99-101. Woodhouse, Gemistos Plethon, p. 227. 

Ioan al VIII-lea, nu avusese niciodată copii care să-i urmeze şi, din 1447, 
sănătatea lui se şubrezise. Fraţii săi, Teodor şi Dimitrie, au avut doar cîte o 
fată fiecare. Numai Toma avea să aibă fii, pe Andrei şi Manuel - dar pe atunci 
încă nu se născuseră. Cele două căsătorii ale lui Constantin se încheiaseră 
neaşteptat şi tragic. Familia şi sfătuitorii erau dornici ca el să-şi ia o a treia 
soţie. Încă din 1444 avuseseră loc discuţii despre căsătoria cu Isabella Orsini, 
sora prinţului de Taranto, ale cărei legături ereditare cu insulele şi cu Grecia 
continentală erau puternice. N-a ieşit nimic din acest proiect!. În august 1447, 
credinciosul Gheorghe Sphrantzes a fost trimis la Constantinopol să cerceteze 
posibilităţile aranjării unui contract de căsătorie pentru stăpînul său, fie în 
Imperiul de Trapezunt, fie în Regatul Georgiei. Tratativele au luat timp şi au 
fost depăşite de evenimente?. 

În iunie 1448, Teodor, fratele lui Constantin, a murit în principatul său 
de la Selymbria. La 31 octombrie în acelaşi an a murit şi împăratul Ioan 
al VIII-lea?. Posibilii urmaşi la tronul Constantinopolului se reduseseră la 
trei: Constantin şi fraţii săi, Dimitrie şi Toma. Toţi ştiau că pretendentul 
cel mai favorizat de răposatul împărat era Constantin. Acesta o declarase chiar 
şi pe patul de moarte. Toţi ştiau, de asemenea, că mama sa, împărăteasa 
văduvă Elena Paleologhina, era de aceeaşi părere. În cele din urmă, dorinţa ei 
a prevalat. 


1. Lambros, NE, 4, 1907, p. 431. 

2. Sphrantzes, Chron. minus, p. 70. 

3. Ibidem, p. 72; Doukas, p. 279; Chalkokondyles, II, pp. 111-113, 140; Schreiner, 
Chron. brev., II, pp. 470-474. 


Capitolul 3 


Constantin : împărat la Constantinopol 


Vestea morţii împăratului l-a ajuns pe Constantin la Mistra. El trebuie să fi 
ştiut că fraţii săi, Toma şi Dimitrie, erau mai aproape de locul acţiunii şi că 
amindoi puteau să i-o ia înainte, în încercarea de a prelua succesiunea la tron. 
Toma a ajuns în Constantinopol la 13 noiembrie; Dimitrie se grăbea spre 
capitală, venind din Selymbria. Toma nu era, probabil, un rival serios. Dar 
Dimitrie, pentru că reprezenta sau pretindea că reprezintă interesele puternicei 
facţiuni antiunioniste, aflată în căutarea unui împărat care să spele ruşinea 
unirii de la Florenţa, avea mulţi susţinători. Aceştia îl vor fi întîmpinat ca pe 
un împărat, întrucît politica sa declarată era aceea de a refuza recunoaşterea 
unirii Bisericilor, care pricinuise atîta amărăciune şi adusese aşa de puţină 
răsplată. Însă acţiunea hotărîtă a împărătesei-mame Elena a evitat o criză şi a 
prevenit posibilitatea unui război civil. Elena, văduva lui Manuel al II-lea, 
şi-a afirmat dreptul de a fi regentă pînă cînd Constantin, cel mai mare dintre 
fiii săi supraviețuitori, avea să ajungă la Constantinopol. Constantin fusese 
întotdeauna favoritul ei şi fusese întotdeauna mindru să-i poarte numele sîrbesc 
de familie, Dragaş ori Dragases, la fel de bine ca şi numele de Paleologul, al 
tatălui său. Toma a acceptat cu dragă inimă hotărîrea împărătesei, iar Dimitrie 
a fost redus la tăcere. Amindoi i s-au alăturat ca să-l proclame pe Constantin 
noul împărat al romanilor. Primul care trebuia informat era sultanul otoman 
Murad al II-lea; în decembrie, împărăteasa l-a trimis pe Sphrantzes să se 
asigure de asentimentul lui pentru desemnarea lui Constantin’. 

Chestiunea succesiunii fiind rezolvată pe cale paşnică, împărăteasa a 
ales doi reprezentanţi care să pornească de îndată spre Morea, pentru a-l 
învesti pe Constantin ca împărat şi a-l însoţi la Constantinopol. Aceştia erau 
Alexie Philantropenos Lascaris şi Manuel Paleologul Iagros, care l-au luat 


1. Sphrantzes, Chron. minus, p. 72; Doukas, p. 279; Chalkokondyles, II, p. 141. 

cu ei şi pe fratele lui Constantin, Toma.:Ei fuseseră imputerniciti, desigur, să 
supravegheze proclamarea şi învestirea noului împărat, dar nu şi să-l înco- 
roneze. Fără îndoială, armata, poporul şi conducătorii din Mistra ar fi fost 
incintati să li se ceară să ia parte la obişnuita aclamatie care preceda încoro- 
narea unui împărat de către patriarh. Dar la Mistra nu era nici un patriarh şi 
nu există vreo dovadă care să susţină punctul de vedere potrivit căruia ierarhul 
locului ar fi luat asupra sa săvîrşirea unei ceremonii de încoronare, în una 
dintre biserici. Titlul de împărat al romanilor i-a fost conferit lui Constantin 
Paleologul într-o ceremonie civilă, probabil în palatul despotilor, la 6 ianuarie 
1449. Din acest motiv, cronicarul Ducas subliniază că el n-a fost niciodată 
încoronat ca împărat şi-şi exprimă convingerea că loan al VIII-lea a fost 
ultimul împărat al romanilor!. 

Existau precedente istorice pentru o asemenea practică. Împăratul Manuel I 
Comnenul fusese proclamat şi învestit de tatăl său, aflat pe moarte, în Cilicia, 
departe de capitală. Ioan al VI-lea Cantacuzino, străbunicul lui Constantin, a 
fost proclamat prima oară şi învestit cu veşmîntul imperial şi cu boneta la 
Didymotika, în Tracia, la 26 octombrie 1341. Nu i s-a pus pe cap nici o 
coroană. El şi-a aşezat, cu propriile mîini, boneta (pilon), aflată in fata unei 
icoane a Maicii Domnului?. Poate că o ceremonie la fel de simplă a fost orga- 
nizată şi pentru Constantin, la Mistra. Totuşi, atît Manuel I, cit şi Ioan al VI-lea 
avuseseră grijă să aranjeze ca patriarhul Constantinopolului să facă o ceremo- 
nie de încoronare completă, imediat ce au dobindit controlul asupra oraşului. 
În cazul lui Constantin Paleologul, ritualul bisericesc al încoronării n-a fost 
celebrat niciodată. Desfăşurarea lui ar fi produs o periculoasă dezordine. 
Noul împărat nu dăduse nici un semn că n-ar recunoaşte unirea de la Florenţa. 
Apoi, nu era nici un patriarh care să-l încoroneze la Mistra şi mulţi credeau 
că nu exista un patriarh adevărat nici la Constantinopol. Patriarhul Grigorie 
al III-lea era un unionist militant. Din pricina lui, confirmarea definitivă, de 
către Biserică, a lui Constantin prin încoronarea ca împărat în catedrala Sfinta 
Sofia i-ar fi putut stîrni pe antiunionişti la revoltă. 

În orice caz, cei mai mulţi dintre aceştia n-au vrut să mai intre în catedrală 
atîta vreme cît patriarhul Grigorie ráminea în funcţie. Printre ei se afla Ioan 
Eugenikos, fratele lui Marcu, fanaticul mitropolit ortodox al Efesului, cel care 
refuzase să semneze decretul de unire de la Florenţa. Într-un memoriu către 


1. Doukas, p. 293. Sphrantzes, Chron. minus, p. 72, spune doar că cei doi emisari 
trimişi la Mistra „l-au proclamat împărat pe despotul chir Constantin”. Doar mai 
tîrziu, Phrantzes, Chron. maius, pp. 348-350, spune că l-au încoronat. 

2. Kantakouzenos, II, pp. 165-166; Gregoras, II, pp. 611, 625. 

împăratul Constantin, din 1450, Ioan a explicat de ce atît de multi oameni 
refuzau cu consecvență să-i pomenească numele în biserică. Un împărat, 
spunea el, ar trebui să fie stilp de susţinere pentru supusii săi, apărător al 
dreptei credinţe în Biserica lor şi luptător pentru aceasta. În momentul 
încoronării şi al ungerii cu sfîntul mir, el trebuia să facă o mărturisire scrisă 
a credinţei sale şi să jure solemn că va susţine ortodoxia. Dar cine, întreba el, 
mai poate să te încoroneze sau să te miruiască, sau să-ţi primească, acum, 
mărturisirea de credință? Avem un împărat fără coroană, unul al cărui cap 
se distinge numai datorită unui soi de pălărie (pilon) lipsită de semnificaţie ; 
şi avem o cîrmuire care pretuieste corăbiile, banii şi ajutorul din Apus mai 
mult decît puritatea credinţei, punind frica umană mai presus decît frica de 
Dumnezeu. loan Eugenikos îi reamintea lui Constantin statornicia în credinţă 
a strămoşilor săi, Teodora, văduva lui Mihail al VIII-lea, şi a fiului ei, 
Andronic al II-lea, şi, la fel, a mult respectatului său tată, Manuel al II-lea; 
şi îl îndemna să le urmeze pilda şi să fie un urmaş demn al primului 
Constantin, cel întocmai cu Apostolii, în mărturisirea şi apărarea dreptei 
credinţe, necontaminată de greşelile latinilor!. 

Alţii erau însă pregătiţi să-l accepte pe Constantin ca împărat legiuit, 
datorită descendentei sale şi, de asemenea, pentru că nu exista nici o alter- 
nativă evidentă ; el îşi avea spri jinitori elocventi, dintre care unii căutau, fără 
îndoială, să-i atragă bunăvoința prin linguseala lor. Ioan Dokeianos, cărturarul 
şi bibliofilul de la Mistra, care odinioară îl comparase pe Constantin cu 
Temistocle, i-a compus un encomion. Redactat aproape în întregime într-un 
stil retoric bombastic, elogiul preamăreşte dibăcia lui Constantin ca vinátor, 
călăreț şi militar, evocind strălucitoarea sa campanie de la Patras şi lunile 
încununate de succes ale regenței la Constantinopol, în timpul lungii absente 
a fratelui său, plecat în Italia. Dokeianos i-a mai transmis lui Constantin şi un 


1. Ioan Eugenikos, Memoriu către împăratul Constantin, ed. Lambros, PP, I, 

memoriu, la urcarea pe tron’. Ioan Argyropoulos, un cărturar mai tînăr, a 
compus o oratie pentru Constantin, cînd acesta a sosit la Constantinopol să 
„ia sceptrul” de la răposatul său frate, precum şi un memoriu care, înainte de 
toate, este un elogiu la adresa lui Ioan al VIII-lea ; puţin cam obraznic, el i-a 
dăruit noului împărat un eseu despre domnie (Basilikos), probabil ultimul de 
acest fel din literatura bizantină. Acolo îl descrie pe Constantin ca fiind „cel 
mai mare dintre împărați şi acum, printr-o întîmplare fericită, împărat al 
elenilor”. Se prea poate ca alegerea cuvintelor să trădeze influenţa lui Gemistos 
Plethor?. Mihail Apostolis, un elev al lui Argyropoulos şi al lui Plethon, i-a 
trimis împăratului Constantin un memoriu, adăugînd o mărturisire a propriei 
sale credinţe. Pe de altă parte, Constantin Lascaris, un alt discipol al lui 
Argyropoulos, prins de turci în 1453 şi refugiat în Italia, era mai puţin sigur 
de legitimitatea lui Constantin şi declara că acesta fusese proclamat, dar nici- 
odată încoronat ca împărat?. Pe cîtă vreme Dimitrie Katadoukinos, cunoscut 
altminteri drept Katablattas, l-a salutat pe Constantin ca împărat cu ocazia 
venirii la Constantinopol, în martie 1449*. 

Opiniile despre statutul de împărat al lui Constantin erau divizate. Împăr- 
tirea îi privea mai ales pe cei care aprobau şi pe cei care condamnau politica 
sa de unire cu Biserica Romei, deşi existau, bineînţeles, unii care-l lăudau 
doar pentru a-i cîştiga protecţia. În mod sigur, Argyropoulos era un unionist 
militant; mai tiziu, el va călători peste tot prin Apus, obţinînd un doctorat la 
Padova şi predînd limba greacă la Florenţa. Era unul dintre cei îndrăgostiţi de 
noul umanism din Italia, întocmai ca Bessarion şi Apostolis. Ioan Eugenikos 
adopta punctul de vedere opus. Dar, în egală măsură, îl infátisa pe Constantin 
drept „cel mai bun şi mai sfînt dintre împărați” - şi o dată, poate din neatentie, 
ca „împăratul de Dumnezeu încoronat”. Totuşi, ierarhii Bisericii Ortodoxe 
(care, în general, erau de aceeaşi părere cu Eugenikos) nu aveau să confirme 


1. Ioan Dokeianos, Elogiu şi Memoriu, ed. Lambros, PP, I, pp. 221-231, 232-235. 
PLP, III, nr. 5577. 

2. Ioan Argyropoulos, Opere, ed. Sp.P. Lambros, 'ApyuporoóAeia, Atena, 1910, 
pp. 8-28, 29-47. Memoriul lui către Constantin, ed. Lambros, PP, IV, pp. 67-82, 
este aici atribuit gresit lui Mihail Apostolis. PLP, I, nr. 1267. 

3. Mihail Apostolis, Memoriu, ed. Lambros, PP, IV, pp. 83-87. PLP, I, nr. 1201; 
Constantin Laskaris, Cronica, ed. Sp.P. Lambros, in 'Emiornuoviki ’Enetnpic. 
"E0vikóv IlavemoTriutov, III, 1906-1907, Atena, 1909, pp. 150-227, in special 
p. 226. 

4. Katablattas a fost tinta invectivei compuse de Ioan Argyropoulos, ed. P. Canivet 
şi N. Oikonomides, , (Ioan Argyropoulos] La Comédie de Katablattas. Invective 
byzantine du XV* siècle”, Diptycha, 3, 1982-1983, pp. 85-86. 

ori să sanctioneze poziţia constituţională a noului împărat atît timp cit el nu 
trecuse prin ceremonia obişnuită a încoronării religioase. Însă aceasta nu 
putea fi săvîrşită fără riscuri de către patriarhul unionist Grigorie al III-lea ; 
şi, nemaiactionind în această direcţie, Constantin s-a dovedit înţelept. Totuşi 
în mintea sa era convins că proclamarea şi învestitura de la Mistra erau 
suficiente pentru a-i da drepturile constituţionale ale singurului împărat legi- 
tim - nu al elenilor, ci al romanilor. Primul sáu document oficial cunoscut ca 
atare este un hrisobul emis în februarie 1449, înainte de plecarea de la Mistra 
spre Constantinopol, prin care acorda privilegii fiilor lui Gemistos Plethon. 
El poartă semnătura lui Constantin Paleologul, în Hristos credinciosul împărat 
şi autocrator al romanilor. Era cel mai impunător dintre toate titlurile impe- 
riale, şi Constantin al XI-lea a fost ultimul care l-a purtati. 

La începutul lunii ianuarie 1449, Constantin îi scrisese lui Antonio Diedo, 
ducele venetian al Candiei, în Creta, să-i anunţe moartea fratelui său, Ioan 
al VIII-lea, precum şi faptul că el îi urmase la tron. I-a cerut privilegiul unei 
călătorii sigure spre Constantinopol, pe o corabie venețiană. Ducele de Candia 
a răspuns prompt şi curtenitor, la 9 ianuarie, adresîndu-se lui Constantin 
corect, cu formula ,,illustrissime et serenissime imperator” şi exprimindu-i 
condoleanţe pentru moartea fratelui său. Întîmplător, căpitanul venetian al 
golfului, comandantul flotei din Adriatica, era atunci la Candia şi ducele l-a 
asigurat pe Constantin că, în scurtă vreme, acesta avea să plece la Modon, în 
Morea, unde putea obţine de la autorităţile venețiene mandatul necesar pentru 
a satisface, cît de curînd posibil, cererea împăratului?. A fost un schimb 
agreabil de amabilităţi, date fiind relaţiile încordate dintre despotii Moreii şi 
venețieni. Totuşi, Constantin se pare că a călătorit spre capitală pe o navă 
Catalană. Probabil că n-a putut să-i aştepte pe venețieni să-şi îndeplinească 
formalitatile. Cu toate acestea, faptul că noul împărat a trebuit să ceară ajutor 
de la străini pentru a merge din Grecia la Constantinopol dă măsura stării 
şubrede în care se găsea Imperiul Bizantin?. 

Constantin a sosit la 12 martie 1449. Două săptămîni mai tîrziu, a făcut 
primul şi cel mai important pas spre întărirea poziţiei sale, trimitindu-l pe 
Andronic lagaris ca emisar la sultan, pentru stabilirea unui armistițiu cu turcii. 


1. Textul din J. şi P. Zepos (eds.), Jus Graecoromanum, 1, Atena, 1931, pp. 705-707. 
DR, V, nr. 3521. Zakythinos, Despotat, I, p. 240. Este demn de remarcat faptul 
cá cele cîteva sigilii şi monede păstrate din vremea lui Constantin il înfăţişează 
încoronat ca împărat. Vezi infra, pp. 85-86. 

2. DR, V, nr. 3520. 

3. Sphrantzes, Chron. minus, p. 74. 

Armistițiul era proiectat să-i includă şi pe fraţii împăratului, astfel încît 
Morea să fie protejată cel puţin o vreme de alte atacuri!. În unele privinţe, lui 
Constantin îi era mai uşor să trateze cu turcii decît cu opoziţia bizantină 
autohtonă, cu antiunionistii. A fost răbdător cu ei şi a încercat in mai multe 
rînduri să-i aducă la punctul lui de vedere, împiedicînd discuţiile. Ioan 
Eugenikos i-a trimis minuta unei asemenea intilniri, sub forma unei apologii 
din partea conducătorilor comunităţii antiunioniste din Constantinopol. Ei se 
organizaseră într-un synaxis sau sinod, în opoziţie cu sinodul condus de 
patriarh, pe care refuzau să-l recunoască?. Constantin nu era un apătător 
fanatic al unirii de la Florenţa. Dar rămăsese convins că aceasta oferea 
speranţa supravieţuirii. El şi poporul său puteau spera să obţină, din partea 
creştinătăţii apusene, ajutorul concret de care aveau nevoie disperată, numai 
dacă erau recunoscuţi ca sprijinitori ai unirii. Antiunioniştii socoteau că 
acesta era un argument materialist josnic. Era limpede pentru ei, cum spusese 
Ioan Eugenikos, că împăratul şi dregătorii săi ar fi făcut mai bine să creadă în 
Dumnezeu decît să-şi agate speranţele de salvarea din partea latinilor. Cei 
care-şi trădaseră credinţa părinţilor de dragul răsplăţilor materiale aveau să 
piardă, în mod sigur, binecuvintarea şi ajutorul lui Dumnezeu. 

Gheorghe Scholarios, fost elev al lui Marcu Eugenikos, era de departe cel 
mai cult membru al sinodului antiunionist. El dedicase comentariile sale la 
Aristotel lui Constantin, pe vremea cînd acesta era încă despot la Mistra?. 
Fusese un membru proeminent al delegaţiei bizantine la Conciliul de la 
Florenţa şi se dovedise el însuşi un sprijinitor elocvent al unirii Bisericilor, 
redactînd tratate în favoarea teologiei şi doctrinei latine. După conciliu, a 
continuat să-l slujească pe împăratul Ioan al VIII-lea ca secretar şi, timp 
de cîţiva ani, a evitat întreaga controversă. Dar, sub influenţa fostului său 
dascăl, Marcu Eugenikos, a început să-şi schimbe punctul de vedere ; şi, cînd 
Marcu a murit, în aprilie 1445, Scholarios i-a moştenit rolul de purtător de 
cuvînt al partidei antiunioniste. Moartea lui Ioan al VIII-lea l-a afectat profund, 
aşa încît după ce Constantin a ajuns în capitală, Scholarios s-a călugărit. 
Şi-a anunţat intenua de a proceda astfel într-o predică pe care a tinut-o 
înaintea împăratului, pe cînd era încă mirean, la 21 noiembrie 1449*. Şi-a 
explicat motivele unei asemenea retrageri din lume într-o lungă scrisoare 


1. Doukas, p. 279. DR, V, nr. 3524. 

. Ioan Eugenikos, ed. Lambros, PP, I, pp. 151-153. 

. Gheorghe Scholarios (Ghenadie), Œuvres complètes de Gennade Scholarios, ed. 
L. Petit, X.A. Siderides, M. Jugie, Paris, 1928-1936, VII, pp. 1-6. 

4. Scholarios, I, pp. 161-172. 

către Constantin’. A intrat in una dintre mănăstirile din oraş şi şi-a luat 
numele călugăresc de Ghenadie. În calitate de călugăr, a avut mai multă tihnă 
şi mai multă influenţă. A întocmit încă mai multe tratate şi broşuri, expunînd, 
de data aceasta, nu virtuțile, ci greşelile teologiei latine, la început în particular 
şi discret, mai tîrziu cu mai multă vilvá şi mai mare implicare. Ca monah, 
Ghenadie a întreţinut, pentru un timp, o corespondenţă amicală cu împăratul 
Constantin?. După căderea cetăţii sub turci, în 1453, el avea să devină, la 
momentul potrivit, primul patriarh al Constantinopolului sub cîrmuire otomană”. 
Dar, în cei din urmă ani ai Constantinopolului bizantin, devenise stînjenitor 
pentru ultimul împărat creştin. Spre deosebire de alţii care-i împărtăşeau 
convingerile, Ghenadie nu era un adversar necondiţionat al unirii cu Biserica 
Romei, a cărei doctrină o înţelegea mai bine decît cei mai mulţi dintre greci. 
Dar credea că unirea trebuie făurită prin impácare şi rațiune, prin toleranţă şi 
convingere, nu silită de împrejurări şi presiuni politice din partea latinilor’. 
Asupra statutului de împărat al lui Constantin n-a exprimat nici o îndoială, în 
ciuda faptului că acesta nu fusese niciodată încoronat de un patriarh. 

O dată ce Constantin a fost instalat ca împărat, problema perpetuării 
dinastiei domnitoare a Paleologilor a devenit mai urgentă ca niciodată. S-a 
intensificat căutarea unei soţii şi a unei împărătese care ar fi putut să-i 
dăruiască un fiu. În februarie 1449, pe cînd era încă la Mistra, Constantin a 
trimis un sol în Italia ca să-l întîlnească pe regele Alfons al V-lea al Aragonului 
şi Neapolelui, cu care avusese şi mai înainte legături. Curierul, Manuel 
Dishypatos, era însărcinat să ceară ajutor împotriva turcilor, dar şi să sondeze 
terenul pentru o alianţă matrimonială. Propunerea era ca împăratul Constantin 
să o ia în căsătorie pe Beatrice, o fiică a lui Pedro, regele Portugaliei, nepotul 
lui Alfons. În plus, s-a sugerat că fratele lui Pedro putea să se însoare cu fiica 
lui Ioan al II-lea de Lusignan, regele Ciprului. Aceasta era nepoata lui 
Constantin. A doua propunere s-a realizat în 1456, cînd Carlotta, fiica lui 
Ioan al II-lea de Lusignan, a devenit soţia lui Juan, duce de Coimbra şi fiu al 
lui Pedro al Portugaliei. Dar, din motive necunoscute, planul lui Constantin 
de a-şi lua soţie din casa regală a Portugaliei nu s-a înfăptuit”. 


1. Ibidem, IV, pp. 463-473. 

2. Ibidem, pp. 474-475. 

* Steven Runciman, The Great Church in Captivity, Cambridge University Press, 
1968 (n.tr.). 

3. Woodhouse, Gemistos Plethon, pp. 116-117. 

4. Sp.P. Lambros, ‘O Kwvotavtivocg IloAatoAóyoc &c oóGuyoc £v rfj ioropia 
Kai Toig 0póAotc, NE, 4, 1907, pp. 417-466, în special pp. 433-440. 

Erau însă şi alte doamne bune de măritat, mai aproape de lumea bizantină. 
În august 1447, Gheorghe Sphrantzes fusese trimis de la Mistra la Constantinopol 
pentru a examina posibilităţile unui contract de căsătorie fie cu Regatul Georgiei, 
fie cu Imperiul de Trapezunt!. Printese din familia imperială de Trapezunt se 
căsătoriseră şi mai înainte cu membri ai familiei Paleologilor — ceea ce putea 
fi totuşi un impediment, de vreme ce Biserica bizantină, pe care Constantin nu 
putea să rişte ofensînd-o, era foarte severă în privinţa gradelor interzise la 
căsătorie. În octombrie 1449, Sphrantzes a plecat din Constantinopol să vizi- 
teze atît Georgia, cît şi Trapezuntul şi să ia o hotărîre cu privire la familia 
domnitoare care putea să-i ofere împăratului său mireasa cea mai potrivită. 
A fost plecat aproape doi ani. În amintirile lui, el face o lungă şi fascinantă 
descriere a călătoriilor efectuate în slujba stăpînului. N-a plecat singur. A fost 
însoţit de o suită impresionantă, formată din tineri aristocrați, oşteni, preoţi, 
călugări, medici, cintáreti şi muzicanți cu instrumentele lor, şi a dus cu sine 
felurite daruri scumpe. Georgienii au fost uimiti de instrumentele muzicale şi 
au venit de pretutindeni să le audă cintind. Sphrantzes fusese însărcinat să 
trimită rapoarte scrise despre calităţile şi defectele fiecărei presupuse mirese, 
aşa încît Constantin să poată lua, el însuşi, decizia finală şi să i-o poată 
comunica printr-un mesager?. 

Sphrantzes a mers mai întîi la curtea lui Gheorghe al VIII-lea al Georgiei 
(Iberia), care a domnit ca rege de facto din 1446 pînă în 1465. Nu s-a 
consemnat numele fiicei sale, care trebuia cercetată, spre a se vedea dacă 
întruneşte condiţiile necesare”. Din nefericire, sistemul de comunicaţii s-a 
întrerupt în momentul în care mesagerul lui Constantin a naufragiat pe la 
Amisos, iar Sphrantzes a fost silit să aştepte alte porunci, prin înlocuitorul 
acestuia. La Trapezunt, a vizitat curtea împăratului Ioan al IV-lea Comnenul 
(1429-1458), el însuşi înrudit prin căsătorie cu regele Georgiei şi, de aseme- 
nea, cu răposatul frate al lui Constantin, loan, căci sora lui, Maria, fusese a 
treia soţie a lui Ioan al VIII-lea*. La Trapezunt a auzit Sphrantzes pentru prima 
dată despre recenta moarte a sultanului otoman Murad al II-lea, în februarie 
1451. Împăratul Trapezuntului credea că e o veste bună. Dar Sphrantzes era 


1. Sphrantzes, Chron. minus, p. 70. 

2. Ibidem, p. 74. Carroll, „Constantine XI”, Maistor, pp. 337-338, sugerează că 
împăratul Constantin şi-a aminat încoronarea pînă avea să găsească o împărăteasă 
care să-i fie consoartă. 

3. C. Toumanoff, „The Fifteenth-Century Bagratids and the Institution of Collegial 
Sovereignty in Georgia”, Traditio, 7, 1949-1951, pp. 169-221. 

4. Nicol, Byzantine Family of Kantakouzenos, nr. 62. 

îngrijorat pentru viitor. Murad fusese bătrîn şi obosit. Renuntase la orice gînd 
de cucerire a Constantinopolului. Dorise numai pace şi prietenie cu bizantinii. 
Pe de altă parte însă, fiul şi moştenitorul lui, Mehmed al II-lea, era tînăr, 
puternic şi ambițios şi era cunoscut ca duşmănos faţă de cauza creştină. Lui 
Sphrantzes i-a trecut prin minte că singura cale de a-l ţine pe noul sultan în 
şah era să insinueze că mama lui vitregă, văduva lui Murad, avea să se 
căsătorească acum cu Constantin!. 

Văduva lui Murad - sau amerissa, cum o numeşte Sphrantzes - era Maria 
sau Mara Brancovici, fiica despotului sirb Gheorghe Brancovici”. Se căsătorise 
în 14362. Nu avusese copii. Cînd soţul ei a murit la Adrianopol, a cerut să fie 
lăsată să se întoarcă la părinţi, în Serbia. Era deja acolo cînd Sphrantzes a 
conceput planul de a-i cere mîna pentru căsătoria cu împăratul Constantin. 
Lui Sphrantzes i-a venit ideea să pună acest plan pe hîrtie şi să-l trimită 
împăratului, la Constantinopol, împreună cu raportul despre activităţile sale 
din Georgia şi Trapezunt. A declarat că vedea doar patru posibile obiecţii faţă 
de căsătorie: Maria Brancovici putea fi considerată inferioară împăratului din 
punct de vedere social ; Biserica putea obiecta pe temeiul înrudirii şi consang- 
vinitatii lor; Maria era deja văduvă; era înaintată în vîrstă şi putea avea 
dificultăţi în naşterea unui copil. Prima obiectie a socotit-o nejustificată, 
întrucît chiar mama lui Constantin era din aceeaşi stirpe sîrbească ; era mai 
probabil ca Biserica să sprijine căsătoria împăratului cu prinţesa sîrboaică 
decît cu o prinţesă din Trapezunt, de vreme ce despotul Gheorghe Brancovici 
era unul dintre cei mai cucernici binefăcători ai Bisericii, ai mănăstirilor şi 
aşezămintelor de caritate. Pentru a contracara cea de-a treia obiectie, exista 
un precedent, căci chiar bunicul lui Constantin, Constantin Dragaş, se căsă- 
torise cu o văduvă, Evdochia, al cărei sot răposat fusese o căpetenie turcă 
măruntă, cu care mai avusese şi copii. Spre deosebire de aceasta, Maria 
Brancovici era văduva unui monarh puternic şi era răspîndită credinţa că 


1. Sphrantzes, Chron. minus, pp. 76-78. 

* Despre sultana Mara: P.Ş. Năsturel, „Sultana Mara, Vlad vodă Călugărul şi 
începutul legăturilor Ţării Româneşti cu mănăstirea Hilandar (1492)”, Glasul 
Bisericii, 19, 1960, 5-6, pp. 498-502 ; Donald M. Nicol, The Byzantine Lady : 
Ten Portraits (1250-1500), Cambridge University Press, 1994, pp. 110-119; Boško 
I. Bojovié, L'idéologie monarchique dans les hagio-biographies dynastiques du 
Moyen Age serbe, Roma, 1995, pp. 121-122, 127, 131, 137 (n.tr.). 

2. Despre Maria-Mara Brancovici, vezi Nicol, Byzantine Family of Kantakouzenos, 
nr. 92; I.A. Papadrianos, „The Marriage-Arrangement between Constantine XI 
Palaiologos and the Serbian Mara (1451)", Balkan Studies, 6, 1965, pp. 131-138. 

insotirea lor nici nu se consumase. În ceea ce privea sansa ei de a naste capii, 
numai Dumnezeu putea hot&ri!. 

Constantin a fost incintat cînd a primit scrisoarea şi raportul lui Sphrantzes, 
la sfîrşitul lui mai 1451. Începuse să creadă că sluga sa, credincioasă îndeobşte, 
tăia frunze la cîini în timpul acestei călătorii. Familia lui Constantin era deja 
înrudită cu casa sîrbească Brancovici, pentru că nepoata împăratului, Elena, 
fiica fratelui său Toma, se căsătorise, în 1446, cu Lazar, fiul lui Gheorghe şi 
fratele Mariei?. Constantin a trimis imediat un sol in Serbia ca să infátiseze 
planul lui Gheorghe Brancovici şi soţiei sale, Irina. I-a încredinţat misiunea 
lui Manuel Paleologul, înrudit cu familia Cantacuzino, căreia îi aparţinea 
Irina. Unii dintre sfetnicii de la Constantinopol ai lui Constantin erau de 
părere că ar face bine dacă s-ar căsători cu văduva sultanului. Alţii, precum 
marele său domestic, Andronic Cantacuzino, credeau că ar face şi mai bine 
dacă s-ar uni cu familia imperială de Trapezunt. Propunerea a fost bine 
primită de Gheorghe Brancovici şi soţia sa, care au întrevăzut, pentru nefe- 
ricita lor fiică, un viitor máret ca împărăteasă a Constantinopolului. Dar s-au 
împiedicat de obiecțiile Mariei înseși, care jurase că va duce o viaţă de celibat 
şi castitate pentru tot restul zilelor dacă Dumnezeu o va elibera vreodată din 
mîinile necredinciosilor. 

Nimic nu avea să-i schimbe gîndurile. Din motive pe care nu le lămureşte, 
Sphrantzes decisese, între timp, că împăratul său ar trebui să se căsătorească 
mai degrabă cu doamna din Georgia decît cu prinţesa din Trapezunt, şi 
începuse să redacteze contractul de căsătorie cu regele georgian. Înarmat cu 
schiţa documentului, s-a întors la Constantinopol pe o corabie venețiană ; a 
sosit la 14 septembrie 1451, aducînd cu el un sol georgian. Părea că, în cele 
din urmă, căutarea unei împărătese luase sfîrşit. Constantin i-a mulţumit cu 
generozitate lui Sphrantzes pentru eforturile sale neobosite şi i-a promis 
felurite ráspláti. A pregătit fără intirziere un document oficial, pe care solul 
georgian să-l ia cu el, semnat, sigilat cu aur şi confirmat cu trei cruci în 
cerneală roşie, potrivit obiceiului georgian. S-a căzut de acord ca Sphrantzes 
să se întoarcă în Georgia, în primăvara următoare, cu nave, ca s-o însoţească 
pe viitoarea mireasă a lui Constantin spre capitală. Dar nu s-a mai auzit nimic 
despre această chestiune. Încă o dată, planurile lui Constantin erau depăşite 
de evenimente?. 


1. Sphrantzes, Chron. minus, pp. 78-80. Despre Constantin Dragaş şi soţia sa, 
Evdochia, vezi PLP, III, nr. 5746, 6229. 

2. Nicol, Byzantine Family of Kantakouzenos, nr. 96. 

3. Sphrantzes, Chron. minus, pp. 80-82. 

Mama lui, împărăteasa văduvă Elena Paleologhina, a murit la 23 martie 
14501. Fusese văduvă 25 de ani şi-şi trăise ultimii 14 ani din viaţă ca monahie, 
cu numele Hypomoni. Retragerea sa nu însemnase că nu avea să mai joace 
nici un rol în treburile statului. Ca regentă, după moartea lui Ioan al VIII-lea, 
actionase cu fermitate pentru a rezolva conflictul dintre ceilalţi fii. Moartea 
ei a fost mult deplînsă. Ghenadie Scholarios şi Gemistos Plethon i-au scris, 
amindoi, oratii funerare?. Ghenadie şi-a adresat cuvintele de mingiiere fiului 
ei, „prealuminatul împărat Constantin”. Plethon i-a lăudat curajul arătat la vre- 
muri potrivnice şi inteligenţa, mai presus de a femeilor, iar pentru prudenta 
ei, a comparat-o cu Penelopa. I-a mai adus laude şi pentru caracterul fiilor, 
fără să comenteze pe marginea faptului că, deşi trăiau de obicei în armonie, 
aceştia aveau neînțelegerile lor. A folosit prilejul pentru o reflecţie filosofică 
asupra naturii morţii şi a nemuririi părţii dumnezeiesti din om - una dintre 
cele mai interesante opere minore ale sale. Bessarion compusese mai înainte 
cîteva versuri adresate fiului ei, Teodor, preamărind virtuțile Elenei şi ale 
răposatului ei sot, Manuel al II-lea, atit în vieţile lor de împărați şi de laici, 
cit şi în vieţile de călugări, Manuel murind şi el tot ca monah’. 

Constantin era singurul dintre cei şase fii care adoptase numele sîrbesc de 
familie al Elenei - Dragaş - şi care o căutase adesea pentru sprijin şi sfat. Îi 
simţea lipsa. Cîteodată, dregătorii şi sfetnicii săi păreau să fie în dezacord cu 
el. Gheorghe Sphrantzes lasă impresia că numai el era de nădejde întotdeauna. 
Marele domestic al lui Constantin sau comandantul său suprem, Andronic 
Cantacuzino, nu era de acord cu el într-o seamă de privinţe. Era cumnat cu 
Gheorghe Brancovici al Serbiei, dar nu-i plăceau sîrbii, probabil fiindcă nu-i 
împărtăşeau entuziasmul pentru unirea de la Florenţa. După părerea lui, 
împăratul trebuia să o ia în căsătorie pe prinţesa de Trapezunt şi nu pe Maria 
Brancovici“. Vechiul prieten şi confident al lui Constantin, loan Cantacuzino, 
altădată guvernator al Patrasului şi al Corintului, şi care îl insotise la 
Constantinopol în 1449, împărtăşea şi el acest punct de vedere, deşi, în alte 


1. Ibidem, p. 76. Schreiner, Chron. brev., II, p. 478; PLP, IX, nr. 21366. 

2. Scholarios, I, pp. 262-270, şi Lambros, PP, II, pp. 40-51 ; Plethon, ed. Lambros, 
PP, III, pp. 266-280. Un tribut retoric a mai fost pliitit răposatei împărătese şi de 
Ioan Argyropoulos într-un cuvînt de condoleanţe către Constantin, ed. Lambros, 
” Apyupornoviea, pp. 48-57. 

3. Bessarion, ed. Lambros, PP, III, pp. 281-283. Woodhouse, Gemistos Plethon, 
pp. 309-312. 

4. Despre Andronic Cantacuzino: Nicol, Byzantine Family of Kantakouzenos, 
nr. 68. 

privinţe, era o slugă credincioasă şi valoroasă a împăratului său!. Un alt 
membru al aceleiaşi familii, a cărui moarte, înainte de 1451, a fost deplinsá 
de Constantin, era. Manuel Cantacuzino, protostratorul. Văduva sa, proto- 
stratorissa, a făcut tot ce s-a putut ca să încurajeze căsătoria împăratului cu 
Maria Brancovici?. Cea mai puternică personalitate de la curtea lui Constantin 
era megaducele sau marele amiral Luca Notaras?. Lui Sphrantzes nu-i plăcea 
de el şi era invidios pe bogăţia, pe poziţia şi influenţa lui. Notaras era un om 
de stat în vîrstă, cu foarte multă experienţă. Fusese cel dintîi dintre dregătorii 
lui Ioan al VIII-lea şi devenise megaduce înainte de urcarea pe tron a lui 
Constantin. Avînd, probabil, un ochi aţintit spre viitor, îşi luase şi cetăţenia 
genoveză, şi pe cea venețiană şi-şi păstra o parte din însemnata avere în bănci 
italiene. În realitate, curtenii de vază se înghesuiau pentru funcţii, competiţie 
pe care Sphrantzes o consemnează şi la care a luat şi el parte. Constantin era 
un om hotărît, care ştia ce voia. Însă era greu să ia decizii ferme cînd înşişi 
sfetnicii săi erau dezbinaţi”. 

Sphrantzes avusese dreptate în privinţa noului sultan otoman Mehmed 
al II-lea. Era mult mai periculos decît părea. Avea doar 19 ani cînd i-a urmat 
tatălui său, în februarie 1451, şi, pentru un timp, şi-a ascuns firea agresivă în 
spatele unei aparente bunávointe. S-a relatat pretutindeni, printre creştinii din 
Răsărit şi din Apus, că Mehmed era un tînăr imatur şi nepriceput, care putea 
fi lingusit sau păcălit. Constantin se grăbise să trimită soli ca să şi-l facă 
prieten şi să pregătească un armistițiu. Se spune că sultanul i-a primit cu mare 
respect şi i-a liniştit cu declaraţii teatrale despre gîndurile sale bune. A jurat 
pe Allah şi pe Profet, pe Coran, pe îngeri şi arhangheli să trăiască în pace cu 
cetatea Constantinopolului şi cu împăratul ei, Constantin, pentru tot restul 
vieţii, cultivînd prietenia pe care răposatul său părinte o avusese cu fratele lui 
Constantin, Ioan al VIII-lea?. Constantin n-a putut fi păcălit. A bănuit cá 
starea de spirit a tînărului sultan se putea schimba pe neaşteptate. După cum 
îl va fi sfătuit Sphrantzes, cel mai înţelept era să se pregătească pentru 
momentul acela » îngrijindu-se de mijloacele de apărare a Constantinopolului 
şi solicitînd din nou ajutor prietenilor din Apus. 


1. Despre Ioan Cantacuzino: ibidem, nr. 80. 

2. Despre Manuel Cantacuzino : ibidem, nr. 63. 

3. Despre Luca Notaras: PLP, VIII, nr. 20730. 

4. Sphrantzes, Chron. minus, pp. 84, 90-94. 

5. Doukas, p. 289; Chalkokondyles, II, p. 142; Kritoboulos, Critobuli Imbriotae 
Historiae, ed. D.R. Reinsch (CFH3, XXII), Berlin - New York, 1983, p. 18. DR, 
V, nr. 3530. 

Venețienii, cu uriaşa lor colonie comercială din Constantinopol, erau cei 
mai apropiaţi şi mai îngrijoraţi. Dar îngrijorarea lor era interesată. În primele 
luni de domnie, Constantin hotărîse perceperea de noi taxe pentru bunurile pe 
care venețienii, precum şi alti negustori le importau în oraş. În august 1450, 
aceştia au trimis un reprezentant de la Venetia să protesteze şi să amenințe cu 
închiderea cartierului lor din Constantinopol şi cu mutarea afacerilor în altă 
parte, poate într-un port aflat deja sub control turcesc. În octombrie, Constantin 
i-a scris dogelui Francesco Foscari ca să-i explice de ce pusese taxe mai mari. 
Tezaurul imperial era primejdios de redus. Trebuiau găsite alte surse de venit. 
Venețienii n-au fost incredintati. Au mai existat şi alte schimburi inflamate de 
replici, în 1451. Cînd sultanul Murad a murit, dogele a trimis o solie să-l felicite 
pe fiul său pentru urcarea pe tron ; cîteva luni mai tîrziu, între Mehmed al II-lea 
şi Republica Veneţia s-a semnat un tratat oficial. Constantin trebuie să fi sim- 
tit că venețienii aveau să-şi pună tot timpul propriile interese înaintea acelora 
ale oraşului care-i imbogátise. Ei aveau să intre în joc, dar asigurindu-se întot- 
deauna pentru ziua in care oraşul ar fi putut ajunge în miinile turcilor!. 

Constantin trebuia să caute alţi aliaţi. Cu 20 de ani în urmă, se apropiase 
de Comuna Ragusa (Dubrovnik). În 1451, le-a oferit negustorilor ragusani un 
depozit la Constantinopol, cu concesiunea unor taxe limitate şi avînd un consul 
propriu. A confirmat aceste drepturi într-un hrisobul pentru Ragusa, în iunie?. 
Era o mişcare gîndită mai mult pentru a-i supăra pe venețieni decît pentru a 
obţine ajutor militar întru apărarea a ceea ce mai rămăsese din imperiu. În 
alte părţi din apusul Europei, amintirea dezastrului de la Varna, din 1444, era 
încă proaspătă în mintea oamenilor, potolindu-le romantica hotărîre de a merge 
în cruciadă împotriva necredincioşilor. În orice caz, cei mai mulţi dintre suve- 
ranii apuseni erau ocupați cu propriile războaie şi se liniştiseră la vestea că 
Murad, călăul de la Varna, murise şi că noul sultan, Mehmed, era tînăr şi 
nehotárit. Singurul monarh occidental care a continuat să se dovedească pre- 
ocupat de soarta Constantinopolului era Alfons al V-lea al Aragonului şi 
Neapolelui. La începutul anului 1451, Constantin a trimis la Alfons un sol ca 
să-l încurajeze în planurile sale privind o altă cruciadă. S-a abținut cu mult 
tact de la a insinua ceea ce trebuie să fi ştiut, cu siguranţă, anume că visul lui 
Alfons era să devină el însuşi împărat al Constantinopolului’. 


. Nicol, Byzantium and Venice, pp. 390-392. 

2. 1449, 1450 şi 1451: DR, V, nr. 3524 a, 3526. Kreki¢é, Dubrovnik, pp. 59-61, 
nr. 1144, 1174, 1175, 1193, 1195, 1196, 1197, 1198, 1199, 1216, 1217, 1222. 
Pentru legăturile lui Constantin cu Ragusa din 1431, vezi supra, pp. 29-30. 

3. DR, V, nr. 3529. 

Chiar şi papalitatea pare să se fi lăsat adormită, într-o falsă idee de 
siguranţă, de ştirile venite din Răsărit. Eugeniu al IV-lea murise în 1447. La 
începutul lui aprilie 1451, Constantin l-a trimis pe Andronic Bryennios 
Leontaris să-i facă o vizită urmaşului acestuia, Nicolae al V-lea. Andronic a 
trecut prin Veneţia, unde, cel puţin, i s-a îngăduit să recruteze pentru împăratul 
său un număr de arcaşi din Creta. A mers mai departe, la Ferrara, unde i-a 
prezentat marchizului Borso d'Este o scrisoare din partea lui Constantin!. 
Pînă în august a ajuns la Roma, avînd asupra lui o declaraţie a synaxis-ului sau 
sinodului clerului antiunionist din Constantinopol. Constantin poruncise scrie- 
rea ei după ce participase la una dintre discuţii. A sperat că papa o va citi şi-şi 
va da seama de problemele pe care le întîmpină pentru a face unirea Bisericilor 
acceptabilă în Bizanţ. Semnatarii declaraţiei anunțau că resping decretul 
redactat la Florenţa şi propuneau să se ţină un nou conciliu, la Constantinopol, 
unde ortodocşii nu ar mai fi fost intrecuti ca număr. Ca pentru a scoate în 
relief natura problemelor împăratului, scrisoarea ajungea la Roma cam în 
acelaşi timp în care patriarhul unionist Grigorie al III-lea renunţa la scaunul 
său. Opoziția intimpinatá se vădise prea mult pentru el şi luase drumul Italiei. 
Papa Nicolae a răspuns împăratului la 27 septembrie 1451. Mesajul său era 
pur şi simplu acela că împăratul putea şi trebuia să-şi dea toată silinta pentru 
a-şi convinge clerul şi poporul că preţul ajutorului concret din partea creştină- 
tăţii apusene era acceptarea fără echivoc a unirii de la Florenţa. Patriarhul 
Grigorie trebuia repus în drepturi, iar numele papei, pomenit cum se cuvine 
în bisericile greceşti. Grecii care nu puteau fi convinşi să accepte aceşti 
termeni trebuiau trimişi la Roma pentru o cură de reeducare. Solul împăratului, 
Andronic Leontaris, şi-a încheiat misiunea trecînd pe la Alfons al V-lea al 
Neapolelui, dar fără prea mare entuziasm şi cu puţin succes. S-a întors la 
Constantinopol către sfîrşitul anului?. 

Ultimatumul papei i-a adus o slabă încurajare lui Constantin. El făcuse tot 
ce putuse ca să pună în aplicare unirea fără a stîrni scandal pe străzile din 
Constantinopol. Încercase să-l facă pe papă să-i înţeleagă greutăţile, trimi- 
tindu-i un document conceput şi semnat de oponenții săi. Papa păruse să-l 


1. Textul latin al scrisorii lui Constantin către marchizul de Ferrara se găseşte in 
Lambros, PP, IV, pp. 26-27. Zakythinos, Despotat, I, pp. 283-284. 

2. Scrisoarea papei Nicolae al V-lea, datatá 27 septembrie 1451, ed. G. Hofmann, Epis- 
tolae Pontificiae ad Concilium Florentinum spectantes, YII (Concilium Florentinum : 
Documenta et Scriptores), seria A, I, Roma, 1946, nr. 304, pp. 130-138; de 
asemenea, ed. Lambros, PP, IV, pp. 49-63. DR, V, nr. 3532-3535. Gill, Council 
of Florence, p. 376. 

ignore. Tensiunea din Constantinopol a crescut şi mai mult cînd s-a răspîndit 
vestea că papa Nicolae avea de gînd să trimită un legat papal pentru a celebra 
unirea de la Florenţa la Sfînta Sofia. Zvonul nu era neîntemeiat. A fost prins 
de Ghenadie Scholarios, care i-a scris o lungă epistolă lui Constantin, în 
martie 1452. Ghenadie auzise că urma să vină un reprezentant al papei, 
împuternicit să-i excomunice pe bizantini dacă refuzau public să accepte 
unirea, să-l recheme pe patriarhul Grigorie şi să pomenească numele papei în 
slujbele lor. Faptul că excomunicarea avea să fie lansată din colonia genoveză 
de la Galata, de pe ţărmul opus, era o ofensă în plus!. 

Între timp, cei care-l urmau pe Ghenadie descoperiseră un aliat neaşteptat. 
Chiar la sfîrşitul anului 1451, un trimis al Bisericii husite din Praga sosise la 
Constantinopol. Se numea Constantin Platris şi era cunoscut ca „englezul”. 
A atras atenţia, în parte prin înfăţişarea lui şleampătă şi neingrijitá, dar mai 
ales prin opiniile sale despre papalitate şi Biserica Romană. I-a fost infatisat 
lui Ghenadie, care a avut o întrevedere cu el, l-a catehizat, i-a incuviintat 
convingerile şi l-a determinat să adopte credinţa ortodoxă. Apoi l-a invitat pe 
Platris să se adreseze synaxis-ului antiunioniştilor, în biserica de lîngă Sfînta 
Sofia, unde obişnuiau să se întrunească. A făcut acolo o mărturisire publică 
a ortodoxiei sale, condamnîndu-l pe papă, Conciliul de la Florenţa şi toate 
ereziile latinilor. Ascultătorii au fost unşi la inimă. Platris a devenit un erou 
popular şi un agent potrivit al propagandei antiunioniste. S-a întors la Praga 
în ianuarie 1452, înarmat cu un document de la „sfîntul sinod ortodox din 
Constantinopol”, în care se explica adevărata credinţă, precum şi cu o scri- 
soare - care îl denunța pe papă şi Conciliul de la Florenţa - către ierarhii din 
Praga, pe care îi invita să se alăture preasfintei Biserici din Constantinopol. 
Scrisoarea era semnată de şapte episcopi şi clerici antiunionişti, printre care şi 
smeritul călugăr Ghenadie. Este demn de remarcat că adunarea excepţională a 
Synaxis-ului căreia i s-a adresat Platris fusese convocată de împăratul Constantin, 
iar răspunsul care a venit de la Praga, în limba latină, a fost adresat împăratului 
Constantin, precum şi lui Ghenadie, pe care, evident, husitii îl credeau 
patriarh. Nimeni nu-l putea acuza pe Constantin de slăbiciune în încercările 
de a-i linişti pe antiunionişti. Dar papa Nicolae, cu viziunea sa mai rigidă 
asupra tolerantei, se prea poate să fi crezut că împăratul intrecuse măsura?. 


1. Scholarios, III, pp. 152-165 (12 martie 1452). 

2. Documente în A. Salat, Constantinople et Prague en 1452 (Rospravy Ceskoslovenské 
Akademie Ved, Rotnik 68), Praga, 1958; M. Pavlova, „L Empire byzantin et les 
Tchéques avant la chute de Constantinople”, BS, 14, 1953, pp. 158-225. 

Nu cu mult timp înainte, fusese numit un legat 'papal la Constantinopol. 
Era cardinalul Isidor, cîndva mitropolit de Kiev; însă va ajunge abia în 
octombrie 1452. La vremea respectivă, situaţia din Constantinopol şi amenin- 
tarea la adresa supravieţuirii sale ca o cetate creştină din partea ambelor 
religii deveniseră mai critice ca niciodată. Creştinii nu erau singurii care se 
amăgeau pe ei înşişi că nu aveau a se teme de noul şi imaturul sultan Mehmed 
al II-lea. Iluzia era împărtăşită şi de inamicii musulmani, din Asia Mică, ai 
otomanilor. În toamna anului 1451, câţiva dintre ei s-au răsculat şi au încercat 
să-şi recîştige independenţa. Mehmed a înăbuşit revolta cu o viteză şi o forţă 
care vor fi spulberat mitul incompetentei sale. Constantin ar fi trebuit măcar 
să ia aminte. Mai devreme, în acelaşi an, el trimisese un mesaj sultanului, cu 
o propunere ce părea anume gîndită să-l scoată din sărite. La Constantinopol 
se afla, trăind în exil, un nepot al răposatului sultan Suleiman, pe nume 
Orhan. Era singurul reprezentant masculin cunoscut al casei domnitoare 
otomane, în afara lui Mehmed, iar Mehmed acceptase să-i plătească, în 
continuare, o rentă pentru întreţinere. Constantin s-a plins că renta era 
insuficientă şi că ar trebui dublată. Şi a insinuat, imprudent, că în persoana lui 
Orhan avea un ostatic, un pretendent la sultanat, pe care se putea simţi tentat 
să-l elibereze. Jocul acesta se mai jucase şi înainte. Tatăl lui Constantin, 
Manuel al II-lea, îl jucase cu succes schimbător. Dar era primejdios. 

Mesajul a fost primit la Brusa de vizirul lui Mehmed, Halil paşa, un om 
adesea înclinat să potolească beligeranta stăpînului său. A fost îngrozit de 
prostia lui Constantin şi şi-a pierdut cumpátul în fata solilor : 


„O, romei fără de minte şi nesocotiti — a strigat el -, lucrările pline de viclenie 
ale cugetului vostru le ştiu de mult [...]. Răposatul sultan era blajin şi prieten 
neprefăcut faţă de toţi şi un om de treabă şi cu conştiinţa curată. Sultanul 
nostru de acum, Mahomed, nu are un gînd ca acela în care voi vă puneati 
nădejdea. Şi, dacă din miinile lui, Constantinopolul va scăpa teafăr, mă gîndesc 
la firea lui îndrăzneață, sălbatică şi impulsivă, atunci cu adevărat voi cunoaşte 
că Dumnezeu trece încă cu vederea planurile voastre fatarnice şi smintite. 
Oameni fără de minte, avem acum în mînă un tratat scris cu jurămînt, încheiat 
cu voi de ieri-alaltăieri şi rîndurile scrise, dacă se poate spune aşa, nici nu s-au 
uscat încă şi voi acum [...] vreţi să ne speriaţi, arătîndu-ne obişnuitele momii 
sperietoare pregătite de acasă? ! Nu sîntem copilandri fără de minte sau fără 
putere! De puteţi face ceva, faceţi! Dacă vreţi să-l proclamati pe Orhan 
Sultan în Tracia, proclamati-1! De puneţi trecerea ungurilor peste Dunăre la 
cale, să vie! Şi dacă şi voi voiti să năvăliţi şi să luaţi ce-ati pierdut demult, 
faceti-o aceasta! Dar să ştiţi că nu o să izbutiti cu nimic din acestea, ci mai 
degrabă vi se va lua de la voi şi ce vi se pare că aveţi”. 

Răspunsul sultanului la cererile impertinente ale lui Constantin a fost mai 
laconic. El a promis doar să le cerceteze şi să ţină seama de ele, corect şi 
cinstit, imediat ce se va întoarce în capitala sa europeană, Adrianopol. Şi a 
făcut aceasta fără întîrziere. A încheiat pace cu rebelii din Asia Mică şi a 
trecut Bosforul, în iarna anului 1451. A socotit că împăratul Constantin 
încălcase termenii înţelegerii lor, din martie 1449. A anulat micile concesii pe 
care le făcuse atunci. A dat porunci să înceapă încercuirea Constantinopolului. 
Constantin îşi judecase fatalmente greşit adversarul. Tatăl lui Mehmed mersese 
la luptă împotriva creştinilor, la Varna, în 1444, cu textul încălcat al tratatului 
dintre ei țintuit pe stindardul său. Indignarea morală a lui Mehmed era, 
probabil, mai puţin bine întemeiată. Dar ceea ce el interpretase drept perfidie 
a grecilor i-a oferit pretextul pentru a-şi concentra toate energiile şi resursele 
în asedierea şi cucerirea Constantinopolului. Aceasta fusese ambiția sa încă 
din momentul în care ajunsese la putere. Venise timpul să şi-o satisfacă!. 


1. Doukas, pp. 294-295. S. Runciman, The Fall of Constantinople 1453, Cambridge, 
1965, pp. 65-66; F. Babinger, Mehmed the Conqueror and His Time, Princeton, 
New Jersey, 1978, p. 72. 


Capitolul 4 


Căderea Constantinopolului 


Imediat ce s-a întors la Adrianopol, sultanul a început să plănuiască înălţarea 
unei fortărețe pe ţărmul european al Bosforului. Cu 35 de ani în urmă, bunicul 
său, Baiazid, construise o citadelă pe malul adriatic al strîmtorilor, care avea 
să se cheme Anadolu Hisar. Mehmed a conceput construirea perechii acesteia, 
pe partea opusă, ca să poată controla astfel traficul pe mare, dincolo şi 
dincoace de Bosfor, şi ca să poată supune Constantinopolul unei blocade, pe 
uscat şi pe apă. În iarna anului 1451, a poruncit să se adune, din toate pro- 
vinciile sale, zidari pricepuţi şi lucrători şi să se ducă material de construcţie 
la locul pe care-l alesese, în partea cea mai îngustă a canalului. Locuitorii din 
Constantinopol s-au temut de ce putea fi mai rău. Au simţit că toate profetiile 
despre sfîrşitul lumii lor şi venirea Antihristului erau gata să se împlinească. 
În primăvara anului 1452, au putut vedea că lucrul la fortăreață începuse. 
Împăratului nu i-a rămas altceva decît să protesteze. A trimis soli la sultan ca 
să-i reamintească de tratatul lor. A atras atenţia asupra faptului că bunicul lui 
Mehmed ceruse respectuos permisiunea împăratului Manuel al II-lea înainte 
de a-şi construi citadela de pe partea asiatică a strimtorilor, deşi aceasta era, 
oricum, teritoriu otoman. Mehmed n-a fost dispus nici să explice pentru ce se 
pregătea, nici să fie împăciuitor. Ca să fie limpede, amele maluri ale Bosforului 
se aflau sub control otoman. Bunicul său avusese în vedere construirea unei 
fortificaţii pe ţărmul european, dar n-a mai trăit s-o ducă la bun sfîrşit. Ceea 
ce sultanul făcea sau plănuia să facă nu era treaba împăratului. 

Solii lui Constantin s-au întors să dea de veste. Era clar acum că noua 
fortăreață urma să aibă un scop dublu. Trebuia să păzească - dacă nu chiar să 
închidă - canalul către şi dinspre Marea Neagră, pentru a lăsa Constantinopolul 
să moară de foame, în lipsa proviziilor de hrană, şi pentru a-l văduvi pe 
împărat de taxele obişnuite, plătite de corăbiile italiene care traversau Bosforul 
în sus şi în jos. Mai rău încă, ea avea să fie baza de pe care urma să se dirijeze 

cucerirea Constantinopolului. În oraş s-a instalat panica. Pînă în martie 1452, 
materialele şi lucrătorii fuseseră adunaţi la locul ales. Construcţia fortăreței 
a început la 15 aprilie. S-a terminat în august. A ajuns să fie cunoscută drept 
citadela europeană, Rumeli Hisar, de pe ţărmul opus lui Anadolu Hisar, 
citadela Orientului. Turcii au numit-o Boghaz-Kesen, grecii - Laimokopia, 
„tăietoarea canalului sau a beregatei”. Ca să curețe locul, muncitorii turci au 
dárimat cîteva biserici şi alte construcţii care le stăteau în cale. În iunie, unii 
dintre localnicii greci au cutezat să protesteze. Au fost strînşi laolaltă şi 
măcelăriți de turci. Citiva ţărani greci de la Epivata, la Marea Marmara, s-au 
înfuriat cînd turcii şi-au pus caii şi animalele de povară să pască pe pămîntul 
lor şi să le distrugă recoltele, chiar cînd se apropia vremea secerişului. 
Sultanul şi-a întors trupele asupra sătenilor şi a omorît 40 dintre ei. Cfonicarul 
Ducas credea că acest episod a declanşat conflictul care avea să se încheie cu 
„nimicirea bizantinilor”. Incidentul l-a provocat pe împărat să-i facă sultanului 
o declaraţie formală de război. El a închis porţile Constantinopolului şi i-a 
aruncat în temniţă pe toti turcii aflaţi înăuntru. Acţiune inutilă : după trei zile, 
i-a eliberati. 

Cronicarul turc Tursun bei spune o poveste oarecum similară, despre o 
încăierare între nişte ciobani şi un grup de oşteni turci. Cei din oraş au crezut 
că începuse războiul şi au z4vorit porţile. Citiva dintre comandanții sultanului, 
care merseseră într-o plimbare, s-au pomenit reţinuţi. Împăratul a constatat 
că fuseseră bine trataţi şi i-a trimis înapoi în tabăra lor, cu o escortă. Dar 
sultanul s-a mîniat. N-a acceptat nici o scuză şi a trimis o somaţie: „Ori 
capitularea cetăţii, ori pregătirea pentru luptă”?. Singura măsură concretă pe 
care Constantin putea să o ia acum era să adune toate proviziile pe care reuşea 
să le găsească, pentru a face faţă, în cel mai bun caz, unei blocade sau, în 
cel mai rău caz, unui asediu al cetăţii, dinspre uscat şi dinspre mare, îngri- 
jindu-se în acelaşi timp de repararea şi apărarea zidurilor. Concomitent, a 
adresat apeluri încă mai urgente în Apus, pentru ajutor şi sprijin. La sfîrșitul 
anului 1451, cînd intenţiile sultanului deveniseră clare, Constantin a adresat 
un mesaj venețienilor, avertizind că, de nu erau trimise imediat întăriri, 
Constantinopolul va cădea in mina turcilor. Venețienii au răspuns în februarie 
1452. Se arătau înduioşaţi de situaţia împăratului, dar erau absorbiți de un 


1. Sphrantzes, Chron. minus, p. 94; Doukas, pp. 295-303 ; Kritoboulos, ed. Reinsch, 
pp. 18-24; Chalkokondyles, II, p. 147. DR, V, nr. 3542. Runciman, Fall of 
Constantinople, pp. 65-66; Babinger, Mehmed, pp. 75-79. 

2. The History of Mehmed the Conqueror by Tursun Beg, ed. şi traducere de 
H. Inalcik şi Rhoads Murphey, Minneapolis-Chicago, 1978, p. 34. 


CĂDEREA CONSTANTINOPOLULUI 71 


război împotriva vecinilor lor din Lombardia. Puteau doar să trimită la 
Constantinopol iarba de puşcă şi armura pe care împăratul le ceruse. Se părea 
că venețienii îşi pierduseră tragerea de inimă pentru salvarea Constantinopolului 
creştin, a cărui cucerire devenise inevitabilă. Pentru ei, era mai cuminte să 
nu-şi asume riscul de a-şi afecta interesele acolo, amestecîndu-se în planurile 
sultanului. 

Starea lor de spirit s-a schimbat cîteva luni mai tîrziu. Sultanul Mehmed 
făcuse cunoscut faptul că, de îndată ce fortăreaţa sa de la Rumeli Hisar avea 
să fie terminată şi tunurile se vor afla la locurile lor, toate corăbiile care vor 
traversa Bosforul vor trebui să se oprească şi să plătească o taxă. Cea care 
refuza avea să fie scufundată cu lovituri de tun trase de pe ziduri. În noiembrie 
1452, o navă comercială venețiană, trecînd pe acolo dinspre Marea Neagră, 
n-a luat în seamă ordinul de a opri. Tunurile de la Rumeli Hisar au lovit-o. 
Căpitanul şi 30 dintre marinarii săi au fost arestaţi cînd au coborit pe țărm. 
Toti au fost condamnaţi la moarte. Venețienii, care se crezuseră protejaţi de 
tratatul cu turcii, descopereau acum că erau şi ei în război cu sultanul!. 

Pe măsură ce lunile treceau, situaţia devenea din ce în ce mai critică. 
Constantin a trimis vorbă în Morea, cerînd ca unul dintre fraţii lui să vină 
imediat la Constantinopol ca să-l ajute. A sperat că putea trezi acum conştiinţa 
Occidentului creştin, prevenindu-i pe conducătorii de acolo că un asediu 
turcesc asupra Constantinopolului, pe uscat şi pe mare, era iminent. În dispe- 
rarea sa, a oferit noi şi neobişnuite stimulente si ráspláti oricui avea să aducă 
sau să trimită întăriri urgente. Pentru Iancu de Hunedoara, care suferise o a 
doua înfrîngere din partea turcilor la Kossovo, în 1448, a emis un hrisobul 
imperial, promitindu-i fie Selymbria, fie oraşul Mesembria, pe ţărmul Mării 
Negre. Pentru regele Alfons al V-lea al Aragonului şi Neapolelui, a emis un 
alt hrisobul, oferindu-i insula Lemnos. A căutat sprijin la conducătorii geno- 
vezi ai Chiosului, promitindu-le să le plătească pentru ajutor. Şi-a repetat 
apelul către Veneţia şi a trimis un alt sol într-un turneu, la Ragusa, în diverse 
oraşe italiene şi, mai presus de toate, la papă. Răspunsul concret la rugăminţile 
sale stăruitoare a fost modest. Papa, Nicolae al V-lea, era bine intenţionat şi 


1. Nicol, Byzantium and Venice, pp. 393-395. 

Constantin XI Paléologue à Rome et à Venise pour sauver Constantinople 
(1452-1453)", BS, 14, 1953, pp. 226-244. 

intelegátor. Dar avea alte priorităţi. Ca toti predecesorii săi, el credea că 
papalitatea nu putea merge în ajutorul creştinilor din Răsărit pînă cînd aceştia 
nu vor înţelege să se căiască pentru greşelile lor şi nu vor accepta unirea cu 
Biserica Romei. Ordinea priorităţilor, şi pentru o parte, şi pentru cealaltă, 
este bine surprinsă de Edward Gibbon: 


„Grecii puneau un accent deosebit pe trei măsuri succesive: un ajutor, un 
conciliu si o întrunire finală, în vreme ce latinii o ocoleau pe a doua şi o 
promiteau doar pe prima, ca o recompensă consecutivă şi voluntară a celei 
de-a treia"!. 


În 1455, pe patul de moarte, Nicolae al V-lea, înconjurat de toţi cardinalii, 
s-a justificat spunînd că intentionase întotdeauna să facă tot ce-i stătea in 
putere ca să-l ajute pe împăratul Constantin. Dar ştiuse încă de la început că 
el singur nu va putea aduna niciodată forţele necesare pentru a se opune 
formidabilei puteri a turcilor. Prin urmare, împăratul a trebuit să se apropie 
de alti conducători catolici din Apus. Venețienii i-au dat acelaşi răspuns. Ei au 
declarat că vin în ajutorul Constantinopolului dacă şi alte puteri creştine vor 
proceda la fel. Răspunsul era vag?. 

În octombrie 1452 s-a petrecut lucrul de care Ghenadie se temuse. Actio- 
nînd potrivit ordinii sale de priorităţi, papa Nicolae numise un legat care a 
plecat la Constantinopol în luna mai a acelui an, ca să ratifice şi să celebreze 
unirea Bisericilor printr-o ceremonie la catedrala Sfinta Sofia. Era vorba de 
cardinalul Isidor, fost mitropolit de Kiev, al cărui devotament faţă de unirea 
de la Florenţa îi adusese răsplata de a fi făcut, ca şi Bessarion, prinţ al 
Bisericii Romane. Isidor a trecut prin Neapole şi a ajuns în Constantinopol la 
26 octombrie. Cu el a venit şi Leonardo din Chios, arhiepiscopul genovez de 
Lesbos. Isidor a adus cu el de la Neapole o companie de 200 de arcaşi. Un 
corp de oaste aşa de mic putea însemna ceva mai mult decît un gest. Însă 
pentru grecii nelinistiti era mai uşor de apreciat acest gest decît scopul efectiv 
al misiunii lui Isidor. Căci el venise să le salveze sufletele şi nu să-i ajute să-şi 
salveze cetatea în fata turcilor?. Sosirea lui Isidor în mijlocul lor i-a îndemnat 
pe antiunionişti la o activitate şi o propagandă frenetică. La 1 noiembrie, 
conducătorul lor, Ghenadie, care devenise pătimaş in denuntarea unirii, s-a 

retras în chilia sa de monah şi a țintuit pe uşă o declaraţie, depunînd mărturie 
în fata lui Dumnezeu că mai curînd ar muri decît să-şi calce jurámintul fata 
de ortodoxia strămoşilor lui. Unirea era o faptă afurisită, care prevestea 
pierirea celor care întorseseră spatele lui Dumnezeul. La 13 septembrie 1452, 
cu o lună înainte de sosirea lui Isidor, Teodor Agallianos, un jurist din 
Constantinopol, odinioară prieten al lui Marcu Eugenikos şi membru al 
synaxis-ului, aşternuse pe hîrtie prima schiţă a unei cronici scurte despre 
evenimentele contemporane. Încheiase cu următoarele cuvinte : „S-a scris în 
cel de-al treilea an al domniei lui Constantin Paleologul, care rămîne neînco- 
ronat pentru că Biserica nu are conducător şi este foarte în neorînduială din 
pricina dezordinii şi a tulburării stîrnite de greşit numita unire, pe care fratele 
şi înaintaşul său, Ioan Paleologul, a pus-o la cale [...]. Această unire a fost 
afurisită şi neplăcută lui Dumnezeu şi mai degrabă a separat Biserica şi i-a 
despărţit pe fiii săi şi ne-a nimicit pe de-a-ntregul. Ca să spun drept, acesta 
este izvorul tuturor celorlalte nenorociri ale noastre”?. 

Megaducele Luca Notaras a slujit telului urmărit de împărat, încercînd să 
păstreze spiritele calme. El a convins o adunare a poporului de bunele intenţii 
cu care venise cardinalul şi de faptul că celebrarea unirii la Constantinopol 
avea să fie spre folosul lor. Dar aristocrații din oraş n-au fost convinşi atît de 
repede şi au propus o formă oarecare de compromis. Împăratul a refuzat. 
Ostaşii pe care cardinalul îi adusese cu el de la Neapole constituiau un factor 
de convingere. Ei puteau fi avangarda altora, care aveau să vină. Ortodocşii 
ale căror conştiinţe nu erau aşa de fin acordate ca acelea ale lui Ghenadie şi 
adepților săi erau gata să plătească un pret spiritual pentru o răsplată materială. 
Dacă şi cînd va veni ajutorul şi va fi salvată cetatea de pericolul imediat erau 
probleme la care aveau timp să se gîndească din nou, într-o atmosferă mai 
liniştită. Cardinalul Isidor, bizantin, era bine familiarizat cu intensitatea sen- 
timentelor printre ortodocşi. Atunci cînd, după Conciliul de la Florenţa, se 
întorsese la scaunul său de la Kiev, ca nunțiu papal în Rusia, credincioşii 
refuzaseră să-l primească şi fusese aruncat în temniţă. Învăţase să fie abil si 
dibaci cu adversarii şi-l avea pe Constantin drept sprijin. Gheorghe Sphrantzes 
era de părere că împăratul trebuia să-l facă pe Isidor patriarh de Constantinopol, 
în locul absentului Grigorie al III-lea, a cărui întoarcere era puţin probabilă. 
Numirea lui Isidor avea să-l încînte pe papă şi putea să atragă mai mult aju- 
tor din partea puterilor catolice din Apus. Dar Constantin şi-a dat seama, 


1. Scholarios, Œuvres complètes, ed. Petit et al., III, pp. 165-166. 

cu înţelepciune, că aceasta nu ar fi făcut decit să stîrnească şi mai multă 
neplăcere şi tulburare!. 

Cînd a devenit clar că alte întăriri din Occident nu mai erau de aşteptat, 
antiunionistii au recîştigat ceva din terenul pierdut. S-au produs tulburări de 
stradă. Arhiepiscopul latin de Lesbos, pe care Isidor îl adusese cu el, i-a spus 
lui Constantin că era mult prea îngăduitor. Ar fi trebuit să-i aresteze pe 
conducătorii antiunioniştilor. Ca şi papa Nicolae al V-lea, el credea că împă- 
ratul putea şi trebuia să-şi dea toată osteneala pentru înăbuşirea opoziţiei. 
Constantin a refuzat să ţină seama de sfatul său. În schimb, i-a convocat pe 
clericii din synaxis la o întîlnire, la palat, în ziua de 15 noiembrie şi le-a cerut 
să conceapă şi să semneze un document în care să-şi formuleze din nou obiec- 
tiunile faţă de unirea de la Florenţa. Ei au fost incintati să facă acest lucru şi, 
fără îndoială, atenţia prevenitoare a împăratului acordată punctului lor de 
vedere a dăunat mai putin decît arestarea şi transformarea lor în martiri?. Este 
greu să fim siguri de sinceritatea lui Constantin cînd acesta pleda pentru unirea 
Bisericilor, în chiar inima lumii creştine ortodoxe, deşi ştia bine că restul 
acelei lumi o refuzase cu dispreţ. Cronicarul Ducas credea că devotamentul 
împăratului faţă de unire nu era decît o prefăcătorie. Ioan Eugenikos îi amin- 
tise de refuzul neclintit al tatălui său, Manuel al II-lea, de a-şi compromite 
ortodoxia de dragul salvării imperiului. Dar Constantin avea înainte exemplul 
fratelui său, Ioan al VIII-lea, şi poate că-şi reamintise şi cum strămoşul lui din 
veacul al XIII-lea, Mihail al VIII-lea, în împrejurări asemănătoare, recursese 
la întemnițarea şi persecutarea oponenților atunci cînd încercase să-i sileascá 
să accepte unirea cu Biserica Romei. Drept urmare, murise excomunicat de 
ambele Biserici, condamnat ca un cîrpaci perfid la Roma şi ca un trădător al 
credinţei sale la Constantinopol. Constantin nu era un mare teolog, dar era 
neobişnuit de răbdător cu cei care erau obsedati de teologie. Singura sa 
obsesie era salvarea, cu orice chip, a cetăţii sale, a Constantinopolului. Întru 
aceasta, era susţinut cu credinţă de megaducele său, Luca Notaras. Notaras 
a rămas în istorie ca un antiunionist înrăit, din pricina unei replici intimplá- 
toare, pusă pe seama lui, anume că ar fi mai bine să se vadă în oraş turbanul 
sultanului decît tiara latină. Cu toate acestea, avea mulţi prieteni şi legături 


1. Phrantzes, Chron. maius, pp. 471-472. Un cronicar rus anonim, scriind pe la 

Verona, 1976, pp. 252-253 (citat ca Pertusi, Caduta, I, II). 

printre latini şi-i trimisese pe unii dintre cupiii săi să se stabilească în Italia. 
Poate că intoleranta unora dintre italienii din Constantinopol îl provocase să 
facă o asemenea remarcă necumpătată. Dar el era de aceeaşi părere cu împă- 
ratul în problema apărării şi salvării, prin orice mijloc posibil, a Împărătesei 
Cetátilor!. 

La zece zile după întrevederea de impácare dintre Constantin şi synaxis-ul 
antiunionist, tunurile de la Rumeli Hisar scufundau corabia venețiană in 
Bosfor. Incidentul a atras atenţia oamenilor din Constantinopol, legaţi între ei 
de teama şi panica unanimă. Strigătul de ajutor, în schimbul oricărui preţ, 
devenea tot mai puternic. În ziua următoare, Ghenadie a lansat o proclamaţie 
ca să întărească hotărîrea celor şovăitori. Dar, după cum el însuşi a recunoscut, 
era ca şi cum ai fi încercat să stingi un foc dintr-o pădure?. Zgomotul tunurilor 
turceşti trăgînd dincolo de zidurile cetăţii era mai convingător decît tiradele 
lui Ghenadie. Proclamaţia sa era redactată sub forma unei mărturisiri perso- 
nale, care să dovedească faptul că el, cel putin, raminea la adevărul credinţei 
sale strămoşeşti, deşi mulţi alţii îl trădau la ceas de nevoie. Documentul era 
mai degrabă plin de afectare. La sfîrşitul lui noiembrie 1452, cardinalul 
Isidor a simţit că atmosfera din Constantinopol îi îngăduia, în cele din urmă, 
să-şi îndeplinească misiunea încredinţată de papă. Împăratul a fost de acord 
şi, la 12 decembrie, în catedrala Sfînta Sofia s-a oficiat o liturghie solemnă. 
Constantin şi curtea sa erau de faţă. Au fost pomenite numele papei Nicolae 
şi al patriarhului Grigorie. S-a citit decretul de unire, aşa cum fusese el 
prezentat la Florenţa. Dimensiunile şi onestitatea adunării au fost apreciate în 
chip diferit. Isidor susţinea că toată populaţia Constantinopolului a fost acolo. 
Ducas era de părere că majoritatea celor prezenţi se prefăceau doar că sărbăto- 
resc un eveniment pe care, de fapt, îl dezaprobau. Era, probabil, încurajator 
ca, într-un asemenea moment de primejdie, să te afli în mijlocul unui grup - 
şi o parte a adunării simţea că, indiferent ce fel de unire fusese proclamată, 
ea nu era decît de scurtă durată, o temă de cercetare atentă şi de revizuire o 
dată ce criza avea să se termine. Bineînţeles că Ghenadie nu se afla printre cei 
care celebrau. După ce şi-a lansat proclamația, el s-a retras din luptă şi a 
făgăduit să nu-şi mai stînjenească împăratul. Avea să vină şi vremea lui’. 


1. Despre Luca Notaras, vezi PLP, VIII, nr. 20730. Celebra sa remarcă despre tiară 

Constantin ceruse ca unul dintre fraţii săi, fie Toma, fie Dimitrie, să vină 
din Morea pentru a spori rîndurile apărătorilor. Sultanul prevăzuse această 
posibilitate. Ca să-i ţină pe loc, a poruncit bătrînului Turahan să invadeze din 
nou Morea, în octombrie 1452, luînd cu el o oaste considerabilă şi pe fiii săi, 
Umur şi Ahmed. Zidul Hexamilion nu le mai stătea în cale, aşa încît au prădat 
întregul Pelopones, de la Corint pînă la Messenia. O singură piedică le-a stricat 
victoria. Într-o ciocnire cu oastea despotatului, fiul lui Turahan, Ahmed, a fost 
capturat de Matei Asan, unul dintre comandanții lui Dimitrie. A fost dus ca 
prizonier la Mistra. Era un succes mic, dar încurajator. Regele Alfons de 
Aragon, care era foarte de acord ca un alt neam să se bată cu necredincioşii, 
i-a scris despotului Dimitrie, ca să-l felicitel. Asemenea dovezi de conlucrare 
între fraţii din Morea ai lui Constantin erau jalnic de rare. Ei îşi consumau cea 
mai mare parte a timpului disputindu-si hotarele la care Constantin renuntase 
în favoarea lor, cînd devenise împărat. Şi-au mai atras şi duşmănia Veneţiei, 
incurajindu-i pe tilharii albanezi să prade pămînturile din jurul coloniilor 
venețiene. Cînd turcii s-au hotărît în cele din urmă să încheie cucerirea si 
ocuparea Moreii, au găsit treaba mult prea uşoară. 

Constantin nu avea să primească nici un ajutor de la membrii familiei sale. 
Şi-a agăţat ultimele speranţe de Veneţia, de papă şi de Alfons de Aragon. Chiar 
pe cînd Turahan şi trupele sale devastau Morea, senatorii venețieni cumpă- 
neau rugămintea urgentă a ultimului sol venit la ei de la Constantinopol. I-au 
răspuns la 16 noiembrie 1452. Au pretins că făcuseră deja, pe cont propriu, 
planuri pentru împrejurări neprevăzute vizînd apărarea Constantinopolului. 
L-au îndemnat pe împărat să i se adreseze papei pentru organizarea unei coa- 
litii a tuturor puterilor creştine apusene şi au promis să-şi folosească bunele 
oficii pe lîngă papa Nicolae şi cardinalii venețieni din Curie ca aceştia să se 
îngrijească de întreprinderea unei acţiuni urgente. Scrisoarea venețienilor se 
afla în drum spre împărat cînd s-a petrecut incidentul scufundării uneia dintre 
corăbiile lor, în Bosfor. A trebuit ceva timp ca vestea să ajungă la Veneţia. Dar 
venețienii din Constantinopol au reacţionat fără intirziere, nemaiaşteptînd 
ordine de acasă. Pentru ei, pericolul era evident. Bailul lor, Girolamo Minotto, 
a convocat o întrunire de urgenţă a consiliului. Împăratul şi cardinalul Isidor 
au fost de faţă. Cei mai multi dintre conducătorii venețieni din oraş au votat 
să rămînă şi să participe la apărarea lui. Cei ale căror corăbii trebuiau să plece 
spre casă au ales să nu se mai supună ordinelor de la Veneţia. Toţi au fost de 


1. Sphrantzes, Chron. minus, p. 96; Chalkokondyles, II, p. 148. Zakythinos, 

acord cá nici o corabie venețiană nu va părăsi portul fără permisiunea bailului, 
sub pedeapsa unei amenzi de 3.000 de ducati!. 

Informaţiile primite de la propriii cetăţeni din Constantinopol au avut 
asupra conducerii Veneţiei un efect mai mare decît toţi solii pe care-i trimisese 
împăratul. În februarie 1453, dogele a poruncit să fie pregătite nave de război 
şi să se recruteze soldaţi care să fie gata să pornească la începutul lui aprilie. 
În acelaşi timp, i-a scris papei, lui Alfons de Aragon, lui Ladislau al Ungariei 
şi împăratului din Apus, Frederic al III-lea, alarmîndu-i cu ultimele veşti din 
Constantinopol. Dacă nu era trimis imediat un ajutor, cetatea avea să cadă în 
mîinile páginilor. Efervescenta activităţii diplomatice din Veneţia era impre- 
sionantă, dar venea prea tîrziu. Erau întârzieri de neingáduit în echiparea flotei 
venețiene. Papa, care trimisese deja trei corăbii genoveze, a făgăduit să pre- 
gătească încă cinci, care să fie armate la Veneţia. Dar şi acestea erau reţinute 
din cauza tocmelilor la cheltuielile pentru echipament şi la plata echipajelor. 
Între timp, la începutul anului 1453, împăratul a trimis alţi soli spre Veneţia 
şi spre regele Alfons, rugîndu-i să expedieze nu numai arme, soldaţi şi corăbii, 
ci şi alimente, pentru că populaţia din Constantinopol începuse să sufere de 
pe urma blocadei turceşti. Alfons a trimis o corabie cu provizii. Pe de altă 
parte, singura contribuţie a împăratului Frederic a fost o scrisoare teribil de 
prosteascá, pe care i-a adresat-o sultanului Mehmed, amenintindu-l cu un atac 
din partea tuturor conducătorilor şi forţelor creştinătăţii dacă nu va dărîma 
fortăreaţa de la Rumeli Hisar şi nu-şi va abandona planurile de asediere a 
Constantinopolului. Scrisoarea lui este elocventă pentru atitudinile uşuratice 
ale atitor cruciați de salon din Occident?. 

Sultanul şi-a început pregătirile pentru asediul şi cucerirea Constantinopolului 
în iarna anului 1452. Prestigiul lui nu trebuia să aibă de suferit, aşa încît 
trebuia să fie sigur de succes. Prin urmare, a plănuit operaţiunea cu mare grijă 
şi fără să se uite la preţ. În tot cursul acelei ierni lungi, împăratul Constantin 
şi-a îndemnat poporul, bărbaţi şi femei deopotrivă, să lucreze zi şi noapte 
pentru repararea zidurilor şi stivuirea armelor. A trimis corăbii în insule pentru 
a aduna provizii. Amintirea bombardamentului asupra zidului Hexamilion îi 
era proaspătă în minte. Propria sa armură putea să nu reziste în faţa noii 
tehnici de război pe care sultanul o poseda. Dar dacă va fi avut asemenea 


1. Nicol, Byzantium and Venice, pp. 394-396. 

2. Guilland, 'ExxArjoetc, pp. 68-70. DR, V, nr. 3548-3549, 3551. Nicol, Byzantium 
and Venice, pp. 397-398. Replica lui Frederic al III-lea, datată 22 ianuarie 1453, 

dubii, le-a păstrat pentru sine. Mai devreme, în acelaşi an, fusese abordat de 
un meşter ungur, pe nume Urban, care şi-a oferit serviciile de turnător de 
tunuri. El a fost cel care va construi uriaşul tun de pe meterezele de la Rumeli 
Hisar. Leafa pe care a cerut-o era mult prea departe de ceea ce Constantin 
putea să-şi îngăduie. Urban a plecat în tabăra sultanului de la Adrianopol, unde 
şi-a vîndut meşteşugul pentru un pret mult mai mare. Într-un răstimp de cîteva 
luni, s-a ştiut că un tun enorm fusese montat în turnătoria sultanului. A trebuit 
să fie tîrît tot drumul către zidurile dinspre uscat ale Constantinopolului, 
împreună cu un număr de tunuri mai mici!. 

Constantin era îngrijorat, dar nu vizibil disperat. Pentru a admite teama, 
trebuia admisă posibilitatea înfrîngerii — or el n-a făcut asta niciodată. Curajul 
lui era contagios şi comandanții săi militari îl imitau. Megaducelui Luca 
Notaras i-a fost încredinţată comanda apărării zidurilor dinspre ţărmul Cornului 
de Aur. Diversi fii din familiile Paleologilor şi Cantacuzinilor, ale căror dispute 
din trecut contribuiseră mult la declinul imperiului, au luat comanda altor 
puncte strategice din cetate. Erau şi multi străini care, în al doisprezecelea 
ceas, au venit cu nobleţe la apărarea cetăţii, a cărei bogăţie o exploataseră şi 
o subminaseră atîta vreme. Erau venețienii, cei mai multi dintre ei mai 
degrabă din întîmplare decît cu intenţie. Împăratul avea mare încredere în ei. 
Le-a cerut să se arate pe creasta zidurilor, aşa încît inamicul să poată vedea cît 
de multi erau ; şi cînd venețienii s-au oferit să stea de pază la cele patru porti 
ale zidului dinspre țărm, el le-a încredinţat cheile. Erau, de asemenea, bărbaţi 
din Genova, chiar dacă negustorii genovezi care trăiau în colonia lor fortificată 
de la Galata, dincolo de Cornul de Aur, nutreau speranţa că, dovedindu-şi 
neutralitatea, vor fi salvaţi, împreună cu proprietăţile lor. Cel mai vestit dintre 
genovezi era Giovanni Giustiniani Longo, care a sosit la Constantinopol, ca 
voluntar, în ianuarie 1453, aducînd cu el o companie de 700 de luptători. Era 
un oştean profesionist cu experienţă şi renumit pentru priceperea sa la asedii. 
Împăratul i-a încredinţat cu dragă inimă comanda generală a apărării zidurilor 
dinspre ţărm?. 

În cursul primăverii anului 1453, sultanul şi-a mutat oastea şi tunurile de 
la Adrianopol. Luni, 2 aprilie, de Paşti, avangarda sa şi-a instalat tabăra lîngă 
zidurile dinspre uscat ale Constantinopolului : împotriva acestei masive linii 


1. Doukas, pp. 307-309, 321. 

triple de fortificaţii avea de gînd să-şi dirijeze focul. Nici un duşman nu 
izbutise vreodată să pătrundă în oraş din partea aceea. Trei zile mai tîrziu, 
sultanul a sosit cu restul trupelor şi şi-a ridicat tabăra aproape de bătaia 
tunului de la Poarta Sfîntului Roman, la jumătatea lungimii zidurilor. Bombar- 
damentul a început aproape imediat. În acelaşi timp, flota turcească din 
Bosfor încerca să-şi croiască drum înspre portul din Cornul de Aur. Dar 
împăratul se aşteptase la aceasta şi întinsese un lanţ peste intrare. Trei zile mai 
tîrziu, la adăpostul întunericului, lanţul a fost ridicat pentru scurt timp, ca să 
îngăduie venirea a trei dintre corăbiile genoveze armate de papă şi a unui vas 
mare, încărcat cu grîu, furnizat de Alfons de Aragon. Mehmed ştia că trebuie 
să găsească o cale pentru ca o parte a flotei sale să pătrundă în Cornul de Aur, 
astfel încît să poată ataca zidurile dinspre mare. Cu o ingeniozitate temerară, 
tehnicienii săi au izbutit să construiască făgaşe, pornind din Bosfor, în susul 
dealului şi peste dealul din spatele Galatei. În dimineaţa zilei de 23 aprilie, 
împăratul şi poporul său au fost ingroziti să vadă că în jur de 70 dintre cele 
mai mici corăbii turceşti erau coborite în apă mult în spatele lanţului de 
apărare. O încercare a venețienilor de a le da foc s-a terminat cu un dezastrul. 

Era clar acum că numărul apărătorilor nu avea să fie niciodată suficient 
pentru a acoperi nevoile la zidurile dinspre țărm, ca şi la cele dinspre uscat. 
Rezervele de hrană se micşorau şi cei care nu-şi puteau îngădui să plătească 
preţurile umflate erau chinuiti de foame. Constantin a poruncit dregătorilor 
săi să adune bani de la casele particulare, de la biserici şi mănăstiri ca să 
cumpere mîncare pentru săraci. A decis ca argintăria bisericească să fie 
strinsá şi topită, promitind să plătească împătrit proprietarilor ei după ce vor 
trece vremurile grele. Între timp, turcii n-au contenit bombardamentul zidu- 
rilor exterioare şi, nu mult după aceea, au făcut o spărtură care i-a lăsat desco- 
periti pe apărătorii dinăuntru. Cum zidurile dinspre uscat se prăbuşeau sub 
ochii săi, Constantin a început să-şi piardă curajul. A trimis un mesaj sulta- 
nului, rugîndu-l să se retragă şi să facă pace, propunindu-i să-i dea ca tribut 
orice sumă ar fi cerut. Mehmed era prea aproape de victorie ca să renunţe: 
„Sau iau eu oraşul - a răspuns -, sau oraşul má ia pe mine, viu sau mort. De 
vrei să te retragi din el cu pace, iti dau Peloponesul şi, cit despre înşişi fraţii 
tăi, le voi da alte ţinuturi şi vom fi prieteni. Dacă însă nu mă vei lăsa să intru 
cu pace şi o să-mi fac intrarea prin luptă, pe toţi marii tăi dregători şi pe tine 
vă voi trece prin sabie, iar întreg poporul celălalt îl voi lăsa pradă oricui vrea 

din armata mea; mie mi-i de ajuns oraşul gol”. Constantin nu s-a ostenit să 
răspundă. Pentru el, ideea abandonării Constantinopolului era de neînchipuit!. 

Cîteva zile mai tîrziu, a venit un sol al sultanului să-i sfătuiască pe oamenii 
din Constantinopol să se predea şi să se salveze de la o robie sau de la o 
moarte sigură. Puteau rămîne unde erau, plătind un tribut anual de 100.000 de 
monede de aur sau, dacă preferau, puteau părăsi oraşul nevătămaţi şi cu toate 
bunurile lor. Constantin şi-a consultat sfatul. Unii dintre curteni şi dintre 
clerici l-au rugat fierbinte să se salveze cît mai putea. Risca să moară, stînd 
acolo. Dacă fugea şi oraşul era cucerit, avea să trăiască pentru a continua 
lupta şi avea să-l redobindeascá. Putea pleca în Morea sau în vreo altă pro- 
vincie, unde putea întemeia un imperiu în exil. Dar nu acestea erau cuvintele 
pe care dorea el să le audă. Era atît de epuizat, încît a leşinat. Dacă Împără- 
teasa Cetăţilor cădea în mîinile turcilor, avea să fie din voia lui Dumnezeu. 
Constantin Paleologul nu va rămîne în istorie ca împăratul care a fugit. Va sta 
şi va muri împreună cu poporul său. Răspunsul pe care l-a dat solului trimis 
de sultan a fost acelaşi. Mehmed putea avea tot ce-şi dorea, mai puţin cetatea 
Constantinopolului. Împăratul nu o va părăsi. Mai curînd va muri. A fost 
ultima comunicare între un împărat bizantin şi un sultan otoman?. 

Mai rămînea o singură speranţă : ca flota promisă de Veneţia să sosească 
la timp. Însă şi această speranţă a fost spulberată cînd o corabie venețiană, 
care ieşise pe furiş în recunoaştere, s-a întors să comunice că nu se vedea nici 
o flotă. Distrus, Constantin a izbucnit în plîns. Părea că întreaga creştinătate 
îl abandonase în lupta împotriva duşmanilor Crucii. S-a încredinţat pe sine şi 
cetatea sa lui Hristos, Maicii Sale şi celui dintîi împărat creştin, Sfîntul 
Constantin cel Mare”. Vestea că trebuiau să lupte singuri i-a demoralizat pe 
unii dintre aliaţii italieni. Printre apărătorii genovezi şi venețieni a izbucnit 
violenţa. Constantin a trebuit să intervină, să le reamintească faptul că aveau 
un conflict mult mai important de care să se preocupe*. Semne şi prevestiri 
ciudate se adăugau tensiunii dintre asediați. La 24 mai, pe lună plină, a fost 
o eclipsă cu trei ceasuri de întuneric. Unii şi-au amintit de profeția potrivit 
căreia Constantinopolul va fi cucerit cînd luna va fi in descreştere. Sfirgitul 
părea aproape. Constantin a poruncit ca icoana cea mai sfintă a Maicii 

Domnului, protectoarea cetăţii, să fie scoasă şi purtată în procesiune pe 
străzi. Pe neaşteptate, icoana a alunecat din rama în care fusese înălţată şi 
aproape imediat străzile au fost înecate de torente de grindină şi ploaie. Proce- 
siunea a fost abandonată. În ziua următoare, cetatea a fost învăluită într-o 
ceaţă groasă. La căderea serii, cînd ceața s-a ridicat, s-a văzut cupola bisericii 
Sfînta Sofia luminată de o scînteiere misterioasă, care se ridica încet de la 
bază spre marea cruce aurită din vîrf. Turcii au văzut-o şi ei din tabăra lor de 
dincolo de ziduri. Nu putea fi decît un semn: de speranţă pentru turci şi de 
deznădejde pentru greci. 

Luni, 28 mai, grecii au ştiut că venise momentul adevărului. În tabăra 
turcească domnea o linişte nefirească. Sultanul dăduse o zi de odihnă înaintea 
asaltului final. Aceia din oraş care puteau fi scutiţi de apărarea şi cîrpirea 
zidurilor deteriorate au pornit pe străzi, în rugăciune. Constantin a poruncit 
ca icoanele şi moaştele din biserici şi mănăstiri să fie purtate de-a lungul 
zidurilor, in timp ce clopotele bisericilor vor bate. Mulțimea de greci si 
italieni, ortodocşi şi catolici, şi-a uitat neînțelegerile, unindu-se în cîntări şi 
rugăciuni. Constantin a condus procesiunea în marşul ei solemn!. Cînd aceasta 
a luat sfîrşit, şi-a strîns dregătorii, comandanții şi ostenii şi le-a vorbit. Sint 
trei consemnări ale cuvintelor sale. Prima şi cea mai scurtă dintre ele este 
cuprinsă într-o scrisoare a lui Leonardo din Chios, arhiepiscopul latin de 
Lesbos, adresată papei Nicolae al V-lea, la 19 august 1453. Leonardo fusese 
de faţă în cursul ultimelor săptămîni ale Constantinopolului bizantin şi l-a 
informat pe papă la vreo şase săptămîni după cucerirea cetăţii, pe cînd 
amintirile îi erau încă proaspete. Celelalte două versiuni - mai lungi - ale 
discursului lui Constantin sînt mai cu seamă prelucrări şi augmentări ale 
textului lui Leonardo. S-ar părea că una a ieşit de sub pana lui Gheorghe 
Sphrantzes, care va fi auzit, cu siguranţă, discursul, deşi nu-l menţionează în 
amintirile sale. Acesta poate fi citit numai în versiunea extinsă a amintirilor, 
compilată în secolul al XVI-lea de Macarie Melissenos. Cea de-a treia versiune 
este dată în Cronica grecească a sultanilor turci, tot din veacul al XVI-lea?. 

Aşadar relatarea făcută de Leonardo din Chios este cea mai demnă de 
încredere, chiar dacă retorica discursului poate fi imaginară. Întrucît este 
ultimul discurs public al lui Constantin, poate că merită să fie redat în 
întregime, el putînd servi, după cum a observat Gibbon, ca „oraţie funerară 
a Imperiului Roman”!. 


»Nobili mari, iluştri conducători de oaste şi preacreştini tovarăşi ai nostri de 
arme : vedem acum ceasul bătăliei apropiindu-se. Pentru aceea, am hotărît să 
vă adun aici, ca să fie limpede că trebuie să rámineti împreună, cu o hotărîre 
mai fermă ca niciodată. Aţi luptat întotdeauna cu cinste împotriva duşmanilor 
lui Hristos. Acum, apărarea patriei voastre şi a cetăţii cunoscute în întreaga 
lume, pe care necredincioşii şi ticăloşii turci o supun asediului de 52 de zile, 
este încredinţată sufletelor voastre alese. Să nu vă fie teamă că zidurile au 
căzut de pe urma loviturilor de tun ale duşmanilor. Căci puterea voastră se află 
în paza Domnului şi trebuie s-o dovediti cu braţele voastre fremătînd şi cu 
spadele voastre invirtindu-se împotriva duşmanului. Ştiu că această hoardă în 
neorînduială se va arunca, după obicei, asupra voastră, cu răcnete mari şi cu 
potop neîncetat de săgeți. Acestea nu vá vor pricinui nici o stricáciune 
trupească, fiindcă văd că sinteti bine acoperiţi în armură. Vor lovi zidurile, 
platoşele şi scuturile noastre. Numai nu urmaţi pilda romanilor care, atunci 
cînd cartaginezii au intrat în luptă împotriva lor, şi-au lăsat cavaleria să se 
îngrozească de căutătura teribilă şi de răgetele elefanților. În această luptă, 
trebuie să stati neclintiti şi să nu aveţi nici o teamă, nici un gînd de fugă, ci să 
fiţi insufletiti ca să rezistati cu o tărie chiar mai mult decît herculeană. 
Animalele pot fugi de animale. Dar voi sinteti bărbaţi, bărbaţi cu inima 
neînfricată şi veţi tine la distanţă aceste dobitoace necuvintátoare, infigindu-vá 
sulitele şi spadele în ele, aşa încît vor cunoaşte că luptă nu împotriva celor 
deopotrivă cu ele, ci împotriva stăpînilor animalelor. 

Íntelegeti că necredinciosul şi ticălosul duşman a tulburat pe nedrept pacea. 
A încălcat jurămîntul şi tratatul pe care-l făcuse cu noi; pe ţăranii noştri i-a 
tăiat la vremea secerişului ; a ridicat o cetate pe Propontida ca să-i înghită pe 
creştini ; a înconjurat Galata sub pretextul păcii. Acum ameninţă să ia cetatea 
lui Constantin cel Mare, patria voastră, locul de refugiu pentru toţi creştinii, 
paza tuturor grecilor, şi să pingáreascá sfintele altare ale lui Dumnezeu, prefă- 
cîndu-le în grajduri pentru caii săi. O, domnii mei, fraţii mei, fiii mei, faima 
veşnică a creştinilor este în mîinile voastre. Voi, bărbaţi din Genova, oameni 
curajoşi şi vestiti pentru victoriile voastre nenumărate, voi care întotdeauna ati 


&Auciv Tfjg KwvotavtivouTdéAews, Atena, 1959, pp. 71-101, este înclinat să 

apărat această cetate, mama voastră, în multe războaie cu turcii, dovediti-vá 
acum, cu putere, faţă de ei, bárbátia şi firea bătăioasă. Voi, bărbaţi din 
Veneţia, viteji de mare preţ, ale căror spade au făcut de multe ori să curgă 
sîngele turcesc şi care, în vremea noastră, sub comanda lui Loredano, cel mai 
grozav căpitan al flotei noastre, au trimis atîtea corăbii, atîtea suflete de 
necredincioşi în adîncuri, voi care aţi împodobit această cetate ca şi cînd ar fi 
fost a voastră, cu bărbaţi nobili şi de seamă, inál(ati-vá sufletele acum pentru 
luptă. Voi, tovarăşii mei de arme, daţi ascultare comenzilor conducătorilor, 
ştiind că aceasta este ziua gloriei voastre — o zi în care, dacă veţi vărsa fie si 
numai o picătură de sînge, vă veţi cîştiga cununile de martiri şi slava veşnică.” 


Indiferent de forma în care va fi rostit-o, cuvîntarea lui Constantin a dat un 
nou impuls acelora care îl ascultaseră. Cînd umbrele înserării au început să 
cadă, poporul s-a îndreptat, călăuzit parcă de instinct, către biserica Sfînta 
Sofia. Ostaşii au rămas la posturile lor, pe ziduri. Dar ceilalţi, greci şi latini 
deopotrivă, s-au îngrămădit în marea biserică spre a se ruga împreună pentru 
salvarea lor. Teama comună şi pericolul comun făceau mai multe minuni decît 
toate conciliile Bisericii. Episcopi ortodocşi, preoţi şi călugări care protesta- 
seră zgomotos că nu vor mai pune niciodată piciorul în catedrala lor pînă cînd 
aceasta nu va fi curățată de murdăria romană veneau acum la altar să li se 
alăture fraţilor lor catolici în sfînta liturghie. Printre cei care oficiau era car- 
dinalul Isidor, pe care multi credincioşi îl stigmatizaserá ca trădător şi eretic. 
Împăratul Constantin a venit să se roage şi să ceară iertare şi dezlegare de 
păcate de la fiecare dintre episcopii prezenţi, înainte de a primi împărtăşania 
la altar. Preotul care i-a dat sfinta taină nu putea să ştie că administra ultima 
împărtăşanie ultimului împărat creştin al romanilor. Apoi s-a întors la palatul 
său de la Blacherne, să ceară iertare de la cei ai casei şi să-şi ia rămas-bun de 
la ei, înainte de a porni călare, în noapte, pentru o ultimă inspecţie a oştenilor 
de la zid. 

Atacul a început fără avertisment, în primele ore ale zilei de marţi, 29 mai. 
Valuri-valuri, trupele din prima linie ale sultanului au atacat zidurile dinspre 
uscat. Timp de aproape două ceasuri, au lovit porţiunea cea mai vulnerabilă, 
unde tunurile îşi împliniseră deja distrugătoarea lor misiune. Dar Giustiniani 
şi oamenii săi, ajutaţi de Constantin, i-au ţinut în loc şi turcii au început să se 
retragă. Locul lor a fost imediat luat de cîţiva dintre cei mai experimentați, 
mai bine înarmaţi şi mai disciplinati soldati ai sultanului, susținuți cu foc de 
acoperire de către artileria turcească. Cu toate acestea, apărarea a rezistat. În 
acelaşi timp, zidul dinspre mare, de-a lungul Cornului de Aur, era supus unui 
atac greu, deşi şi acolo apărătorii păstrau iniţiativa. Strategia sultanului era 

aceea de a nu le da creştinilor nici un răgaz. De-abia îşi reveniseră după al 
doilea asalt asupra zidurilor dinspre uscat, cînd ienicerii, trupele de elită, au 
avansat pe două rînduri, odihniti şi invergunati. Cu putin înainte de ivirea 
zorilor, Giustiniani, care rămăsese pe poziţii în punctul critic mai bine de şase 
ore, a fost grav rănit. Împăratul l-a rugat să rămînă la post, dar era prea slăbit 
ca să continue. Garda lui de corp l-a dus în port şi l-a urcat pe o corabie 
genoveză. 

Cînd s-au văzut părăsiţi de conducătorul lor, oamenii lui Giustiniani şi-au 
pierdut curajul. Apărarea ezita. Ienicerii şi-au întrezărit şansa. Constantin şi 
trupele sale luptau cu disperare, dar fără prea multă speranţă, după ce aliaţii 
lor genovezi îi lăsaseră să se descurce singuri. Ienicerii au preluat controlul 
asupra zidului exterior, după care au escaladat şi zidul interior. Între timp, un 
grup de circa 50 de turci a pătruns înăuntru printr-o mică poartă din zidul 
numit Kerkoporta. Au fost primii din oastea sultanului care au intrat în cetate. 
S-au urcat în turnul de deasupra porţii şi au înălţat steagul otoman. Tovarăşii 
lor au înţeles semnalul şi au repetat strigătele din interior, cum că cetatea 
fusese cucerită. S-au năpustit înăuntru prin spărturile făcute de tunuri în 
ziduri. Apărătorii au început să fie cuprinşi de panică, vázindu-se încercuiți, 
fără scăpare. Împăratul a făcut tot ce a putut ca să-i reinsufleteascá. În cele 
din urmă, se lupta corp la corp. Cea mai aprigă confruntare se desfăşura la 
poarta numită Sfîntul Roman, unde zidul interior fusese spart şi probabil că 
acolo a fost văzut în viaţă, pentru ultima oară, Constantin Paleologul. Îşi 
scosese însemnele imperiale. A fost omorit luptind ca un ostaş de rind, ca să 
stăvilească puhoiul de păgîni revărsat în cetatea sa creştină!. Cel mai elocvent 
epitaf închinat lui îi aparţine cronicarului Critobul : 


„Împăratul Constantin [...] moare luptind [...], fiind in viata lui om cuminte 
şi conducîndu-se în cel mai înalt grad de înţelepciune şi virtute, avînd parte şi 
de o aleasă cultură şi în trebile politice şi ale domniei n-a fost mai prejos de 
nici unul dintre împărații dinaintea lui, ager să-şi dea seama de ce trebuie, mai 
mult ca oricine, mai ager însă în hotărîrile ce le lua, iscusit la cuvînt, iscusit 
însă şi la chibzuinţă, mai iscusit însă cînd se apuca de lucru, asupra situaţiilor 
prezente părerile îi erau nimerite, ceea ce spunea cineva despre Pericle, iar 
asupra celor viitoare mai mult decît probabile, pentru patria şi poporul peste 
care domnea, gata să facă şi să sufere orice”?. 


1. Runciman, Full of Constantinople, pp. 133-144. Despre Poarta Sfintului Roman, 
vezi R. Janin, Constantinople byzantine, ediţia a II-a, Paris, 1964, p. 280. 

2. Kritoboulos, ed. Reinsch, pp. 80-82 ; traducere de C.T. Riggs, History of Mehmed 
the Conqueror by Kritovoulos, Princeton, New Jersey, 1954, p. 81. 

Istoricii greci de mai tîrziu au fost convinşi că împăratul Constantin murise 
ca un erou şi ca un martir. Convingerea lor n-a fost niciodată pusă sub semnul 
îndoielii în lumea vorbitorilor de greacă. Tragica sa domnie a durat numai 
patru ani, patru luni şi 24 de zile. În acest timp scurt, a acţionat întocmai ca 
un împărat. Numai cîteva surse occidentale sugerează că şi-ar fi neglijat întot- 
deauna îndatoririle. Însă nu poate fi nici o îndoială cu privire la demnitatea, 
curajul şi tăria sa de caracter. Pe de altă parte, despre înfăţişarea sa fizică nu 
ştim aproape nimic. Una dintre datoriile unui împărat era aceea de a-şi pune, 
pe documentele de stat, sigiliul care, uneori, purta propria sa efigie. Constantin 
a emis mai multe asemenea documente, dar numai două dintre sigiliile lui 
s-au păstrat. Cel mai mare dintre ele a fost aplicat odinioară pe bula de aur 
trimisă Comunei Ragusa, în iunie 1451, şi care se găseşte acum la Dubrovnik’. 
Celălalt a fost pus pe o epistolă trimisă marchizului de Ferrara, Borso d'Este, 
cu prilejul misiunii lui Andronic Leontaris la papa Nicolae al V-lea, în luna 
aprilie a aceluiaşi an’. Ambele sigilii contin portretul lui Constantin ca 
împărat, pe o parte, şi chipul lui Hristos, pe cealaltă parte. ÎI înfăţişează pe 
cînd avea 40 de ani, pentru cá el n-a mai apucat să atingă vîrsta de 50 de ani. 
Dar portretele sînt stilizate şi departe de a fi realiste. Precum cele mai multe 
de acest fel, ele prezintă mai degrabă simbolul decît persoana majestatii 
imperiale. Amîndouă înfăţişează un împărat bărbos, avînd în mîna dreaptă 
crucea şi, în stînga, o carte sau un pergament. Fiecare are o legendă, cu 
neînsemnate variaţii, conținînd numele lui Constantin Paleologul autocrator 
întru Hristos şi, în fiecare, acesta poartă o coroană imperială, ceea ce pare să 
marcheze numai simbolul, căci Constantin n-a fost niciodată încoronat oficial. 

O altă datorie a unui împărat era să bată monede cu propria sa efigie. Se 
obişnuia ca asemenea monede să fie puse în circulaţie cu prilejul încoronării. 
Constantin n-a avut niciodată şansa s-o facă. Dar, cu siguranţă, a emis ceva 
monede proprii - oricum, într-o cantitate limitată. Doi martori ai asediului 
Constantinopolului, Nicolò Barbaro şi Leonardo din Chios, atestă cá, in 
lunile de criză, Constantin a poruncit ca vasele sfinte să fie scoase din biserici 
şi topite pentru a produce monede cu care să-şi plătească soldaţii, săpătorii şi 
zidarii care lucrau la repararea zidurilor?. Nu se ştie cîte au fost bătute ; însă 


1. F. Dólger, Facsimiles byzantinischer Kaiserurkunden, München, 1931, nr. 67, 
planşa XIV (manuscrisul) si XXV (sigiliul). 

2. Ibidem, nr. 58 (text latin), planşa XXII (manuscrisul). Vezi si Sp.P. Lambros, 
Eopayí8eg rTüv TeheuTaiwv TloAatoAóyov, NE, I, 1904, pp. 416-432, fig. 2. 
Zakythinos, Despotat, I, p. 240, nota 8. 

3. Leonardo Chiensis, ed. Pertusi, Caduta, I, pp. 146-147 ; Barbaro, Giornale, ed. 
Cornet, p. 66 (notá aditionalá de Marco Barbaro). 

ele trebuie să fi fost, pentru turci, o pradă uşor de adunat, după cucerire. 
Aceasta poate explica raritatea de astăzi a monedelor cunoscute ale lui 
Constantin. În adevăr, s-a crezut că nu există nici una - pînă cînd, în 1974, o 
piesă de argint mică şi tocită a fost identificată ca apartinind domniei sale. 
Înfăţişează un bust grosolan al unui împărat bărbos, încoronat şi nimbat, şi 
poartă legenda: „Const(antin) Pal(eolog)”. Aversul înfăţişează bustul lui 
Hristos. Valoarea sa este aceea a unui sfert de hyperpyron sau un sfert din 
moneda universală de aur de odinioară a Imperiului Bizantin. În secolul 
al XV-lea, hyperpyron-ul nu mai era bătut de mult, fiind înlocuit cu moneda 
mare de argint, echivalentă cu jumătate din valoarea sa şi cunoscută drept 
stavraton. În anii din urmă au ieşit la iveală mai multe monede de argint ale 
lui Constantin al XI-lea, mai cu seamă într-un tezaur de 154 de piese paleologe 
tîrzii, dintre care nu mai putin de 86 sint din domnia lui. Ele reprezintă cele 
trei valori - stavraton-ul, jumătatea de stavraton şi optimea de stavraton. 
Înfăţişează bustul împăratului bărbos şi încoronat, iar legenda de pe stavrata, 
deşi nu întotdeauna vizibilă în totalitate, este următoarea : „Constantin despot 
Paleolog, cu mila lui Dumnezeu împărat al romanilor”!. Titlul este exact, dar 
imaginea rămîne mînjită si nedesluşită. Raritatea monedelor le poate da o 
valoare crescută în condiţiile moderne. Dar ele sînt indicii jalnic de grăitoare 
pentru prăbuşirea unei civilizaţii care, cîndva, fusese sprijinită de o economie 
monetară avansată. 

Un manuscris din veacul al XV-lea al Cronicii bizantine a lui Zonaras, 
aflat acum în Biblioteca Estense din Modena, este împodobit cu portretele 
în miniatură ale tuturor împăraţilor bizantini, de la primul pînă la ultimul 
Constantin, precum şi al tatălui lui Constantin cel Mare, Constantius Chlorus. 
Constantin Paleologul este indicat aici ca frate al împăratului Ioan al VIII-lea, 
zugrăvit alături de el. Toate portretele din această galerie imperială sînt mai 
mult sau mai puţin inventate şi stilizate. Pe de altă parte, se poate ca artistul 
să fi avut în faţă unele reprezentări contemporane ale ultimilor împărați. Cel 


1. KONCTANTINOCAECIIOTHCOIIAAEOAOT 

OY XAPITIBACIAEY CPOMEON. 

Sînt în mod special îndatorat domnului Simon Bendall, care mi-a îngăduit să văd 
textul şi ilustrațiile studiului său despre noul tezaur de monede paleologe, care va 
fi publicat in Revue Numismatique. Despre celelalte monede cunoscute ale lui 
Constantin al XI-lea, vezi D.R. Sear, Byzantine Coins and their Values, Londra, 
1974, p. 410, nr. 2260; S. Bendall şi P.J. Donald, The Later Palaeologan Coinage, 
Londra, 1979, p. 176. Antike Miinzen. Auktion 50 am 25. April 1990, Ziirich, 
p. 80, nr. 423-425. 

al lui Ioan al VIII-lea prezintă oarece asemănări cu alte portrete cunoscute ale 
lui, pictate pe cînd se afla în Italia. Acela al lui Constantin al XI-lea poate să 
fi avut ca model sigiliul său, care se găseşte încă la Modena. Oricum, el este 
înfăţişat ca un bărbat cu fata rotundă, cu o barbă mai scurtă decît aceea a 
fratelui său, loan, şi mult mai puţin bogată decît aceea a tatălui său, Manuel 
al II-lea!. 

Încercările de mai tîrziu de a zugrăvi portretul ultimului împărat bizantin 
merg de la fantastic pînă la absurd”. Un cuvînt special de laudă pentru inge- 
niozitate postbizantină ar trebui acordat pictorului cretan de icoane din secolul 
al XVI-lea Gheorghe Klontzas (cca 1540-1608). În 1590, Klontzas a alcătuit 
ceea ce el a numit o cronică (Chronographia), ilustrată cu 410 miniaturi. Este 
un amestec ciudat de realitate şi ficţiune, istorie şi mit ; multe dintre ilustraţii 
prezintă scene din viziunile şi prezicerile profetului Daniel, ale lui Leon cel 
Íntelept si ale lui Methodios din Patara?. Manuscrisul se află la Venetia‘. 
Conţine patru portrete imaginare ale lui Constantin Paleologul. Unul dintre 
ele este un portret impresionant al împăratului cu mama sa, Elena, alături de 
primii Constantin şi Elena. Altul îl înfăţişează pe împărat aşezat pe tron, în 
adîncă tristeţe, cu figura morţii stînd lîngă el; altul îl prezintă culcat in 
mormânt, cu sabia alături, arătînd mai curînd ca un cruciat occidental decît ca 
un împărat bizantin”. 

Acestea sînt avînturi ale fanteziei şi imaginaţiei, nu portrete. Ele aparţin 
fondului de mituri şi legende postbizantine despre ultimul împărat al roma- 
nilor. Căci Constantin Paleologul a fost cinstit după moartea sa mai mult decît 
fusese vreodată în timpul scurtei şi nefericitei sale domnii. 


1. Biblioteca Estense, Modena, Cod. a. S. 5, 5 (= Gr. 122), f. 294 v; reprodus in 
Lambros, NE, I, pp. 239-240 si planşa IV, nr. 3; Lambros, Aeókopa BuGavrivGv 
AóTokparópuv, Atena, 1930, planşa 91; Barker, Manuel II, p. 387. 

2. Vezi Sp.P. Lambros, Ai cikóveç Kwvotavtivou roO MoAatoAdyou, NE, 3, 1906, 
pp. 229-242; Néat &ikóveg Kwvoravrivov roO IlaAatoAóyou, NE, 4, 1907, 
pp. 238-240. 

. Pentru oracole si profetii, vezi infra, pp. 115-124. 

4. Marcianus Cod. CL. VII. nr. 22 (= 1466). A.D. Paliouras, ‘ʻO Cwypd@os 
Tewpyiog KAóvrGag (1540-1608) kai ai pixpoypagiat ToO Ku6ikog aíroO, 
Atena, 1977. 

5. Paliouras, plangele 180, 183, 189, 190, pp. 217-219. 

Capitolul 5 


Moartea lui Constantin 


Căderea Constantinopolului şi moartea împăratului său au fost interpretate, 
foarte curînd după aceea, ca fiind împlinirea uneia sau alteia dintre profeţii. 
Călugărul Ghenadie, care-i pricinuise împăratului atît de multe necazuri şi al 
cărui nume nu apare în rapoarte oficiale din vremea apărării cetăţii, a fost luat 
prizonier, împreună cu monahii din preajma lui, şi vîndut ca rob de turci. 
Sultanul Mehmed era bine informat cu privire la disensiunile religioase dintre 
creştinii ortodocşi, acum biruiti. Ştia că multi dintre ei atribuiau fatis unirii de 
la Florenţa infringerea lor şi mai ştia că patriarhul unionist Grigorie 
al III-lea îşi abandonase - dacă nu chiar îşi pierduse - scaunul. În calitatea sa 
de succesor al împăratului roman creştin de la Constantinopol, sultanul s-a 
simţit dator să numească un nou patriarh, care avea să fie răspunzător în faţa 
lui pentru păstorirea tuturor creştinilor din teritoriile sale. Alegerea s-a oprit 
la Gheorghe Scholarios, călugărul Ghenadie. În general, acesta era respectat 
de ortodocşi, iar în particular, era acceptabil pentru sultan, ca unul în care se 
putea avea încredere că va denunța orice mişcare pe care creştinii din Apus ar 
fi făcut-o pentru a răsturna cursul istoriei. S-a întreprins o cercetare şi Ghenadie 
a fost găsit şi adus la Constantinopol, unde sultanul l-a învestit patriarh, in 
ianuarie 1454, cu tot ceremonialul tradiţional, specific momentului. 
Ghenadie n-a lăsat o relatare detaliată despre cucerirea turcească a cetăţii 
sale şi despre moartea împăratului ei, Constantin. Dar a făcut, pe parcurs, o 
serie de observaţii cronologice, în care se putea vedea că evenimentele teribile 
din timpul vieţii sale fuseseră influențate de braţul providentei'. A consemnat 


1. Runciman, Fall of Constantinople, pp. 154-157. 

* Textul lui Ghenadie a fost publicat mai nou (în limbile greacă şi franceză), împreună 
cu o introducere explicativă, de Marie-Héléne Congourdeau, „Byzance et la fin du 
monde. Courants de pensée apocalyptiques sous les Paléologues" , in Les traditions 
apocaly ptiques au tournant de la chute de Constantinople, Actes de la Table Ronde 

că imperiul creştin al romanilor se trăgea de la împăratul Constantin şi mama 
lui Elena şi că se sfirgise pe cînd era împărat un alt Constantin, fiu al Elenei, 
ucis în timpul cuceririi cetăţii. Între primul şi ultimul Constantin nu mai fusese 
un alt împărat cu acelaşi nume, a cărui mamă să fi fost o Elena. Ghenadie a 
observat că primul patriarh al Constantinopolului, sub Constantin I, a fost 
Mitrofan şi că ultimul patriarh, care murise în 1443, s-a numit tot Mitrofan, 
căci succesorul acestuia, patriarhul Grigorie al III-lea, pe care Ghenadie nu 
l-a recunoscut niciodată, plecase la Roma şi murise acolo. Între cel dintîi şi 
cel din urmă nu mai fusese nici un alt patriarh cu numele Mitrofan. Ghenadie 
a mai notat că cetatea Constantinopolului a fost întemeiată la 11 mai (330), 
fusese terminată la 3 mai, într-un alt an, şi fusese cucerită la 29 mai (1453), 
aşa încît toate evenimentele legate de naşterea şi moartea ei s-au petrecut în 
luna mai. În sfîrşit, el a consemnat profeția potrivit căreia cînd un împărat şi 
un patriarh ale căror nume începeau cu literele Jo- aveau să cîrmuiască in 
acelaşi timp, atunci sfîrşitul imperiului şi al Bisericii va fi aproape. Precum se 
şi intimplase. Căci oamenii care au distrus Biserica in Italia (la Conciliul de 
la Florenţa) au fost împăratul Ioan şi patriarhul Iosif. Ghenadie era un cărturar 
desăvirşit, dar păstra o credinţă naivă în profeţii. Se spusese de mult că lumea 
se va sfirsi cu a doua venire a lui Hristos, care, după calculul bizantin, era 
stabilită să se petreacă în anul 7000 de la Facerea Lumii (5509-5508 î.Hr.), 
sau în anul de la Hristos 1492. În consecinţă, lui Ghenadie i-a adus ceva 
consolare credinţa că nu mai era mult din 1453 pînă atunci!. 

Ghenadie şi-a aşternut în scris notele cronologice la ceva timp după moartea 
patriarhului Grigorie al III-lea, petrecută în 1459. Prin urmare, nu a fost 
primul care a remarcat coincidenta de nume dintre primii şi ultimii Constantin 
şi Elena. Medicul venetian Nicolo Barbaro a însemnat, în jurnalul său despre 
căderea Constantinopolului, că Dumnezeu a hotărît căderea cetăţii atunci cînd 
s-a întîmplat ca să se împlinească vechile profeţii, dintre care una spunea că 
cetatea Constantinopolului va fi pierdută de către creştini în timpul domniei 
unui împărat numit Constantin, fiul Elenei?. Cardinalul Isidor, care a reuşit să 
scape din ruinele cetăţii deghizat în cerşetor, l-a transmis mai degrabă ca pe 
un fapt decît ca pe o profeție, într-o epistolă pe care a scris-o papei Nicolae 
al V-lea, la 6 iulie 1453: „La fel cum cetatea a fost întemeiată de Constantin, 


d'Istanbul (13-14 aprilie 1996), Benjamin Lellouch şi Stéphane Yerasimos (eds.), 

. L'Harmattan, Paris-Montréal, 1999, pp. 55-97 (n.tr.). 

1. Scholarios, Œuvres complètes, IV, pp. 510-512. A. Pertusi, Fine di Bisanzio e fine 
del mondo, Roma, 1988, pp. 60-61 ; D.M. Nicol, Church and Society in the Last 
Centuries of Byzantium, Cambridge, 1979, pp. 104-105. 

2. Barbaro, Giornale, ed. Cornet, p. 61; ed. Pertusi, Caduta, I, pp. 29-30. 


MOARTEA LUI CONSTANTIN 91 


fiul Elenei, tot aşa este acum pierdută, în chip tragic, de alt Constantin, fiul 
Elenei”!. Critobul din Imbros, unul dintre principalii cronicari ai evenimen- 
tului, se minuna de coincidenta de nume din lunga istorie a cetăţii: „Căci 
Constantin, împărat fericit, fecior al Elenei, a ridicat acest oraş şi l-a dus la 
culmea bunei stări şi fericiri şi iar sub Constantin, împărat nefericit, fecior tot 
al unei Elene, a fost cucerit şi dus la culmea nenorocirii şi a robiei"?. Coin- 
cidenta a fost remarcată de mai multi dintre autorii aşa-numitelor „cronici 
scurte” şi de către autorul măcar al unuia dintre multele cîntece de jale despre 
căderea Constantinopolului?. În afară de cazul cînd, după cum credea Barbaro, 
Dumnezeu ar fi menit să se intimple astfel, nu avem de-a face decît cu o 
întîmplătoare - deşi tristă - potrivire de nume îndrăgită de pedantii iubitori de 
antichităţi. Dar ea nu răspunde nici uneia dintre întrebările privind soarta 
ultimului împărat Constantin. 

Cucerirea turcească a Constantinopolului, în 1453, a fost un eveniment 
care a şocat lumea creştină. A fost vestită peste tot la momentul acela şi 
deplinsí pentru multi ani, de atunci înainte. Veştile au fost infrumusetate si 
povestea a crescut, pe măsură ce era spusă. Cîntecele de jale şi bocetele au 
devenit un nou gen al literaturii greceşti şi au îmbogăţit faptele cu legende. 
Dar chiar şi expunerile cele mai sobre şi aproape contemporane - în greacă, 
latină, turcă, slavonă sau în alte limbi europene - sînt contradictorii în privinţa 
sorții împăratului Constantin. Unele nu fac nici o menţiune despre moartea 
sa. Altele înregistrează doar că a fost ucis în luptă. Cîteva spun cá a scăpat“. 
Omul cel mai potrivit să cunoască faptele era Gheorghe Sphrantzes, prietenul 
de o viaţă al lui Constantin, care se afla acolo la 29 mai 1453. Dar, după cum 
spune în amintirile sale, el nu era alături de împărat, pentru că se supusese 
poruncilor de a inspecta apărarea în altă parte a cetăţii. Tot ce a putut scrie, 
respectînd realitatea, a fost că stăpînul său fusese ucis sau, mai curînd, mar- 
tirizat în timpul cuceririi cetăţii. Cei mai vechi martori oculari ai cuceririi, 


. Isidor de Kiev, ed. Pertusi, Caduta, I, p. 60. 

2. Kritoboulos, ed. Reinsch, p. 80. 

3. Schreiner, Chron. brev., I, 52/4, p. 370; 115/1, p. 684. Anonymi Monodia de 
capta Costantinopoli, ed. A. Pertusi, Testi inediti e poco noti sulla caduta di 
Costantinopoli, ed. A. Carile, Bologna, 1983, p. 326 (citat mai departe ca Pertusi- 
-Carile, Testi). 

chiar dacă nu şi ai morţii împăratului, manifestă o nesiguranţă generală asupra 
sorții sale. Arhiepiscopul Leonardo din Chios - care a fost luat prizonier, dar 
a reuşit să scape - şi-a aşternut pe hîrtie relatarea către papá la 16 august 1453. 
El dă de ştire că, o dată ce viteazul căpitan genovez Giustiniani a fost rănit şi 
obligat să se retragă din luptă, pe Constantin l-a părăsit curajul. El l-a rugat 
fierbinte pe unul dintre tinerii săi comandanţi să-l străpungă cu sabia, aşa încît 
să nu fie capturat viu. Dar nimeni nu a fost suficient de curajos - şi cum turcii 
se revărsau cu duiumul prin ziduri, împăratul a fost prins în încăierare şi 
doborit. S-a ridicat numai pentru a cădea din nou si a fost călcat în picioare. 

Venetianul Nicolo Barbaro, care a izbutit şi el să scape, a scris în jurnalul 
său că nimeni nu ştia cu adevărat dacă împăratul era viu sau mort. Unii 
spuneau că trupul îi fusese văzut printre cadavre şi s-a zvonit că împăratul se 
spînzurase în momentul cînd turcii au trecut de Poarta Sfintului Roman. O 
notă marginală la textul jurnalului lui Barbaro repetă afirmaţia lui Leonardo, 
anume că împăratul s-a rugat în zadar să fie tăiat cu sabia. Apoi s-a prăbuşit 
în înghesuială, s-a ridicat din nou, a căzut încă o dată şi astfel a murit?. Car- 
dinalul Isidor îi scria din Creta colegului său Bessarion, la 6 iulie 1453, şi-l 
informa că împăratul fusese rănit şi ucis luptînd la Poarta Sfîntului Roman, 
înainte de bătălia finală. Dar a adăugat povestii un detaliu nou: auzise că lui 
Constantin îi fusese retezat capul, care i-a fost oferit în dar sultanului - iar 
acesta, încîntat să-l vadă, l-a supus la insulte şi injurii şi l-a purtat în triumf, 
ca pe un trofeu, cînd s-a întors la Adrianopol. Evident, acest detaliu înspăi- 
mintátor a fost pus în circulaţie, printre supraviețuitorii din Apus ai cuceririi, 
la o dată mai timpurie. El avea să fie cules şi prelucrat, mai tîrziu, de croni- 
carii bizantini Ducas şi Chalcocondil. Un neguţător florentin pe nume Jacopo 
Tedaldi, care luase parte la apărarea cetăţii şi scăpase cu o corabie venețiană 
imediat după cucerire, a înregistrat tristul fapt că împăratul fusese ucis şi a 
adăugat: „Unii spun cá i-a fost tăiat capul ; alţii, că a pierit in imbulzeala de 
la poartă. Se prea poate ca ambele istorisiri să fie adevărate”. În epistola pe 
care i-a scris-o papei Nicolae al V-lea, în aceeaşi zi cu scrisorea către 
Bessarion, cardinalul Isidor nu spune nimic despre omorirea împăratului, 
notind doar că sufletul lui Constantin, ultimul dintre împărații romani, fusese 
încununat cu un martiriu neaşteptat şi se ináltase la Ceruri. Probabil că nici 
Isidor nu era sigur în privinţa adevărului’. 


1. Leonardo Chiensis, Scrisoare către papa Nicolae al V-lea, ed. Pertusi, Caduta, I, 
pp. 162-164. 

2. Barbaro, Giornale, ed. Pertusi, Caduta, I, p. 35. 

Nesiguranta se reflectă şi in alte relatări contemporane. Unul dintre cei 
care s-au aflat la Constantinopol în acea perioadă a fost Benvenuto, consulul 
anconitilor din oraş. El auzise de la un soldat că împăratul fusese ucis, iar 
capul lui retezat, fixat într-o suliță, fusese înfăţişat suveranului turcilor. 
Franciscanii din Constantinopol, scriind la Bologna, către sfîrşitul lui noiem- 
brie, informau doar că împăratul se număra printre cei morti’. La fel au scris 
şi cavalerii Sfîntului Ioan din Rodos, într-o epistolă din 30 iunie trimisă 
margrafului de Brandenburg, la Ierusalim ; iar un pelerin din Basel a auzit 
ştirea despre cucerirea Constantinopolului şi moartea împăratului pe cînd era 
în călătorie, în 1453. Un jurist din Padova, Paolo Dotti, scriind din Creta, în 
luna iunie, a transmis aceleaşi veşti triste?. Doi aristocrați greci, care fuseseră 
în Constantinopol la acea vreme, povesteau, nu mult după eveniment, într-o 
relatare păstrată în traducere germană, că atunci cînd Giustiniani a fost rănit 
şi şi-a părăsit postul, împăratul a strigat către Dumnezeu că fusese trădat şi a 
fost ucis în înghesuială?. Pe de altă parte, Marele Maestru al Cavalerilor din 
Rodos scria în Germania, priorului ordinului său, la 6 iulie 1453, aducîndu-i 
la cunoştinţă zvonul că trupul împăratului, descoperit printre grămezile de 
cadavre, fusese decapitat?. 

Poate cardinalul Isidor a avut grijă să nu-l neliniştească pe papa Nicolae 
cu zvonuri fără temei despre mutilarea trupului împăratului martirizat. Dar 
Aeneas Sylvius, pe atunci episcop de Siena, devenit mai tîrziu papa Pius 
al II-lea, n-a fost aşa de precaut. El avea să ajungă un apărător înfocat al 
cauzei creştine din Răsărit, dar cînd era deja prea tîrziu şi era pregătit să 
creadă tot ce era mai rău despre necredincioşii turci. Într-o epistolă către 
papă, din 12 iulie, Aeneas scria cá stia de la refugiații sau dezertorii din 
Serbia că împăratul Constantin Paleologul fusese decapitat şi că fiul său 
scăpase şi fusese asediat în Galata. I-a transmis acelaşi lucru şi lui Nicolae din 
Cusa, o lună mai tírziu?. Relatarea lui este greşită in cel putin o privinţă: 
Constantin n-a avut nici un fiu. Dar dacă informatorii săi au fost sîrbi, aceasta 
poate însemna că ei erau mai obişnuiţi cu versiunea turcească asupra eveni- 
mentelor. Pentru că sîrbii formaseră contingentul de 150 de cavaleri pe care 
despotul Gheorghe Brancovici fusese obligat să-l trimită la Constantinopol, în 

calitatea sa de vasal al sultanului!. Ei luptaseră alături de soldaţii turci, şi cei 
care s-au întors în Serbia au dus cu ei mai degrabă o versiune turcească decît 
una grecească. În mod sigur, toate relatările turceşti timpurii care s-au păstrat 
despre căderea Constantinopolului înregistrează tăierea capului împăratului. 

Unul dintre luptătorii sîrbi a lăsat propria sa relatare. Este vorba despre 
Constantin Mihailovici din Ostrovita, care mai tîrziu s-a convertit la islam şi 
a putut deveni ienicer în slujba sultanului. Amintirile sale sînt, uneori, greşit 
socotite drept jurnalul unui ienicer polonez. Le-a încredinţat hirtiei abia la 
40 de ani după eádere, pe cînd trăia în Polonia, aşa încît povestea sa are şi 
episoadele ei fanteziste. Dar se prea poate să fie exactă în ceea ce priveşte 
moartea împăratului. Potrivit acestui autor, Constantin a fost ucis pe cînd 
lupta la spărtura din zid. Capul i-a fost tăiat de un ienicer pe nume Sarielles, 
care i l-a dus sultanului şi i l-a aruncat la picioare, spunînd că este capul celui 
mai înverşunat duşman al său. Mehmed l-a întrebat pe unul dintre prizonierii 
săi, un prieten apropiat al împăratului, cui îi aparţinea acel cap şi el a con- 
firmat că era într-adevăr al împăratului (Constantin) Dragaş. Apoi sultanul l-a 
răsplătit cu mărinimie pe ienicer şi i-a acordat provincia Aydin şi Anatolia?. 
Numele ienicerului poate fi născocit. Dimensiunile recompensei sale sînt, in 
mod sigur, exagerate. Dar restul poveştii este foarte posibil să fie adevărat ; el 
este repetat şi în relatări turceşti, deşi unele dintre ele prezintă o altă variantă 
în privinţa locului unde Constantin şi-a aflat moartea. 

Tursun bei, care se afla în oastea sultanului la 1453, a scris mai tîrziu o 
Istorie a sultanului Mehmed han, părintele cuceritor. El înfăţişează compor- 
tarea împăratului, în ultimele sale ore de viaţă, într-un chip mai puţin eroic şi 
favorabil. Povesteşte cum Constantin „necredinciosul” şi oamenii săi au fost 
cuprinşi de panică şi au fugit, apucînd drumul spre mare, în speranţa de a găsi 
o corabie cu care să se salveze. Au dat însă peste un detaşament de marinari 
turci, schimbaţi în uniformă de ieniceri, ca să poată lua parte şi ei la pradă, 
care se pierduseră pe străzile dosnice ale oraşului. Împăratul, în şaua calului, 
l-a atacat pe unul dintre ei şi l-a trîntit la pămînt. Turcul, deşi mort pe 
jumătate, s-a apărat şi i-a tăiat împăratului capul. Tovarăşii săi au fost prinşi 
sau ucişi, caii lor au fost luaţi şi marinarii turci, care rataseră jefuirea cetăţii, 
au fost din belşug despágubiti cu bogăţia de aur, argint şi nestemate pe care 

le-au găsit asupra leşurilor crestine!. Într-o relatare turcească de mai tîrziu, 
Ibn Kemal se apropie de Tursun bei, dar adaugă unele detalii interesante. El 
povesteşte că împăratul şi suita sa, abandonind lupta, au luat-o spre Yedi Kule, 
Cetatea celor Şapte Turnuri. Lîngă Poarta de Aur, au dat peste un grup de 
luptători, dintre care unul, un uriaş, l-a doborit pe împărat şi i-a retezat capul 
fără să-şi dea seama cine este”. În chip ciudat, celelalte relatări turceşti care 
s-au păstrat sînt dezamăgitoare. Mehmed Negri, scriind pe la 1492, notează 
doar că împăratul a fost decapitat. Cam pe la aceeaşi vreme, Asik Paşa-Zade 
consemnează pur şi simplu că a fost ucis, în timp ce Khodja Sa'ad Ed-Din, 
care a murit în 1599, urmează îndeaproape, în Coroana istoriilor, versiunea 
lui Tursun bei, deşi îmbogăţită cu ceva mai multă vărsare de sînge, violenţă şi 
licenţă poetică”. 

Potrivit unei relatări despre căderea cetăţii, scrisă de un Niccolò Tignosi 
da Foligno, înainte de noiembrie 1453, împăratul, numit „Dragaş”, a fost 
văzut pe cînd era capturat de un otoman, care i-a tăiat capul“. Acest detaliu a 
fost prelucrat de venetianul Filippo da Rimini într-o epistolă către Francesco 
Barbaro, procurator al Veneţiei, scrisă in Corfu, la sfîrşitul anului 1453 sau la 
începutul lui 1454. Într-o povestire foarte tendentioas4, retorică şi pro-vene- 
tianá, Filippo consemnează că fusese găsit şi dus sultanului capul împăratului, 
iar sultanul, impresionat de spectacolul sinistru, le-a spus celor din jurul său : 
„Era tot ce-mi lipsea ca să dovedesc gloria pe care am cîştigat-o”. Această în- 
timplare este repetată, cuvînt cu cuvînt, în povestirea lui Giacomo Langhusci, 
foarte diferită de celelalte, inserată în cronica venetianului Zorzi Dolfin, care 
nu datează mai devreme de aprilie 1454°. Potrivit unei versiuni germane 
scrise de Heinrich de Soemern - probabil un funcţionar la Curia papală -, 
sultanului i-au fost aduse, pentru cercetare, trei capete înfipte în trei sulițe. Unul 
era al împăratului, unul era al unui turc care luptase împotriva creştinilor şi al 

treilea era al unui călugăr bătrîn şi bărbos, despre care au spus că aparţinea 
cardinalului Isidor - dar cel putin acest lucru nu corespunde adevărului, de 
vreme ce Isidor fugise. 

Bineînţeles că sultanul dorea să se asigure că împăratul Constantin era fie 
mort, fie prizonier, pentru că, dacă scăpase cumva, ar fi putut — aşa cum unii 
dintre curtenii săi ii propuseserá - să trăiască pentru a lupta altcindva şi să 
stîrnească solidaritatea creştinătăţii apusene pentru un scop mai înalt. Acest 
punct de vedere este susţinut în una dintre cele mai literare naratiuni ale 
evenimentelor, scrisă nu mult după desfăşurarea lor. Nicola Sagundino, sau 
Secundinus, era un venetian din Negroponte (Eubeea). Fusese luat prizonier 
în 1430, cînd turcii cuceriseră Tesalonicul. A servit ca traducător la Conciliul 
de la Ferrara-Florenta şi a fost trimis, mai tîrziu, în diferite misiuni diplo- 
matice pentru Republica Veneţia. La 25 ianuarie 1454, i-a trimis la Neapole, 
regelui Alfons al V-lea al Aragonului, o oraţie în care a făcut o menţiune 
specială despre soarta împăratului Constantin - pentru că, spunea el, merita 
să fie consemnată şi reamintită tot timpul. În ultimele ceasuri ale apărării 
Constantinopolului, comandantul genovez Giustiniani Longo a fost rănit de 
două ori. El i-a spus împăratului că totul era pierdut şi că ar trebui să se 
retragă. S-ar fi putut găsi, pentru el, o corabie cu care să călătorească spre un 
loc sigur. Constantin nici n-a vrut să audă şi l-a certat pe Giustiniani pentru 
laşitatea sa. Căci, dacă imperiul cădea, el nu putea să mai trăiască. Prefera să 
moară o dată cu el. A plecat spre locul unde duşmanii păreau a fi foarte 
numeroşi, ca să afle dacă aceştia puseseră deja stăpînire pe o spărtură din zid. 
Ar fi fost nedemn, pentru un principe creştin, să fie capturat viu, aşa încît a 
cerut cîtorva dintre însoțitorii lui să-i facă favoarea de a-l ucide. Nici unul n-a 
fost destul de curajos. Ca urmare, împăratul şi-a lepădat însemnele imperiale, 
pentru ca turcii să nu-l recunoască, şi, nedeosebindu-se de un soldat obişnuit, 
s-a aruncat în luptă cu sabia în mînă. A fost doborit de un turc şi şi-a pierdut 
viata în ruinele cetăţii şi ale imperiului său, „principe vrednic de nemurire”. 
După cucerire, i s-a spus sultanului, care-l voia pe împărat prizonier, că era 
prea tîrziu. A poruncit să i se caute corpul. A fost găsit în mormanele de 
cadavre şi dărîmături, iar sultanul a cerut să-i fie tăiat capul, care, înfipt 
într-un par, să fie purtat în jurul taberei. Mai tîrziu, a dat instrucţiuni unor 
soli să ducă acest cap sultanului Egiptului, dimpreună cu 40 de tineri şi 20 de 
fecioare, aleşi dintre prizonieri?. 


1. Pertusi, Caduta, II, p. 86. 

Relatări asemănătoare sînt făcute şi de alţi autori din veacul al XV-lea. În 
1453, Ubertino Pusculo din Brescia se afla la Constantinopol, ca învățăcel 
care studia greaca. A fost ţinut prizonier de turci pînă cînd un negutátor 
florentin i-a plătit răscumpărarea. Apoi a fost capturat de pirați, care l-au dus 
la Rodos. În sfîrşit, prin Creta, a ajuns la Roma şi acolo, prin 1455-1457, a 
scris un poem despre căderea Constantinopolului. Este o compoziţie în 
hexametri latini, prolixă şi elaborată. Pusculo povesteşte că pe împăratul 
Constantin, epuizat după ceasuri de luptă, l-a apucat somnul. A fost trezit de 
larma din jurul lui şi a ieşit din cort, cu sabia în mînă. A ucis trei ieniceri 
înainte de a fi culcat la pămînt de altul dintre ei, care i-a retezat capul cu o 
sabie mare, l-a dus sultanului şi a fost bogat răsplătit pentru osteneala sa!. Un 
cronicar polonez, Jan Długosz, scriind în latină înainte de 1480, relatează cá 
împăratul Constantin a fost decapitat pe cînd lupta pentru ţara sa. Capul său 
a fost fixat într-o suliță şi a fost purtat spre a fi văzut de toti, înainte de a fi 
prezentat sultanului?. 

Mărturia că împăratul Constantin a fost ucis în luptă este aproape unanimă 
şi pare foarte probabil că trupul său a fost găsit şi decapitat. Doar trei surse 
pretind că ar fi scăpat din cetate. Samile sau Samuel - un episcop grec care, 
prins de turci, şi-a plătit răscumpărarea şi a fugit in Transilvania - îi scria 
bürgermeister-ului din Hermannstadt (Sibiu), la 6 august 1453. Scrisoarea sa, 
în germană, vesteşte că „împăratul nostru” (Constantin), împreună cu alţi 
cîţiva, a izbutit să fugă cu o corabie”. Un poet armean, pe nume Abraham din 
Ankara, a compus un cîntec de jale despre căderea Constantinopolului, în 
care spune că împăratul şi aristocrații de la curtea sa au scăpat pe mare‘. În 
sfîrşit, în Cronaca di Viterbo, Nicola della Tuccia face o relatare cît se poate 
de inexactă a evenimentelor, în care consemnează că împăratul a scăpat pe o 
corabie mică, împreună cu 18 însoțitori’. 

Acestor versiuni nu li se poate da crezare. Toate celelalte surse sînt de 
acord că împăratul a murit la datorie. Totuşi, o povestire occidentală îl acuză 


1. Ubertini Pasculi Brixiensis Constantinopoleos Libri IV, ed. A. Ellissen, Analekten 
der mittel- und neugriechischen Literatur, III, Anhang, Leipzig, 1857, p. 81. 

2. Jan Długosz, Historiae Polonicae, lib. XII, ed. Pertusi-Carile, Testi, p. 234. 

3. Samile, ed. Pertusi, Caduta, I, p. 231 (traducere in limba italiani). 

4. Abraham din Ankara, ed. Pertusi, Caduta, II, p. 414 (traducere în limba italiană) ; 
ed. M.B. Krikorian si W. Seibt, Die Eroberung Konstantinopels im Jahre 1453 
aus Armenischer Sicht (Byzantinische Geschichtsschreiber, XIIT), Graz-Viena- 
-Kóln, 1981 (traducere în limba germană). 

5. Nicola della Tuccia, Cronaca di Viterbo, ed. Pertusi-Carile, Testi, p. 97. 

de laşitate şi dezertare. Este ciudat că învinuirea pare să fi fost inventată de 
Aeneas Sylvius, viitorul papá Pius al II-lea, care, în expunerile sale mai 
timpurii despre moartea împăratului, nu formulase o asemenea acuzaţie. Nu 
se cunoaşte sursa informaţiilor sale, dar, şi de data aceasta, se poate ca el să 
le fi primit de la sirbi. În Cosmografia pe care a alcătuit-o în 1456-1457, 
Aeneas Sylvius scrie că, în confuzia care a urmat retragerii lui Giustiniani, 
„împăratul n-a luptat cum se cădea unui suveran, ci a luat-o la sănătoasa, s-a 
prăbuşit în îmbulzeala de la poarta îngustă şi a murit călcat în picioare. Cînd 
i s-a găsit cadavrul, capul a fost tăiat, a fost înfipt într-o suliță şi a fost purtat 
în jurul cetăţii şi în jurul taberei, ca să fie batjocorit de toti"!. Această deni- 
grare a împăratului a fost preluată de Christophorus Richerius, sau Richer, în 
Istoria turcilor, pe care i-a dedicat-o lui Francisc I al Franţei, în 1540. El îl 
învinuieşte pe Constantin că şi-a abandonat ruşinos datoria de împărat fugind, 
dar şi-a aflat moartea printre laşii care se îmbulzeau, făcînd şi el acelaşi 
lucru. Povestirea lui Richerius, tradusă din latină în italiană, a fost integrată, 
in 1654, în Istoria universală a turcilor de Francesco Sansovino?. 

Dacă Aeneas Sylvius a auzit această poveste de la sîrbi, se poate presupune 
că ea provenea de la turcii alături de care aceştia luptaseră. Ea poate fi ase- 
mănată cu povestirile lui Tursun bei şi Ibn Kemal, potrivit cărora Constantin 


1. Aeneas Sylvius Piccolomini, Cosmographia. Historia de Europa, VII (in Opera 
quae extant omnia), Basel, 1571, pp. 400-402. Pare să fi fost tipărită pentru prima 
dată în Pii IT pontificis maximi de captione urbis Constantinopolitanae tractatulus, 
Roma, Steph. Plannck, fără an (cca 1470): „Imperator non ut regem decuit 
pugnando sed fugiens : in ipsis porte angustiis cum cecidisset oppressus : calca- 
tusque obiit”. Editată cu modificări neînsemnate de P.A. Dâthier, Monumenta 
Hungariae Historica, XXI, 1, Pera, 1875, pp. 678, 682. Această relatare a fost 
tradusă în limba italiană, fără a-l indica pe Aeneas Sylvius, de Andrea Cambini, 
Commentario di Andrea Cambini fiorentino della origine de Turchi et imperio 
della casa Ottomana, publicat la Veneţia, în 1538. i 

2. Christophorus Richerius ad Franciscum Gallorum Regem Christianiss. Libri 
quinque, De Rebus Turcorum, Paris, 1540, pp. 96-97; Francesco Sansovino, 
Historia Universale dell'Origine, Guerre et Imperio de Turchi, Veneţia, 1654, 
pp. 270-271. O traducere în limba engleză a versiunii lui Sansovino este publicată 
de J.R. Melville Jones, Siege of Constantinople 1453, p. 122 (şi p. x), sub numele 
„Cristoforo Riccherio”, ca şi cum ar fi o povestire contemporană. Christophore 
Richer, şambelan al lui Francisc I, a fost ambasador francez la Stockholm şi apoi 
la Copenhaga. Despre plagierea lui Aeneas Sylvius, vezi B. Unbegaun, „Les 
relations vieux-russes de la prise de Constantinople”, Revue des études slaves, 9, 
1929, pp. 32-32. 

şi suita sa au abandonat lupta şi au fugit spre mare sau către Cetatea celor 
Şapte Turnuri şi Poarta de Aur, unde împăratul a fost ucis şi decapitat. Numai 
o singură sursă identifică această parte a cetăţii ca loc al morţii lui Constantin. 
Este vorba despre versiunea rusească, atribuită lui Nestor Iskinder, care, însă, 
este atît de fantezistă în alte cîteva privinţe, încît nu putem fi siguri de temei- 
nicia ei în acest punct!. Dar tradiţia grecească este extrem de consecventă in 
menţionarea Porții Sfintului Roman ca loc unde a fost ucis împăratul. Din 
rîndul surselor greceşti minore, 42 dintre aşa-numitele „cronici scurte” înre- 
gistrează căderea Constantinopolului la 1453. Doar cinci dintre ele consem- 
nează moartea împăratului şi numai una decapitarea sa?. Un singur cronicar 
notează că acesta nici nu a fost împărat, ci numai despot, de vreme ce nu 
fusese niciodată încoronat?. Celelalte trei sînt foarte asemănătoare în variantele 
lor, în sensul că împăratul Constantin a fost ucis, împreună cu toti comandanții 
săi, la spărtura din zid de la Poarta Sfîntului Roman şi şi-a cîştigat coroana de 
martir, dispretuind şansele pe care le avea, de a se preda păgînilor sau de a 
fugi*. Nici una dintre cronicile scurte nu menţionează Poarta de Aur ca loc al 
morţii lui Constantin. 

Este lesne de imaginat că ultimii cronicari bizantini, pe ale căror mărturii 
s-au bazat foarte multe povestiri de mai tîrziu, nu fac nici o aluzie la faptul că 
împăratul a putut să-şi piardă curajul şi că şi-a părăsit postul de la ziduri. 
Numai că ei nu sînt unanimi în privinţa faptelor şi nici a locului morţii eroice 
ori al martiriului lui Constantin. Ducas, scriind după 1462, face următoarea 
relatare, din care o parte nu se poate afla în alte surse: 


„Atunci împăratul, istovit de tot, stînd cu sabia şi cu scutul în miini, a spus un 
cuvînt de durere vrednic : «Nu e, oare, nici un creştin să-mi ia capul ?». Căci 
rămăsese singur-singurel. Atunci unul din turci, dindu-i una în faţă şi lovindu-l, 
şi el i-a întors turcului alta; dar alt turc, venind din urmă, i-a dat o lovitură 
de moarte, încît a căzut la pămînt ; căci nu ştiau că este împăratul, ci l-au ucis 
şi l-au lăsat ca pe un soldat de obşte. Mai tîrziu, sultanul l-a întrebat pe Luca 
Notaras, care supravietuise, ce s-a întîmplat cu împăratul şi el a spus că nu 
ştie, pentru că se afla la Poarta Împărătească atunci cînd turcii îl înconjuraseră 
pe împărat, la Poarta Charisios. Şi au ieşit din mijlocul taberei doi tineri şi 


. Vezi infra, pp. 102-103. 

. Schreiner, Chron. brev., I. 69/5, p. 529. 

. Ibidem, I. 69/39, p. 535. 

. Ibidem, I. 14/107, p. 155; 34/21, pp. 271-272; 51, IV/17, p. 369 (= Pertusi- 
-Carile, Testi, nr. II, IV, V, pp. 31-32, 34-36, 38). 

unul a spus tiranului : «Doamne, eu l-am ucis pe acesta ; şi, fiind grăbit cu cei 
ce erau cu mine să intru în oraş la pradă, l-am lăsat mort în urma mea». lar 
celălalt a spus: «Eu l-am lovit întîi». Atunci tiranul i-a trimis pe amindoi şi 
le-a poruncit să-i aducă de îndată capul aceluia ; iar ei, alergînd repede, l-au 
aflat şi, tăindu-i capul, l-au adus în faţa sultanului. Iar tiranul a spus către 
marele duce: «Spune-mi adevărat dacă acesta este capul împăratului tău». 
Atunci, uitîndu-se bine la el, a spus: «Al lui este, doamne». Şi l-au văzut şi 
alţii şi l-au cunoscut. Atunci l-au pironit pe coloana din piaţa Augusteon şi a 
rămas pînă seara. După aceea, jupuindu-i pielea, l-a împăiat şi [sultanul] l-a 
trimis peste tot locul, arătîndu-l domnului perşilor şi al arabilor şi altor turci 


soo] 


ca semn al biruintei"'. 


Cu toate că şi-a dedicat Istoria sultanului Mehmed, Critobul din Imbros a 
admirat curajul împăratului : 


„Împăratul Constantin, scrie el, a murit luptînd vitejeşte dimpreună cu cei ce 
erau cu dinsul, în îmbulzeala de la Poarta lui Iustin [Kerkoporta ? ]... Cînd a 
văzut că duşmanii îl biruie şi că intră în valuri, prin zidul surpat, în oraş, cu 
glas mare a spus, se zice, acest ultim cuvînt: «Oraşul e cucerit şi mie mi-e dat 
încă să trăiesc». Şi aşa, s-a năpustit în mijlocul duşmanilor şi a fost ucis. Aşa 
vrednic bărbat a fost şi oblăduitor al obstei, urmărit însă mult, în toată viata 
lui, de nenoroc, dar cel mai nenorocit la sfirgit"?. 

Laonic Chalcocondil - care s-a aflat, din 1449, în slujba lui Constantin şi 


care şi-a terminat istoria cîndva după 1480 - povesteşte următoarele : 


„După ce Giustiniani a fost rănit şi s-a retras, împăratul, întorcîndu-se către 
[Dimitrie] Cantacuzino şi alţi cîţiva puţini care erau cu dînsul, le-a spus: «Să 
mergem, bărbaţi, în contra barbarilor ! ». Şi acel Cantacuzino, care a fost un 
bărbat viteaz, şi-a găsit moartea. Şi însuşi împăratul Constantin a fost respins 
şi, năvălind asupra lui şi urmárindu-l, l-au rănit la umăr ; şi a murit [...]. Dar 
capul împăratului elinilor, unul din ieniceri aducîndu-l după aceea sultanului, 
a luat şi daruri [...]. Care, însă, i-a fost moartea nici unul din ieniceri nu i-a 
putut-o spune. Căci, lîngă poartă [a Sfîntului Roman] şi-a găsi moartea ca un 
soldat de rînd, în acelaşi loc cu mulţi alţii, după ce a stat pe tronul împărătesc 
trei ani şi trei luni”?. 


1. Doukas, pp. 361, 377. Poarta Charisios se găsea puţin mai la nord de aceea a Sfîntului 
Roman. R. Janin, Constantinople byzantine, ediţia a II-a, p. 281 (Edirne kapi). 

2. Kritoboulos, ed. Reinsch, pp. 70-71, 81-82. 

3. Chalkokondyles, II, pp. 159, 163. Sphrantzes, Chron. minus, p. 98, dă o cifră 
ceva mai exactă pentru durata domniei lui Constantin, anume de „patru ani, patru 

Macarie Melissenos, compilator al versiunii extinse a amintirilor lui 
Gheorghe Sphrantzes, scriind în veacul al XVI-lea, relatează că împăratul a 
pricinuit grele pierderi duşmanului, înainte de a fi ucis, undeva aproape de 
Poarta Sfintului Roman : 


„De îndată ce oraşul a fost cucerit şi sultanul a intrat înăuntru, în grabă a 
început a face cercetare cu toată silinta asupra împăratului şi la alta nimic nu 
se gîndea decît să afle dacă trăieşte sau e mort împăratul. Si unii, venind, îi 
spuneau că a fugit, alţii, însă, spuneau cá este ascuns în oras, iar alţii cá a 
murit în luptă. Şi voind să se incredinteze cu adevărat, a trimis unde trupurile 
celor ucişi, creştini si págini, stăteau grămadă ; şi foarte multe capete de-ale 
celor ucişi le-au spălat, poate s-ar întîmpla să-l cunoască pe al împăratului. Şi 
n-a putut fi recunoscut, decît numai trupul împăratului, după moletierele şi 
pantofii împărăteşti, pe care se aflau cusute cu fire de aur chipurile de vulturi, 
cum era obiceiul la împărați. Şi sultanul, auzind, era foarte bucuros şi vesel, 
şi din ordinul lui, creştinii care l-au găsit au înmormîntat cu cinste împără- 
tească trupul mort al împăratului” !. 
Aceasta este singura povestire care vorbeşte despre inmormintarea cresti- 
nească a lui Constantin. 
Alţi cronicari din secolul al XVI-lea au mai adăugat cîte ceva, dar în direcţia 
fanteziei, nu a realităţii. Autorul anonim al aşa-numitei Ekthesis Chronike, 
alcătuită la mijlocul acelui veac, face următoarea relatare, destul de sobră: 


„Câţiva turci s-au năpustit asupra împăratului, la locul Sfintul Roman. Împă- 
ratul n-a vrut să fie înrobit de ei şi li s-a împotrivit. Ei i-au tăiat capul, precum 
şi capetele tovarăşilor săi, fără să-şi dea seama că era împăratul. Mai tîrziu, 
s-a încins o căutare îndîrjită a trupului său, căci sultanul se temea că putea fi 
încă în viaţă şi putea fugi ca să se întoarcă aducînd oaste de la franci. Dar 
Capul său a fost aflat şi identificat de Mamalis şi de ceilalţi arhonti şi sufletul 


sultanului s-a linistit"?. 


luni şi 24 de zile”, şi vîrsta de „49 de ani, trei luni şi 20 de zile”. Dar despre felul 
şi locul morţii sale nu dă nici o informatie, remarcind doar că acest binecuvintat 
stăpîn şi împărat a fost ucis şi că el nu-i era alături în acel moment. 

1. Phrantzes, Chron. maius, pp. 428-430, 432. 

2. Anonimo russo, Despre căderea Tarigradului (Constantinopol), ed. Pertusi, Caduta, 
II, p. 406 (traducere în limba italiană). Ex0£cig Xpovukri, ed. Sp.P. Lambros, 
Ecthesis Chronica and Chronicon Athenarum, Londra, 1902, p. 16. Vezi G.T. Zoras, 
Ai teAeutotat ottypal Tod Kwvotavtivou roO MadatoAdyou kai Mwápeð Tod 
KOTaAKTNTOG, in Idem, Ilepi Trjv oÀuct ts KwvotavtivouTdAews, Atena, 
1959, pp. 132-133. Despre Mamalis (? Lascaris), vezi PLP, VII, nr. 16554. 

Cronica în versuri a lui Hierax, marele logofăt al patriarhiei, scrisă pe la 
1580, consemnează o poveste - náscocitá în mod sigur - despre tragica dispa- 
ritie a soţiei şi copiilor lui Constantin. Hierax pretinde cá, în ceasul său de 
deznădejde, împăratul şi-a mărturisit păcatele, împreună cu soţia şi familia sa, 
şi apoi i-a ucis pe toti, dinaintea ochilor lui, ca să nu fie capturați, după care 
a încălecat, alături de tovarăşii săi, ca să-şi afle propria moarte. Împăratul a fost 
tăiat în două. Cronica grecească a sultanilor turci — care se bazează, altmin- 
teri, pe relatările din veacul al XVI-lea ale lui Chalcocondil, Leonardo din 
Chios, Sansovino şi Pseudo-Dorotei - preia această poveste. Ea a fost înregistrată 
şi de notarul patriarhal Theodosios Zygomalas într-o scrisoare către Martin 
Crusius, eruditul profesor de la Tiibingen, deşi nici unul dintre aceşti domni 
n-a putut descoperi numele împărătesei. Nici nu este de mirare, de vreme ce 
Constantin nu avea soţie la vremea morţii sale şi nu a avut niciodată copii’. 

Una dintre cele mai lungi şi mai ciudate relatări despre căderea 
Constantinopolului este în slava veche, păstrată în două versiuni. O versiune 
este atribuită unui oarecare Nestor Iskinder, care pare să fi ţinut un jurnal la 
vremea respectivă. Mai sînt şi redactări ruseşti, româneşti şi bulgăreşti. 
Nestor povesteşte despre o singură bătălie între Constantin şi un comandant 
turc, beglerbegul Orientului, din care împăratul a ieşit învingător. Continuă 
descriind felul în care Constantin a luptat vitejeşte la spărtura din zid, în 
timpul ultimului atac turcesc, şi cum ienicerii, ca fiarele sălbatice, l-au căutat 
peste tot ca să-i ia capul. Înainte de a muri, împăratul a mers la marea biserică 
şi s-a aruncat la pămînt, cerînd îndurare lui Dumnezeu şi iertarea păcatelor 
sale ; şi, luîndu-şi rămas-bun de la patriarh, de la tot clerul şi de la împără- 
teasă, a ieşit afară plingind: „Acela care vrea să moară pentru Biserica lui 
Dumnezeu şi pentru credinţa ortodoxă, să vină cu mine”. Urcîndu-se pe 
armăsarul lui arăbesc, a apucat-o drept spre Poarta de Aur, ucigînd mulţi turci 
în drumul său. Dar n-a putut să treacă prin Poartă, din pricina mormanelor de 
cadavre. Acolo a fost doborit şi ucis. 


„Împărăteasa s-a călugărit imediat, iar comandanții şi aristocrații care supra- 
vietuiserá au însoţit-o, pe ea şi pe multele ei doamne, la corăbiile lui Giustiniani 


1. Hierax, Threnos, ed. C.N. Sathas, Mecatwvixr BiBio0rikn, I, Venetia, 1872, 
p. 266; ed. Déthier, Mon. Hung. Hist., XXI, 1, p. 387; XXI, 2, p. 418. 
Xpovikóv Tüv Toópkov ZoviTăvuv, ed. G.T. Zoras, Atena, 1958, p. 81; 
Elizabeth A. Zachariadou, Tò Xpovik6 rüv Toópkov XouATÓvuv.. Kai Td 
*ITaAikd ToO mpórumo, Tesalonic, 1960, pp. 62-63. Martinus Crusius, Turco- 
-Graeciae libri octo..., Basel, 1584, Lib. I, p. 96. Vezi G. Kournoutos, Adytot 
Tfjg Toupkokparíac, I (Bactkr] BiBALo8rikn), Atena, 1956, p. 178. 

şi apoi la familiile lor, în insule şi în Morea [...]. Mehmed a pornit în căutarea 
împăratului şi a împărătesei [...]. După ce a cercetat marea biserică şi a 
interzis orice altă distrugere în ea, a mers la palatul imperial şi acolo un sîrb 
i-a adus capul împăratului. Sultanul a pus pe cîţiva dintre comandanții şi aris- 
tocratii greci să-l identifice sub jurámint şi apoi i l-a trimis patriarhului, ca să-l 
învelească în aur şi argint şi să-l păstreze ; patriarhul l-a pus într-o cutie aurită 
şi l-a aşezat sub altarul marii biserici. În schimb, alţii auziseră că unii dintre 
cei care fuseseră alături de el la Poarta de Aur şi supravietuisera au furat capul 
împăratului în aceeaşi noapte şi l-au dus în Galata, să fie păstrat acolo. 
Sultanul a căutat-o în zadar pe împărăteasă, pînă ce i s-a spus că megaducele, 
marele domestic şi alţii o urcaseră pe o corabie. El i-a muncit pe toţi şi i-a 
omorît. În acest chip s-au împlinit profetiile. "! 


În afară de inconsecventele evidente din această povestire, precum acelea 
privind locul în care a murit Constantin - fie la Poarta Sfîntului Roman, fie la 
Poarta de Aur -, sînt şi multe născociri. La vremea aceea nu era nici un 
patriarh al Constantinopolului care să primească şi să onoreze capul împăra- 
tului sau care să-i dea binecuvintarea ; nu era nici o împărăteasă, soţia lui 
Constantin, care să fie salvată pe corabie ; iar marea biserică a Sfintei Sofia, 
sub altarul căreia se pretinde cá ar fi fost îngropate rămăşiţele pámintesti ale 
împăratului, a fost închisă pentru creştini, imediat după cucerire. Se poate ca, 
la origine, jurnalul lui Nestor Iskinder să fi fost o consemnare corectă a eve- 
nimentelor. Dar, o dată cu trecerea anilor, el a acumulat adaosuri plăsmuite şi 
legendare. 

Abundenta de mărturii contradictorii face imposibilă stabilirea sigură a 
locului şi a felului în care a murit Constantin. Tradiţia grecească susţine că a 
fost ucis ca un erou sau un martir, luptind la sau în apropiere de Poarta 
Sfîntului Roman, pe cîtă vreme tradiţiile turceşti şi slave situează locul acţiunii 
la Poarta de Aur, indiferent dacă împăratul şi-a aflat sau nu moartea pe cînd 
încerca să fugă. Fireşte că nici un cronicar grec nu avea să accepte cu plăcere 
presupunerea că ultimul împărat bizantin ar fi murit în timp ce încerca să 
fugă. Pe de altă parte, nici faima şi gloria turcilor nu aveau de cîştigat dacă 


1. Nestor Iskinder, Povestire despre Constantinopol, ed. Pertusi, Caduta, I, pp. 292-298 
(traducere în limba italiană). Cf. B. Unbegaun, „Les relations vieux-russes...”, 
pp. 13-38. Dujéev, Medioevo bizantino-slavo, III, pp. 412-452; U.M. Braun şi 
A.M. Schneider, Bericht iiber die Eroberung Konstantinopels nach der Nikon- 
-Chronik übersetzt und erldutert, Leipzig, 1943. Versiunea românească este 
tradusă în franceză de V. Grecu, „La Chute de Constantinople dans la littérature 
populaire roumaine", BS, 14, 1953, pp. 55-81. 

aceştia ar fi recunoscut - aşa cum sugerau Tursun bei şi Ibn Kemal - că 
împăratul fusese ucis şi decapitat fără a fi identificat, că însemnele sale 
imperiale fuseseră pierdute sau furate, iar capul său nu fusese niciodată adus 
Sultanului. Tradiţia grecească este susţinută de faptul că autorii celor mai 
timpurii relatări contemporane, Leonardo din Chios şi Nicolo Barbaro, erau 
dispuşi să minimalizeze curajul grecilor. În linii mari, probabil că cel mai 
bine este să se accepte, cu privire la moartea lui Constantin, una sau alta 
dintre versiunile ultimilor cronicari bizantini. În mod sigur, este mai favorabil 
amintirii cuiva care a fost, fără îndoială, un curajos om de acţiune, „un 
principe vrednic de nemurire”, aşa cum l-a numit Sagundino!. A murit, după 
cum spune mai tîrziu un cîntec de jale despre Constantinopol, „fără să se 
fi bucurat de nici unul dintre roadele înaltei sale demnități, cu excepţia ace- 
luia de a fi cunoscut ca împăratul care a pierit în distrugerea generală a 
imperiului romanilor”?. 

O legendă fascinantă despre moartea lui Constantin este cuprinsă în altul 
dintre multele cîntece de jale despre căderea cetăţii. Ea povesteşte cum, 
atunci cînd turcii s-au năpustit la Poarta Sfîntului Roman, nefericitul împărat 
Constantin apăra zidul, cu cîţiva dintre aristocrații săi : 


„La dreapta lui era o biserică a Maicii Domnului. El a văzut o împărăteasă, 
însoţită de un număr de eunuci, venind către ea. Au intrat înăuntru, iar împă- 
ratul, împreună cu aristocrații săi, s-au grăbit să vadă cine putea fi această 
împărăteasă şi au intrat în biserică. [Au văzut-o] deschizînd uşa altarului şi 
intrînd. S-a aşezat pe tronul ierarhului şi părea foarte tristă. Apoi a deschis 
sfînta ei gură şi i s-a adresat împăratului: «Această nefericită cetate mi-a fost 
închinată mie şi de multe ori am salvat-o de la pedeapsa dumnezeiască. Şi 
acum m-am rugat iarăşi Fiului Meu şi Dumnezeului Meu. Dar, vai, el a hotărît 
că, de data aceasta, trebuie să fii lăsat în mîinile duşmanilor tăi, pentru că 
păcatele poporului tău au stârnit minia lui Dumnezeu. Aşa că lasá-ti coroana 
împărătească aici, ca s-o îngrijesc pînă în vremea cînd Dumnezeu va îngădui 
altcuiva să vină şi s-o ia». Cînd împăratul a auzit aceasta, s-a întristat foarte. 
Şi-a luat coroana şi sceptrul pe care-l avea în mînă şi le-a aşezat pe altar şi, 
cu lacrimi în ochi, a spus: «Împărăteasa mea, întrucît pentru păcatele mele 
am fost lipsit de majestatea mea împărătească, îmi pun şi sufletul în mîinile 
Tale, împreună cu coroana mea». Împărăteasa Îngerilor a răspuns: «Domnul 
Dumnezeu poate să-ţi odihnească sufletul în pace, în tovărăşia sfinţilor Săi». 


1. „Princeps immortalitate dignus” : Sagundino, ed. Pertusi, Caduta, II, p. 136. 
2. Anonymi Monodia, ed. Lambros, Movwdiat xai Opfjvot Eni TH Awoert Tfjg 
KwvotavtivouTdAews, NE, 5, 1908, p. 245. 

Împăratul s-a închinat şi a mers să-i sărute genunchiul, iar ea a dispărut şi 
eunucii ei, care erau îngerii ei, au dispărut împreună cu ea. Dar nici coroana, 
nici sceptrul nu se mai găseau unde fuseseră lăsate, căci Împărăteasa, Maica 
Domnului, le luase cu ea ca să le păstreze pînă la vremea cînd nenorocitul 
neam al creştinilor avea să fie iertat. Acestea au fost povestite mai tîrziu de 
unii Care se aflaseră acolo şi fuseseră martori la minune. Apoi împăratul, 
dimpreună cu aristocrații săi, a ieşit afară, lipsit de însemnele sale, ca să-i 
privească pe duşmani de pe ziduri. Şi-au unit forţele şi s-au luptat cu nişte 
turci pe care-i întîlniseră şi au fost biruiti. Turcii i-au doborit şi au dus capul 
împăratului vrednic de milă sultanului, care s-a bucurat mult pentru el"!. 


Această legendă dă o explicaţie divină şi consolatoare a motivului pentru 
care coroana şi sceptrul lui Constantin n-au fost găsite niciodată. Faptul că el 
n-a avut o coroană imperială pe care s-o piardă este fără însemnătate în lumea 
legendelor. Alţii spun că el însuşi şi-a aruncat însemnele imperiale, ca să se 
piardă în iureşul bătăliei, aşa încît să nu fie recunoscut ca împărat, fie viu, fie 
mort. Dar Împărăteasa Îngerilor i-a lăsat sabia, despre care s-au spus cîteva 
poveşti ciudate. În secolul al XIX-lea, un ambasador italian la Constantinopol, 
pe nume Tecco, a adunat o colecţie particulară de arme şi armament pe care, 
la un moment dat, a dăruit-o Sălii Regale de Arme (Armeria Regia) din oraşul 
său natal, Torino. Printre piese se afla o sabie gravată cu chipuri şi simboluri 
creştine şi purtind o dedicație în greacă pentru un împărat Constantin. În 1857, 
cercetătorul francez Victor Langlois a studiat-o şi a publicat descrieri ale ei, 
în trei reviste diferite. El a declarat că era, mai presus de orice îndoială, sabia 
ultimului împărat bizantin, sustinind că provenea din mormîntul sultanului 
Mehmed al II-lea. 

Misterul se adinceste cînd afli că Alexandros Paspatis, primul istoric grec 
modern al căderii Constantinopolului, credea că o asemenea sabie, purtind 
aproape aceeaşi inscripţie grecească, fusese dăruită împăratului Constantin de 
cardinalul Isidor, în 1452. Din nefericire, Paspatis nu dă nici o trimitere la sursa 
acestei informaţii. Dar comunică faptul că sabia se păstra la Constantinopol în 
vremea lui. Cartea sa a fost publicată în 1890. În 1857, Langlois anunţase că 
sabia se găsea la Torino. Probabil că sabia de la Torino era o copie a aceleia 
despre care, după mai bine de 30 de ani, avea să se spună că se afla la 
Constantinopol. În mod sigur, nici un alt expert în domeniu nu pare să fi 


1. Ibidem, pp. 248-250; ed. Pertusi-Carile, Testi, pp. 326-331. Aceeaşi poveste este 
spusă într-o cronică de la mănăstirea Sfîntul Ioan din Patmos. N.B. Tomadakis, 
“H èv TO Ilarutoxăi Kuidixt 287 Mixpa Xpovoypagia, EEBS, 25, 1955, pp. 28-37. 

împărtăşit convingerea domnului Langlois în identificarea sabiei de la Torino 
ca fiind aceea a lui Constantin Paleologul!. 

În 1886, o delegaţie a comunităţii greceşti din Constantinopol i-a dăruit 
prinţului Constantin, moştenitor al tronului elenilor, o sabie de ceremonie, cu 
ocazia majoratului. Descrierea acestei săbii, decorația şi inscripţia de pe ea 
sugerează că era o copie sau un facsimil după cea de la Torino, deşi donatorii 
săi au putut pretinde că aparținuse cîndva lui Constantin Paleologul. Un ziar 
atenian al vremii, relatînd despre acest dar făcut prinţului, publică un desen 
liniar al sabiei, cu o jumătate din inscripţie, şi exprimă punctul de vedere potri- 
vit căruia, deşi pare a fi în stil bizantin, nu există nici o dovadă că sabia i-ar 
fi aparţinut cîndva ultimului împărat?". În folclorul Constantinopolului s-a 
păstrat o poveste interesantă despre o altă sabie a lui Constantin Paleologul. În 
timpul asediului cetăţii, Dumnezeu a trimis un înger să ducă o sabie de lemn 
împăratului. Intermediarul îngerului a fost un sfînt sihastru, pe nume Agapios, 
care s-a grăbit spre palat să-şi împlinească misiunea divină. ,,Stapine, i-a spus 
el împăratului, iată o sabie trimisă de Dumnezeu ca să-i stîrpeşti pe duşmanii 


1. V. Langlois, „Notice sur le sabre de Constantin XI, dernier empereur de 
Constantinople, conservé à l'Armeria Reale de Turin”, Revue archéologique, 
14 (1), 1857, pp. 292-294 (traducere în limba greacă in Nea Pandora, 8, 1858, 
pp. 302-303, cu un desen al sabiei) ; idem, „Mémoire sur le sabre de Constantin 
XI Dracosés, dernier empereur grec de Constantinople", Revue de l'Orient et de 
l'Algérie et des Colonies, Paris, 1858, pp. 153-165. A.G. Paspatis, IloAtopkía 
Kai wog Tfjg KwvotavtivouTdAeus, nò TOV ‘OOwpavav év Erei 1453, 
Atena, 1890, pp. 94-95. Versiunea inscripţiei dată de el este umátoarea : 

Zò Baoiieă ârirrnre Adye Ocoó Navtdavaé, 

Nikns Bpafeta Supnoov Kata tiv ToAEpiov, 

TO ryeuóvi kai micro advOévty Kwvotavtivy, 

“Qonep notè TH Paoiei peydAð Kwvotavtivy. 

Cea mai recentă notă despre sabia de la Torino pare să-i aparţină lui G.A. Sotiriou, 
în revista grecească KiBwtdc, mai-iunie 1953, nr. 17-18, p. 240, cu un desen, dar 
fără informaţii suplimentare. 

2. Astu, anul 2, nr. 64, Atena, 7 decembrie 1886, p. 2, şi nr. 65, 14 decembrie 1886, 
pp. 6-8; Deltion tis Estias, nr. 520, 14 decembrie 1886, p. 3. 

* Sabia de la Torino, atribuită lui Constantin al XI-lea, i-a aparţinut de fapt domnului 
"Ţării Româneşti, Constantin Brincoveanu (1688-1714). Nu este exclus ca şi 
celelalte două săbii menţionate în text să fi fost nu simple copii, ci tot originale, 
apartinind aceluiaşi principe român, despre care se ştie că a posedat multe asemenea 
arme de lux: Emil Vîrtosu, „Odoare româneşti la Stambul”, extras din Buletinul 
Comisiunii Monumentelor Istorice, XXVIII, 1935, fasc. 83, pp. 9-17 (n.tr.). 

tăi, turcii.” Cînd Constantin a văzut că era făcută din lemn, s-a supărat şi a 
strigat: „Ce am să fac cu o sabie din lemn cînd eu am deja minunata sabie a 
gloriosului David, tatăl lui Solomon, care este lungă de 40 de coti" ?”. El l-a 
alungat pe călugăr, iar acesta, foc şi pară, s-a dus să-i dăruiască sabia 
sultanului Mehmed, care a primit-o cu dragă inimă. Datorită acestei săbii de 
lemn, Mehmed a reuşit să cucerească Constantinopolul. Călugărul Agapios a 
fost atît de tulburat de neîncrederea necuviincioasă a lui Constantin, încît a 
devenit musulman!. 

De vreme ce, în privinţa felului şi locului morţii lui Constantin, precum şi 
a sorții cadavrului său decapitat există atit de multă nesiguranţă, căutarea 
locului mormântului său ar putea părea fără rost. Teodor Spandounes sau 
Spandugnino, în vastul său tratat despre Originile turcilor, încheiat în 1538, 
observă: „Cronicarii turci spun că Mehmed a organizat o căutare a sfîntului 
trup al împăratului şi, găsindu-l, a plins deasupra lui şi l-a cinstit şi l-a însoţit 
la mormîntul său. Dar creştinii tăgăduiesc că ar fi fost vreodată găsit sau recu- 
noscut, pentru că nicăieri în Constantinopol nu i se poate vedea mormintul”?. 
Macarie Melissenos (Pseudo-Phrantzes) este singurul între cronicarii greci 
care spune că împăratul a avut o înmormântare creştinească. Ceea ce este foarte 
putin probabil. În mod sigur, sultanul nu ar fi îngăduit ca mormîntul ultimului 
împărat bizantin să devină un loc sfint sau de pelerinaj, care să le amintească 
locuitorilor creştini din oraş de gloria apusă. Astfel, povestea potrivit căreia 
rămăşiţele sale pămînteşti au fost îngropate în Sfinta Sofia, aşa cum este ea 
transmisă de Macarie Melissenos, poate fi socotită şi ea o fantezie?. 

Dar mitul că mormîntul lui Constantin avea să fie găsit undeva a mai dăi- 
nuit. Călătorul Evlia Celebi, scriind pe la 1660, credea că creştinii îşi inmor- 
mintaserá împăratul în mănăstirea Peribleptos sau, cum o numeau turcii, Sulu 
Monastir“. Peribleptos a rămas în mîinile ortodocşilor pînă în 1643; ea 
adăpostea, în mod sigur, mormîntul unui împărat, dar dintr-o vreme mult 


* Aproximativ 1.800 cm (n.tr.). 

. H. Carnoy şi J. Nicolaides, Folklore de Constantinople, Paris, 1894, pp. 74-75. 

2. Spandounes (Theodoro Spandugnino), De la origine deli Imperatori Ottomani..., 
ed. C.N. Sathas, Mvnueta... Documents inédits relatifs à l'histoire de la Grèce 
au moyen âge, IX, Paris, 1890, p. 154. 

3. Phrantzes, Chron. maius, p. 432. 

4. Evliya Chelebi, traducere de J. von Hammer, Narrative of Travels in Europe, 
Asia, and Africa in the Seventeenth Century by Evliya Efendi, Londra, 1846, p. 44. 
H. Turková, „La Prise de Constantinople d’après le Seyahatname d'Evliya Çelebi”, 
BS, 30, 1969, pp. 47-72, ín special p. 61. 


ma 

anterioară lui Constantin. În secolul al XIX-lea, un istoric turc a pretins că 
ultimul împărat fusese ucis lîngă Vefa Meidan, unde era un izvor cu apă 
sfinţită. Trupul său a fost înmormîntat în mănăstirea Zoodochos Pigi, Izvorul 
de viaţă dătător, într-un loc împădurit, la Baloukli. În timp ce patriarhul grec 
de Constantinopol, Constantios de Sinai, făcea cunoscut, în 1844, că moscheea 
Giil Camii, fosta biserică Sfînta Teodosia, al cărei hram este sărbătorit la 
29 mai, găzduia un mormint creştin despre care multi imami turci şi vizitatori 
creştini credeau că este al împăratului Constantin. Aceste poveşti au fost, fără 
îndoială, încurajate - dacă nu chiar inventate - de ghizii locali din oraş, 
dornici să obţină un profit rapid de pe urma străinilor naivi. Turiştilor din 
secolul al XIX-lea li s-a mai spus că guvernul turc furniza ulei pentru o 
candelă care ardea deasupra mormîntului împăratului, la Vefa Meidan. Această 
poveste, pentru care nu există nici o dovadă, ci numai simple vorbe, a fost 
răspîndită de proprietarul unei cafenele din apropiere. Mormintul - din care 
astăzi nu mai este nici o urmă - era, probabil, al unui derviş sau al ostaşului 
turc Arapis (sau Azapis), care, potrivit legendei otomane, a fost executat 
de sultan pentru că îl ucisese, în loc să-l captureze viu, pe împărat, în 1453. 
O altă legendă spunea că era mormîntul uriaşului Hasan, primul dintre ieniceri 
care a escaladat zidurile cetăţii. Totuşi, pretinsul mormint de lîngă Vefa 
Meidan pare să fi rămas neonorat şi necunoscut pînă în secolul al XIX-lea. 
O altă tradiţie era aceea că împăratul Constantin a fost înmormîntat în biserica 
Sfinţilor Apostoli, locul de ingropáciune al multora dintre împărații de dinain- 
tea sa şi care a servit ca locaş al patriarhiei de Constantinopol timp de cîţiva 
ani, după cucerire. Se spune că rămăşiţele sale pămînteşti au fost mutate in 
biserica Sfînta Teodosia (Giil Camii), atunci cînd, pe locul Sfinţilor Apostoli, 
arhitectul grec Christodoulos a construit moscheea Cuceritorului!. 


1. Diferitele informaţii despre mormîntul şi sabia lui Constantin au fost adunate de 
X.A. Siderides, Kovoravrivou IloAatoAóyou 0ávaroc, Tapog Kai omáOn, 
“H MeAétn, ianuarie-decembrie 1908, pp. 65-78, 129-146. Vezi si N.G. Politis, 
Paradoseis. Medétar mepi roO Bíou Kai rfjg yAdioong ToO ' EAAnvtxoO Aao0. 
IlapaS6oeig (BigAtoOri&y Mapaoifi), 2 vol., Atena, 1904, II, pp. 658-674; 
E. Pears, The Destruction of the Greek Empire and the Story of the Capture of 
Constantinople by the Turks, Londra, 1903, pp. 354-355; H.J. Magoulias, 
Doukas. Decline and Fall of Byzantium to the Ottoman Turks, Detroit, 1975, 
pp. 314-315, nota 289; EW. Hasluck, Christianity and Islam under the Sultans, 
Oxford, 1929, I, pp. 40-41 ; II, p. 731. Cu privire la afirmaţia cá biserica Sfinta 
Teodosia adăposteşte mormîntul împăratului, vezi A. Van Millingen, Byzantine 
Churches in Constantinople, Londra, 1912, pp. 173-178. 

După opinia eruditului dr. Paspatis, exprimată în istoria cuceririi turceşti a 
Constantinopolului, trupul lui Constantin n-a fost niciodată găsit sau identi- 
ficat, povestea decapitării sale fiind un mit născocit de Isidor de Kiev. Împă- 
ratul trebuie să fi fost înmormîntat într-o groapă comună, împreună cu tovarăşii 
săi de arme şi cu duşmanii săi ; dar la 1890, de locul în care el căzuse, cu atîta 
nobleţe, încă nu te puteai apropia, din pricina mirosului respingător!. Este 
inutil să mai facem alte speculaţii. Dacă umilitii creştini din veacul al XV-lea 
ar fi ştiut unde fusese înmormîntat împăratul lor, ar fi transmis, cu siguranţă, 
secretul urmaşilor lor. Teodor Spandounes, care se mîndrea cu descendența 
lui din familia Cantacuzino şi care cunoştea bine Constantinopolul, spunea 
adevărul. În secolul al XVI-lea cel puţin, mormîntul lui Constantin nu era de 
găsit nicăieri. Nici chiar cîntecele populare greceşti despre moartea nobilului 
şi eroicului împărat Constantin nu dau vreun indiciu al locului unde a fost 
îngropat. 


„A murit luptînd singur-singurel, pe calul său cu picioare albe. A omorit zece 
paşale şi 60 de ieniceri înainte ca sulița să i se rupă şi sabia să-i crape, şi nu 
era nimeni acolo care să-l ajute. Şi-a înălţat ochii către cer şi a strigat: 
«Doamne Atotputernic, Făcătorul Lumii, ai milă de poporul tău, ai milă de 
Constantinopol ! ». Un turc l-a lovit in cap şi bietul Constantin a căzut de pe 
cal şi a fost culcat la pămînt, în tot praful şi sîngele. I-au retezat capul şi l-au 
înfipt în vîrful unei sulițe şi i-au îngropat trupul sub dafin. ”? 


Ultimul cuvînt se cuvine a-i fi dat marelui logofăt Hierax, care, la vreo 
50 de ani după Spandounes, a scris: „Patria pe care a iubit-o aşa de mult a 


devenit mormîntul împăratului Constantin şi al tuturor aristocraților sái"?. 


1. Paspatis, Poliorkia, p. 192. 

2. ʻO Odvatog To Kwvotavtivou ApáyaGn, in E. Legrand, Recueil de chansons 
populaires grecques (Collection de monuments pour servir à l'étude de la langue 
néo-hellénique, nouvelle série, I), Paris, 1874, nr. 48, pp. 74-76. 

3. Hierax, ed. Sathas, Mecatwvukr) BifAto8r(kn, I, r. 685-686, p. 267 ; ed. Déthier, 
Mon. Hung. Hist., XXI, 1, p. 388. 


Capitolul 6 


Împăratul fără de moarte 


Constantin a fost căsătorit de două ori. Prima soţie, Maddalena-Teodora 
Tocco, a murit în 1429. A doua, Caterina Gattilusio, a murit în 1442. Nici 
una dintre ele nu i-a dăruit copii. Toate eforturile lui Gheorghe Sphrantzes 
şi ale altora de a-i găsi o a treia consoartă au fost zadarnice. Ca urmare, 
Constantin a murit necăsătorit şi fără urmaşi. Acest fapt este confirmat de 
mărturii documentare. În decembrie 1494, nepotul său, Andrei Paleologul, 
fiul despotului Toma al Moreii, şi-a cedat formal drepturile la tronul bizantin 
regelui Carol al VIII-lea al Franţei. În documentul pe care l-a întocmit, 
Andrei precizează faptul că unchiul său, Constantin, murise fără copii şi fără 
un moştenitor al titlului său imperial (Constantini Palaeologi sui patrui sine 
liberis defuncti )!. Cu toate acestea, mitul că ar fi lăsat o împărăteasă văduvă 
şi un fiu sau fiice a dăinuit. Poate că a fost răspîndit prin intermediul versiu- 
nilor slavone ale jurnalului lui Nestor Iskinder. Mai fusese sugerat şi în 
epistola pe care Aeneas Sylvius a scris-o papei Nicolae al V-lea, în iulie 1453, 
şi a fost păstrat cu sfinţenie în povestirea despre cucerirea cetăţii pe care 
acelaşi Aeneas a inclus-o în Cosmographia sa. Acesta a relatat cum sultanul 
Mehmed, la sărbătorirea cu libatii a victoriei sale, adusese dinaintea lui pe 
soţia împăratului Constantin, pe fiicele sale şi pe cele mai însemnate doamne 
de la curte, le pîngărise şi apoi le ucisese?. În altă parte, Aeneas scrie că fiul 
lui Constantin fugise la Pera (Galata)?. Un cronicar francez, Matthieu de 
Coucy, care a murit în 1461, pretinde că sultanul a necinstit-o pe văduva lui 


1. Lambros, ‘ʻO Kwvotavtivog MadatoAdyog àg oóGuyoc..., NE, 4, 1907, p. 446. 

2. Ed. Déthier, Mon. Hung. Hist., XXI, 1, p. 681. Lambros, NE, 4, p. 446, a 
atribuit greşit această mărturie lui Isidor de Kiev. 

3. Vezi supra, p. 93. 

Constantin în biserica Sfinta Sofia şi apoi a închis-o în seraiul lui. Dar Leon 
Allatius a negat că împăratul Constantin ar fi murit ca om însurat, rigoarea sa 
în această privinţă fiind lăudată de Du Cange, cîţiva ani mai tírziu!. Soarta 
soţiei şi a copiilor fictivi ai lui Constantin este povestită, în cea mai teatrală 
şi mai tragică formă, de marele logofăt Hierax - iar de la el, cum am men- 
tionat deja, a trecut în Cronica grecească a sultanilor, precum şi la Martin 
Crusius, eruditul profesor de la Tiibingen. 

A trecut şi în folclorul grec modern. Potrivit unei poveşti - care se spunea 
încă la 1900 -, pretinsa împărăteasă era însărcinată in luna a şasea cînd 
Constantin a fost ucis. În vreme ce sultanul era plecat în campaniile sale din 
Nord, ea a născut un băieţel. Împărăteasa l-a botezat şi l-a numit Panagi. Cînd 
sultanul s-a întors, a întrebat-o ce nume îi dăduse copilului şi ea a spus 
„Khan”. L-a crescut singură, sultanul fiind plecat foarte des. A găsit dascăli 
înţelepţi şi sfinţi părinţi care să-l iniţieze în cultura grecească şi în credinţa 
creştină. Cît a fost mic, el a mers cu regularitate la biserică, dar cînd a crescut, 
s-a îndreptat către moschee şi a devenit mai priceput la Coran decît la 
Evanghelii. La timpul cuvenit, a ajuns sultan, întorcîndu-şi apoi toată răutatea 
împotriva religiei noastre. Cu toate acestea, sultanii care i-au urmat au fost de 
stirpe creştină?. O altă legendă spunea că, atunci cînd turcii au cucerit 
Constantinopolul, văduva împăratului care fusese ucis s-a închis în palatul ei. 
Mehmed a încercat să sfărîme uşile, dar n-a izbutit. În cele din urmă, a fost 
nevoit să accepte cele trei condiţii impuse de ea: o stradă din oraş să fie 
rezervată numai pentru folosinţa grecilor ; trupurile creştinilor morţi trebuiau 
purtate, în procesiune funebră, cu feţele la vedere şi nu acoperite, după obi- 
ceiul turcesc ; toate monedele bătute de sultani trebuiau să conţină numele lui 
Constantin sau al Constantinopolului?. 

Citiva cercetători moderni au afirmat că împăratul Constantin a fost logo- 
dit - dacă nu chiar căsătorit - cu Anna Paleologhina, fiica megaducelui Luca 
Notaras, ucis mişeleşte de sultan, după cucerire. Afirmația nu este demnă de 
încredere. Anna însăşi n-a pretins nicicînd că ar fi fost logodnica împăratului. 
În mod sigur, ea nu s-a căsătorit niciodată şi se ştie că trăise în Italia înainte 


1. Lambros, NE, 4, p. 447. Leon Allatius, De ecclesiae occidentalis atque orientalis 
perpetua consensione, Coloniae Agrippinae, 1648, col. 955-956; C. du Fresne 
Du Cange, Historia Byzantina duplici commentario illustrata, |: Familiae Byzan- 
tinae, Paris, 1680, p. 245. Allatius (Allacci) din Chios (1586-1669) a fost biblio- 
tecar la Vatican. 

2. Politis, Paradoseis, I, pp. 26-27. 

3. Ibidem, II, pp. 689-690. 

de 1453!. În sfirşit, unii cronicari turci au născocit o poveste după care 
împăratul Constantin fusese logodit cu o fiică a regelui Franţei. Regele a 
echipat o flotă de 600 de corăbii, potrivite cu rangul fiicei sale, şi le-a trimis 
să jefuiască țărmurile Africii şi ale Siriei. O parte din prada pe care o 
adunaseră urma să alcătuiască zestrea fetei. Douăzeci dintre aceste nave au 
dus-o pe prinţesă la Constantinopol. Dar turcii, care pe atunci asediau cetatea, 
le-au capturat pe toate şi şi-au însuşit prada. Prinţesa din Franţa a devenit 
soţie nu a împăratului creştin Constantin, ci a sultanului otoman Mehmed ; la 
momentul potrivit, ea a devenit mama sultanului de mai tîrziu Baiazid Ildîrîm? . 

Ne aflăm acum pe tărîmul mitului şi legendei, al fanteziei, al sperantelor 
naive şi al falselor profeţii. După acea fatidică zi de marţi, din mai 1453, 
primele reacţii ale creştinilor zdrobiţi au fost deznădejdea şi uluirea. Ei şi-au 
exprimat simtímintele în cîntece de jale şi bocete pentru căderea cetăţii lor. 
Constantinopolul şi marea biserică a Sfintei Sofia au ajuns să fie personificate 
ca simboluri ale măreției şi gloriei pierdute şi ca tinte cărora să li se adreseze 
într-o manieră retorică, de parcă nenorocirea lor ar fi fost individuală. Unul 
dintre cele mai timpurii exerciţii în această nouă formă literară a fost cîntecul 
de jale (monodia) compus de Ioan Eugenikos?. Acesta nu era singurul care 
punea dezastrul pe seama păcatelor locuitorilor cetăţii, precum şi a unirii 
de la Florenţa, care sacrificase puritatea credinţei ortodoxe pe altarul utilității. 
A invocat numele lui Constantin cel Mare, cel întocmai cu Apostolii. Dar l-a 
omis pe ultimul împărat Constantin, pe care odinioară îl admirase. Andronic 
Kallistos (cca 1400-1480), un cărturar remarcabil al diasporei bizantine din 
Italia, a scris o lungă şi elaborată monodie. El jeleşte distrugerea cetăţii care 
fusese „inima comună a tuturor elenilor, mamă milostivă, apărătoare şi liman 
de odihnă pentru toţi, cea care se îngrijea de toate lucrurile bune” şi deplînge, 
în cel mai exagerat limbaj retoric, pierderea preasfintului împărat Constantin, 


1. Lambros, NE, 4, pp. 454-466. S. Runciman, „The Marriages of the Sons of the 
Emperor Manuel II”, Rivista di Studi Bizantini e Slavi, 1, 1980, pp. 273-282, în 
special p. 281 ; Nicol, Byzantine Family of Kantakouzenos, pp. 230-231. 

2. Evliya Chelebi, Narrative of Travels, pp. 38-39; Turkovâ, „La Prise de 
Constantinople", pp. 50-55; Politis, Paradoseis, II, p. 690. 

* Baiazid Ildîrîm (,,Fulgerul”) nu a fost fiul sultanului Mehmed al II-lea, ci unul 
dintre înaintaşii săi, domnind în perioada 1389-1402. Textul se referă, desigur, la 
sultanul Baiazid al II-lea (1481-1512) (n.tr.). 

3. Ioan Eugenikos, Cíntec de jale, ed. Lambros, Movoóíat kai Opvo, 
pp. 109-269, in special pp. 219-226. Vezi Dujtev, Medioevo bizantino-slavo, III, 
pp. 408-412. 

un cîrmuitor mai deschis decît Temistocle, cu o vorbire mai curgătoare decît 
a lui Nestor, mai înţelept decît Cirus, mai drept decît Radamantus şi mai 
curajos decît Hercule’. 

Cintecele de jale stăruiau asupra trecutului. Andronic Kallistos nu putea 
vedea nici o speranţă pentru viitor. El pretindea cá mai curînd ar muri decît 
să trăiască mai departe fără cetate şi fără imperiu. Ghenadie Scholarios şi alţii 
au găsit o oarecare consolare bolnăvicioasă în profeția că lumea avea să se 
sfîrşească la încheierea celui de-al şaptelea mileniu, iar pînă atunci nu mai era 
mult de aşteptat?. Nestor Iskinder credea că întemeierea Constantinopolului 
şi pierderea sa de către împărați cu numele Constantin nu era numai o coinci- 
dentá ieşită din comun. Era împlinirea destinului cetăţii. Tot astfel, vechea 
Romă fusese întemeiată de Romulus şi se sfîrşise cu Romulus Augustulus. 
Totul era pierdut. Bizanțul îşi urmase drumul’. Pe de altă parte, unii au 
început să privească înainte, spre o zi in care creştinii umiliti se vor putea 
bucura din nou de gloria apusă a Constantinopolului. Chalcocondil şi-a 
exprimat speranţa că avea să vină o vreme cînd un împărat grec va cîrmui din 
nou peste o împărăție mare, locuită de urmaşii poporului siu*. Greci mai 
creduli, de la sfîrşitul secolului al XV-lea şi de mai tîrziu, şi-au închipuit că 
ultimul împărat, Constantin Paleologul, avea să vină să-i elibereze, el nefiind 
mort cu adevărat - era numai adormit şi aştepta o chemare din ceruri. Oamenii 
s-au alinat cu gîndul că multe profeţii vechi despre cetatea lor se împliniseră, 
dar că tot pe atîtea trebuiau încă să se realizeze. 

Un cîntec de jale de un tip diferit este lungul poem despre Cucerirea 
cetăţii, atribuit greşit lui Emanuel Georgillas, poet din Rodos. A fost compus 
în 1453 şi de aceea este prima dintre monodiile pe o temă care avea să pună 
la încercare condeiele multor stihuitori şi scriitori în proză din anii următori 
şi care avea să treacă în folclorul grec. Poetul deplinge cucerirea şi distrugerea 
cetăţii sfinte. Dar telul său principal este acela de a-i îndemna pe principii 
creştinătăţii apusene să o elibereze din captivitatea turcească. El îi cheamă pe 
papá, pe venețieni, pe genovezi, pe regele Franţei, pe ducele Burgundiei şi chiar 
pe englezi să-şi unească forţele într-o cruciadă pentru salvarea Constantinopolului. 
Poemul începe cu o tinguire pentru ghinionul care insotise întotdeauna, cu 
încăpăţinare, drumul ultimului împărat, Constantin Dragases, chiar de la 


1. Andronikos Kallistos, Cîntec de jale, ed. Lambros, Movwé{at xai Opfjvo:, 
pp. 203-218; ed. Pertusi, Caduta, II, pp. 353-363 (partial). 

2. Scholarios, Œuvres complètes, ed. Petit et al., IV, pp. 511-512. Vezi supra, p. 90. 

. Vezi Dujéev, Medioevo bizantino-slavo, III, p. 423. 

4. Chalkokondyles, I, p. 2. 

începutul carierei sale, in Morea. Prima lui greşeală a fost distrugerea cetăţii 
Clarentza, cu bisericile şi mănăstirile ei, cu casele şi averile arhontilor ei. Cel 
care-l sfătuise să procedeze astfel greşise ; în această nelegiuire şi-a avut 
originea nenorocul său. Cînd a fost numit despot al Mistrei şi al Moreii, 
Constantin a construit marele şi minunatul zid Hexamilion în răstimp de 30 de 
zile. Dar l-a înfăptuit cu preţul atîtor dureri şi suferinţe din partea stápinilor 
locali şi a oamenilor lor, încît n-a pricinuit decît mizerie ; iar cînd turcii l-au 
dărîmat, preţul a fost plătit de bogatul oraş Corint şi apoi de oraşul Patras, 
făcînd din succesul lui Constantin un dezastru. 

Apoi, nenorocirile lui au fost sporite de moartea fratelui său, Caloioan, 
împăratul cel înţelept. Ceasul morţii acestuia a fost ceasul pieirii pentru creştinii 
ortodocşi. Temeliile Constantinopolului au fost zguduite şi a fost o zi nefastă 
aceea în care Constantin fusese chemat din Morea pentru a fi încoronat împărat 
în nefericita cetate, căci ghinionul îl urmărise întotdeauna. Dar ei l-au adus la 
palat şi l-au încoronat împărat la Sfinta Sofia, iar la 29 mai, o zi neagră, care 
n-ar fi trebuit niciodată să vină, cîinii de turci au cucerit cetatea. A fost o 
întîmplare care trebuia deplinsá de toti creştinii, atit din Răsărit, cit şi din 
Apus, şi care fusese atrasă asupra lor de propriile păcate. Cu toate acestea, 
împăratul nu trebuia acuzat. Nu fusese vina lui. El şi poporul său îşi agátaserá 
speranţele de ajutorul papei de la Roma şi al cardinalilor săi, al regelui Franţei, 
al ducilor, conților, principilor şi republicilor din Occident, al împăratului 
Germaniei, al sîrbilor, al ruşilor, al ungurilor şi al altora. Împăratul a aşteptat 
corăbii de la Veneţia, de la Genova, de la catalani şi din toată Italia. Dar 
speranţele sale nu s-au împlinit şi a murit, spun ei, aruncîndu-se în propria 
sabie. Apoi, poetul trece mai departe şi descrie ororile jefuirii turceşti asupra 
Constantinopolului, după care îi îndeamnă pe cîrmuitorii din Apus, în special 
pe papă, să vină şi să elibereze nefericita cetate, avertizîndu-i că, dacă intirzie 
şi le dau turcilor timp să-şi întărească puterea în Răsărit, atunci şi Apusul va fi 
înghiţit curînd. Către sfîrşitul poemului, el se adresează nenorocosului împărat 
Constantin Dragases : „Spune-mi, unde poti fi găsit? Trăieşti sau ai murit de 
propria ta spadă ? Cuceritorul sultan Mehmed a căutat printre capetele şi trupu- 
rile tăiate, dar nu te-a aflat [...]. Sînt unii care spun că eşti ascuns sub atot- 
puternica mînă dreaptă a Domnului. De-ai fi cu adevărat în viaţă şi nu mort! "!. 

Un alt poem anonim care deplinge soarta cetăţii, scris în 1453 sau curînd 
după aceea, este cunoscut ca Anakalima Constantinopolului. Autorul pare să 


1. Pseudo-Georgillas, Threnos, ed. A. Ellissen, Analekten, III, Leipzig, 1857, 
pp. 106-249; W. Wagner, Medieval Greek Texts, Londra, 1876, pp. 141-170; 
E. Legrand, Bibliothéque grecque vulgaire, I, Paris, 1880, pp. 169-202. 

fi venit din Cipru şi scrie într-un stil mai popular. El face o relatare dramatică 
şi plină de culoare a felului în care a murit nenorocitul împărat Constantin, 
rugîndu-şi oştenii cretani să-i taie capul şi să i-l ducă în Creta, mai bine decît 
să fie capturat viu de sultanul Mehmed şi de cîinii săi de pradă. Dar poetul nu 
dă nici o speranţă viitorului cetăţii Constantinopolului, renumită odinioară. 
Ea a devenit „Tourkopolis”. Íngerul a cárui datorie era sá strájuiascá biserica 
Sfinta Sofia a plecat, iar tinárul care, dupá credinta tuturor, avea sá ia asupra 
sa paza a venit sub chipul fiului, dar nu al întemeietorilor bisericii, ci al 
Antihristului - Mehmed ; iar îngerii şi sfinţii nu vor mai fi de nici un ajutor!. 

Cronicarul Ducas, relatind despre căderea Constantinopolului, spune urmă- 
toarea poveste : 


„Şi atunci femeile toate, şi bărbaţi, şi călugări, şi călugăriţe au început să 
alerge la biserica cea mare şi copiii cei mici şi-i duceau în braţe, bărbaţi şi 
femei, lăsîndu-şi casele oricui ar vrea să intre. Şi se putea vedea această stradă 
intesatá de mulţime de oameni. Şi de ce îşi căutau cu toţii scáparea în biserica 
cea mare? De multi ani s-au tot auzit spusele unor profeti mincinosi, cum că 
oraşul are să fie dat turcilor şi că au să intre înăuntru cu putere şi că bizantinii 
au să fie bătuţi de ei pînă la Coloana lui Constantin cel Mare. După aceea însă, 
se va cobori un înger cu sabia în mînă şi va da împărăţia şi sabia unui bărbat 
necunoscut, ce are să se găsească atunci stînd lîngă coloană, un om simplu de 
tot şi sărăcăcios, şi-i va spune: «Ţine această sabie şi răzbună poporul 
Domnului». Atunci turcii vor lua-o înapoi la fugă şi bizantinii îi vor goni, 
tăindu-i, şi-i vor alunga şi din Constantinopol, şi din apus şi din părţile de 
răsărit, pînă la graniţele Persiei, într-un loc numit Monodendrion [...]. Acesta 
era gîndul bizantinilor care le umbla prin cap de mulţi ani, ceea ce s-a făcut 
acuma, că: «Dacă vom lăsa în urma noastră Coloana Crucii, vom scăpa de 
urgia ce vine»”. 


Descriind acelaşi iureş al refugiaților către Sfinta Sofia, Chalcocondil 
spune că profeția prevestea că turcii aveau să fie opriţi din drum în locul numit 
Tauros - Forul Taurului sau al lui Teodosius?. 

Potrivit poveştilor din folclorul grec de mai tîrziu, turcii aveau să fie minati 
spre răsărit, pînă într-un loc numit Mărul Roşu (Kokkini Milia) sau Monodendrion, 


1. ’AvoxdAnya rfjg KuovoravrtvoóroAnc, ed. E. Kriaras, Tesalonic, 1965. 

2. Doukas, pp. 363-365 ; Chalkokondyles, II, p. 161. Coloana lui Constantin a mai 
fost cunoscută şi drept Coloana Crucii, după secolul al XII-lea, cînd statuia impára- 
tului a fost înlocuită cu o cruce. R. Janin, Constantinople byzantine, ediţia a II-a, 
Paris, 1964, pp. 77-80. 

care se credea că este leagănul lor său locul de naştere al lui Mahomed”. 
Legenda „săracului” căruia avea să-i fie încredinţată, într-o bună zi, salvarea 
poporului creştin şi a cetăţii sale, prin nimicirea „sarazinilor” şi supunerea 
„neamurilor cu părul blond”, derivă dintr-un amalgam de oracole şi profeţii. 
Aşa-numitele viziuni sau revelații ale profetului Daniel par să fi prezis că 
„împăratul cel sărac”, pe nume Ptocholeon, îi va distruge pe ismaeliti şi-i va 
goni pînă la Monodendrion. După alte versiuni, „împăratul care fusese socotit 
mort” se va ridica dintr-un oraş numit Tyrannis sau Tyrannos şi-i va înfrînge 
pe ismaeliti într-o mare bătălie, în care „neamurile cu păr blond” vor lupta 
alături de el, ca aliaţi. 

Bizantinii care s-au îngrămădit în catedrala Sfînta Sofia, în spatele Coloanei 
lui Constantin, la 29 mai 1453, au fost crunt înşelaţi în credinţa lor naivă că 
„împăratul cel sărac” de lîngă Coloană avea să-i salveze. Dar profeţiile rămîn 
adesea deschise la reinterpretări. Generatiile de mai tîrziu au ajuns să creadă 
că cetatea lor avea să fie refăcută şi reînviată de un împărat mort şi cu desăvîrşire 
uitat". El avea să se trezească din lungul său somn, ridicînd din nou sceptrul 
imperiului. Această poveste - din care au existat multe variante — a fost 


* Pentru legenda Mărului Roşu şi diferitele sale semnificaţii, vezi studiile lui Pál 
Fodor, „The View of the Turk in Hungary: The Apocalyptic Tradition and the 
Legend of the Red Apple in Ottoman-Hungarian Context”, in Les traditions apo- 
calyptiques au tournant de la chute de Constantinople, Actes de la Table Ronde 
d'Istanbul (13-14 aprilie 1996), Benjamin Lellouch şi Stephane Yerasimos (eds.), 
L'Harmattan, Paris-Montréal, 1999, pp. 99-131 ; şi Stéphane Yerasimos, „De l'arbre 
ala pomme : la généalogie d'un thème apocalyptique”, loc.cit., pp. 153-192 (n.tr.). 

1. Aceste legende sînt adunate in Politis, Paradoseis, II, pp. 658-674. Profetiile lui 
Daniel se găsesc la A. Vassiliev, Anecdota graeco-byzantina, 1, Moscova, 1893, 
pp. 33-47. Vezi in special Pertusi, „Les «Visiones Danielis»”, in Fine di Bisanzio, 
pp. 35-127. Pentru originile textelor profetice, vezi P.J. Alexander, The Byzantine 
Apocalyptic Tradition, Berkeley - Los Angeles - Londra, 1985. Cu privire la 
versiunea turcească a profetiei despre Mărul Roşu, vezi Hasluck, Christianity and 
Islam, II, pp. 736-740. 

** Acest mit se regăseşte în culturile multor popoare, monarhul adormit putînd fi, in 
egală măsură, un personaj legendar sau un suveran real. Între „monarhii” care îşi 
dorm somnul pe o insulă, într-o peşteră sau în propriul mormînt, aşteptînd 
învierea, se numără Arthur, Siegfried, Carol cel Mare, Frederic Barbarossa, 
Frederic al II-lea, regele Wenzel al Boemiei, ţarul Alexandru I şi chiar domnul 
Moldovei, Ştefan cel Mare. Vezi, pentru aceasta, Vasile Lovinescu, „Mitul monar- 
hului ascuns (permanenţă si ocultare)”, in Jdem, Monarhul ascuns (permanenţă şi 
ocultare), ediţie îngrijită de Alexandrina Lovinescu şi Petru Bejan, cuvînt înainte 
de Ştefan S. Gorovei, Iaşi, 1992, pp. 17-48 (n.tr.). 

consemnată în versuri şi s-a întemeiat pe aşa-numitele oracole ale lui Leon ce: 
Íntelept!. În cîteva dintre versiunile sale, legendarul „sărac” a fost trecut în 
planul al doilea de către un personaj mai important. Împăratul care trebuia să 
reînvie era Constantin Paleologul, eroul ultimelor zile ale Constantinopolului 
creştin, care fusese preschimbat în marmură şi făcut astfel nemuritor. Un 
înger al Domnului îl salvase cînd era pe punctul de a fi ucis de turci. Îngerul 
îl atinsese, îl prefăcuse în marmură şi-l ascunsese într-o peşteră subterană, 
aproape de Poarta de Aur a cetăţii. Acolo, împăratul de marmură doarme şi 
aşteaptă chemarea îngerului ca să se trezească. Turcii, continuă legenda, ştiu 
totul despre această minune, dar nu pot găsi peştera. Aşa încît au zidit Poarta 
de Aur, prin care împăratul avea să vină într-o bună zi pentru a elibera cetatea. 
Iar cînd Dumnezeu va voi astfel, îngerul se va pogori, îl va reinsufleti pe im- 
păratul de marmură şi-i va da înapoi sabia pe care o purtase în luptă, iar el se 
va întoarce la viaţă, va intra în cetate şi-i va goni pe turci pînă la Mărul Roşu. 

Întregul ciclu al învierii, întronării şi victoriilor împăratului adormit este 
ilustrat în 17 miniaturi din cronica pictorului cretan Gheorghe Klontzas, care 
datează din 1590. Împăratul este infatisat întins în mormîntul sáu şi păzit de 
îngeri, înainte de a fi trezit ; este înfăţişat apoi încoronat la Sfînta Sofia şi 
intrind în palatul din Constantinopol. În continuare, este arătat confruntîndu-se 
cu turcii în şase bătălii. După aceea este reprezentat rugîndu-se la Cezareea, în 
Capadocia, mărşăluind spre Palestina, întorcîndu-se în triumf la Constantinopol 
şi, în cele din urmă, intrînd în Ierusalim. Acolo este arătat incredintind Crucea 
şi coroana sa bisericii Învierii, înainte de a-şi da sufletul lui Dumnezeu, pe 
Golgota, şi de a fi înmormîntat în aceeaşi biserică la Ierusalim. Dar, pînă la 
ceasul învierii sale, împăratul de marmură sau adormit stătea culcat, în taină, 
lîngă Poarta de Aur din Constantinopol, poarta prin care împărații din trecut 
se întorseseră în triumf din bătăliile lor. Faptul că turcii o zidiseră a dat greu- 
tate profetiei: dovedea teama lor că ceva putea fi, totuşi, adevărat. La urma 
urmei, tradiţia turcească a fost cea care a situat locul morţii lui Constantin la 
Poarta de Aur?. 


1. Vezi C. Mango, „The Legend of Leo the Wise", Zbornik Radova Vizantološkog 
Instituta, 6, Belgrad, 1960, pp. 59-93. 

2. Klontzas, ed. Paliouras (vezi supra, p. 87, nota 4), plansele 324-331, pp. 246-247. 
Politis, Paradoseis, I, p. 22, nr. 33; II, pp. 688-674. N.A. Bees, [epi ToO 
loropnuévou xpnonoioyiov tiG kparikfic BiBALoOrjknsg TOO Bepoiivov (Codex 
Graecus fol. 62-297) kai ToO 0póAou ToO „Mappapwpévou Baoi.â”, BNJ, 13, 
1937, pp. 203-244. N.G. Politis, „Croyances populaires sur le rétablissement de 
la nation hellénique”, La Revue de Gréce, 1 (1), 1918, pp. 151-170. 

În 1625, Sir Thomas Roe, pe atunci ambasador britanic la Poartă, a cerut 
permisiunea să scoată cîteva dintre vechile statui şi pietre cioplite de deasupra 
Portii de Aur, ca să le trimită ducelui de Buckingham, pentru colecţia sa de 
antichităţi. El a observat cá Poarta de Aur era ziditá si cá nu fusese deschisá 
niciodată de cînd „împărații greci" pierduseră cetatea. N-a reuşit să urneascá 
pietrele prea mult din loc, din pricina amestecului autorităţilor, precum şi a 
opoziţiei locale. Turcii din jur manifestau o teamă superstiţioasă faţă de 
Poarta de Aur şi faţă de tot ce era legat de ea. Interpretul lui Sir Thomas i-a 
spus că exista o profeție potrivit căreia statuile erau vrájite şi, dacă erau date 
jos, „o mare schimbare avea să se petreacă în acest oraş. A vorbit despre o 
criptă aflată sub pămînt, ceea ce eu n-am înţeles ; [...] şi este adevărat că, 
deşi n-am putut căpăta pietrele, aproape că am stîrnit o rázmeritá în acea parte 
a oraşului”!. 

În 1717, Lady Mary Wortley Montagu, soţia ambasadorului britanic de 
atunci la Constantinopol, a relatat o întîmplare ciudată, legată de superstitia 
turcilor. Ea privea o mumie egipteană de foarte bună calitate, pe care regele 
Franţei voise s-o trimită în dar regelui Suediei, Carol al XII-lea. „A plătit un 
preţ mare pentru ea, scrie Lady Mary, şi turcilor (căci mumia trebuia să 
treacă prin Istanbul, în călătoria sa) le-a intrat în cap că regele trebuie să fi 
avut, în mod sigur, un plan important, care se sprijinea pe ea. Ei au socotit că 
acela era trupul Dumnezeu ştie al cui şi că soarta imperiului lor depindea în 
chip mistic de păstrarea lui. Cu această ocazie, au fost reamintite unele vechi 
profeţii şi mumia a fost trimisă la închisoare, la Şapte Turnuri, unde a rămas 
ferecată de atunci încoace. ”? Pouqueville, călătorul şi consulul francez de mai 
tîrziu, a auzit această poveste de la un turc şi a înţeles că mumia fusese 
capturată şi sechestrată de ieniceri la Poarta Edirne. Ei presupuseseră că erau 
moaştele vreunui sfînt şi le puseseră sub pază, în fortăreaţa de la Şapte 
Turnuri. Pouqueville însuşi a fost ţinut prizonier acolo, din 1799 pînă în 1801, 
şi a descoperit locul unde era ascunsă mumia. N-a spus niciodată că turcii ar 
fi privit-o ca pe un soi de talisman pentru apărarea oraşului lor ; şi a manifestat 
atît de puţin respect pentru puterile sale supranaturale, încît i-a scos capul, l-a 


1. The Negotiations of Sir Thomas Roe, in his Embassy to the Ottoman Porte from the 
Year 1621 to 1628 Inclusive, Londra, 1740, pp. 387, 512. 

2. R. Halsband (ed.), The Complete Letters of Lady Mary Wortley Montagu, I, 
Oxford, 1965, pp. 364-365 (iunie 1717); F.W. Hasluck, „Constantinopolitana”, 
Journal of Hellenic Studies, 43, 1923, pp. 162-167; idem, Christianity and 
Islam, Y, pp. 353-354. 

strecurat în buzunar şi l-a luat cu sine!. Cu toate acestea, povestea lui Lady 
Wortley Montagu poate avea ceva substanţă, măcar în sensul că Poarta de Aur 
din cele Şapte Turnuri ar fi fost bîntuită de trupul legendar al unui împărat 
salvator care putea, într-o bună zi, să se întoarcă viu şi să provoace oraşului 
„O mare schimbare”. 

S-a spus că deşteptarea împăratului adormit avea să fie vestită de mugetul 
unui bou. Existau însă unele diferenţe de opinii cu privire la numele împă- 
ratului. S-a pretins că patriarhul Tarasios, din secolul al IX-lea, ar fi prezis că 
împăratul care avea să fie trezit din lungul său somn va purta un nume care să 
înceapă cu „I” şi să se termine cu „S”, insemnind ,salvare" - cu alte cuvinte, 
Ioannes sau loan. S-a crezut că Leon cel Íntelept ar fi întocmit o listă a 
viitorilor împărați şi patriarhi. Nici aceasta nu mergea mai departe de un 
împărat pe nume Ioan, probabil fratele şi predecesorul lui Constantin, loan 
al VIII-lea. Chalcocondil, care era un mare admirator al putintei lui Leon de 
a înţelege stelele, spiritele şi puterile lor, spune că Leon nu l-a aşezat pe 
Constantin printre împărați, „ca unul ce este ucis de barbari şi nu moare pe 
tron”. Nu l-a înregistrat nici pe patriarhul Grigorie al III-lea, pentru că acesta 
îşi abandonase scaunul şi pribegise în Italia?. Patriarhul Tarasios, din umbra 
abia perceptibilă a secolului al IX-lea, pare să fi prevăzut ceea ce Leon cel 
Íntelept a consemnat si ceea ce Chalcocondil stia ca fiind adevárat, anume cá 
Ioan al VIII-lea a fost ultimul dintre impáratii bizantini incoronati cum se 
cuvine la Constantinopol. 

Dupá alte versiuni ale legendei, trupul adormit de la Poarta de Aur, din 
Cetatea celor Sapte Turnuri, era fie Ioan Paleologul, fie Sfintul Ioan Evanghelistul 
care, în tradiţia ortodoxă, era şi autorul Apocalipsei, deci o autoritate fără 
pereche. S-a spus că ar fi fost un bătrîn cu o lungă barbă albă şi care ţinea în 
mînă o carte in care însemna toate păcatele turcilor, precum şi pe acelea ale 
creştinilor. Accesul la Poarta de Aur era strict oprit. Dar cei care ajungeau 
aproape de bătrîn, ipdiferent unde, îl puteau auzi mormăind: „Vremea n-a 
sosit încă. Ceasul n-a bătut. Iertarea păcatelor nu s-a înfăptuit”. S-a spus că 
paznicii turci aprindeau aici o lumînare în fiecare noapte şi acopereau trupul 
cu o învelitoare, pe care o înnoiau o dată pe an. Oamenii prevesteau că ziua 
va veni atunci cînd Constantinopolul va fi împresurat şi cucerit de şapte 
neamuri, care se vor lupta între ele penuu stăpînirea oraşului. Rîuri de sînge 
vor curge pe străzi şi va fi cel mai mare dezastru de la începutul lumii încoace. 


1. EC.H.L. Pouqueville, Travels in Greece and Turkey, ediţia a II-a, Londra, 1820, 
pp. 256-257. 
2. Chalkokondyles, II, p. 169. 

Apoi, loan cel adormit, evanghelist sau împărat, se va deştepta din lungul său 
somn şi, stînd în mijlocul oraşului, va striga spre cele şapte neamuri: 
„Opriţi-vă ! Destul sînge a fost vărsat! ”. Lupta va înceta şi Ioan va domni in 
glorie, timp de trei zile şi trei nopţi, înainte de a dispărea. Pacea va triumfa 
apoi in Bizant!. 

O poveste asemănătoare, din folclor, cunoscută atît de turci, cit şi de greci, 
spunea că, începînd din 1453, trei oameni sfinţi dormiseră în cripta moscheii 
numite Giil Camii, care fusese odinioară biserica Sfinta Teodosia sau Fecioara 
Trandafirilor. Ei dormeau în picioare şi, dacă vizitatorul era un creştin, îi 
putea auzi declarînd, cu voce solemnă, că vremea şi ceasul nu sosiseră încă. 
Păcatele oamenilor nu fuseseră încă iertate. Cei trei oameni sfinţi ţineau 
registre în care consemnau orice păcat mărunt al creştinilor. O altă credinţă 
populară, cel puţin din secolul al XVIII-lea, era aceea că „împăratul adormit” 
stă culcat într-un sicriu, în Sfinta Sofia?. Între timp, întregul corpus de 
literatură profetică bizantină a trecut în rusă. Nestor Iskinder declarase, în 
veacul al XV-lea, că aproape toate profetiile lui Methodios din Patara şi ale lui 
Leon cel intelept despre soarta Constantinopolului se împliniseră şi că se va 
dovedi că dreptatea fusese de partea celor care au aşteptat împlinirea lor?. 
O temă deosebit de scumpă exegetilor ruşi ai profeților a fost aceea a „nea- 
mului cu păr blond” care-i va birui pe ismaeliti şi va lua Cetatea celor Sapte 
Coline sau Constantinopolul, precum şi stăpînirile sale, luptînd ca aliaţi ai de 
mult pierdutului împărat creştin. În vechime, semintiile cu păr blond din 
profeţii fuseseră identificate cu oamenii din Nord sau normanzii - prin urmare, 
cu duşmani ai Bizanțului. Dar apoi, pînă în secolul al XVIII-lea, s-a crezut cá 
ele îi întruchipau pe ruşi şi in special pe moscoviți, pregătiţi şi dornici să lupte 
pentru restaurarea imperiului ortodox creştin, cu centrul la Constantinopol“. 

Eliberarea oraşului de către o semintie blondă, cea a ruşilor, părea să fi 
fost prevestită - dacă nu chiar confirmată - de o inscripţie misterioasă de pe 
mormîntul lui Constantin cel Mare, publicată pentru prima oară în secolul 
al XVII-lea. Tilcuirea intelesului său a fost pusă pe seama patriarhului 
Ghenadie Scholarios. Este ciudat însă faptul că ea n-a fost consemnată nici- 
odată înainte şi n-a fost inclusă în colecţiile sintetice ale operelor lui Ghenadie. 


1. Camoy şi Nicolaides, Folklore de Constantinople, pp. 79-80; Hasluck, Christianity 
and Islam, I, p. 354. 

2. Politis, Paradoseis, II, p. 673. 

. Nestor Iskinder, ed. Pertusi, Caduta, I, pp. 296-299. 

4. Despre semintiile cu păr blond în literatura profetică greacă, latină şi slavonă, vezi 
Pertusi, Fine di Bisanzio, pp. 40-77; Mango, „Legend of Leo the Wise”, pp. 85-86. 

De fapt, inscripţia, ca şi interpretarea ei par să fi fost născocite de inventivul 
Pseudo-Dorotei al Monemvasiei, a cărui cronică în greaca demotică a fost alcă- 
tuită în 1570 şi a fost tipărită pentru prima oară la Veneţia, în 1631. A înre- 
gistrat un succes imediat şi a ajuns la numeroase ediţii. Au existat şi versiuni 
slavone, româneşti şi ruseşti. Astfel, literatura profetică bizantină şi-a jucat 
rolul ei în alimentarea ideii că Moscova era a treia Romă şi că Sfintei Rusii îi 
revenea misiunea sacră de a-i goni pe turci din Constantinopol!. 
Pseudo-Dorotei a devenit un best-seller în greacă şi în alte limbi. Dar încă 
şi mai populară, în veacul al XVIII-lea, a fost cartea viziunilor şi revelatiilor 
care a circulat sub numele lui Agathangelos. S-a spus că ar fi fost alcătuită la 
Messina, în 1279, că a fost publicată la Milano în 1555 şi tradusă în greacă în 
1751, de un arhimandrit grec din Adrianopol. Se numea Theoklitos Polyeides 
şi este evident că el era, de fapt, autorul textului. În timp ce Imperiul Otoman 
începea să decadă şi interesul rusesc în Grecia şi în Constantinopol creştea, 
Viziunile lui Agathangelos păreau să arate drumul înainte. Rigas Fereios, 
autorul primei constituţii pentru o republică a Greciei, neeliberată încă de sub 
turci, nu era un ţăran uşor de păcălit. Dar şi el îl citise pe Agathangelos şi l-a 
convins pe un editor din Viena să-l tipărească, în 17907. Chiar şi după războiul 
grec de independenţă şi eliberarea unei părţi din Grecia, în anii 1820, oracolele 
şi interpretările lor au rămas în continuare foarte căutate. Una dintre primele 
cărţi tipărite la Atena, în 1838, a fost o colecţie de profeţii compilate de un 
oarecare Petros Stephanitzes din Leukas. Ea conţine, printre alte efuziuni ora- 
culare, proorocirile lui Methodios din Patara, inscripţia falsă de pe mormîntul 
lui Constantin cel Mare, oracolele patriarhului Tarasios şi ale lui Leon cel 
Intelept şi Viziunile lui Agathangelos. Eruditul dr. Stephanitzes a ajutat la 
răspîndirea zvonului că eliberarea de sub turci a Greciei continentale şi a 
insulelor era numai un început. El a produs dovada pentru a demonstra că 


1. Despre Pseudo-Dorotei, vezi D.B. Oikonomides, „Xpovoypăpov” Tod Aupo0éou 
Ta Aaoypapikă, Laographia, 18, 1959, pp. 113-243; 19, 1960, pp. 3-95. 
B. Knós, Histoire de la littérature néo-grecque, Uppsala, 1962, pp. 408-409. 
Inscripţia náscocitá de pe mormîntul lui Constantin a fost retipărită mai întîi de 
Matthaios Tzigalas din Cipru, in Néa Xóvou ıç 5.appuv iotopidv, Venetia, 1637, 
apoi de A. Banduri, Imperium Orientale sive Antiquitates Constantinopolitanae, 
Paris, 1711, I, lib. VII, p. 185. 

2. Despre Agathangelos si Polyeides, vezi Knós, Histoire, p. 461; A. Politis, 
‘H mpooypapoutvn a Tóv Priya mpwitn Exdoon Tod ' Aya6ayyéAou, Laographia, 
7, 1969, pp. 173-192; N. Politis „Croyances populaires", pp. 165-168; 
D. Doikos, ‘O 'Ayo0áyycAog ug mpoonrikóv dmokaAumrikóv Épyov kal Td 
urivuud ToO, Mvriun 1821, Tesalonic, 1971, pp. 93-126. 

profetiile despre redobindirea Constantinopolului trebuiau să se împlinească 
mai departe!. Declaraţiile sale au stimulat periculoasa dorinţă, păstrată atît de 
politiceni, cît şi de mulţi greci de rînd în tot cursul secolului al XIX-lea, cum 
că învierea împăratului nemuritor din Constantinopol va vesti restaurarea unui 
Imperiu Grec avînd drept centru oraşul. Stephanitzes a întreţinut văpaia a ceea 
ce s-a numit Megali Idea, Ideea cea Mare. Cu toate acestea, el nu era deloc 
un nătărău credul - era un om educat şi un medic calificat, care a ajutat la 
îngrijirea Lordului Byron în ultimele sale zile la Missolonghi, fiind răsplătit 
cu sabia lui Byron?. 

Mai tîrziu în veacul al XIX-lea, mitul împăratului adormit a devenit o temă 
pentru poeţii greci contemporani. Gheorghe Bizyinos (1849-1896) a scris un 
poem intitulat Ultimul Paleolog, care se încheie cu povestea împăratului trezit 
de un înger, căruia i se redă sabia şi care îi urmăreşte pe turci tot drumul spre 
Mărul Roşu?. În poemul său Sabia şi coroana, publicat pentru prima dată în 
1854, Gheorghe Zalokostas (1805-1858) prevesteşte ziua în care coroana lui 
Constantin, luată spre a fi păstrată în siguranţă de Împăratul Cerurilor, va fi 
înapoiată pentru a fi pusă pe capul unui împărat cu părul blond*. Mitul a 
căpătat noi înţelesuri atunci cînd, din raţiuni foarte bine cunoscute de el 
însuşi, regele danez al elenilor, Gheorghe I (1863-1913), şi-a botezat fiul şi 
moştenitorul Constantin. Cititorii lui Agathangelos şi Stephanitzes au fost în 
culmea fericirii. Călugării de la Muntele Athos s-au dovedit cei mai vizionari 
dintre ei. Evident, moştenitorul tronului grec era succesor, în linie directă, al 
primului şi al ultimului dintre împărații Bizanțului, Constantin I cel Mare şi 
Constantin al XI-lea Paleologul. Am văzut cum grecii din Constantinopol i-au 
dăruit tînărului Constantin ceea ce ei pretindeau a fi sabia ultimului conducător 
creştin al oraşului lor. Cînd, în 1913, acesta s-a urcat pe tronul Greciei, mulţi 
dintre supuşi l-au întîmpinat ca pe Constantin al XII-lea. Participarea sa la 
războaiele balcanice din 1912-1913 şi scoaterea turcilor din Tesalonic au 
consolidat iluzia că următoarea sa oprire avea să fie Mărul Roşu. Din păcate, 


1. PD. Stephanitzes Leukadios, XóAAoyog S1apdpwv mpopprioewv, Atena, 
A. Angelidou, 1838. Include chiar şi un portret al împăratului adormit, cu un înger 
tinindu-i coroana (p. 143). 

2. Despre Stephanitzes, vezi D.A. Lignadis, in Néov ’A@nvaitov, 2, 1957, pp. 55-70; 
Th. Fatouros, in ' PuGáptog 'Exkânoiaorikr) ExoArj 1844-1969, Ilavnyuptkos 
Tdpog Eni Ty 125 érnpí8t auriic, Atena, 1969, pp. 187-202. 

3. Gheorghe Bizyinos, ed. I.M. Panagiotopoulos, Bacıkxů BifAioOr(kn, Atena, 
1954, pp. 52-55. 

4. Gheorghe Th. Zalokostas, Tà Gnavta, Atena, 1873, pp. 193-207. 

primul său ministru, Eleutherios Venizelos, i-a pricinuit necazuri şi a trebuit 
să abdice înainte de a duce la bun sfîrşit ceea ce multi au crezut că era misiunea 
sa cea sfintă!. 

În cele din urmă, balonul Ideii celei Mari a fost spart de eşecul catastrofal 
al invaziei greceşti în Asia Mică, din 1922. În acelaşi an, Constantin al 
elenilor a fost silit să abdice pentru a doua oară. Iluzia împăratului adormit a 
fost înmormîntată. Dar mitul însuşi trăieşte, ca o legendă inofensivă sau ca o 
poveste. Probabil că cea mai poetică evocare a lui, în literatura greacă 
modernă, îi aparţine lui Kostis Palamas (1859-1943), în lungul său poem 
intitulat Flautul regelui, publicat pentru prima dată în 1910: 


„Rege mă voi scula din al meu somn de marmură 
Si din al meu tainic mormint afară voi ieşi 

Ca Poarta de Aur cea zidită larg să deschid ; 
Şi-nvingător peste califi şi tari, îi voi goni 
Dincolo de Mărul Roşu şi îmi voi căuta 
Împăcarea osemintelor mele bátrine"?. 


Ultima versiune a legendei a pătruns într-un cîntec bine cunoscut din anii 
1970, intitulat pur şi simplu /mpdratul de marmură : 


„Am trimis două păsări la Mărul Roşu din legende. 
Una a fost ucisă, cealaltă rănită şi n-au mai venit. 

De împăratul de marmură nu-i nici cuvînt, nici vorbă. 
Dar bunicile cîntă copiilor poveşti despre el. 

Am trimis două păsări la Mărul Roşu, doi lăstuni. 
Dar au rămas acolo şi s-au preschimbat în vis... "?. 


1. Vezi, de exemplu, G.B. Tzokopoulos, ‘O Baoiieug Kovoravrívog IB’, ed. 
E. Papapavlou, Atena, f.a. ; E. Driault, Constantin XII. Le hero et martyr basileus, 
Paris, 1936. 

2. Kostes Palamas, The King's Flute, text în limba greacă şi traducere în limba en- 
gleză de T.P. Stefanides şi G.C. Katsimbalis, Atena, 1982, cîntul XI, pp. 320-321. 
Am modificat uşor traducerea. 

3. Versurile si muzica în P. Bien, J. Rassias, C. Yiannakou-Bien şi C. Alexiou, 
Demotic Greek, Il: ‘O “Inrăuevoc OáAapoc,, University Press of New England, 
Hanovra si Londra, 1982, pp. 81-83. 

Jăraticul care se stinge 


Întemeietorul dinastiei Paleologilor, împăratul Mihail al VIII-lea, murise 
condamnat ca eretic şi trădător de Biserica şi poporul său, pentru că îi fortase 
la unire cu Biserica Romei. I-au refuzat funeraliile fastuoase, cuvenite unui impá- 
rat ortodox. În ochii Bisericii Ortodoxe, urmaşul său, Constantin Paleologul, 
indiferent care vor fi fost adevăratele împrejurări ale morţii sale, murise ca un 
erou. Dar nu există nici o dovadă că el ar fi refuzat vreodată să recunoască 
unirea de la Florenţa. Şi el murise tot în comuniune cu Biserica Romei, un 
catholicus zelator, cum l-a numit un poet german din veacul al XV-lea!. În 
timpul vieţii sale, mulţi îl acuzaseră de erezie şi trădarea credinţei. Moartea 
l-a aşezat în rîndul sfinţilor. Patriarhul Ghenadie a tăcut molcom. Cu siguranţă, 
el n-ar fi incuviintat niciodată sanctificarea împăratului, iar despre problema 
înmormântării creştineşti nici nu a fost vorba. Însă supuşii de odinioară ai lui 
Constantin, creştinii ortodocşi, l-au cinstit ca pe un martir. Au uitat sau au 
ignorat faptul că murise în erezie, el devenind - ca împărat adormit prefăcut 
în marmură, care aştepta să-i vină vremea - simbolul invizibil al credinţei 
ortodoxe încă vii. S-au spus poveşti şi despre preotul care, într-o bună zi, avea 
să se întoarcă pentru a isprăvi, la Sfînta Sofia, liturghia întreruptă atît de 
sălbatic în dimineaţa zilei de 29 mai 1453. Dispăruse într-un zid al bisericii - 
dar nici el nu era mort, ci adormit, aşteptînd să-i vină ceasul?. 

Turcii se temeau oarecum că acest lucru ar putea fi adevărat, aşa cum se 
temeau şi de misterioasa prezenţă din apropierea Porții de Aur. S-a spus că 
undeva, foarte sus, într-un zid al Sfintei Sofia, ar fi fost o uşă încuiată. 
Sultanul Mehmed ar fi poruncit să fie deschisă cu forţa. Dar priceperea şi 


1. Anonimo tedesco, Carmen de desolacione civitatis Constantinopolitanae, ed. 
Pertusi-Carile, Festi, p. 254. 
2. Politis, Paradoseis, I, p. 23; II, pp. 678-679. 

eforturile tuturor lăcătuşilor şi zidarilor din oraş n-au putut-o urni. Pentru că 
era voia lui Dumnezeu ca ea să stea închisă pînă la vremea cînd oraşul avea să 
fie din nou creştin. Atunci uşa se va deschide singură şi preotul va ieşi afară 
să-şi continue liturghia. O altă poveste spunea că uşa ar fi fost făcută din aur 
şi, cîndva, la o vreme de nevoi financiare, cîrmuitorii turci ar fi decis s-o 
scoată şi s-o topească, inlocuind-o cu o copie din bronz. Pentru această treabă 
au angajat un meşter englez. El a fost însă foarte încurcat, pentru că, „deşi 
englez, era creştin”. L-a informat despre această chestiune pe ambasadorul 
său din Constantinopol, care, cu prudenţă, a sfătuit autorităţile turceşti să lase 
uşa în pace. Din fericire pentru turci, i-au urmat sfatul!. 

Dar pentru Mehmed, sultanul cuceritor, o îngrijorare mai întemeiată şi 
mai grabnică era aceea că un pretendent oarecare la tronul bizantin ar fi putut 
găsi însoțitori, pricinuind neplăceri. Constantin Paleologul nu avea urmaşi 
direcţi. Totuşi, sultanul a luat măsuri ca toţi ceilalţi membri masculini ai 
familiei să fie supravegheați cu grijă sau eliminaţi. Mai existau şi membri 
supraviețuitori ai familiei Cantacuzino care-şi susțineau descendența din 
împăratul loan al VI-lea, ce ocupase tronul bizantin la mijlocul secolului 
al XIV-lea. Cantacuzinii au fost adunaţi treptat şi lichidati. În 1477, mulţi 
dintre ei, aduşi la Constantinopol, au fost tăiaţi în cursul unei execuţii în 
masă?. Dar o parte a aristocrației imperiale izbutise să scape din ghearele 
turcilor, în 1453. S-a păstrat o listă de pasageri de pe o corabie genoveză care 
a plecat, la 29 mai, plină cu refugiaţi. Conţine numele a şase membri ai 
familiei Paleolog, a doi Cantacuzini, a doi Lascarizi, a doi Comneni, a doi din 
familia Notaras şi a multora cu naştere mai puţin aleasă. Căpitanul corăbiei, 
Zorzi Doria, i-a dus pe unii dintre ei la Chios, pe alţii în Creta venețiană, de 
unde au apucat-o, separat, spre Morea, Corfu sau Italia?. 

Cei care au scăpat în Italia sau în Apus nu mai puteau fi ajunşi de către 
sultan. Dar fraţii lui Constantin rămăseseră în Morea. Pentru sultan, repre- 
zentau mai mult o pacoste şi prea puţin o ameninţare. Li s-a îngăduit să se 
joace de-a despotii. Ei s-ar fi putut gîndi să facă din despotat un punct de 
regrupare a forţelor, 1n scopul creării unui Imperiu Bizantin în exil. Dar 
Dimitrie şi Toma nu fuseseră niciodată în stare să conlucreze şi acum erau 
mult mai absorbiți de lupta dintre ei decît de continuarea confruntării cu 


1. Carnoy şi Nicolaides, Folklore de Constantinople, pp. 34-35 ; Politis, Paradoseis, 
II, p. 679. 

2. Nicol, Byzantine Family of Kantakouzenos, pp. 226-228. 

3. Ibidem, p. 194; A.E. Vakalopoulos, Origins of the Greek Nation, 1204- 1461, 
New Brunswick, New Jersey, 1970, pp. 201-202. 

turcii. În 1452, cînd asediul Constantinopolului era pe cale să înceapă, 
Constantin trimisese un mesaj urgent în Morea, pentru ca unul dintre fraţi să 
vină şi să ajute la apărarea cetăţii. Ca să prevină acest lucru, sultanul i-a 
poruncit comandantului său militar, Turahan, să invadeze şi să devasteze încă 
o dată Morea!. De îndată ce turcii şi-au îndeplinit fatala misiune şi au plecat, 
a izbucnit o revoltă împotriva lui Dimitrie şi a lui Toma, stîrnită şi condusă de 
imigranții albanezi din Morea, care încurajaseră abuzurile multora dintre 
stăpînii greci de pămînt din zonă. L-au desemnat conducător al lor pe un 
oarecare Manuel Cantacuzino, fiul acelui Gheorghe Paleologul Cantacuzino 
care-l slujise pe Constantin mai demult şi pe care Ciriaco d’Ancona îl intilnise 
la Kalavryta. Albanezii l-au numit Ghin Cantacuzino. Revolta a avut un succes 
restrîns. Sultanul n-a fost încîntat să lase Morea sub control albanez. Deşi 
lipsiţi de putere şi artăgoşi, despotii Dimitrie şi Toma erau totuşi răspunzători 
în faţa lui. În decembrie 1453, sultanul a trimis o altă oaste în Grecia, ca să 
restabilească ordinea. Dar rebeliunea n-a fost zdrobită înainte de luna octom- 
brie a anului următor, cînd bătrînul Turahan şi-a condus propriile trupe la faţa 
locului. Curajoşii despoti îi rugaseră pe turci să-i ajute a-şi susţine propria 
autoritate. „Pseudo-despotul” Manuel Cantacuzino a fost înlăturat. Iar sultanul 
le-a cerut lui Dimitrie şi Toma, ca răsplată, un tribut substantial in bani’. 
Părea că nimic nu putea împiedica alunecarea spre anarhie în Morea şi că 
nimic nu-i putea determina pe fraţii lui Constantin să cadă de acord în privinţa 
politicii lor şi să-şi unească forţele. Toma păstra speranţa naivă că papa şi 
cîrmuitorii creştini din Apus mai puteau încă lansa o cruciadă pentru salvarea 
Greciei. Dimitrie, care nu sperase niciodată nimic din partea creştinătăţii apu- 
sene, se vádea mai realist crezind că era mai bine să-i împace pe stápinii turci. 
Nici unul nu putea găsi banii cu care să-i plătească sultanului tributul. 
Într-un sfîrşit, Mehmed şi-a pierdut răbdarea cu amindoi. În mai 1458, şi-a 
adus propria armată de la Adrianopol. Atena cedase deja în faţa turcilor, cu 
doi ani înainte. Zidul Hexamilion era o movilă de ruine. Singura rezistenţă 
serioasă în faţa invaziei sultanului a venit din partea Corintului, aflat în 
jurisdicţia despotului Dimitrie. Mehmed şi-a lăsat tunarii să împresoare şi să 
bombardeze Acrocorintul, în vreme ce el şi-a îndreptat restul oştirii spre sud, 
ca să cucerească şi să distrugă partea lui Toma din Morea. Au mers pînă la 
Tripolis şi apoi spre Patras, care s-a predat. De acolo, s-au întors de-a lungul 
coastei în Corint, acceptînd sau fortind supunerea fiecărui oraş aflat în calea 


1. Vezi supra, capitolul 4, p. 71. 

lor. În august 1458, apărătorii Acrocorintului au fost în cele din urmă convinşi 
să depună armele. 

Termenii impuşi de sultan reduceau despotatul bizantin al Moreii, ultima 
rămăşiţă a imperiului lui Constantin, la o părticică din întinderea lui de 
altădată. Corintul, Patrasul şi partea de nord-vest a peninsulei erau acum sub 
autoritate turcească directă. Umur, fiul lui Turahan, a fost numit guvernator. 
Lui Dimitrie şi lui Toma li s-a îngăduit, cu bunăvoință, să păstreze Mistra şi 
restul Moreii, în schimbul plăţii tributului anual către sultan, urmînd ca ei să-şi 
împartă teritoriul şi responsabilitatile cum ar fi crezut mai bine. Sultanul tre- 
buie să fi bănuit că cei doi fraţi, care înainte vreme socotiseră dificil traiul în 
pace, aveau să-l socotească imposibil acum, cînd fuseseră azvirliti, împreună, 
într-un teritoriu mult mai restrins. Bănuielile i-au fost confirmate curînd. 
Toma şi Dimitrie au început să se certe aproape imediat după plecarea sulta- 
nului. Toma l-a implorat din nou pe papă să trimită întăriri. Dimitrie l-a rugat 
pe sultan să-l ajute împotriva fratelui său. Nici unul nu avea un control efectiv 
asupra poporului pe care se presupunea că-l cîrmuieşte. Stápinii locali erau 
liberi să se lase în voia vrajbei şi anarhiei pe care le preferaseră dintotdeauna! . 

Poate că sultanul va fi fost un pic îngrijorat că noul papă, Pius al II-lea, 
fostul Aeneas Sylvius, ar fi putut răspunde la chemarea despotului Toma şi 
la îndemnurile constante ale cardinalului Bessarion, organizind o cruciadă 
pentru salvarea Moreii. Fără îndoială, a auzit că papa convocase un conciliu 
la Mantova, în 1459, şi că-l trimisese pe Bessarion, împreună cu alţi nunţii 
papali, să propovăduiască cruciada în Germania şi în alte părţi. Răspunsul 
concret a fost neînsemnat. Dar, cu siguranţă, sultanul a avut ştire că papa 
angajase un detaşament de 300 de soldaţi pentru a merge în ajutorul lui Toma, 
că aceştia părăsiseră Ancona, că ajunseseră în Morea şi că tocmai se întîlniseră 
cu trupele lui Toma, urmînd să atace Patrasul. Atacul a eşuat, deşi Toma a 
reuşit să recupereze Kalavryta de la turci. N-a fost o cruciadă în adevăratul 
înţeles al cuvîntului. Mercenarii din Italia şi-au pierdut curînd interesul şi au 
început să se întoarcă spre casă, iar Toma s-a luat din nou la ceartă cu 
Dimitrie. Visurile papei Pius al II-lea şi înaltele speranţe ale lui Bessarion 
pentru eliberarea teritoriului pe care el îl cunoştea atit de bine au fost risipite 
şi uitate în altă rundă de lupte între fraţii ultimului împărat Constantin. Către 
sfîrşitul anului 1459, mitropolitul de Lacedemonia, actionind la porunca 
Sultanului, i-a împăcat şi i-a pus să jure că vor respecta pacea. După cîteva 
săptămîni erau din nou în război“. 


1. Zakythinos, Despotat, I, pp. 256-260. 
2. Ibidem, pp. 262-266. 

Sultanul ajunsese la capătul răbdării. Avea alte probleme, mai urgente, de 
care să se ocupe, în Balcani şi în Asia Mică. Dar venise vremea să facă ordine 
în haosul din Grecia, să pună capăt pretenţiei cá Morea era guvernată, ca un 
stat vasal otomanilor, de cei doi despoti supraviețuitori ai Imperiului Bizantin. 
Cucerirea şi anexarea erau singurele soluţii. În aprilie 1460, Mehmed a strîns 
o oaste şi a condus-o el însuşi, întîi spre Corint, apoi, pe lîngă ruinele de la 
Argos, spre Mistra. Despotul Dimitrie s-a predat fără luptă. Îşi trimisese deja 
familia, în siguranţă, pe stînca inexpugnabilă a Monemvasiei. La 29 mai 
1460, după şapte ani de la căderea Constantinopolului, oraşul Mistra a trecut 
în mîinile turcilor. A fost bine că Sparta bizantină, subiectul atîtor pledoarii 
ale lui Bessarion şi ale dascălului său, Plethon, a cedat atît de uşor. Căci 
altminteri ar fi fost redusă la „pămîntul fără valoare” al Spartei antice a lui 
Ovidiu, iar bisericile, palatele, bibliotecile şi operele sale de artă ar fi fost 
risipite de turcii răzbunători. Fiindcă, potrivit legii islamului, oraşele care 
rezistau trebuiau prădate şi distruse. Aceasta fusese soarta Constantinopolului, 
precum şi a cîtorva locuri din Morea care cutezaseră să se împotrivească. 
Bărbaţii lor fuseseră măcelăriți, iar femeile şi copiii - luaţi prizonieri. Ostenii 
sultanului au avut poruncă să terorizeze populaţia. Refugiații au luat-o spre 
sud, către porturile venețiene de la Coron şi Modon. Ultimul apărător cunoscut 
al cauzei pierdute a despotatului de Morea a fost un membru - altminteri 
obscur - al familiei Paleologilor, pe nume Constantin Graitzas, care a rezistat 
la Salmenikon, lîngă Patras, pînă în iulie 14611. 

Pînă atunci, adevărații Paleologi, fraţii ultimului împărat Constantin, îşi 
abandonaseră demnităţile. Despotul Toma şi familia lui se refugiaseră la 
Modon, de unde au fugit, în iulie 1460, spre Corfu, sub protecţie venețiană. 
Alături de ei se afla credinciosul Gheorghe Sphrantzes, care a murit ca 
monah, în Corfu, prin 1478. În noiembrie, Toma a plecat la Roma, foarte 
încrezător că va provoca o cruciadă pentru repunerea sa în drepturi. Avea cu 
el, ca dar pentru papă, capul Apostolului Andrei, pe care-l adusese din Patras. 
Papa Pius al II-lea, un romantic pînă la sfîrşit, i-a făcut lui Toma o primire 
călduroasă la Roma, în martie 1462. Moaştele apostolice au fost predate de 
Bessarion, scena dăruirii lor fiind pictată, mai tîrziu, pe mormîntul papei, în 
biserica Sant’ Andrea della Valle. Toma a fost răsplătit cu onoruri şi pensii de 
papă şi cardinalii săi. Pînă cînd a murit, în mai 1465, şi-a pledat în permanenţă 


1. Ibidem, pp. 266-274; Vakalopoulos, Origins of the Greek Nation, pp. 211-216; 

cauza în Italia!. Fratele său, Dimitrie, n-a avut scăpare după capitularea 
Mistrei. A fost făcut prizonier, chiar dacă unul privilegiat. Sultanul l-a tratat 
cu bunăvoință şi i-a promis o moşie în Tracia. Dar a fost silit să-şi cheme soţia 
şi fiica din refugiul de la Monemvasia şi să le cedeze poftelor sultanului. 
Pentru o vreme, Dimitrie a trăit în tihnă la Adrianopol, trăgîndu-şi cîştigul 
cuvenit din insulele Imbros şi Lemnos, Samothrace şi Thasos, din care îi 
fuseseră acordate părţi. Dar, prin 1467, a pierdut favoarea sultanului. A fost 
deposedat de averi şi trimis în dizgrație, la Didymotika. A murit ca monah, în 
1470 ; cu el s-a stins această linie. Singura lui fiică, Elena, murise deja, iar 
soţia sa, Teodora, i-a supravieţuit numai cîteva săptămîni’. 

Cu toate acestea, casa imperială a Paleologilor nu se stinsese încă. Fratele 
lui Constantin, Toma, a murit în 1465. Dar linia lui a fost continuată în exil, 
prin trei dintre cei patru copii pe care i-i dăruise soția sa, Caterina. Caterina 
fusese o fiică a principelui genovez Centurione Zaccaria; murise şi fusese 
inmormintatá în Corfu, în august 1462. Cea mai mare dintre fiicele sale, 
Elena Paleologhina, se căsătorise cu Lazar, al treilea fiu al despotului sîrb 
Gheorghe Brancovici. Aceasta a părăsit Morea şi s-a stabilit la Smederevo, 
marea fortăreață pe care socrul său o construise pe Dunăre. Lazar avea o fire 
dezgustătoare. Cînd a murit, în ianuarie 1458, a lăsat-o pe Elena cu trei fiice 
de care să se îngrijească. În anul următor, sultanul Mehmed a cucerit Smederevo 
şi a pus capăt despotatului Serbiei. I-a îngăduit văduvei Elena să părăsească 
tara ; după ceva timp petrecut la Ragusa, ea s-a mutat la Corfu, ca să se alăture 
mamei sale. A murit pe insula Santa Mavra sau Leukas, în noiembrie 1473, 
ca monahie. Nu a avut fii care să ducă mai departe numele Paleologilor?. 

Fiica cea mai mică a lui Toma şi a Caterinei a fost Zoe”. Pe cînd avea 16 ani, 
papa Sixt al IV-lea i-a aranjat căsătoria cu Ivan al III-lea, mare cneaz al Moscovei, 


1. Despre ultimii ani ai lui Toma Paleologul, vezi PLP, IX, nr. 21470; Zakythinos, 
Despotat, I, pp. 287-290; Runciman, Fall of Constantinople, pp. 182-184; 
Setton, Papacy and the Levant, II, pp. 228-230. Festivităţile legate de oferirea 
moastelor Sfîntului Andrei au fost descrise chiar de papa Pius al II-lea. Memoirs 
of a Renaissance Pope. The Commentaries of Pius II, traducere de Florence A. 
Gragg, ed. Leona Gabel, Londra, 1960, cartea a VIII-a, pp. 241-259. În septem- 
brie 1964, într-un gest de prietenie ecumenică, papa Paul al VI-lea a restituit 
capul Sfîntului Andrei bisericii din Patras. 

* Fiul dintr-o altă căsătorie al lui Ivan al III-lea, Ivan cel Tînăr, a fost căsătorit cu 
fiica lui Ştefan cel Mare, domnita Olena (Elena). Au avut împreună un fiu, pe 

în speranţa convertirii ruşilor la catolicism. Papa s-a îngrijit de zestrea ei şi 
i-a celebrat logodna cu Ivan, la Roma, în 1472. Dar cununia a fost oficiată la 
Moscova, potrivit ritualului ortodox al strămoşilor. Ruşii au numit-o Sofia ; 
această unire între „noul Constantin al Moscovei”, cum îi plăcea lui Ivan să 
fie cunoscut, şi nepoata ultimului împărat bizantin dădea substanţă fanteziei 
deja crescînde că Moscova era „A Treia Romă”. Zoe a avut patru fii, care au 
moştenit, prin intermediul ei, stema cu vulturul bicefal, dar nu şi numele 
Paleolog care o însoțea. Ivan al IV-lea cel Groaznic a fost nepotul ei!. 

Cei doi fii supraviețuitori ai despotului Toma au fost Andrei, născut in 
1453, şi Manuel, născut in 1455. Au crescut în Italia, sub ochiul vigilent al 
cardinalului Bessarion. Acesta aştepta lucruri mari de la ei şi le-a alcătuit mici 
tratate de învățături, pe care să le deprindă pe de rost. După ce tatăl lor a 
murit, in 1465, papa Pius al II-lea le-a asigurat pensii, dar urmaşul său, Sixt 
al IV-lea, n-a mai fost la fel de generos. Manuel a părăsit Roma prin 1476 şi 
s-a pus la dispoziţia sultanului Mehmed, care i-a dat o moşie şi i-a asigurat un 
venit. S-a căsătorit şi a avut doi fii, pe loan, care a murit tînăr, şi pe Andrei, 
care a devenit musulman?. Primul fiu al lui Toma, Andrei Paleologul, fiind 
cel mai mare nepot al ultimului împărat Constantin, a fost îndeobşte socotit — 
nu în ultimul rînd de Bessarion - moştenitor legitim nu numai al tronului 
bizantin, dar si al despotatului de Morea. Papa l-a învestit cu rangul şi titlul 
de despot, iar el şi-a luat titlul de imperator Constantinopolitanus. Andrei s-a 
dovedit a fi o deziluzie. După moartea lui Bessarion, în 1472, n-a mai fost 
cine să-i reamintească de responsabilitatile pe care le avea. S-a căsătorit cu o 


Dimitrie. Despre relaţiile dintre Zoe-Sofia şi Olena, vezi studiul clasic al lui 
Alexandru Papadopol-Calimah, „Sofia Paleolog, nepoata împăratului Constantin 
XII Paleolog şi domnita Olena, fiica domnului Moldovei Ştefan cel Mare, 
1472-1509”, Analele Academiei Române. Memoriile Sectiunii Istorice, seria II, 
tomul XVII, 1895. Despre apartenenţa domnitei Olena la secta ,,iudaizantilor” — 
care a dus, în cele din urmă, la dezmostenirea fiului ei, Dimitrie, precum şi la 
întemnițarea şi moartea amîndurora -, vezi George Vernadsky, „The Heresy of 
the Judaizers and the Policies of Ivan III of Moscow”, Speculum, VIII, 1933, 
pp. 436-454 (n.tr.). 

femeie de stradă din Roma, pe nume Caterina. După acest gest, papa a refuzat 
să-l mai sprijine un timp, iar el s-a dus în două rînduri să stea cu sora sa, 
Zoe-Sofia, la Moscova. Întors la Roma, după 1490, l-a convins pe papă să 
sprijine finanţarea unei expediţii de recucerire a Moreii de la turci. Banii au 
fost găsiţi şi cheltuiţi, dar din expediţie n-a ieşit nimic. Apoi Andrei a căutat 
protecţia şi sprijinul regelui Carol al VIII-lea al Franţei - şi, in 1494, cînd i-a 
vizitat curtea, i-a cedat acestuia titlul şi toate drepturile sale la tronul bizantin. 
Pentru el şi-a păstrat doar titlul de despot al Moreii. Cînd Carol al VIII-lea a 
murit, în 1498, Andrei a rămas fără protector şi aproape lefter. În aprilie 
1502, chiar înainte de a muri, a făcut un testament prin care-şi lăsa toate 
titlurile lui Ferdinand de Aragon şi Isabelei de Castilia. În luna iunie a 
aceluiaşi an, a murit sărac. Văduva sa a trebuit să ceară bani papei ca să 
plătească funeraliile soţului ei. Unii spun că a murit fără copii ; alţii, că a avut 
un fiu pe nume Constantin, angajat în 1508 drept comandant al gărzii papale. 
Documente ruseşti îi atribuie lui Andrei o fiică, pe nume Maria, necunoscută 
izvoarelor apusene, pentru care mătuşa sa, Zoe-Sofia, a aranjat o căsătorie cu 
cneazul Vasili Mihailovici de Vereia!. 

Aşadar, pînă la începutul secolului al XVI-lea, linia masculină a casei 
Paleologilor - descendenţii colaterali ai ultimului împărat creştin, Constantin - 
s-a stins. Acest fapt demonstrabil nu i-a împiedicat niciodată pe pretendentii 
la titlul imperial bizantin să apară în diferite părţi ale Europei, pînă în zilele 
noastre. Familia Paleologilor a fost întinsă chiar şi în perioada bizantină, dar 
nu toţi cei care au purtat acest nume erau înrudiţi cu linia imperială. Totuşi, 
tentaţia printre Paleologii de mai tîrziu de a descoperi sau fabrica o legătură 
cu ultimii împărați ai romanilor a fost, adesea, irezistibilă. Un refugiat nevoiaş 
din ruinele Bizanțului putea să profite de pe urma numelui Paleologilor şi să 
dobindeascá onorabilitate, dacă nu chiar şi o pensie de la un principe, un papá 
sau un cardinal. Mulţi dintre aceştia s-au stabilit în nordul Italiei, la Veneţia, 
la Pesaro sau Viterbo. În secolele al XV-lea şi al XVI-lea, numeroşi Paleologi 
se găseau în slujba Veneţiei, ca stradioti sau cavalerişti cu arme uşoare. 
Documentele venețiene se referă adeseori la „aprigul” lor curaj, pus în slujba 
Serenissimei. Teodor Paleologul - a cărui carieră este bine documentată şi 
care a murit in 1532 - venea probabil de la Mistra. Alţii au fost Ioan (la 
sfîrşitul secolului al XV-lea), Annibale şi fiul său Leziniano (pe la 1586) şi 
Andrei Paleologul Graitzas (pe la 1460), din care pretind că descind unii 


1. Despre Andrei, vezi Zakythinos, Despotat, I, pp. 292-295 ; Runciman, Fall of 
Constantinople, pp. 183-184; Vernadsky, History of Russia, IV, pp. 122-130; 
PLP, IX, nr. 21426. 

dintre Paleologii din Atena, încă surprinzător de numeroşi!. La începutul 
veacului al XVI-lea, un Lucio sau Livio Andronico Paleologo trăia la San 
Elpidio a Mare, lîngă Pesaro. Mai tîrziu, în acelaşi secol, teologul Iacob 
Palaeologus din Chios, care a devenit călugăr dominican la Roma şi a călătorit 
peste tot prin Europa, se mindrea cu obirsia sa imperială şi pretindea că este 
un nepot al lui Andrei. Teologia l-a tras în apele adînci ale luteranismului, şi 
Iacob a fost ars ca eretic, din ordinul papei Grigorie al XIII-lea, în 1585. 
Printre copiii săi se număra un fiu pe nume Teodor, despre care se ştie că a 
locuit la Praga, în 1603. Contemporan cu Iacob a fost un Panait sau Panagiotes 
Palaeologus, care trăia la Viena. Adus în faţa tribunalului pentru o acuzaţie 
de crimă, el s-a prezentat drept un Paleolog autentic şi „adevărat prinţ al 
Lacedemoniei”. Cu toate acestea, nu a fost condamnat ca escroc şi falsificator?. 

S-a considerat că oraşul Viterbo ar fi avut o legătură specială cu familia 
Paleologilor. Acest lucru a fost născocit prin înşelătoarea echivalență etimolo- 
gică dintre latinescul Vetus verbum (= Viterbo) şi grecescul Palaios logos, socotită 
una dintre diversele dovezi, nu mai puţin dubioasă, că familia Paleologilor îşi 
avea rădăcinile în acel oraş. Aceasta dădea ceva onorabilitate strămoşească 
acelor Paleologi - altminteri obscuri - care s-au pomenit aruncaţi pe țărmurile 
din nordul Italiei, în Evul Mediu tîrziu. Un număr remarcabil de documente 
şi inscripţii, care zăcuseră liniştite şi neluate în seamă de secole, au ieşit la 
lumină, în chip providential, în sprijinul pretențiilor genealogice?. Oricum, a 
existat o ramură mai veche a familiei în nordul Italiei. Ea cobora din fiii 
împăratului Andronic al II-lea Paleologul şi ai soţiei sale de-a doua, Iolanda- 
-Irina de Montferrat. Ca să-i facă în ciudă soţului ei, Iolanda şi-a învestit fiul 


1. C.N. Sathas, Documents inédits relatifs à l'histoire de la Grèce, VII-IX : Docu- 
menta feudatorios Graecos, strathiotas dictos, illustrantia, Paris, 1888-1890. Marianna 
Kolybas, Oed5wpog NoAatoAdyoc, Thesaurismata, 10, 1973, pp. 138-162. Despre 
Graitzas si Paleologii din Atena, vezi D.G. Kambouroglou, Mvnueia tig` loropíag 
TOv “AOnvaiwv, III, Atena, 1892, pp. 251-256. A. Th. Papadopulos, Versuch einer 
Genealogie der Palaiologen, München, 1938, nr. 180-182. 

2. R. Dostálová-Jeni&tová, „Jakob Palaeologus" , Byzantinische Beiträge, ed. J. Irmscher, 
Berlin, 1964, pp. 153-175; P. Mallat, „Byzantinische «Kaiserenkel» in Wien", 
Adler. Zeitschrift für Genealogie und Heraldik, II, 1982, pp. 279-281. 

3. Viterbo a fost prezentat drept leagán al Paleologilor de Martin Crusius, Turco- 
-Graecia, Lib. III, p. 344, în 1584. Vezi J.-F. Vannier, „Les premiers Paléologues. 
Étude généalogique et prosopographique", in J.-C. Cheynet si J.-F. Vannier, 
Études prosopographiques, Paris, 1986, pp. 123-187, în special pp. 129-131; 
A. Guillou, , Faux byzantins des archives italiennes", Studi in onore di Riccardo 
Filangieri, I, Neapole, 1960, pp. 130-143. 

cel mai mare, Teodor, cu titlul ereditar de marchiz de Montferrat, în 1306, şi 
l-a instalat in Lombardia, cu o soţie genoveză. Linia lor s-a stins in 1533, prin 
moartea lui Giangiorgio, care n-a avut urmaşi legitimi. Totuşi, numele 
Momferrato-Paleologo pare să fi dăinuit în insula grecească Cefalonia pînă în 
secolul al XVII-lea. Dar cei care l-au deţinut n-au putut proba nici o legătură 
cu familia ultimului împărat bizantin!. 

Pe de altă parte, Paleologii din insula Syros pretindeau că descind dintr-un 
fiu al lui Andronic Paleologul, despot al Tesalonicului, care a murit la 
Constantinopol în 1429 şi în seama căruia fuseseră puşi cel puţin doi copii. 
O altă ramură a familiei îşi urmărea ascendenta pînă la împăratul Manuel 
al II-lea, prin fiul său Teodor, despot al Moreii şi frate al ultimului împărat 
Constantin. Se spune că Teodor ar fi avut un fiu, altminteri neatestat, pe nume 
Emanuel Petru. S-a afirmat uneori că Paleologii din Malta şi din Franţa erau 
descendenţii lui. Unul dintre aceştia a fost diplomatul şi autorul francez 
Maurice Paléologue", care a murit in 1944 si care era foarte mindru de sîn- 
gele sáu imperial, cu toate cá, de fapt, strámogii lui erau románi?. Ramura 
românească a familiei îşi are obirgia în secolul al XVIII-lea, cînd turcii au 
încredinţat principatele Moldovei şi Valahiei unor principi de neam grec. Ei 
erau aleşi din bogata şi influenta comunitate de negustori greci, adunată în 


1. A.E. Laiou, „A Byzantine Prince Latinized : Theodore Palaeologus, Marquis of 
Montferrat”, B, 38, 1968, pp. 386-410. PLP, IX, nr. 21465. P. Mallat, „Die 
Palaiologen nach 1453", Akten XVI Internationaler Byzantinistenkongresses 
(= JOB, 32, 6), Viena, 1982, pp. 9-18. M.-D. Sturdza, ,Paléologue de 
Montferrat", in Dictionnaire historique et généalogique des grandes familles de 
Gréce, d Albanie et de Constantinople, Paris, 1983, pp. 543-546. 

* Despre Maurice Paléologue: Lucia A. Popovici, ,Cine a fost diplomatul si 
scriitorul francez Maurice Paléologue? ", Cuvíntul, octombrie-decembrie 1966, 
pp. 3-4 (n.tr.). 

2. Despre Andronic Paleologul şi aşa-zişii săi urmaşi, vezi PLP, IX, nr. 21427; 
A. Sideras, „Neue Quellen zu Andronikos Palaiologos”, BZ, 80, 1987, pp. 3-15; 
Mallat, „Die Palaiologen”, pp. 12-13. C.A. Gauci şi P. Mallat, The Palaeologos 
Family. A Genealogical Review, Malta, 1985, tabelul 15. Despre Emanuel Petru şi 
pretinsii săi urmaşi, vezi Mallat, „Byzantinische «Kaiserenkel»” , pp. 282-284. Printre 
aceştia erau cele două ramuri ale familiei De Vigo Aleramico Lascaris Paleologo, 
cărora le plăcea să-şi urmărească strămoşii pînă la împăratul Nero. Gauci şi 
Mallat, The Palaeologos Family, tablele 17 şi 18. Au mai fost şi Paleologi care au 
trăit în Grecia şi Turcia, dintre care unii, precum Andrei, nepotul despotului Toma, 
au devenit musulmani. Vezi, de exemplu, N. Beldiceanu, „Un Paléologue inconnu 
de la région de Serres”, B, 41, 1971, pp. 5-17; Sturdza, Dictionnaire, p. 374. 

jurul patriarhiei ortodoxe din Constantinopol, în cartierul numit Fanar. Erau 
cunoscuţi drept fanarioți; printre ei s-au numărat cîţiva care îşi spuneau 
Paleologi, mîndrindu-se cu ascendenta lor imperială. Unii dintre aceştia aveau 
legături cu fanariotii de peste Dunăre, din România de astăzi. Dar, se pare că 
nici un Paleolog n-a reuşit să ajungă la rivnita şi profitabila demnitate de 
domn sau principe al Moldovei ori Valahiei. În apărarea acestor poziţii, ei au 
fost depăşiţi cu mult de acei fanarioți care au pretins, foarte incert, că descind 
din familia imperială a Cantacuzinilor' sau din familii bizantine cu mai putin 
sînge albastru, precum Argyropoulos sau Mavrocordat!. 

Un alt pretins urmaş al lui Teodor, despotul Moreii, a fost Johannes 
Antonius Angelus Flavius Comnenus Lascaris Palaeologus, care se intitula 
Princeps de genere Imperatorum Orientis. A murit la Viena, în 1738. Îşi 
trăgea numele de Angelus şi Flavius de la celebrul său strămoş, împăratul Isac 
al II-lea Anghelos (Flavius), care se presupunea că ar fi reînviat şi reconstituit 
Ordinul Imperial Constantinian al Sfîntului Gheorghe, în 1191. Se spune însă 
că ultimul Mare Maestru al Ordinului apartinind familiei sale ar fi fost un 
Giovanni Andrea Angelo Flavio Comneno Lascaris Paleologo, duce al Tesaliei, 
prinţ al Macedoniei, conte de Drivasto, Durazzo etc. N-a avut urmaşi şi, în 
1697, şi-a cedat demnitatea şi ordinul ducelui de Parma, Francesco I Farnese?. 


* Descendenta Cantacuzinilor români - urmaşi ai lui Mihail Cantacuzino „Şeitanoglu” 
(f 1578) - din Cantacuzinii bizantini nu a părut niciodată profesorului Nicol ca 
fiind plauzibilă. Totuşi, în ultima vreme, probele par a se aduna pentru a pleda in 
favoarea acestei continuitáti: cf. Petre S. Năsturel, „De la Cantacuzinii Bizanțului 
la Cantacuzinii Turcocratiei şi ai Ţărilor Române”, Arhiva Genealogică, I (VI), 
1994, 1-2, pp. 171-175; Stefan S. Gorovei, „Continuitatea Cantacuzinilor: un 
punct de vedere”, Arhiva Genealogică, I (VI), 1994, 3-4, pp. 321-322; Ion 
Mihai Cantacuzino, O mie de ani in Balcani. O cronicé a Cantacuzinilor in 
viltoarea secolelor, Bucuresti, 1996, pp. 106-109 (si notele, la pp. 445-446) ; Jean 
Michel Cantacuzéne, Matei Cazacu, ,,Généalogie et empire. Les Cantacuzéne de 
l'époque byzantine à l'époque ottomane”, in L'empereur hagiographe. Culte des 
Saints et monarchie byzantine et post-byzantine, textes réunis et présentés par 
Petre Guran avec la collaboration de Bernard Flusin, Colegiul Noua Europă, 
Bucuresti, 2001, pp. 294-308 (n.tr.). 

1. N. Iorga, Byzance aprés Byzance, Bucuresti, 1935; A.E. Vakalopoulos, ‘Iotopia 
TOO Neoeiinviouod, II, ediţia a II-a, Tesalonic, 1976, pp. 418-423 ; C. Mango, 
» The Phanariots and the Byzantine Tradition”, in R. Clogg (ed.), The Struggle for 
Greek Independence, Londra, 1973, pp. 41-66. 

2. Sint multe lucrări din secolul al XVII-lea închinate istoriei şi ritualurilor Ordinului 
Constantinian. Vezi, de pildă, E. Legrand, Bibliographie hellénique ou Description 

Membrii săi credeau că Ordinul Constantinian al Sfîntului Gheorghe, primul 
de acest fel, ar fi fost întemeiat de Constantin cel Mare în 312. Istoria sa, în 
întregime zămislită, născută şi crescută pe tărîmul fanteziei, a dat o ocupaţie 
nenumăraţilor plăsmuitori şi căutători de titluri din veacul al XVII-lea pînă in 
zilele noastre. Cel mai priceput dintre ei - sub raportul ingeniozitatii - in 
secolul al XIX-lea a fost bogatul negustor grec Demetrios Rhodocanakis din 
Chios, care a trăit la Londra, a devenit cetăţean britanic şi s-a intitulat pe sine 
însuşi Alteța Sa Imperială, Prinţul Rhodocanakis. A fost neobosit în căutarea 
şi fabricarea dovezii care să-i sprijine pretenţia la tronul bizantin şi la titlul de 
Mare Maestru al Ordinului Constantinian, publicînd spiţe genealogice scumpe 
şi elaborate, precum şi o serie întreagă de documente contrafăcute ca să-şi 
dovedească punctul de vedere. Critica şi combaterea raţională a revendicărilor 
lui n-au făcut decît să-l îndemne spre isprăvi de ingeniozitate încă şi mai nebu- 
nesti. În cele din urmă, cu o panoplie de probe, cercetătorul francez Emile 
Legrand a pus capăt pretențiilor sale, dar nu înainte ca Rhodocanakis să-şi fi 
asigurat recunoaşterea nobilitatii de către Ministerul britanic de Externe, 
Vatican şi cîteva cancelarii europene!. 

Un alt ordin cavaleresc bizantin a fost acela despre care s-a spus că ar fi 
fost întemeiat la Ianina, în iunie 1290, de Nicefor Ducas Comnen Anghelos, 


raisonnée des ouvrages publiés par des Grecs au dix-septieme siécle, V, Paris, 
1903, nr. 34, 49, 50, 53, 54, 121, 133, 134, 152, 164, 234, 252. F. Schizzi, Sulla 
Milizia Constantiniana Memoria Storica del Conte Folchino Schizzi, Milano, 
1828; Sturdza, Dictionnaire, p. 546; Mallat, „Byzantinische «Kaiserenkel»”, 
pp. 281-284; A. Pippidi, „«Fables, bagatelles et impertinences». Autour de certaines 
généalogies byzantines des XVI°-XVIII° siècles”, Etudes byzantines et post-byzan- 
tines, I, Bucuresti, 1979, pp. 269-305. [Mai nou, vezi şi Andrei Pippidi, „False 
genealogii bizantine din ciclul constantinian”, Arhiva Genealogică, I (VI), 1994, 
3-4, pp. 107-114; idem, „L'Ordre Constantinien et les généalogies byzantines”, 
Etudes byzantines et post-byzantines, III, Emilian Popescu si Tudor Teoteoi (coord.), 
Bucureşti, 1997, pp. 199-226. - n.tr.] 

1. H.I.H. The Prince Rhodocanakis, The Imperial Constantinian Order of St. George. 
A Review of Modern Impostures and a Sketch of its True History, Londra, 1870. 
Rhodocanakis, Reply to a Criticism in The Saturday Review on the Imperial House 
of Rhodocanakis, Westminster, 1870, 20 pp. ; Genealogia della Imperiale Casa 
Rhodocanakis di Scio (patru spite genealogice), f.a. ; „I Principi Rhodocanakis di 
Chio e l'Imperiale Ordine Constantiniano di S. Giorgio", Giornale Araldico- 
-genealogico, IX, nr. 12, Pisa, 1882, pp. 1-18. Cazul Rhodocanakis a fost demon- 
tat, cu o documentatie abundentá, in 1895, de É. Legrand, Dossier Rhodocanakis. 
Étude critique de bibliographie et d'histoire littéraire, Paris, 1895, p. 206. 

despot al Epirului din 1267 pînă în 1296. A fost cunoscut drept Ordinul 
Angelic Constantinian al Sfintei intelepciuni (Sfinta Sofia), sub autoritatea 
Sfîntului Vasile din Cezareea. Merită să fie menţionat numai pentru că, pe 
temeiul unor documente născocite, s-a pretins că împăratul Constantin 
al XI-lea Paleologul ar fi acordat privilegii Marilor săi Maestri, in 1452. Se 
spune că unul dintre ei, care pretindea a fi ultimul descendent direct al 
despotilor Epirului, ar fi murit la Palermo, în 1860. Oraşul Ianina a produs 
multe ciudăţenii istorice. Dar un ordin cavaleresc binecuvintat de ultimul 
împărat al Constantinopolului trebuie să fie, cu siguranţă, cea mai bizară şi 
mai puţin probabilă dintre ele. Acelora care şi-au dorit să creadă în asemenea 
instituţii este inutil să le atragi atenţia că ordinele cavalereşti de tip occidental, 
ca şi practicile heraldice care le însoțeau, erau necunoscute în lumea bizantină’. 

»Printul” Rhodocanakis fie n-a ştiut, fie nu i-a păsat că mai existase un 
pretendent irlandez la tronul său imperial, cu o generaţie înaintea lui. În 
1830, Nicholas Macdonald Sarsfield Cod’d, de pe Duke Street din Wexford, 
a înaintat o petitie mai întîi Lordului Aberdeen şi apoi Lordului Palmerston, 
insistînd pe dreptul său strámosesc asupra recent constituitului regat al elenilor 
sau Grecia, acordat tînărului Leopold de Saxa-Coburg. Leopold îl refuzase cu 
înţelepciune. Sarsfield îşi spunea „conte de Sarsfield din Ordinul Fidelitatii, 
moştenitor şi reprezentant al strămoşilor săi princiari Constantini [sic], ultimii 
împărați ai Greciei, ingenuncheati la Constantinopol de către turci”. A anexat 
un arbore genealogic imens şi scris cu grijă, urmărindu-şi descendența din 
Dermot, rege al Irlandei, pe de o parte, şi din Paleolopi, pe de altă parte. 
Imaginaţia sa era mai bogată decit ştiinţa sa de carte. Iritat de lipsa de politeţe 
a Excelentelor lor, care nu i-au răspuns la petiţii, contele de Sarsfield din 
Duke Street (Wexford) şi-a pus în gînd să-şi infátiseze cazul lui Carol al X-lea 
al Franţei, împăratului Rusiei, regelui Prusiei şi papei. Probabil că a făcut-o. 
Scrisoarea pe care a adresat-o regelui William al IV-lea s-a păstrat în manu- 
scris. Dar nici de data aceasta n-a primit vreun răspuns. Pretendentul irlandez 
la tronul Constantinilor pare să nu fi convins decît Wexfordul?. 

Însă Rhodocanakis a ştiut de o relaţie engleză cu tronul şi titlul lui 
Constantin Paleologul şi a folosit-o din plin pentru a da substanţă proprii- 
lor fantezii genealogice. Pe un perete din biserica parohială din Landulph, 
lîngă Plymouth, în Cornwall, se află o placă de alamă care consemnează 


1. Vezi, de exemplu, Tommaso li Pira, Breve istoria della Despotal Casa Angelo, o 
de Angelis, di Epiro, Palermo, 1939. 

2. A.C.F. Beales, „The Irish King of Greece”, Journal of Hellenic Studies, 51, 1931, 
pp. 101-105. 

moartea unui Theodoro Paleologus, în 1636. Textul, reprodus de multe ori, 
spune următoarele : 


„Aici odihneşte trupul lui Theodoro Paleologus 

din Pesaro, Italia, care cobora din imperiala 

linie a ultimilor împărați creştini ai Greciei, 

fiind fiul lui Camilio, fiul lui Prosper, 

fiul lui Theodoro, fiul lui Ioan, 

fiul lui Toma, al doilea frate al lui Constantin 
Paleologus, al 8-lea cu acel nume şi ultimul din 

acea linie care a domnit la Constantinopol pînă a fost 
îngenuncheat de turci; care s-a căsătorit cu Mary, 
fiica lui William Balls din Hadleigh, în 

Suffolk, şi a avut urmaşi 5 copii, Theo- 

doro, John, Ferdinando, Maria şi Dorothy, şi a 
plecat din această viaţă la Clifton, la 21 ianuarie 1636”. 


Acel Theodoro Paleologus care a murit la Clifton, în 1636, şi care a fost 
înmormîntat la Landulph credea că era urmaş direct, prin patru generaţii, al 
lui Toma Paleologul, fratele ultimului împărat Constantin. Linia descendentei 
pare întru totul plauzibilă, pînă ce se observă că nu există nici o mărturie 
contemporană care să arate că fratele lui Constantin a avut vreodată un fiu 
numit loan. Gheorghe Sphrantzes, prietenul lui Constantin şi cronicarul 
familiei, a fost meticulos în consemnarea numelor şi datelor tuturor membrilor 
acesteia. Cei doi fii ai lui Toma pe care-i înregistrează sînt Manuel şi Andrei. 
Pe alţii nu-i menţionează. Cea mai veche şi singura autoritate respectabilă 
care a pus pe seama lui Toma un al treilea fiu, pe nume loan, este Leon 
Allatius, care a scris in 16481. Arborele genealogic săpat pe placa memorială 
a lui Theodoro Paleologus din Cornwall şi împodobit cu vulturul bicefal pare 
să fie incorect la prima sa ramură. S-a susţinut că pretinsul loan a fost un fiu 
nelegitim al lui Toma sau că numele său adevărat a fost Leone”. Nici una dintre 
aceste ipoteze nu este convingătoare. În cel mai bun caz, s-ar putea spune că 
Theodoro era descendentul unuia dintre acei Paleologi despre care se ştie că 


1. Leon Allatius, De ecclesiae occidentalis atque orientalis perpetua consensione, 
col. 956: „...Andrea, Manuele et Ioanne Thomae Palaeologi Despotae filiis...”. 

* Vezi Peter Mallat, „Zur Problematik byzantinischer Genealogien: Thomas 
Palaiologos und seine Nachkommen", Adler. Zeitschrift für Genealogie und 
Heraldik, 14 (XXVIID, 1988, 9, pp. 322-327 (n.tr.). 

s-au stabilit în Pesaro, în nordul Italiei, în secolele al XV-lea şi al XVI-lea şi 
care, mai tîrziu, şi-au susţinut înrudirea cu casa imperială a Bizanţului!. 

Cu toate acestea, cariera lui Theodoro şi soarta familiei sale nu sînt lipsite 
de interes. Theodoro s-a născut pe la 1560 şi a fost nepotul a doi domni din 
Pesaro, Leonidas şi Scipione Paleologus. Toţi trei au fost condamnaţi pentru 
tentativă de crimă. Theodoro a fost surghiunit din Italia şi a plecat în Anglia, 
unde a fost angajat ca asasin plătit şi soldat în slujba earl-ului de Lincoln. În 
1600 s-a căsătorit, după cum spune inscripţia, cu Mary, fiica lui William Balls 
din Hadleigh, Suffolk. Nunta a avut loc la Cottingham, în Yorkshire. Primul 
său copil, Theodoro, s-a născut după numai zece săptămîni, dar a murit de 
mic în septembrie 1601. A mai avut trei fii şi trei fiice, dar inscripţia îi 
menţionează doar pe aceia care au depăşit copilăria. Se ştie că a luptat ca 
soldat în Ţările de Jos, între 1609 şi 1621, după care a locuit in Plymouth, 
înainte de a se stabili la conacul Clifton, în Landulph, Cornwall. Registrul din 
catedrala Exeter menţionează, pentru înmormântarea lui Theodoro, data de 
20 octombrie 1636, şi nu 21 ianuarie, cum apare în inscripţie. În 1795, mor- 
mintul său a fost deschis din întîmplare, dezvăluind un sicriu de stejar. Cînd 
s-a ridicat capacul, corpul a fost găsit în perfectă stare şi s-a putut vedea că 
Theodoro Paleologus fusese un om foarte înalt, cu un nas puternic acvilin şi 
o barbă albă, foarte lungă. 

Fiica sa cea mai mare, Dorothy, s-a căsătorit, în 1656, cu un bărbat din 
Cornwall, pe nume William Arundel din Clifton. Înscrierea din registrul de 
căsătorii specifică faptul că era de stirpe imperială (Dorothea Paleologus de 
stirpe imperatorum). Cum ea avea pe atunci 50 de ani, este putin probabil să 
fi avut copii. Dorothea şi soţul ei au fost inmormintati la Landulph, în 1681, 
respectiv 1684. Fiica mai mică a lui Theodoro, Mary, care n-a fost, probabil, 
niciodată căsătorită, a murit în 1674, iar cea de-a treia fiică a murit tînără. 


1. Inscripţia pare să fi fost publicată pentru prima oară de Vyvyan Jago (ulterior, 
Arundell), „Some Observations on a Monumental Inscription in the Parish Church 
of Landulph, Cornwall”, Archaeologia, or Miscellaneous Tracts relating to 
Antiquities, 18, 1817, pp. 83-96. Vezi şi J.T. Towson, „A Visit to the Tomb of 
Theodore Palaeologus”, Transactions of the Historic Society, Liverpool, 1857, 
pp. 213-223. Dar ceea ce urmează provine, în cea mai mare parte, din prezentarea 
mult mai completă a inscripţiei şi a lui Theodoro Paleologus, împreună cu familia 
sa, făcută de canonicul J.H. Adams în Journal of the Royal Institution of Cornwall, 
serie nouă, 6, 2, Truro, 1970, pp. 95-120. Vezi şi E. Legrand, „Les Paléologues 
anglais”, in Dossier Rhodocanakis, pp. 69-80; Gauci şi Mallat, The Palaeologos 
Family, tabelul 6. 

Dintre cei trei fii, John Theodore Paleologus s-a născut în 1611 şi se ştie că, 
30 de ani mai tîrziu, se afla în Barbados, Indiile Occidentale. Theodore 
junior, născut în 1609, a devenit căpitan în armata britanică, a murit în 1644 
şi a fost înmormîntat la Westminster Abbey, nu datorită obirsiei sale imperiale, 
ci pentru că a luptat de partea Parlamentului împotriva regaliştilor, în războiul 
civil. În sfîrşit, a mai fost Ferdinand Paleologus, născut prin 1615. Şi el a 
devenit militar, dar a emigrat în Barbados înainte de începerea războiului 
civil. El şi fratele său, John, par să fi plecat acolo pentru a se alătura rudelor 
mamei lor, Mary Balls, care erau deja stabilite în Barbados. Au fost printre 
primii colonişti, insula nefiind colonizată pînă prin 1620. Ferdinand a căpătat o 
mică moşie, s-a căsătorit cu o doamnă pe nume Rebecca Pomfrett şi a avut un 
fiu, Theodorious. S-a păstrat testamentul lui, datat septembrie 1670. A murit 
în octombrie 1678 şi a fost înmormîntat în Barbados. Multă vreme, acolo era 
amintit ca „prinţul grec din Cornwall”. Cînd, în 1844, i s-a deschis mormîntul, 
s-a descoperit că Ferdinand fusese înmormîntat cu picioarele spre răsărit, 
„după obiceiul grecesc”, şi că, la fel ca şi tatăl său, era foarte înalt. În 1906, 
în cimitirul bisericii Sfîntul Ioan din Barbados s-a înălţat un monument purtînd 
o inscripţie în amintirea lui „Ferdinando Paleologus, coboritor din linia 
imperială a ultimilor împărați creştini ai Greciei”. Fiul său, Theodorious sau 
Theodore, botezat, potrivit modei greceşti, cu numele bunicului său, a devenit 
marinar, s-a întors in Anglia şi a murit in La Coruña, Spania, in 1693. S-a 
căsătorit cu o anume Martha Bradbury din Barbados şi a avut un fiu născut la 
Stepney, în Londra, şi, probabil, şi o fată. 

Nu mai departe de secolul al XIX-lea, după războiul de independenţă, 
guvernul provizoriu al Greciei eliberate a trimis delegaţii în Europa Occidentală 
pentru a cerceta existenţa vreuneia dintre liniile imperiale ale Paleologilor. Au 
vizitat Italia şi alte locuri unde se ştia că se stabiliseră familii greceşti refugiate 
şi, la un moment dat, au venit la Landulph, în Cornwall. Dar n-au găsit nici 
un simbol viu al imperiului lor pierdut!. Totuşi, în Anglia erau - şi proba- 
bil mai sînt încă - şi alţii care susțineau înrudirea cu ultimii împărați ai 
Constantinopolului. Cînd regele Otto a fost alungat din Grecia, în 1862, un 
Theodore Palaeologo, probabil din Malta, pe atunci rezident în Anglia, a 
insistat asupra dreptului său ereditar la tronul Greciei. Numele său este dăltuit 
pe piatra de mormînt a văduvei sale, din cimitirul grecesc din West Norwood, în 
sudul Londrei : „Theodore Attardo di Cristoforo de Bouillon, prinţ Nicephorus 


1. B. Burke, Vicissitudes of Families, and Other Essays, by Sir Bernard Burke, 
Ulster King of Arms, editia a II-a, Londra, 1859, pp. 198-201. 

Comnenus Palaeologus (pretendent ereditar la tronul grec, 1863)”. El a murit 
în 1912, la virsta de 89 de ani. Văduva sa era Laura, fiica lui Nicholas 
Testaferrata Marchese di Noto din Malta şi pare să fi fost înrudită cu o altă 
mare doamnă, care-şi doarme somnul de veci la West Norwood, prinţesa 
Eugenie Nicephorus Comnenus Palaeologus, născută în 1849 şi moartă în 1934. 
Piatra ei de mormint o numeşte „urmaşă a împăraţilor greci ai Bizanțului”. 
A fost căsătorită cu colonelul Edmund Hill Wickham (RA*), mort în 1907, si 
a avut patru fii, dintre care cel mai mare, înmormîntat tot la Norwood, a murit 
la 20 de ani, in 1900 - este numit „Constantine Douglas print Palaeologus”. 
Cei trei fraţi ai săi au devenit, toţi, ofiţeri în armata britanică şi sînt înregistraţi 
împreună, pe piatra lor comemorativă, ca „prinți din casa Palaeologus”, deşi 
se pare că preferau să-şi spună „Cristoforo de Bouillon Wickham”!. 

Un pretendent mai puţin credibil la moştenirea bizantină a fost un poştaş pe 
nume Archie White-Palaeologus, care, în anii 1970, declara că este de origine 
greacă şi că descinde din familia imperială de la Constantinopol. Străbunicul 
său se întorsese în Grecia, după 1821, ca să-şi susţină drepturile ereditare la 
tron, dar nimeni nu voise să-l asculte. Archie pretindea că numele său adevărat 
era prinţul Robert Wheeler Palaeologus şi a făcut cunoscut faptul că mai erau 
încă mulţi Paleologi care trăiau în Anglia şi că, din cînd în cînd, ei îşi îmbră- 
cau veşmintele imperiale şi organizau întruniri în cadrul cărora se adresau unul 
altuia cu ,,print” şi „prinţesă "?. 

Jăraticul focului şi al gloriei ultimului împărat creştin al Constantinopolului 
ardea mocnit. Cel din urmă care a suflat în el a fost un alt englez, Peter 
Francis Mills din Newport, Insula Wight, care a murit la 61 de ani, în ianuarie 
1988. Multă vreme s-a intitulat „prinţul Petros Palaeologos”, dar îi plăcea să 
fie numit „Majestatea Sa Imperială Petros I, despot şi autocrator al romanilor, 
prinţul Palaeologus”. Hirtia sa cu antet era imprimată cu titlul „Mare Maestru 
al Ordo Imperialis Constantinianus Militaris Sancti Georgii”. Sigiliul lui 
conţine vulturul bicefal. Cancelarul său imperial sau kouropalatios, care era 
convins de propria sa ascendență imperială, trăia in Dunkineely, comitatul 


* Regular Army sau Royal Artillery (n.tr.). 

1. Presupusa ascendență a pretendentilor maltezi prin familiile Di Cristoforo, Attardo 
de Bouillon si Testaferrata este partial înfăţişată de Gauci şi Mallat, The Palaeologos 
Family, tabelele 19 si 21. 

2. Vezi B. Tsimpidaros, Oi "EAAnveg orrjv ‘AyyAia, Atena, 1974, pp. 18-19. Un 
William Thomas Palaeologus, de stirpe imperatorum, născut in 1828 şi mort la 
5 iulie 1873, este înmormîntat în cimitirul din Newton Valence, lîngă Selborne, 
în Hampshire. 

Donegal, în Irlanda. Titlurile pe care Peter sau Petros le-a adoptat erau, 
evident, propria sa invenţie. Uneori s-a numit duce al Moreii. Totuşi, pretenţia 
că descindea din Paleologi merită ceva mai multă atenţie. Căci, deşi tatăl său 
era un oarecare domn Frank Mills din Insula Ely, mama sa fusese domnişoara 
Robina Colenutt, fiica lui Samuel Colenutt, un turnător de plumb din Niton, 
în Insula Wight. Petros s-a referit întotdeauna la ea ca la prinţesa Robina 
Colenutt-Palaeologos şi a declarat că prin ea şi-a cîştigat titlurile bizantine. 
Credinţa potrivit căreia casa Paleologilor era legată de familia Kolonet, 
Colnet, Colnutt sau Colenutt nu era nouă!. Genealogişti mai vechi se trudiseră 
să demonstreze că un oarecare John Laskaris Palaiologos de Kolnet, care a 
murit la Viterbo, in 1558, s-a căsătorit cu Maria Colneat Phokas, un copil 
rezultat din căsătoria prinţului Matthew de Kolonet cu o fiică a lui Uzun 
Hasan, hanul turcomanilor din Oaia Albă sau Ak-Koyunlu, stăpîn al Dyarbakir, 
în Persia. S-a spus că unul dintre fiii Mariei Colneat şi ai lui John Laskaris 
Palaiologos ar fi fost Richard Komnenos Phokas Palaiologos de Kolonet, care 
s-a căsătorit, la Southampton, cu Joanna Dauntsey, fiica lui Sir John Dauntsey, 
un văr al lui Henric al VIII-lea, s-a stabilit la Combley, în Insula Wight, unde 
a murit în 15512. 

Probabil că s-a abuzat îndeajuns de mult de credulitatea cititorului, cău- 
tîndu-se zadarnic înaintaşii imperiali ai prinţului Petros din Insula Wight. 
Acestuia i-a plăcut să creadă - deşi n-a putut dovedi niciodată — că mama sa 
descindea din William Colenutt, fiul acelui Richard Palaiologos de Kolonet 
despre care s-a pretins că se stabilise la Combley. O sobră şi erudită prezentare 
a familiei Colenutt din Insula Wight a fost făcută în 1958 de contraami- 
ralul Noel Wright. Prinţul Petros, alias Peter Mills, l-a contrazis într-un 
pamflet intitulat The Imperial Palaeologi in England 1400-1965 (Paleologii 
imperiali din Anglia, 1400-1965), pe care l-a scris sub pseudonimul con- 
tele A.A. Saddington. Ultimul cuvînt asupra subiectului i-a aparţinut lui 


1. Gauci şi Mallat, The Palaeologos Family, tabelele 6 şi 10. S-a spus că numele Kolonet 
sau Colnet provine de la thema sau provincia bizantină Koloneia, din Asia Mică. 

2. Faptele sau născocirile relatate mai sus provin mai cu seamă din corespondenţa 
particulară cu răposatul ,,print” Petros Palaeologos, cu dr. F.S. Stych din Lucca, 
cu Cesare Sabatucci, marchiz Flavi din Roma, cu prof. P. Mallat din Viena şi cu 
domnul G. Colenett din Leeds. Fanteziile prinţului au fost, în cele din urmă, 
discreditate de C.D. Webster, „The Palaeologus Legend”, The Genealogists’ 
Magazine, 22 (10), iunie 1988, pp. 367-370. Sînt recunoscător în special prof. 
A.A.M. Bryer pentru că mi-a împărtăşit cu generozitate roadele propriilor sale 
cercetări asupra enigmelor paleologe din Insula Wight. 

C.D. Webster, arhivarul comital al Insulei Wight, care consideră studiul 
amiralului „o cercetare onestă” şi condamnă riposta lui pseudo-Saddington ca 
pe un „gunoi istoric”. Se pare că autointitulatul prinţ, împărat, despot şi duce 
nu era decît un excentric englez. Putea fi adesea văzut străbătînd străzile din 
Newport, „cu un păr alb lung revărsat, cu sandale, dar fără şosete, şi cu un soi 
de ordin sau distincţie militară în jurul gîtului”. El a fost, evident, victima 
propriilor deziluzii. Prima sa soţie, mama copiilor săi, l-a părăsit în 1975. 
A doua soţie, cu care s-a căsătorit zece ani mai tîrziu, continuă să-şi apere, cu 
evlavie şi credinţă, pretinsul titlu, „Alteța Sa Imperială Patricia Palaeologina, 
împărăteasa romanilor”. Debrett’s Peerage” a refuzat să aibă de-a face cu Mills. 
Totuşi, unii l-au luat în seamă. Căci, cînd a murit la Ventnor, la 2 ianuarie 
1988, The Times, The Daily Telegraph şi The Isle of Wight County Press au 
tipărit, toate, necroloage pentru Alteta Sa Imperială, Petros I Palaeologos. 
Fiul sáu, Nicholas, s-a simţit în sfîrşit liber să spună adevărul şi să reverse 
binemeritata zeflemea asupra nebuniilor tatălui său, care pricinuiseră atît de 
multă jenă familiei sale. A făcut-o cu ceva savoare şi cu destul venin în ziarul 
local şi in The Times, denuntind pretenţiile ,printului" ca pe „o impos- 
tură totală şi îngrozitoare” şi exprimîndu-şi speranţa că „fantoma prinţului 
Palaeologus” putea fi acum îngropată, o dată pentru totdeauna’. 

Se prea poate să mai fi fost şi alţii care au pretins moştenirea familiei imperiale 
bizantine a Paleologilor. Dar nici unul dintre ei n-a putut decît să încerce a-şi 
demonstra titlul prin descendență colaterală. Pentru că ultimul împărat Constantin 
a murit fără copii şi necăsătorit. A fost una dintre multele nenorociri care s-au 
abătut asupra nefericitei lui vieţi. În 1397, cînd turcii se aflau la porţile 
Constantinopolului, tatăl său, Manuel al II-lea, rostise această rugăciune: 
„Nu da, Hristoase, împărate, să se întîmple şi nici să se audă între naţiunile 
creştine [...] că în zilele împăratului Manuil a fost dată Constantinopolea, 
împreună cu sfintele si cinstitele odoare ce se află intr-insa, în mîinile necre- 
dincioşilor ! "?, Nenorocirea aceasta avea să fie cea din urmă care s-a abătut 
asupra fiului său, Constantin Paleologul, ultimul împărat al romanilor. El se 
rugase să fie mai degrabă ucis decît să trăiască pentru a vedea urmările. A fost 
norocos numai prin aceea că ultima rugăciune i-a fost ascultată. 


* Almanah al nobilimii (n.tr.). 

1. The Isle of Wight County Press, 15 ianuarie 1988; The Times, 23 ianuarie 1988. 
Un folositor inventar al grecilor renumiţi cu numele Palaiologos este oferit de 
Meydan ‘EAAnvixn 'Eykukionai5ea, XIX, Atena, 1932, pp. 416-429, si supli- 
mentul IV, Atena, 1963, p. 93. 

2. Doukas, p. 85. Nicol, Last Centuries of Byzantium, p. 320. 

